
Colecţia „Părinţi Duhovniceşti Contemporani" 
Diacon drd. Morlova Nicusor 



Copilăria 

Sfântul Necatrie s-a născut la 1 octombrie 1846, în orăşelul Silivria din 
nordul Greciei, provincia Tracia. Deşi locuită de greci, întreaga regiune se găsea de 
aproape patru sute de ani sub ocupaţie turcească. O mare parte din regiune, incluzând şi 
Silivria, a rămas în componenţa statului turc până astăzi. 

Sfântul Nectarie provenea dintr-o familie săracă, de oameni simpli dar 
credincioşi, care îşi creşteau copiii în frica de Dumnezeu şi în respectul faţă de credinţa 
ortodoxă străbună. Era, de altfel, singura formă de rezistenţă şi de păstrare totodată a 
identităţii lor de neam, în fata invadatorului otoman. 

La botez a primit numele Anastasie, care în limba greacă se traduce 
„înviere". Era al treilea copil, din cei şapte pe care îi vor avea părinţii săi, Dimos şi 
Vasilichi. încă de mic s-a arătat a fi un copil inteligent, cu o puternică dorinţă de a învăţa 
cât mai multe lucruri noi. Părinţii săi s-au străduit să-i ofere o bună educaţie creştinească, 
iar de la bunica sa a deprins primele învăţături de credinţă şi primele rugăciuni. 

Primii ani de scoală i-a făcut în orăşelul natal, arătându-se foarte interesat în a 
deprinde tainele limbii greceşti celei vechi, în care erau scrise majoritatea cărţilor de cult 

şi cele ale Sfinţilor Părinţi. Era, de asemenea, foarte atras de biserică şi de sfintele slujbe, 
astfel încât, de multe ori, îi uimea pe cei ai casei cu puterea sa de a reţine pasaje întregi de 
predici şi de îndemnuri catehetice. 

De altfel, întregul orăşel Silivria, în care Anastasie a petrecut primii 14 ani de 
viaţă, era marcat de o puternică viaţă religioasă. Aici, în catedrala mitropolitană, se găsea 
icoana făcătoare de minuni a Maicii Domnului, numită Preasfânta Harului Celui Mare. 
Potrivit tradiţiei, ea ar fi ajuns în chip minunat pe coastele oraşului scăldate de marea 
Marmara, în urma unui naufragiu al corăbiei cruciaţilor latini, care ocupaseră şi jefuiseră 
cetatea Constantinopolului, în anul 1204. Icoana fusese furată de aceştia chiar din 
măreaţa Biserică a Sfintei Sofia. 

începând cu acel an, 1204, aveau loc în oraş, cu prilejul praznicului Naşterii 
Maicii Domnului, o mulţime de procesiuni solemne şi sărbătoriri, care durau o lună 
întreagă. Chiar din ajunul sărbătoririi, o întreagă flotă de corăbii şi bărci frumos 
împodobite soseau de pretutindeni, dar mai ales de la Constantinopol. Erau pline de 
credincioşi care doreau să se închine la sfânta icoană. Mulţi dintre ei soseau desculţi de la 

mari distanţe, în semn de smerenie şi de jertfa, spre a primi binefacerile şi harul 
Preasfmtei Născătoare de Dumnezeu. O astfel de atmosferă, plină de credinţă şi evlavie, a 
rămas, desigur, întipărită pentru totdeauna în inima tânărului Anastasie şi o va purta cu el 
de-a lungul peregrinărilor sale ulterioare. 

Dorinţa sa cea mai puternică era aceea de a-şi putea continua studiile. Din 
păcate însă, situaţia economică grea în care se găsea familia sa, nu îi permitea să-şi ducă 
la îndeplinire acest vis. De aceea, la vârsta de 14 ani, s-a hotărât să plece de lângă 
căminul părintesc şi să se ducă în marele oraş Constantinopol. Aici, a început să lucreze 
la un negustor de tutun, pentru a se putea întreţine. 

începutul a fost greu în acest oraş străin pentru micul Anastasie. A muncit, o 
bună perioadă de timp, fară o altă plată în afara porţiei zilnice de mâncare. Muncea din 
zori şi până la asfinţitul soarelui, purtând haine ponosite şi adeseori desculţ. în puţinele 

clipe de răgaz, îşi îndulcea suferinţa citind din Sfânta Scriptură şi din cărţile Sfinţilor 
Părinţi pe care le adusese cu sine. Ştia să scrie şi, de multe ori, îl ajuta pe patronul său să- 
şi alcătuiască corespondenţa. 

(următoarea relatare este preluată de pe internet, din mai multe surse, 
deoarece cea din cartea tipărită este extrem de sumară, după cum şi autorul menţionează 
în prolog: „Am cercetat cu atenţie bogăţia materialelor existente, având ca scop iniţial 
traducerea celei mai reuşite biografii. Dat fiind faptul că majoritatea scrierilor cuprindeau 
foarte multe amănunte, ce nu interesau în mod direct pe cititorul român, am hotărât în 
final ca, bazaţi pe izvoarele existente, să alcătuim noi această biografie") 

Ar trebui să începem cu o minune neconvenţională, petrecută în copilăria 
Sfântului. De multe ori, oamenii încadrează la categoria „minuni" numai întâmplări 
spectaculoase, vindecări, învieri, exorcizări. Şi pierd din vedere minunile smerite, care au 
însă valoarea şi importanţa lor. 

Anastasie a avut o copilărie foarte grea: foame, frig, singurătate, durere, 
lacrimi. Trebuie spus că singurătatea sa nu era o singurătate ca cea pe care o trăieşste 
omul zilelor noastre: diferenţa este enormă. Micul Anastasie credea cu putere în 
Dumnezeu. Şi, oricât de tare l-ar fi apăsat răutatea oamenilor, el nu contenea să îşi ridice 
ochii spre Dumnezeu. 

Şi Dumnezeu i-a primit rugăciunile. Intr-o noapte, Hristos i s-a arătat în vis, 
întrebându-1 de ce plânge necontenit. însă sufletul copilului era atât de pătruns de 
amărăciune, încât nu a putut să răspundă la întrebare. Dar, trezindu-se din somn, 
Anastasie a scris următoarea scrisoare: 

„Hristoase al meu, m-ai intrebat de ce plâng. Mi s-au rupt hainele, mi s-au 
stricat încălţările de mi-au ieşit degetele afară şi mor de frig. Mi-e foarte frig acum, iarna. 
M-am dus aseară la stăpânul meu şi m-a alungat. Mi-a spus să scriu acasă, alor mei, să- 

mi trimită ei bani. Hristoase al meu, de atâta vreme muncesc aici şi n-am trimis maicii 
mele nici un bănuţ... Acum, ce să mă fac? Cum o să mă descurc fară haine? Tot muncind, 
s-au rupt. Iartă-mă că Te necăjesc. 

Mă închin Tie si Te iubesc eu, robul Tău, Anastasie." 

5 5 ' ' 

A pus scrisoarea într-un plic, şi pe plic a scris adresa destinatarului: „Pentru 
Domnul nostru Iisus Hristos - în ceruri". Contează mai puţin ce s-a întâmplat după ce a 
scris această scrisoare deoarece important este că a scris-o. Important este că a avut 
nădejdea că această scrisoare va ajunge la destinaţie. Sfântul Nectarie ne învaţă să nu 
întrebăm „de ce?", ci să cerem ajutorul dumnezeiesc. Sfântul Nectarie ne arată că nici 
lipsa hranei, nici lipsa hainelor sau a încălţărilor nu trebuie să ne îndepărteze de 
Dumnezeu. Ci cu cât mai mari sunt încercările cu atât mai mare trebuie să ne fie credinţa. 

Şi totuşi ce s-a întâmplat după ce Anastasie a scris scrisoarea? A luat-o, 
împreună cu celelalte scrisori ale patronului, şi s-a îndreptat spre poştă. 

Dumnezeu a intervenit într-un mod smerit: a rânduit ca un negustor, 
negustorul Temistocle, să se ofere să duca scrisorile la poştă, pentru a-1 scuti pe Anastasie 
de drum, căci afară era frig. Uitându-se pe plicuri şi citind pe plic destinatarul scrisorii, 
negustorul Temistocle a fost curios să citească scrisoarea. Şi, citind-o, a exclamat 
„Comoară scumpă!" şi şi-a dat seama că din rânduiala lui Dumnezeu ajunsese să o 
citească. A făcut un colet cu haine, încălţări, mâncare si bani, si 1-a trimis lui Anastasie 

împreună cu o carte poştală pe care scria: „De la Hristos, pentru Anastasie". 

Coletul nu ar fi fost trimis dacă Anastasie nu ar fi scris mai întâi scrisoarea. 
Am putea spune: „Şi nici scrisoarea nu ar fi fost scrisă dacă Hristos nu i S-ar fi arătat în 
vis şi nu l-ar fi întrebat de ce plânge". Dar tot aşa am putea spune şi că nici Hristos nu i S- 
ar fi arătat dacă el nu i S-ar fi rugat, vreme îndelungată şi nu şi-ar fi pus nădejdea în 
ajutorul dumnezeiesc. 

Sfântul Nectarie ne învaţă să ne rugăm lui Dumnezeu. Nimic nou, nimic ieşit 
din comun. învăţătura aceasta se regăseşte în aproape toate cărţile religioase. Sfântul dă 
mărturie prin propria viaţă că Hristos nu lasă rugăciunile fără răspuns, că Hristos 
răspunde în chip minunat la cererile credincioşilor. 

Ce vom face, deci? Vom scrie cu toţii scrisori către cer? Da, vom scrie. Asa 
cum au scris toti creştinii, încă de la întemeierea Bisericii. Scrisorile noastre sunt 
rugăciunile. Scrisorile noastre sunt scrise uneori cu lacrimi, alteori cu bucurie, uneori cu 
mâhnire, alteori cu recunoştinţă. 

Să avem curajul de a-I scrie lui Dumnezeu, să avem curajul de a-I scrie 
Maicii Domnului, să avem curajul de a le scrie Sfinţilor. Şi să nu deznădăjduim dacă 
ajutorul nu vine atunci când vrem noi pentru că, de multe ori, avem de ispăşit perioadă de 
pedeapsă pentru păcatele noastre, timp de pocăinţă şi spovedanie. Dar, manifestându-ne 
voinţa de pocăinţă, încă de atunci, Dumnezeu care le vede pe cele din ascuns, răsplăteşte 
pe măsura pocăinţei, nădejdii şi credinţei fiecăruia. Dacă noi Ii cerem ajutorul, Dumnezeu 
îl va trimite cu siguranţă. Mulţi păcătoşi au avut parte de miracole spre întoarcerea lor la 
calea Adevărului, pe calea mântuirii. 

Anastasie a răbdat vreme îndelungată înainte ca suferinţa lui să primească 
uşurare. Dar această suferinţă nu a rămas neroditoare: a fost treaptă a sfinţeniei. 

(sfârşitul sursei de pe internet) 

(urmează redarea versiunii din carte) 

Intr-una din zile, s-a hotărât să scrie şi el o scrisoare. Către cine? Către 
Mântuitorul Hristos din Ceruri. In puritatea sufletului său, se gândise să ceară astfel 
ajutor Tatălui Ceresc, spre alinarea suferinţelor sale. în acea scrisoare cerea să îi trimită, 



8 



Părintele Luminilor, câteva hăinuţe şi o pereche de pantofi, pe care de mult timp şi le 
dorea. 

Cu scrisoarea în mână, se duse la un negustor de peste drum, rugându-1 să-i 
împrumute un timbru. Negustorul respectiv, un om bun şi cu frică de Dumnezeu, i-a 
răspuns că nu are momentan vreun timbru, dar i-a propus să-i lase scrisoarea acolo, spre a 
fi trimisă mai târziu împreună cu celelalte scrisori ale sale. 

După plecarea lui Anastasie, negustorul s-a uitat, din curiozitate, să vadă cine 
era destinatarul acelei scrisori. Uimit de cele scrise pe plic, s-a hotărât să o desfacă şi să o 
citească. Prin Pronia Divină, sufletul său a fost profund impresionat de conţinutul 
scrisorii. De aceea, a hotărât să alcătuiască o scrisoare de răspuns către micul expeditor, 
însoţită şi de o sumă de bani, ce putea să îndeplinească dorinţele sale curate. Fericirea lui 
Anastasie la primirea acestui răspuns, cu greu s-ar putea descrie. A mulţumit îndelung, 
prin rugăciune, Tatălui Ceresc. A doua zi şi-a cumpărat cele necesare şi mult dorita 
pereche de pantofi. 

Dragostea faţă de cărţi îl făcea ca, de multe ori, atunci când descoperea 
anumite texte frumoase şi mişcătoare, fie din Sfinţii Părinţi, fie din filozofii antici, pe 
care cu aceeaşi bucurie îi citea, să le copieze pe mici bucăţi de hârtie. Aceste fragmente le 
strecura apoi în pachetele cumpărătorilor, care veneau la magazinul lor. Aceştia le citeau 
cu plăcere şi admirau inteligenţa tânărului ucenic. Mai târziu, multe din aceste texte vor fi 
cuprinse în două volume pe care Sfântul le va publica spre folosul sufletesc al păstoriţilor 
săi. 

O altă bucurie a tânărului Anastasie era aceea de a participa în duminici şi 
sărbători la sfintele slujbe. Se găsea mereu aproape de slujitorii altarelor şi îi ajuta după 
putere. 

Calităţile sale nu puteau să rămână neobservate de către cei din jurul său. 
Astfel, ajunsese să fie remarcat de conducătorii Şcolii Metocului Sfântului Mormânt, 

care, la scurt timp, l-au angajat ca pedagog şi dascăl pentru clasele mai mici. Acolo a 
lucrat până la vârsta de 20 de ani. In tot acest timp, nu şi-a uitat vreo clipă părinţii şi fraţii 
săi mai mici, pe care îi lăsase în urma sa, în iubitul orăşel Silivria. De multe ori, le 
trimitea bani din câştigul său, iar la sărbătorile mari venea să le petreacă împreună cu ei. 

Biograful său, monahul Abimelec, ne povesteşte că, odată, pe când se 
întorcea acasă de la Constantinopol cu corabia, spre a petrece împreună cu ai săi Sfintele 
Sărbători ale Crăciunului, pe mare s-a iscat o furtună îngrozitoare. Toţi cei de pe vas erau 
înspăimântaţi de furia valurilor şi a vântului. La un moment dat, una dintre pânzele 
principale s-a rupt, ameninţându-se astfel echilibrul, şi aşa precar, al vasului. Arunci, 
tânărul Anastasie a sărit repede, şi-a scos cureaua de la brâu şi a legat în grabă pânza 
corăbiei. Apoi s-a rugat cu glas tare la Dumnezeu, zicând: „Doamne, scapă-mă, ajută-mă 
să studiez teologia pentru a putea să-i întorc la credinţă pe cei care hulesc numele Tău!". 
Din acel moment, valurile şi vântul au început să se potolească şi astfel au ajuns 
nevătămaţi la tărm. 

La vârsta de 20 de ani, Sfântul Nectarie părăseşte Constantinopolul şi se 
retrage în insula Hios. Aici, în satul Liti, va fi numit din nou învăţător. In paralel, va 
aprofunda studiile sale teologice şi, de multe ori, va fi rugat să predice în bisericile care 
se aflau în satele de prin împrejurimi. Cuvântul său teologic era atât de bogat şi de 
atrăgător încât, în scurt timp, a devenit foarte iubit de către toţi locuitorii insulei. Ducea o 
viaţă simplă, curată, în permanentă rugăciune şi comuniune spirituală cu duhovnicul său. 

încă din primele luni ale şederii sale în Hios, urca adeseori la Mănăstirea Nea 
Moni (Mănăstirea Nouă), în timpul liber şi în special duminica, când îi plăcea să cânte la 
strană. Aici, la scurt timp, a devenit fiul duhovnicesc al cuviosului Pahomie, personalitate 
ce a rămas vie în memoria locuitorilor insulei până astăzi. 

Timp de 7 ani de zile, tânărul învăţător Anastasie, se va dedica cu dragoste 
spre luminarea micilor săi elevi, educându-i în lumina iubirii de neam şi de credinţă. Era 
epoca în care toate popoarele din Balcani cunoscuseră jugul asupritor al otomanilor. Ca 

un luminător al neamului, îi încuraja pe cei din jurul său, asigurându-i că, prin voia lui 
Dumnezeu, va veni o vreme când soarele libertăţii va avea din nou să răsară pe pământul 
iubit al tării lor. 

Cu timpul, Anastasie a reuşit să îşi aducă în insulă întreaga familie. Pe fratele 
său 1-a trimis la studii, pentru a deveni, la rândul său, învăţător. Mai târziu, în 1873, îi va 
încredinţa acestuia chiar şcoala la care el însuşi predase. Aceasta după ce el, tânărul 
Anastasie, care între timp ajunsese la o maturitate duhovnicească cum rar se întâlneşte în 
rândul tinerilor de această vârstă (avea pe atunci 27 de ani), luase hotărârea de a-şi urma 
vocaţia pe care o simţea în sine, către viaţa monahală. A fost acceptat ca frate, în cinul 
monahal al mănăstirii Nea Moni. 



Ieromonahul Nectarie 



Sfinţii Părinţi ai Bisericii au stabilit, prin Sfintele Canoane, că cel care 
doreşte să intre în cinul monahal trebuie să treacă printr-o perioadă de încercare de cel 
puţin 3 ani. Anastasie a intrat în mănăstire, la început ca frate. După ce a dovedit, timp de 
3 ani, că este capabil să reziste ispitelor şi să urmeze cu adevărat calea monahală, numai 
atunci a fost tuns în monahism. 

Cunoscător încă din tinereţe al Sfintelor Canoane, Sfântul Nectarie le-a urmat 
cu stricteţe. De aceea, cu toate că se cunoştea bine pe sine şi era deja foarte înaintat 
duhovniceşte, el va respecta această cale a încercărilor. In toată această perioadă, s-a 
distins prin viaţa sa ascetică bazată pe post, pe rugăciune, pe smerenie, ascultare şi pe 

lucrarea tuturor celorlalte virtuţi. Intrarea în ritmul neîncetat de rugăciune, propriu 
programului strict al mănăstirii, era tot ce-şi dorise sufletul său curat. De mic, avusese 
sădită în sine chemarea către cele duhovniceşti. 

Cu nespusă bucurie, fratele Anastasie, îndeplinea toate ascultările ce-i erau 
încredinţate. Pe toţi ceilalţi călugări şi fraţi îi respecta şi îi iubea, având totdeauna pe chip 
o lăuntrică lumină duhovnicească. 

Există, de asemenea, în practica Bisericii Greciei, regula ca la intrarea în 
monahism să se schimbe numele celui nou călugărit. Numele se poate schimba din nou şi 
în momentul hirotonirii sale în prima dintre treptele preoţiei. Astfel s-a întâmplat şi cu 
fratele Anastasie. Pe 7 noiembrie 1876, avea să fie călugărit, primind numele Lazăr, iar 
câteva luni mai târziu, la 15 ianuarie 1877 a fost hirotonit diacon de către Mitropolitul de 
Hios, Grigorie, şi a primit numele Nectarie, nume cu care va fi cunoscut mai apoi de 
lumea întreagă. 

încă de pe vremea când era frate de mănăstire, date fiind cunoştinţele sale de 
carte, a fost rânduit secretar al mănăstirii. In această funcţie se va remarca prin 
corectitudinea sa, prin caligrafia sa deosebită, atunci când scria corespondenţa mănăstirii, 
şi prin spiritul său deschis faţă de orice monah care îi cerea ajutorul. 

Dar, dorinţa sa cea mai intensă, în ceea ce priveşte iubirea de carte, era aceea 
de a-şi putea continua studiile teologice. Această pornire către cunoaşterea şi dobândirea 
unei vaste culturi teologice era cunoscută atâta de stareţul mănăstirii, cât şi de 
mitropolitul locului. Şansa de a-şi vedea acest vis împlinit i-a fost oferită de Pronia 
Divină prin venirea la mănăstire a unuia dintre oamenii înstăriţi ai locului. Acesta se 
numea Ioan Hiotis Horemis şi dorise de multă vreme să-1 cunoască pe tânărul diacon 
Nectarie, despre care auzise vorbindu-se numai lucruri bune. Iar tot ce auzise i s-a 
confirmat în acea duminică în care, venind la mănăstire, îl va auzi predicând. 

Prietenia dintre cei doi se leagă repede şi, nu după mult timp, luând la 
cunoştinţă Ioan Horemis despre dorinţa părintelui de a adânci tainele teologiei, i-a făcut 

propunerea de a-1 sprijini material, spre împlinirea acestei nobile vocaţii cărturăreşti. 
Astfel, cu binecuvântarea părintelui stareţ şi a mitropolitului locului, părintele Nectarie a 
plecat la Atena, spre a-şi completa mai întâi studiile preuniversitare necesare. După 
numai 3 ani, se întoarce la mănăstire, în toamna anului 1881, cu diploma de absolvire a 
liceului, cu calificative excepţionale. 

Următorul său obiectiv erau studiile universitare, la Facultatea de Teologie de 
la Atena. Intâlnindu-se din nou cu prietenul şi binefăcătorul său, Ioan Horemis, a fost 
sfătuit de acesta să intre în legătură cu Patriarhul de Alexandria, Sofronie, care păstorise 
şi el ca Mitropolit de Hios şi cu care era în foarte bune relaţii de prietenie. Acesta urma 
să-1 ajute o dată în plus, atât printr-o bursă de studii, cât şi prin recomandări necesare 
înscrierii la facultate. Astfel, va ajunge Sfântul Nectarie pe meleagurile Egiptului. 

Odată sosit la Alexandria, s-a prezentat bătrânului patriarh care, citind 
călduroasele scrisori prin care era recomandat tânărul diacon, îl acceptă imediat în cadrul 
patriarhiei. Calităţile morale şi duhovniceşti ale ierodiaconului Nectarie au fost foarte 
curând observate de blândul patriarh Sofronie. Modul duhovnicesc în care săvârşea 
Sfânta Liturghie şi omiliile plăcute, care mişcau inimile credincioşilor, au fost un motiv 
în plus spre recomandarea sa, în vederea continuării studiilor universitare. Singura 
condiţie, care i se impunea, era aceea ca, după terminarea facultăţii, să se întoarcă din nou 
în Egipt, spre a sluji în cadrul Patriarhiei de Alexandria. 

Astfel, în 1882, ierodiaconul Nectarie îşi începea studiile la Facultatea de 
Teologie de la Atena. Desigur că experienţa anterioară de mănăstire şi, mai ales, lecturile 
sale particulare din operele Sfinţilor Părinţi, l-au ajutat să treacă cu uşurinţă examenele 

A. 

anilor de studii. In duminicile de peste an, se ducea şi slujea la mai multe parohii ale 
oraşului, unde era invitat de preoţii locului să predice. Multe dintre aceste predici le va 
păstra scrise iar, mai târziu, în 1884, le va publica într-o carte intitulată „Cuvântări 
bisericeşti". 

5 

Notele foarte bune pe care le-a primit încă din primul an de facultate, au 
determinat consiliul de conducere al şcolii să îi acorde o bursă de merit, pe care o va 
deţine până la sfârşitul anilor de studii. 

Cei 4 ani de studii au trecut repede. Licenţiat în teologie şi consecvent 
promisiunii pe care o făcuse, ieromonahul Nectarie se întoarce la Alexandria, în anul 
1886. Bătrânul patriarh 1-a primit cu căldură şi 1-a numit îndată în postul de predicator 
principal, spre zidirea duhovnicească a locuitorilor greci ai capitalei. 

Spre a veni în ajutorul tuturor acelora care voiau să urmărească omiliile sale, 
ieromonahul Nectarie va publica o parte dintre ele în cartea intitulată „Cinci cuvântări 
bisericeşti despre Postul Mare". Ca o recunoaştere a calităţilor sale pastorale, în acelaşi 
an, a fost hirotonit preot în vestita catedrală a Sfântului Sava. Câteva luni mai târziu, va fi 
înaintat în treapta de arhimandrit şi trimis la Cairo, unde va ocupa postul de Consilier 
patriarhal. 

Au fost consemnate o mulţime de mărturii ale celor care l-au cunoscut la 
vremea respectivă,cu privire la zelul său pastoral, la dăruirea sa personală spre zidirea 
sufletească a credincioşilor. Desigur că tot acest efort duhovnicesc era susţinut de o 
bogată experienţă interioară, de o viaţă trăită în smerenie, în neîntreruptă rugăciune şi 
curăţie sufletească. 

Slujea cu dăruire în biserica Sfântului Nicolae, iar credincioşii îl iubeau şi îi 
respectau cuvântul. împreună cu ei a reuşit să mărească sfântul locaş şi să-1 
împodobească cu o minunată pictură. Timp de aproape 3 ani nu a încetat, asemenea 
Sfântului Pavel apostolul de odinioară, cu „lacrimi a-i îndemna pe fiecare dintre ei", spre 
săvârşirea faptelor bune. Vestea priceperii sale în a alina bolile sufleteşti, prin sfaturile 
date la Taina Sfintei Spovedanii, a făcut ca sub epitrahilul său să vină, cu smerenie şi 
frângere de inimă, o mare mulţime de credincioşi. Era, într-adevăr, păstorul cel bun, care 
îşi punea sufletul pentru oile sale. 

Mitropolit de Pentapolis 



însuşirile duhovniceşti ale părintelui Nectarie nu puteau rămâne neobservate 
de către cei din jurul său. Era privit cu ochi buni şi cu admiraţie de către cei curaţi cu 
inima dar, din păcate, aşa cum se întâmplă aproape întotdeauna, existau şi destui care-1 
invidiau şi care încercau prin toate mijloacele să-1 discrediteze, stăpâniţi fiind de această 
boală sufletească. 

Aprecierile celor mulţi, cât şi căldura recomandărilor venite de pretutindeni, 
l-au determinat pe bătrânul patriarh Sofronie să-1 răsplătească pe vrednicul Arhimandrit 
Nectarie. Astfel, la 15 ianuarie 1889, îl va hirotoni episcop şi-1 va numi Mitropolit 
Onorific de Pentapolis. Va păstra totodată şi funcţia de responsabil cu problemele 
patriarhiei pentru oraşul Cairo. Toate aceste funcţii nu-1 vor împiedica însă, să-şi continue 
activitatea sa pastorală, în cadrul parohiei Sfântului Nicolae. 

Părintele Nectarie, în puritatea sufletului său, nu îşi dorise niciodată ocuparea 
acestor funcţii. Ştia că, având atât de multe îndatoriri, va face din ce în ce mai greu faţă 
cerinţelor pastorale ale enorişilor săi. Iar pe primul loc în inima sa rămânea întotdeauna 
îndeplinirea cu dăruire a misiunii sale preoţeşti. Mai mult de atât, observase că mulţi 
dintre confraţii săi slujitori erau, din păcate, muşcaţi de şarpele invidiei. 

Veninul uneltirilor şi al defăimărilor venite din partea lor avea, în scurtă 
vreme, să molipsească minţile celor slabi şi creduli. Astfel, profitând de faptul că 
Patriarhul Sofronie ajunsese foarte înaintat în vârstă şi că puterea discernământului său 
scăzuse simţitor, i-au strecurat acestuia minciuna că Mitropolitul Nectarie ar dori cu orice 
preţ să îi ocupe tronul. Fără să analizeze temeinicia acestor acuzaţii şi fară să-i ofere 
posibilitatea părintelui Nectarie de a se apăra, patriarhul Sofronie i-a trimis o ordonanţă 

prin care îl depunea din funcţiile deţinute până atunci. Aceasta se întâmpla la 3 mai 1890. 
I se permitea doar să rămână slujitor la altarul Sfântului Nicolae. 

Pe de o parte, aşa cum am amintit mai sus, acesta era lucrul care-1 mulţumea 
cel mai mult sufleteşte pe părintele Nectarie. Avea însă în suflet durerea de a fi căzut 
victima unor acuzaţii mincinoase şi, mai ales, faptul că nu era chemat ca să se poată apăra 
în faţa patriarhului. 

Totuşi, această măsură de pedepsire a părintelui Nectarie, nu i-a mulţumit pe 
adversarii săi. De aceea, aceştia au continuat acţiunile lor defăimătoare, sugerându-i 
patriarhului îndepărtarea definitivă a Mitropolitului Nectarie din cadrul Patriarhiei de 
Alexandria. Astfel, 3 luni mai târziu, la 11 iunie 1890, patriarhul Sofronie, îi va trimite 
părintelui Nectarie o scrisoare prin care îi poruncea să părăsească Egiptul, dându-i-se în 
schimb cartea canonică de ieşire din Patriarhie, cu motivaţia că nu poate suporta clima 
prea caldă a continentului african. 

Cuviosul părinte Nectarie a primit aceste lovituri nedrepte cu smerenie, fără a 
înceta vreo clipă să îi iubească pe toţi, chiar şi pe vrăjmaşii săi, după învăţătura 
dumnezeiască a Mântuitorului. Plecarea sa din parohia Sfântului Nicolae avea să producă 
o mare durere în inimile credincioşilor, care îl iubeau foarte mult. 

Zadarnice s-au dovedit toate încercările de a veni în apărarea bunului lor 
păstor. Au trimis scrisori de protest, au făcut intervenţii prin toate mijloacele către 
patriarhul Sofronie, însă toate fară vreun rezultat. în cele din urmă, văzând că plecarea 
cuviosului părinte este inevitabilă, i-au scris această scrisoare de rămas bun, semnată de 
mai mult de nouă sute de credincioşi: 

5 

„Preasfmţite părinte, 

O mare tristeţe şi adâncă tulburare sufletească ne-a cuprins la aflarea veştii că 
plecarea Preasfinţiei Voastre din Egipt este inevitabilă. îndepărtarea dumneavoastră de 
aici constituie pentru noi o pierdere irecuperabilă, pentru că prin aceasta, pe de o parte, 



16 



Biserica Alexandriei este lipsită de unul dintre cei mai buni ierarhi ale sale, iar pe de altă 
parte, poporul ortodox credincios pierde un păstor de la care a învăţat cu adevărat atât de 
multe lucruri bune. 

Slujirea dumneavoastră, timp de 4 ani în Cairo, a dovedit, mai presus de orice 
îndoială, dăruirea dumneavoastră spre împlinirea sfintei misiuni preoţeşti, jertfa personală 
şi zelul neîntrecut. Aţi dovedit neîncetat integritatea caracterului dumneavoastră şi virtuţi 
păstoreşti, pe care rar le poate întâlni cineva la o singură persoană. De aceea, să fiţi 
încredinţat de respectul şi de iubirea noastră, a tuturor. 

Cu toţii am simţit binefacerile păstoririi Sfinţiei Voastre. Strălucitoarea 
Catedrală Patriarhală a Sfântului Nicolae dă mărturie despre muna Sfinţiei Voastre. 
Predicile minunate pe care le-am ascultat, cărţile pe care le-aţi scris spre zidirea 
sufletească a poporului dreptcredincios, dovedesc, o dată în plus, virtuţile şi calităţile 
dumneavoastră sufleteşti. Ele vor rămâne pentru totdeauna în inimile noastre şi vor fi 
răspândite tuturor, în numele iubirii creştine. Şi, iarăşi, mărturisim că plecarea Sfinţiei 
Voastre ne produce o adâncă tristeţe, ne lasă un gol în inimă şi ne simţim păgubiţi 
sufleteşte. Ne pleacă cel mai drag dintre arhierei şi cel mai bun şi mai vrednic dintre 
clreic. 

Desigur că neştiute sunt voile Domnului şi pentru ce ni se întâmplă nouă una 
ca aceasta. De aceea, noi din adâncul inimii vă rugăm, ca pe unul ce aţi ajuns să dobândiţi 
atâtea virtuţi, să ne aveţi permanent în rugăciunile Preasfinţiei Voastre, să ne pomeniţi pe 
noi cei ce atât de mult vă iubim." 

(Urmează semnăturile a peste nouă sute de credincioşi) 

Din nou în Grecia 



La începutul lunii august a anului 1 890, Sfântul Nectarie ajunge, din nou, la 
Atena. Sufletul său era, desigur, întristat pentru destinele păstoriţilor pe care îi lăsase în 
urma sa dar, în acelaşi timp, echilibrul său duhovnicesc nu putea fi clătinat de valurile 
lumii acesteia. Ştia foarte bine că cei care vor să ajungă la limanul mântuirii sunt supuşi 
la tot felul de încercări. Avea limpede în mintea sa exemplul Apostolilor Domnului, al 
miilor de martiri, al tuturor acelor Sfinţi Părinţi care au îndurat, la rândul lor, grele 
suferinţe şi umilinţe din partea oamenilor, prin pizma şi prin lucrarea diavolului. 

Asemenea lor, Sfântul Nectarie îşi asuma această Cruce în tăcere, în 
smerenie, pe toate biruindu-le cu ajutorul rugăciunii celei neîntrerupte. 

Şi, într-adevăr, şirul suferinţelor nu avea nicidecum să fie oprit. Cei care îl 
prigoniseră în Egipt voiau să fie siguri că nu va mai exista nici o cale de întoarcere pentru 
el. Ei continuau să trimită săgeţile otrăvitoare ale defăimării, căutând să-i creeze o 
imagine cât mai defavorabilă. Şi, din păcate, slăbiciunea oamenilor, aşezaţi de multe ori 
în posturi de conducere, de a se lăsa uşor influenţaţi de zvonuri şi intrigi murdare, s-a 
dovedit de a fi prezentă şi în rândul atenienilor. 

Astfel, timp de aproape 7 luni, fară a încerca să-1 cunoască mai îndeaproape, 
l-au tratat cu răceală şi au încercat să-1 marginalizeze. Deşi îşi depusese cererea de a fi 
numit ca slujitor la una dintre parohii, a fost mereu refuzat. Situaţia sa economică era 
foarte grea. A fost chiar nevoit să ceară o vreme ajutorul fratelui său din Hios, pentru a se 
putea întreţine. Abia la intervenţia unei vechi cunoştinţe pe care Pronia Divină i-a scos-o 
în cale şi care era foarte influent în administraţia Bisericii şi a statului, a fost angajat ca 
preot predicator în cadrul Mitropoliei de Evia. Dar şi aici ispitele şi umilinţele păreau că 
nu vor avea sfârşit. 

5 

Mitropolitul titular lipsea din eparhie. De aceea, a fost întâmpinat de 
protosinghel şi de cei ce lucrau la birourile mitropoliei. Din păcate, şi aceştia căzuseră 
victime zvonurilor defăimătoare. Şi, din răutate, au dorit să-i creeze o imagine 
nefavorabilă. Astfel, i-au influenţat pe credincioşi ca, în duminica viitoare, în momentul 
în care părintele Nectarie avea să iasă la predică, aceştia să înceapă să părăsească biserica 
sau să facă o atmosferă zgomotoasă. Şi, într-adevăr, astfel s-a şi întâmplat. 

însă, deşi a fost surprins de această atitudine a oamenilor, în înţelepciunea sa, 
Sfântul Nectarie nu şi-a pierdut cumpătul şi a ţinut predica pe care şi-o pregătise. Aceeaşi 
manifestare s-a repetat şi duminica următoare. Dar au existat şi credincioşi care au 
ascultat cele două predici cu interes. Ei au înţeles imediat că un om care vorbeşte şi 
slujeşte atât de frumos nu poate să fie asa cum încercau ceilalţi să-1 înfăţişeze. Simţeau, în 
prezenţa liturgică a Sfântului Nectarie, harul lui Dumnezeu care lucra în chip nevăzut. 

Mai mult, credincioşii parohiei Sfântului Nicolae din Egipt, auzind despre 
defăimările aduse cuviosului părinte, au trimis îndată câţiva reprezentanţi spre a mărturisi 
despre nedreptatea care i s-a făcut şi continua să i se facă. Astfel, întregul oraş a putut 
afla adevărul despre martiriul sufletesc prin care trecea părintele Nectarie. De aceea, spre 
a îndrepta greşeala în care şi ei înşişi căzuseră, în duminica următoare s-au prezentat cu 
toţii în catedrala oraşului. In momentul în care cuviosul Nectarie a terminat de predicat, 
fiind pătrunşi de frumuseţea duhovnicească a celor auzite, au izbucnit cu toţii într-un 
ropot de aplauze. La sfârşitul Sfintei Liturghii au trecut pe rând şi şi-au cerut iertare 
pentru nedreptatea pe care i-o făcuseră. Desigur că, în inima sa, sfântul îi iertase pe toţi 
încă de la început, obişnuit fiind să pătimească pentru numele lui Hristos şi al 
Evangheliei. Auzea lăuntric vocea care îi spunea: „In lume necazuri veţi avea, dar 
îndrăzniţi. Eu am biruit lumea" (Ioan 16, 33) 

Astfel, a ieşit din nou semănătorul să semene sămânţa sa. A început să 
predice în fiecare biserică a oraşului şi în toate satele din jur. Pe vremea aceea, poporul 
era însetat să audă un cuvânt de învăţătură bine alcătuit, spus de un om care studiase, care 

avea ce să spună şi în primul rând, de un om duhovnicesc. Din păcate, nivelul de 
pregătire al preoţilor în vremea respectivă era foarte scăzut. Mulţi dintre ei, mai ales cei 
de la ţară, erau hirotoniţi fără să fi avut pregătirea şcolară necesară. Astfel, ei erau simpli 
liturghisitori şi nu predicau aproape niciodată. De aceea, Sfântul Nectarie se străduia prin 
toate mijloacele să adape acest pământ însetat, care era sufletul păstoriţilor săi. 

Folosea în acest scop atât vizitele pastorale la parohii dar, în acelaşi timp, 
spre a fi şi mai eficient, folosea cuvântul scris. Scria diverse cârti şi broşuri pe care le 
împărţea gratuit la parohii. In aceste scrieri, era de multe ori nevoit să combată teoriile 
materialiste care, pe vremea aceea, erau în plină expansiune. Astfel, pe această temă, a 
scris cartea „Despre revelaţia lui Dumnezeu în lume". 

Cu timp şi fără timp, dăruindu-şi întreaga sa fiinţă pentru luminarea 
credincioşilor săi, Sfântul Nectarie a brăzdat întreaga regiune. Mai mult, era chemat şi în 
alte insule din împrejurimi, fiind deja recunoscut ca cea mai competentă autoritate 
duhovnicească a locului. Mulţi credincioşi alergau să-i ceară sfatul, mai ales în scaunul 
Sfintei Spovedanii. Plecau luminaţi si vindecaţi sufleteşte. 

I 5 5 5 5 

După o slujire de peste 3 ani de zile, devenise foarte iubit şi căutat de către 
toţi locuitorii Eviei. Insă, pronia Divină îi pregătea o nouă misiune. Va fi chemat de către 
autorităţile bisericeşti de la Atena spre a i se încredinţa conducerea Seminarului Teologic 
Rizareion, care se afla în capitala elenă. Despărţirea de păstoriţii săi va fi fost desigur, din 
nou, foarte dureroasă. Dar aceştia au înţeles că misiunea părintelui Nectarie era aceea de 
a-i lumina pe cât mai mulţi şi mai ales pe aceia care urmau să fie la rândul lor păstori de 
suflete. 

Director al Seminarului Teologic Rizareion 



Prezenţa Sfântului Nectarie în mijlocul colectivului de profesori de la 
Seminarul Teologic Rizareion avea să schimbe profund concepţia acestora despre modul 
în care trebuiau educaţi si îndrumaţi elevii teologi. Asa cum stim, sfârşitul secolului al 

5 5 5 C 5 5 7 5 

19-lea era dominat de ideile iluministe, de tot felul de noi ideologii, iar duhul secularizării 
începea să facă ravagii în rândul tineretului. Toate aceste probleme aveau să fie însă 
învinse de cuviosul părinte printr-o soluţie aparent simplă şi anume, raportarea tuturor 
iniţiativelor sale la exemplul Unicului şi Marelui învăţător, Mântuitorului Iisus Hristos. 

Ştia părintele Nectarie, din întreaga experienţă a vieţii sale de până atunci, că 
nimic nu schimbă mai repede şi mai adânc concepţiile oamenilor, decât puterea 
exemplului personal. Ori, dacă întreaga sa fiinţă era într-o permanentă alergare spre 
Hristos, tot acest efort mântuitor avea să se transmită încet, încet şi noilor săi ucenici. 

Cei care l-au avut ca dascăl pe Sfântul Nectarie, povestesc cu mare admiraţie 
despre comportamentul de atunci al bunului lor profesor. In prima zi în care a ajuns la 
şcoală, a fost întâmpinat de celelalte cadre didactice şi de elevi. După introducerile de 
rigoare a cerut ca, înainte de a intra incintă, să meargă să se închine în paraclisul şcolii. 
Au intrat cu toţii în sfântul locaş iar părintele Nectarie, cu evlavie, a început să se închine 
la sfintele icoane. Mulţi dintre cei prezenţi mărturiseau că au rămas îndată impresionaţi. 
Faţa luminoasă a părintelui era brăzdată de şiruri de lacrimi în momentele în care rostea 
rugăciunea către fiecare dintre icoane. Cu toţii, tăcuţi, simţeau cum sunt pătrunşi de o 
prezenţă divină. Nu mai văzuseră la nimeni o asemenea dăruire. Simţeau că în preajma 
lor venise un om sfânt, un om cu adevărat duhovnicesc. 

Metoda pedagogică a Sfântului Nectarie se deosebea fundamental de tot ceea 
ce aceşti tineri cunoscuseră şi trăiseră până atunci. Nu vorbea aspru vreodată cu cineva. 
Unul dintre elevi îşi aminteşte că, odată, patru dintre ei s-au apucat să se certe iar mai 

apoi chiar să se bată. Fiind surprinşi de pedagog, au fost aduşi în faţa părintelui director 
Nectarie. Acesta i-a cercetat cu blândeţe pe fiecare dintre ei, căutând să afle care era 
cauza certurilor lor. Apoi le-a spus: „N-am să pedepsesc pe niciunul dintre voi. Am să mă 
pedepsesc în schimb pe mine. Timp de 3 zile voi posti, nu voi mânca nimic şi mă voi 
ruga, pentru ca ura dintre voi să ia sfârşit". Elevii au rămas înmărmuriţi. Şi, într-adevăr, 
Sfântul Nectarie a postit timp de 3 zile şi s-a rugat pentru ei. De atunci, puţini au fost 
aceia care au mai îndrăznit să-1 supere cu ceva. Le era ruşine ca pentru nedreptăţile lor să 
sufere acest om sfânt, pe care Dumnezeu îl trimisese printre ei. 

Dar, cea mai mare bucurie pentru ei era să-1 asculte predând. O adevărată 
sărbătoare a sufletului. Şi aceasta, deoarece simţeau că cele spuse de acest om erau mai 
întâi trăite de el însuşi. Nu erau doar simple informaţii, pe care cineva le învaţă pe 
dinafară şi apoi le predă mai departe celorlalţi, ci erau învăţături pe care, în viaţa sa 
sfântă, le urmase întocmai, era o confirmare vie a adevărului şi a profunzimii lor. 

Iată cum îl descria unul dintre eleveii săi, într-o scrisoare pe care o trimitea 
unui vechi prieten din oraşul natal: 

„... Pe mine, chipul său mă atrage asemenea unui magnet. Nu îmi pot lua 
privirea de la el. Acelaşi lucru îl mărturisesc şi ceilalţi colegi ai mei. Cât de deosebit, de 
strălucitor este acest chip, de altfel, atât de simplu şi de smerit! îl vezi existând, trăind în 
lume, comunicând cu ea şi, în acelaşi timp, simţi că el nu aparţine lumii acesteia, că nu 
are nimic comun cu ambiţiile, cu aşteptările şi cu visurile oamenilor obişnuiţi care ne 
înconjoară. Se roagă neîncetat, ziua şi noaptea, se roagă pentru mântuirea lumii şi tinde 
mereu fierbinte spre veşnica împărăţie a lui Dumnezeu. Şi cunoaşte, ca nimeni altul, căile 
necunoscute ale acesteia. Blând şi îngăduitor, îi iubeşte pe toţi şi îi dezarmează pe cei 
vicleni cu privirea sa pură şi nevinovată. 

Se întâlneşte cu oameni de toate categoriile sociale cărora le oferă linişte 
sufletească şi pe care îi conduce spre Mântuitorul Hristos cu nemărginită blândeţe şi 

bunătate... Deşi om trupesc, întruchipează în sine minunatul model al monahismului 
bizantin, monahismul fecioriei celei îngereşti. Este om, dar trăieşte în chip îngeresc. Dar 
oricât de multe ţi-aş scrie despre acest chip al smereniei, mă tem că nu voi putea cuprinde 
mulţimea tainică a harismelor sale...". 

Aşadar, Sfântul Nectarie a încercat să clădească modelul de învăţământ al 
şcolii, bazat pe credinţa şi pe trăirea în Hristos. Ştia foarte bine că, atât cultura cât şi 
educaţia, atunci când nu au la bază virtutea creştină, degenerează în alcătuiri deşarte, 
pustiitoare şi dăunătoare sufletului. De aceea, nu va conteni să scrie diferite cărţi cu 
conţinut creştin pedagigic, spre zidirea sufletească a elevilor. 

Se interesa îndeaproape de fiecare elev în parte. Căuta să afle problemele lor 
sufleteşti sau familiale si să-i ajute pe fiecare cum putea. Odată, unui elev foarte bun al 
şcolii i s-a întâmplat să-şi piardă părinţii, în urma unui accident. Sufletul lui era atât de 
tulburat, încât diavolul îi strecura în minte îngrozitorul gând al sinuciderii. înţelegând 
imediat situaţia sufletească în care se găsea tânărul elev, Sfântul Nectarie 1-a chemat la 
sine. Au mers amândoi în paraclisul şcolii şi au îngenuncheat în faţa icoanei Maicii 
Domnului, începând să se roage. Rugăciunea tânărului era însoţită de lacrimi izbăvitoare 
care linişteau încet, încet sufletul său atât de tulburat. Gândurile negre au dispărut, iar 
faptul că descoperise un nou sprijin moral în persoana părintelui Nectarie, 1-a întărit să-şi 
continue îndatoririle sale şcolare. 

însă, după numai o săptămână, s-a întâmplat ca acelaşi elev să se 
îmbolnăvească grav. Medicii nu reuşeau să identifice cauzele acestei suferinţe, iar situaţia 
se înrăutăţea din ce în ce mai mult. Văzând că este aproape de moarte, medicii s-au gândit 
să-1 ducă pe tânăr de la spital în satul său natal. Dar, Sfântul Nectarie le-a spus să-1 aducă 
din nou la şcoală şi să-1 lase în îngrijirea lor. Apoi, i-a rugat pe toţi elevii să înalţe 
rugăciuni către Mântuitorul Hristos, spre vindecarea colegului lor. S-au rugat în fiecare 
zi, timp de o săptămână întreagă, vreme în care elevul se zbătea între viaţă şi moarte. 

Sâmbătă au făcut sfintele slujbe după practica mănăstirească a Sfântului Munte, începând 
de la miezul nopţii şi până dimineaţă. La sfârşitul Sfintei Liturghii, dimineaţă, pe la ora 
cinci, Sfântul Nectarie s-a dus să se odihnească. Atunci, i s-a arătat în vis Maica 
Domnului care i-a spus că elevul Nicolae se va face bine. Şi, într-adevăr, începând cu 
acea zi, situaţia bolnavului s-a îmbunătăţit cu repeziciune, până la vindecarea sa 
completă. Mai târziu, peste câţiva ani, tânărul a fost hirotonit preot de însuşi părintele 
Nectarie, binefăcătorul şi salvatorul său. 

In afară de activitatea sa de dascăl, aşa cum am spus, Sfântul Nectarie îşi 
continua şi activitatea sa pastorală. Vestea predicilor sale minunate şi a modului 
harismatic în care săvârşea Sfânta Liturghie, s-a răspândit în tot oraşul. De aceea, 
paraclisul şcolii devenise neîncăpător din cauza mulţimii oamenilor care se adunau în 
fiecare duminică. De aceea, a fost nevoie, la un moment dat, să se facă o programare a 
celor care doreau să participe la sfintele slujbe, venind pe rând. 

Sfântul Nectarie era, de asemenea, foarte milostiv. De multe ori le dăruia 
celor săraci chiar şi hainele de pe el. Unuia, care venise desculţ, i-a dat pantofii. Altuia i-a 
dat paltonul de iarnă, cămăşile şi alte obiecte personale. Celor năpăstuiţi de vreo 
catastrofa naturală le dădea bani, chiar din fondurile şcolii sau mijlocea către cetăţenii 
bogaţi ai oraşului spre a le veni în ajutor. Aceştia aveau încredere şi ascultau de părintele 
lor duhovnicesc. 

Se povesteşte că, odată, s-a îmbolnăvit cel care era angajat să cureţe 
coridoarele şi celelalte săli. Era un om sărac şi cu o familie numeroasă. Timp de 3 zile, 
cât a fost bolnav, Sfântul Nectarie se trezea cu 2 ore mai devreme de a se da deşteptarea 
elevilor şi curăţa singur întreaga şcoală. A patra zi, când angajatul a putut veni la lucru, 
mare i-a fost mirarea când 1-a văzut pe părintele director curăţând chiar toaletele şcolii. 
Cu uimire 1-a întrebat: 

- Vai de mine, dar ce faceţi, Prea Sfinţia Voastră? 

- Ţi-am ţinut locul în aceste zile în care ai lipsit, ca nu cumva să se propună 
de către ceilalţi înlocuirea ta. Ştiam că esti un om sărac si cinstit si nu îti puteai permite să 
îţi pierzi slujba. Te rog însă, ca ceea ce ai văzut, să nu mai spui nimănui. 

Iată, deci, câtă smerenie şi bunătate sufletească avea Sfântul Nectarie. 

In vara naului 1898, în timpul vacanţei elevilor, Sfântul Nectarie s-a dus să se 
închine la Sfântul Munte. A vizitat mai multe mănăstiri (Dionisiu, Marea Lavră, Simon 
Petru, Grigoriu), a copiat câteva manuscrise care îl interesau în vederea alcătuirii cărţilor 
sale si a stat de vorbă cu părinţii duhovniceşti aflaţi aici. 

5 V 1 5 5 

La una dintre colibele asceţilor a întâlnit un călugăr care avea darul înainte 
vederii. De îndată ce 1-a văzut pe părintele Nectarie, 1-a strigat pe nume şi i-a spus că ştie 
cine este. Apoi 1-a îmbrăţişat şi au început să stea de vorbă. Atunci, părintele Nectarie 1-a 
întrebat: 

- Iată, vom intra curând în secolul 20. Cum credeţi că va fi? 

- Va fi sfârşitul multor regate. Războaie, nelinişti, măceluri şi catastrofe 
naturale. Cel mai mult va domina peste tot frica. 

Noi, cei de astăzi, ştim că această profeţie a fost adevărată. Secolul 20 a fost 
cel mai sângeros secol din istoria omenirii. 

Cu astfel de bogate experienţe duhovniceşti s-a întors Sfântul Nectarie la 
seminarul teologic, împărtăşindu-le şi elevilor săi. 

Aşa cum arătam şi mai înainte, la Sfânta Liturghie, care se oficia în paraclisul 
şcolii, veneau şi foarte mulţi oameni din oraş. Mulţi dintre ei se spovedeau la Sântul 
Nectarie, devenind astfel fiii săi duhovniceşti. 

Odată, părintele a fost invitat la una dintre familiile de vază din oraş pentru a 
spovedi pe cineva. Era vorba de o tânără, pe nume Hrisantia, care era oarbă de la vârsta 
de 3 ani. A rămas îndată foarte impresionat de puritatea sufletească a acesteia care, chiar 
dacă nu se putea folosi de ochii trupeşti, nu înceta nici o clipă să se lupte pentru 
deschiderea ochilor sufleteşti. Pentru aceea, căuta din toate puterile să se împărtăşească 

din Lumina cea Adevărată, hrănindu-se cu învăţătura Sfintei Evanghelii şi a Sfinţilor 
Părinţi, mergând în fiecare duminică la Sfânta Liturghie şi căutând să-şi găsească un 
părinte duhovnic, care să o călăuzească. Pronia Divină a făcut ca sufletul ei însetat de 
cunoaştere să întâlnească un călăuzitor pe măsură. Din acea zi, ea a rămas sub îndrumarea 
duhovnicească a Sfântului Nectarie. 

Mai mult decât atât, şi alte tinere pe care (tânăra fără vedere) le cunoştea şi 
care îşi doreau din toată inima să se consacre trup şi suflet spre slujirea Mântuitorului 
Hristos, au fost îndrumate de aceasta să devină fiice duhovniceşti ale înţeleptului părinte. 
Ele i-au mărturisit faptul că şi-ar dori foarte mult să se dedice exclusiv vieţii 
duhovniceşti, intrând în monahism. 

Au rămas câţiva ani sub îndrumarea Sfântului Nectarie, fiind nelipsite în 
fiecare duminică de la Sfânta Liturghie, ascultând cu evlavie cuvintele de învăţătură pe 
care acesta le rostea. Apoi, după ce au crescut duhovniceşte, dată fiind dorinţa lor 
neschimbată de a se călugări, au fost sfătuite de bunul părinte să caute un loc potrivit în 
care să-şi întemeieze propria lor mănăstire. Le-a spus că va rămâne în continuare 
părintele lor duhovnicesc şi că se va îngriji personal pentru bunul mers al mănăstirii pe 
care o vor întemeia. Se gândea, de altfel, că fiind deja înaintat în vârstă, urma să iasă în 
curând la pensie şi să încredinţeze conducerea seminarului altcuiva. De aceea, 
perspectiva de a avea un loc liniştit, departe de lume, în care să-şi lucreze mai departe 
propria mântuire şi în acelaşi timp să călăuzească spre Dumnezeu şi aceste suflete 
evlavioase, i se părea cea mai potrivită. 

După ce au căutat timp de câteva luni, tinerele au găsit în insula Egina o 
veche mănăstire părăsită, cu hramul Izvorul Tămăduirii. Sfântul Nectarie a vizitat şi el, în 
anul 1904, locul respectiv şi, considerându-1 potrivit din punct de vedere al aşezării, şi-a 
dat acordul în vederea începerii pregătirilor necesare instalării lor acolo. A vorbit cu 
autorităţile insulei şi a primit din partea acestora permisiunea începerii lucrărilor, dar şi 
promisiunea că vor primi toate ajutoarele necesare ducerii la îndeplinire a acestui scop 

sfânt. Se bucurau foarte mult locuitorii insulei că, exact în acea perioadă în care 
monahismul trecea printr-o adâncă criză, vor avea mănăstirea lor, care să protejeze şi să 
sfinţească prin prezenţa ei viaţa lor. 

Astfel, după ce au reparat una din vechile clădiri abandonate, cele 4 
călugăriţe s-au instalat în nou înfiinţata mănăstire, în toamna anului 1904. O aveau ca 
stareţă pe înţeleaptă Hrisantia care, la intrarea în monahism, a primit numele Xenia. 

De aici înainte, Sfântul Nectarie avea să se îngrijească atât de bunul mers al 
scolii cât si de înaintarea lucrărilor de restaurare a mănăstirii. în scrisorile sale către 
maici, se observă grija sa deosebită de ale asigura tot ceea ce le era necesar, în vederea 
construirii noului corp de chilii şi a Bisericii centrale, cu hramul Sfintei Treimi. 

Cunoştinţele pe care, cu trecerea anilor, şi le făcuse în oraş, cât şi locuitorii 
insulei, nu încetau, cu toate greutăţile materiale ale timpului respectiv, să sprijine 
economic noua mănăstire. Adeseori, atunci când găsea timp liber, Sfântul Nectarie se 
ducea el însuşi pe insulă, care se află la o oră şi jumătate de mers cu vaporul faţă de 
Atena, spre a vedea cum se desfăşoară lucrările. 

Locuitorii insulei istorisesc faptul că, atunci când Sfântul Nectarie a ajuns 
pentru prima dată în Eghina, i-a ieşit înainte un băiat de 15 ani care era demonizat. 
Acesta, chiar mai înainte de a ajunge corabia la ţărm, se zbuciuma şi striga cu glas 
puternic: 

- Vine, vine, vine Preasfmţirul...! Fugiţi ca să-1 întâmpinaţi...! Vine sfântul 
care va salva insula! 

Iar în timp ce locuitorii căutau să-1 legem ca să-1 liniştească, el şi mai tare 

striga: 

- Vine, vine Presfmtirul...! De la Rizareion...! Dumnezeu si-a făcut milă de 
acest loc...! Vine Mitropolitul de Pentapolis...! 

Şi abia a coborât din vapor duhovnicescul părinte că îndată locuitorii l-au 
întâmpinat cu evlavie şi i-au povestit ceea ce se întâmplase. Atunci, Sfântul Nectarie a 

cerut să-1 vadă pe băiatul chinuit de demoni. Şi, într-adevăr, abia ajuns lângă el, 1-a văzut 
legat, căzut la pământ şi continuând să strige: 

- Vine Preasfmtitul...! Vine să salveze locul acesta...! O să construiască o 
biserică, o să construiască cea mai mare mănăstire...! 

In faţa acestei privelişti zguduitoare, Sfântul Nectarie şi-a ridicat ochii spre 
cer, a rostit o scurtă rugăciune şi apoi a atins gura băiatului cu capătul toiagului său 
arhieresc, zicând: 

- Duh pitonicesc, viclean şi necurat, îţi poruncesc, în numele lui Iisus Hristos 
Cel Răstignit şi înviat, să ieşi din acest copil! 

Şi, într-adevăr, spre uimirea şi frica care-i cuprinsese pe toţi cei prezenţi, s-a 
vindecat copilul în acel moment. Vestea s-a răspândit cu repeziciune în toată insula şi toţi 
locuitorii îl priveau cu respect şi evlavie. De aceea, în ziua următoare, când sfântul a 
pornit spre locul unde se afla mănăstirea, i-au ieşit cu toţii în întâmpinare spre a-i săruta 
mâna şi spre a se învrednici de binecuvântarea sa. Iar una dintre femei, care era bolnavă 
de mai mulţi ani, s-a atins de hainele sale şi a zis: „Binecuvântează-mă, Preasfmţite 
Părinte!". Apoi a sărutat cu evlaie haina sa monahală şi, în acel moment, s-a vindecat de 
boala de care suferea. Si această minune a devenit imediat cunoscută tuturor. 

5 

In ultima zi a şederii sale în insulă, au venit la mănăstire mai mulţi 
reprezentanţi, din partea locuitorilor, ca să-1 roage pe Sfântul Nectarie să facă rugăciuni 
pentru ploaie, deoarece era o secetă cumplită de aproape 3 ani şi jumătate. A doua zi fiind 
duminică, sfântul a coborât în oraş, a slujit Sfânta Liturghie la biserica cea mai mare din 
centru, fiind ascultat de sutele de credincioşi. Apoi, la sfârşit, a citit, cu credinţă şi cu 
lacrimi, rugăciunile speciale, alcătuite pentru vreme de secetă. Câteva ore mai târziu, s-a 
îmbarcat pe vaporul cu care trebuia să se întoarcă la Atena. Nori negri de ploaie se 
adunau la orizont, iar fulgerele brăzdau cerul. Locuitorii şi-au dat seama că rugăciunile 
sale fuseseră ascultate. Mai mult, a plouat timp de 3 zile şi 3 nopţi. De acum, locuitorii 
începuseră să se îngrijoreze pentru că se puteau provoca inundaţii. De aceea, au trimis 

degrabă o altă grupă de credincioşi, spre a-1 ruga pe sfânt să facă rugăciuni de oprire a 
ploii. Acesta le-a spus să nu se îngrijoreze, căci Dumnezeu a lăsat să plouă atât de mult 
spre a se umple bazinele golite de secetă ale pământului şi că, după aceea, ploaia se va 
opri. Astfel s-a şi întâmplat, iar locuitorii au dat slavă lui Dumnezeu pentru că le 
trimisese în dar acest om sfânt. într-o astfel de atmosferă au început lucrările de 
restaurare a mănăstirii din insulă. 

După 14 ani de conducere a destinelor Seminarului Teologic Rizareion, 
Sfântul Nectarie, ajuns la respectabila vârstă de 62 de ani, s-a hotărât să predea 
conducerea şcolii unui om mai tânăr, care să se poată ocupa exclusiv de problemele 
administrative ale acesteia. Astfel, la 7 februarie 1908, şi-a depus cererea de ieşire la 
pensie, cerere care i-a fost, în cele din urmă, acceptată de ministerul învăţământului. în 
toţi aceşti ani, aşa cum am văzut, a oferit Seminarului Teologic o nouă orientare 
duhovnicească. 

Toţi cei care s-au format sub conducerea sa, elevi şi profesori, au fost fericiţi 
că au putut avea un asemenea dascăl de suflet. Le venea foarte greu ca, după atâta timp, 
să se despartă de prezenţa lui atât de iubită. Le pleca un tată adevărat, care se dedicase 
trup şi suflet bunului mers al şcolii, care le înţelesese întotdeauna problemele şi care le 
oferise atâtea soluţii duhovniceşti. Mulţi dintre ei îl rugau călduros să nu plece, dar 
înţelegeau în acelaşi timp dorinţa sa de a-şi petrece ultimii ani ai vieţii în linişte, în 
retragere, în adevărată viaţă monahală, de pace şi rugăciune. 

De asemenea, ştiau că obştea mănăstirii din Eghina crescuse între timp şi 
avea nevoie de un duhovnic experimentat. Astfel, la sfârşitul lunii aprilie 1908, Sfântul 
Nectarie şi-a luat rămas bun de la dragii săi elevi şi de la colegii săi profesori şi s-a mutat 
definitiv în Eghina. Aici îşi construise o chilie în afara incintei mănăstirii, chilie în care 
va locui până la sfârşitul pământesc al existenţei sale. 

Părinte duhovnicesc al mănăstirii „Sfânta Treime" 



Un nou început îl aştepta pe Sfântul Nectarie în cadrul mănăstirii Sfânta 
Treime, care se înfiinţase prin iniţiativa şi îndrumarea sa. Lucrările de construcţie şi 
reparaţii nu erau nici pe departe terminate. De aceea, cu rugăciune şi credinţă în ajutorul 
lui Dumnezeu, s-a apucat din nou de muncă. Muncea alături de muncitorii angajaţi ai 
mănăstirii, de dimineaţă şi până la apusul soarelui, în afara orelor destinate sfintelor 
slujbe zilnice. Maicile povestesc că, îmbrăcat într-o rasă mai veche, cu mânecile 
suflecate, îi ajuta după putere, fie cărând materiale de construcţii, fie săpând sau făcând 
diverse alte munci. Se vede din aceasta cât de smerit si de dăruit era Sfântul Nectarie 
misiunii sale pastorale. Nu avea pretenţii că era arhiereu, că terminase atâtea şcoli înalte, 
că scrisese cărţi şi aşa mai departe. Vorbea la fel de frumos cu toată lumea, fie că era om 
simplu, fie că era intelectual. Era smerit şi curat cu inima şi, de aceea, Dumnezeu îi 
asculta întotdeauna rugăciunile. 

De multe ori se întâmpla ca mănăstirea să rămână fără bani şi să nu-i mai 
poată plăti pe muncitori. Maicile se îngrijorau şi începeau să-1 întrebe ce să facă. Atunci, 
părintele le răspundea să nu se tulbure. Are Dumnezeu grijă. Şi, într- adevăr, atunci când 
se părea că nu mai este vreo speranţă, ceva salvator, de ultim moment, apărea. Fie o 
donaţie din partea credincioşilor, fie era chemat să oficieze diverse slujbe la anumite 
familii înstărite, care îl răsplăteau cu dărnicie, fie alte şi alte soluţii pe care Pronia Divină 
le oferea. 

Mănăstirea ajunsese să aibă 20 de maici. Cele mai multe dintre ele, aşa cum 
era pe vremea aceea, din cauza sărăciei nu avuseseră parte de o educaţie şcolară 
elementară. De aceea, în fiecare zi, Sfântul Nectarie le chema la „şcoală", adică într-o 
sală special amenajată, unde le învăţa să citească, să scrie şi să cânte muzică psaltică. 

Considera absolut necesar ca maicile să poată citi din Sfânta Scriptură şi din Sfinţii 
Părinţi şi să poată susţine răspunsurile de la strană. 

Revenind la smerenia şi la simplitatea în care-i plăcea să trăiască, expresivă 
este şi următoarea întâmplare: 

Unul dintre ucenicii săi, care a ajuns la rândul său un mare duhovnic şi 
părinte îmbunătăţit, părintele Filotei Zervakos, îl cunoscuse încă de pe vremea în care era 
director al Seminarului din Atena. Apoi, a plecat în armată, după care s-a călugărit. 
Aflând că Sfântul Nectarie se afla de acum în Eghina, s-a hotărât să se ducă să-1 mai 
vadă, spre a-i cere şi alte sfaturi duhovniceşti. 

Era o după-amiază călduroasă de vară. Sfântul Nectarie, cu rasa de lucru pe el 
şi cu un fes murdar de var pe cap, muncea afară, la intrarea în mănăstire. Ceilalţi 
muncitori tocmai serviseră masa şi se odihneau undeva mai încolo, la umbră. Ajungând la 
mănăstire, părintele Filotei nu 1-a recunoscut pe Sfântul Nectarie, aşa cum era îmbrăcat, 
ci a crezut că este unul dintre monahii muncitori. Apropiindu-se de locul unde acesta 
muncea, îl întrebă: 

- E aici Preasfmtirul? 

- Aici e, a răspuns Sfântul Nectarie. 

- E înăuntru, în mănăstire? 

- Da, înăuntru e. 

- Du-te şi spune -i că a venit un fiu de-al lui, duhovnicesc, şi că vrea să-1 vadă 

numaidecât! 

- Fie cum doriţi, a răspuns Sfântul Nectarie şi 1-a invitat să aştepte în camera 
pe care tocmai o zugrăvise. 

După numai 5 minute, s-a întors îmbrăcat cu o altă rasă, cu bastonul arhieresc 
si cu crucea. 

Mut de uimire, părintele Zervakos a văzut că acela căruia îi vorbise pe un ton 
atât de mândru este însăşi părintele său duhovnicesc. A îngenuncheat şi cu lacrimi a 

început să-şi ceară iertare pentru atitudinea lui. Şi, sigur că, în bunătatea lui, Sfântul 
Părinte 1-a iertat, 1-a îmbrăţişat cu căldură şi a început din nou, ca de obicei, să-1 îndrume 
cu sfaturi duhovniceşti. Apoi, cuviosul Filotei 1-a întrebat: 

- Cum voi putea, sfinţite părinte, să înving acest păcat al mândriei? 

- Sfinţii Părinţi ne învaţă că fiecare păcat se învinge prin lucrarea virtuţii care 
i se opune. Astfel, mândria se învinge prin exersarea smereniei, ura aproapelui prin 
dragoste, iubirea de arginţi prin milostenie, lăcomia prin post şi cumpătare şi aşa mai 
departe, a răspuns Sfântul Nectarie. 

A fost, aşadar, o lecţie de smerenie, pe care ucenicul său nu a uitat-o 

vreodată. 

Sunt foarte multe minunile pe care Sfântul Nectarie le-a săvârşit încă în viaţă 
fiind şi pe care locuitorii şi le amintesc cu evlavie. Astfel, unul dintre locuitorii care 
stătea relativ aproape de mănăstire povesteşte următoarea întâmplare: pe vremea când 
sfântul locaş se afla încă în reconstrucţie, au avut nevoie la un moment dat de mai multă 
apă ca să stingă varul necesar. Atunci au coborât în vale, la casa acestuia, fiindcă avea o 
fântână în curte şi au cerut să le dea apă. E drept că, din cauza secetei, fântâna era şi ea cu 
apă foarte scăzută, aproape secată. Când aruncai găleata înăuntru, se lovea cu zgomot sec 
de pietrele de la fundul apei. Mai din zgârcenie, mai din grijă pentru plantele pe care le 
avea în grădina sa şi care trebuiau udate, gospodarul 1-a refuzat pe părintele Nectarie, care 
venise împreună cu maicile, cu o căruţă, în care puseseră câteva butoaie goale. Fără să se 
supere, Sfântul s-a întors înapoi la mănăstire. însă, la plecare, le-a spus gospodarului şi 
rudelor lui care lucrau în grădină: 

- Sănătate şi să scăpaţi cu bine! 

„Oare, ce să însemne această urare?", s-au întrebat gospodarii unul pe altul 
după plecarea sfântului. 

Ajungând la mănăstire, sfântul a intrat în biserică, a căzut în faţa icoanei 
Maicii Domnului şi s-a rugat îndelung. Nu peste multă vreme, gospodarii din vale au 

auzit un vuiet prelung şi înspăimântător şi nu-şi dădeau seama de unde poate să vină. 
Deodată, a început să ţâşnească un puhoi de apă din fântână şi să inunde toată grădina. Cu 
toţii şi-au dat seama de minunea care se petrecea şi au început să plângă. Au mers apoi 
sus la mănăstire, şi-au cerut iertare de la părintele Nectarie şi l-au invitat să vină, oricând 
doreşte, spre a lua apă din fântâna lor. 

Intr-una din zile, Sfântul Nectarie s-a hotărât să meargă la un paraclis 
închinat Sfântului Dionisie, care se afla un pic mai sus de mănăstire, pe munte, spre a 
săvârşi acolo Sfânta Liturghie. Pe cărarea pe care urca, a apărut deodată un şarpe mare şi 
înspăimântător, care se mişca în chip ameninţător. Fără să se piardă cu firea, sfântul i-a 
spus şarpelui: „Stai nemişcat acolo unde te găseşti! Iisus Hristos biruieşte!" 

Şarpele s-a mai mişcat un pic, după care a înţepenit în locul în care era. 
Sfântul a trecut mai departe, a săvârşit Sfânta Liturghie şi apoi s-a întors pe aceeaşi cale 
înapoi la mănăstire. Şarpele se găsea tot acolo, înţepenit pe potecă. A trecut mai departe 
şi apoi a trimis câţiva oameni să ucidă fiara cea îngrozitoare cu pietre, pentru ca nu 
cumva altădată să mai atace pe cineva. Ducându-se, oamenii au spus că niciodată nu mai 
văzuseră o asemenea dihanie pe meleagurile lor. Şi toţi s-au minunat de puterea sfântului. 

Dăruirea cu care Sfântul Nectarie săvârşea Sfânta Liturghie este greu de 
descris în cuvinte. De aceea, cei care erau foarte avansaţi duhovniceşte, puteau vedea 
lucrurile minunate ce se petreceau în Sfântul Altar. 

Astfel, una dintre maici istoriseşte că, de multe ori, vedea alături de Sfântul 
Nectarie, în timpul Sfintei Liturghii, un tânăr strălucitor îmbrăcat în haine militare. Era 
Sfântul Mina. 

O altă maică, care era responsabilă cu curăţenia din biserică, povesteşte că, 
odată, la mijlocul sfintei slujbe, a văzut o femeie foarte distinsă, ţinând în braţe un prunc 
minunat care a intrat prin sfintele uşi şi a dăruit acel prunc Sfântului Nectarie. Imediat a 
urmat momentul liturgic al axionului iar Maica Domnului, căci dânsa se arătase, a 
dispărut. 

Părintele Nectarie era foarte prietenos cu toţi locuitorii insulei. De fiecare 
dată când trecea prin satul din vale (azi, orăşelul Eghina), era invitat să intre şi să 
binecuvânteze orice casă al cărei gospodar l-ar fi văzut trecând pe drum. Stătea de vorbă 
cu toată lumea, îi încuraja să înfrunte cu credinţă problemele de zi cu zi, sărăcia, 
necazurile, să mulţumească lui Dumnezeu şi pentru cele bune şi pentru încercările la care, 
uneori, erau supuşi. Unul dintre locuitori îşi aminteşte că, odată, 1-a văzut pe Preasfmţitul 
trecând pe drum şi 1-a invitat în curtea sa pentru a-1 servi cu un pahar de apă rece şi 
pentru a se odihni un pic de arşiţa zilei. In mijlocul curţii avea un măslin impunător care, 
de o bucată de timp, era atacat de o specie rară de lăcuste roşii ce îi mâncau fructele. Din 
vorbă în vorbă, i-a spus Preasfmţitului şi această problemă a sa. Atunci, Sfântul a trimis 
pe cineva la mănăstire ca să aducă Sfânta Cruce. Primind-o, a rostit o scurtă rugăciune şi 
apoi a însemnat copacul cu Sfânta Cruce. îndată s-au ridicat lăcustele, formând un nor 
zumzăitor şi au zburat în depărtare. Copacul se află până astăzi în curtea gospodarului şi 
continuă să dea, an de an, cele mai bune măsline. 

Buni prieteni ai Preasfmţitului erau şi pescarii insulei. Aceştia îi aduceau 
năvoadele să le binecuvânteze şi vedeau că întotdeauna după aceasta prindeau o mulţime 
de peşti. Dintre aceştia, nu uitau să îi aleagă pe cei mai frumoşi şi să-i trimită sus la 
mănăstire. Tipicul mănăstirii prevedea să nu se mănânce deloc carne. Doar peştele era 
îngăduit. De asemenea, Preasfmţirul dăduse poruncă să nu se mănânce nimic prăjit, ci 
totul numai fiert. Aceasta ajuta la sporul duhovnicesc, la menţinerea unei stări de trezvie, 
la alungarea moliciunii şi a atacurilor viclene venite din partea diavolului, prin insuflarea 
de gânduri păcătoase. 

Maica Teodosia povesteşte că, odată, pe când urca cu Sfântul Nectarie pe 
drumul dintre oraş şi mănăstire, li s-au arătat deodată în faţă Sfântul Dionisie împreună 
cu Sfântul Mina, îmbrăcat în haine strălucitoare de soldat. Sfântul Dionisie le-a spus: 

- Ce mai faci, Nectarie? De mult te aştept să vii! 

Părintele Nectarie, înfricoşat si el de minunata vedere, a întrebat mirat: 

- Si fratele îmbrăcat în haine militare cine este? 

- Este Sfântul Mina, locuieşte si el aici. 

După acest scurt dialog, cei doi sfinţi au dispărut în chip minunat. Peste 
câteva zile, Sfântul Nectarie a întrebat pe locuitorii insulei dacă există vreo biserică cu 
hramul Sfântului Mina pe insulă. I s-a răspuns că există doar un vechi paraclis, undeva 
departe pe munte şi că este destul de greu să ajungă cineva până acolo. Cu toate acestea, 
peste câteva zile, însoţit de 2 maici, au plecat pe cărarea ce urca anevoie spre paraclis. Au 
ajuns după câteva ore de mers şi au început să cureţe bisericuţa care era de mult părăsită 
şi în care, de multe ori, se adăposteau de ploaie ciobanii din zonă. 

După ce au făcut curat, Sfântul Nectarie s-a rugat îndelung în faţa icoanei 
Sfântului Mina. Apoi le-a spus maicilor următoarea profeţie, care avea să se împlinească 
peste câteva zeci de ani: , ,Aici se va face cândva o înfloritoare mănăstire de maici". 

Maicile l-au privit oarecum mirate şi se gândeau în sinea lor: „Preasfmţitul 
visează cu ochii deschişi. Cine va putea să întemeieze o mănăstire în acest loc pustiu şi 
îndepărtat?" 

Şi, totuşi, la aproape 30 de ani de la trecerea Sfântului Nectarie la cele 
veşnice, unul dintre ucenicii săi, părintele Amfilohie Makris, a întemeiat în acel loc o 
mănăstire de maici înfloritoare care dăinuie şi astăzi, având un număr destul de ridicat de 
vieţuitoare. 

Tot referitor la aceste arătări minunate de sfinţi, maicile povestesc faptul că, 
într-o seară, au trimis-o pe una dintre maici să îl cheme pe Prea Sfinţitul la masă. Peste 
câteva minute, maica s-a întors şi le-a spus că nu îl poate deranja pe părintele, deoarece 
are un oaspete de seamă. Văzuse pe geamul chiliei un tânăr strălucitor, îmbrăcat în haine 
militare şi de aceea s-a temut să intre. Când au trimis-o din nou mai târziu, tânărul 
plecase iar maica a întrebat: 

- Cine a fost oaspetele dumneavoastră din această seară? 

- Care oaspete?, a întrebat părintele Nectarie. 

- Acel soldat strălucitor cu care stăteati mai devreme de vorbă. 

- L-ai văzut şi tu, copila mea? 

- Da, l-am văzut. 

- Ei bine, să ştii că era Sfântul Mina. 

înţelegem, aşadar, din aceste grăitoare episoade, la ce înălţime spirituală 
ajunsese Sfântul Nectarie şi la ce puritate sufletească, de se învrednicea de descoperirea 
sfinţilor. 

Vom încerca, în continuare, să cunoaştem statura duhovnicească a Sfântului 
Nectarie şi prin intermediul câtorva fragmente expresive din scrierile sale. Ele reprezintă 
o moştenire spirituală menită să hrănească sufletele însetate de adevăr şi pornite pe calea 
ce urcă spre mântuire. 

Chipul celui ce crede în Iisus Hristos 



Cât de frumos este chipul celui credincios! Ce minunată este bucuria lui! 
Frumuseţea lui tainică te atrage, iar expresia feţei lui mărturiseşte credinţa în Dumnezeu. 
Calmul şi pacea ce se pot vedea pe chipul său sunt o reflectare a păcii ce se găseşte în 
sufletul său, în inima sa liniştită si netulburată de nimic. 

" 5 5 

Bunătatea zugrăvită pe faţa celui credincios mărturiseşte despre curăţia 
conştiinţei sale. El se înfăţişează ca un om care s-a lepădat de tirania grijii permanente 
pentru cele lumeşti, grijă ce produce suferinţă sufletului, iar credinţa sa statornică în 
Dumnezeu este viu exprimată de trăsăturile chipului său. Credinciosul adevărat se arată a 
fi un om fericit. Şi este fericit pentru că are certitudinea originii divine a credinţei sale şi 
este convins de adevărul ei. Dumnezeu, în chip tainic, îi vorbeşte inimii sale şi o umple 
de bucurie sfântă. Inima şi cugetul său sunt dăruite lui Dumnezeu. Inima sa se încălzeşte 
de focul iubirii pentru Dumnezeu iar sufletul său aleargă degrabă să se înalţe către El. 

Credinciosul, rupând legăturile egoismului şi cercul strâmt al iubirii de sine, 
care nu-i permitea să vadă şi să acţioneze dincolo de şinele său, s-a scuturat şi s-a eliberat 
de tirania jugului şi a robiei generată de egoism. El a tăiat, prin smerenie, adorarea sinelui 
său. Liber de această legătură, poate străbate pământul întreg, spre oricare dintre punctele 
orizontului, oriunde îl cheamă iubirea faţă de aproapele. Deja nimic nu îl mai poate 
împiedica şi nimic nu îl mai poate influenţa. Nici plăcerile lumeşti, care se scurg pururi 
asemenea unor râuri, nici atracţia către bunurile pământeşti. Idolul egoismului a căzut şi 
s-a sfărâmat, jertfele, ofrandele, tămâia care se aducea iniţial către acesta, acum se aduc 
numai către Dumnezeul iubirii, Singurul pe care din tot sufletul II iubeşte şi II adoră. 
Dedicat întreg, cu inima şi cu sufletul, Dumnezeului Celui Adevărat, Celui Viu, ignoră 
cele lumeşti iar pe cele trupeşti le micşorează (estompează); privirea lui se încordează 
spre a vedea pe Dumnezeu în timp ce inima lui neîncetat îl invocă. Duhul său se dedică 

cunoaşterii operei Sale creatoare iar sufletul său îşi găseşte odihnă în pronia divină a 
Creatorului. 

Tot ceea ce-1 înconjoară pe omul credincios, dăruieşte inimii sale noi 
sentimente şi noi înţelesuri. întreaga creaţie vorbeşte cu un glas tainic sufletului său 
despre înţelepciunea şi bunătatea dumnezeiescului ei Creator. Cu bucurie şi încântare 
cercetează opera lui Dumnezeu şi contemplă frumuseţea creaţiei. Frumosul, binele, 
adevărul şi dreptatea, aceste virtuţi dăruite lumii văzute, care îşi au originea în însuşirea 
divină, devin obiectul cunoaşterii pentru inima sa. Fericirea sa este adevărată şi întărită şi 
are ca izvor comuniunea permanentă a acestuia cu dumnezeiescul Creator. 

Cuvintele lui Dumnezeu sunt dulci ca mierea în gura sa. Pe acestea le 
cercetează ziua şi noaptea. Inima lui este înfierbântată de dragostea lui Dumnezeu. Se 
încordează către Acesta şi II caută prin cercetarea lucrărilor Sale. Lucrarea sa neîncetată 
este aceea de a ajunge la asemănarea cu Dumnezeu, la îndumnezeire. Iubirea şi adorarea 
lui Dumnezeu inundă inima sa însetată de prezenţa Domnului, iar imnele şi doxologia, 
mulţumirea şi lauda neîncetat se înalţă spre El. Buzele sale grăiesc înţelepciunea iar inima 
sa îndeamnă la cumpătare. 

Viata lui este un imn si o armonie. Trăieşte, gândindu-se si la binecuvântatul 
sfârşit, când se va îndulci de bunătatea lui Dumnezeu şi de bogatul Său har. Trăieşte pe 
pământ, dar ştie că cetatea sa stătătoare se află în ceruri. Fără să stăruie în cele zilnice, 
este atent să nu audă şi el cuvântul „de multe te îngrijeşti şi pentru multe te sileşti" (Luca 
10, 41). De aceea se străduieşte neîncetat să aleagă „partea cea bună" (Luca 10, 42). 
Toată grija sa se îndreaptă spre a împlini legea divină şi spre a săvârşi binele. îi consideră 
pe oameni, indiferent de rasă sau naţiune, ca fiind cu toţii fraţi ce provin din aceeaşi 
protopărinţi şi, de aceea, îşi îndreaptă către toţi, la fel, faptele sale bune. 

Se bucură pentru fericirea lor şi se întristează împreună cu ei la necaz. în 
toată ziua este milostiv şi darnic, iar dreptatea sa va rămâne în veac. Inima sa 
nădăjduieşte în Domnul, iar sufletul său este gata să se prezinte înaintea Creatorului său. 



38 



Plin de speranţă şi de curaj, grăieşte asemenea psalmistului: „Domnul mă va ajuta, de 
cine mă voi teme, ce-mi va putea face mie omul?". 



Chipul necredinciosului 

Necredinciosul este cel mai nefericit dintre oameni, deoarece este lipsit de cel 
mai important bun pământesc care este credinţa, singura cale către adevăr şi fericire. 
Necredinciosul este nefericit, deoarece este lipsit de speranţă, care ne este unicul sprijin 
de -a lungul întregii noastre vieţi. Este nefericit, pentru că este lipsit de iubirea oamenilor, 
singura alinare a inimii întristate. Este nefericit deoarece este lipsit de frumuseţea divină, 
de chipul dumnezeiesc al Creatorului, pe care divinul Artist L-a sădit în noi şi pe care 
doar credinţa îl descoperă. 

Ochiul necredinciosului nu vede nimic în creaţie, în afara mişcărilor naturii. 
Strălucitorul chip al divinului Creator, admirabila Sa frumuseţe îi rămân ascunse şi 
inaccesibile. Privirea sa rătăceşte peste adâncul creaţiei fără a putea vedea frumuseţea 
înţelepciunii divine, fară să poată admira atotputernicia divină, fară să poată descoperi 
bunătatea divină, pronia divină, dreptatea şi iubirea Creatorului pentru creaţia Sa. Mintea 
sa nu se poate ridica mai presus de lumea văzută şi nici să depăşească graniţele celor 
percepute cu ajutorul simţurilor. Inima sa rămâne insensibilă şi nu poate descoperi 
înţelepciunea şi puterea divină. Nici un sentiment de adorare nu izbucneşte în inima sa; 
buzele lui rămân pecetluite, gura sa încremenită, limba sa rămâne nemişcată. Nici un 



39 



sunet nu iese din pieptul său spre laudă, spre preamărire, spre mulţumire către pronia 
divină. 

Inima celui necredincios, din care Dumnezeu S-a îndepărtat, nu mai poate 
simţi vreo bucurie. Golul acesta a fost umplut de tristeţe, de descurajare, de nefericire. 
Trăieşte plictisit şi indiferent faţă de tot ceea ce îl înconjoară. Rătăceşte prin viaţă ca 
printr-o noapte întunecoasă, tristă şi nici o rază de lumină nu luminează calea sa chinuită. 
Nimeni nu poate îndruma şi călăuzi paşii săi. Trece singur prin această viaţă, fără 
speranţa unei vieţi mai bune; este pândit permanent de nenumărate capcane şi nimeni nu 
poate să îl elibereze când cade victima lor. Cade în ele şi este strivit de greutatea lor. în 
tristeţea lui nu există nici măcar o clipă de uşurare. 

Pacea sufletului şi liniştea inimii au fost alungate de lipsa sa de credinţă. 
Adâncul inimii sale este îndoliat. Mulţumirea pe care credinciosul o află în ascultarea şi 
urmarea poruncilor sfinte, mântuitoare şi a unei vieţi morale, îi este necunoscută. 
Protecţia, pe care credinciosul o simte izvorând din credinţa sa, este străină inimii celui 
ateu. Convingerea, izvprâtă din credinţă, că Pronia Divină veghează neîntrerupt asupra 
vieţii sale, nu o poate înţelege. Iubirea şi bunătatea, izvorâte din preamărirea Creatorului, 
rămân pentru acesta mistere nedezlegate. 

Necredinciosul recunoaşte ca unic principiu doar materia, reduce adevărata 
fericire a omului la cercul strâmt al plăcerilor trecătoare şi îşi orientează toate străduinţele 
numai spre aflarea acestora. Bucuria izvorâtă din cultivarea virtuţilor îi este străină şi nu 
se poate împărtăşi de harul ei. El ignoră astfel adevăratul izvor al fericirii şi se îndreaptă 
către izvoarele amărăciunii. 

Plăcerea îl conduce la saturaţie şi dezgust, apoi la plictiseală şi la tristeţe. 
Tristeţea îl conduce la suferinţă, iar aceasta din urmă la deznădejde. Astfel, este lipsit de 
orice bucurie. Pentru că toate plăcerile lumeşti, fiind trecătoare, sunt incapabile să îi ofere 
celui necredincios fericirea. Inima omului a fost făcută spre a se împlini în ea binele 
suprem şi numai prin gustarea acestuia tresare şi se bucură. Pentru că în aceasta îl află pe 

Dumnezeu. Ori ştim că Dumnezeu părăseşte inima celui necredincios. Inima poate aspira 
către infinite bucurii, pentru că a fost făcută să poată cuprinde nemărginirea. Prin urmare, 
inima celui necredincios, de vreme ce nu râvneşte către nemărginire, veşnic suspină şi 
caută să se împlinească, dar nu reuşeşte. Pentru că plăcerile lumeşti nu au puterea să 
împlinească acest gol. Ele, fiind trecătoare, oferă în final amărăciune. Iar alergarea după 
slava deşartă naşte tristeţea. Necredinciosul ignoră, aşadar, faptul că fericirea omului nu 
se găseşte în plăcerile oferite de bunurile pământeşti, ci în iubirea lui Dumnezeu, bunul 
veşnic şi cel mai de preţ. De aici rezultă deci nefericirea celor care nu II cunosc pe 
Dumnezeu. 

Cel care-L neagă pe Dumnezeu, neagă însăşi bucuria sa şi fericirea cea 
veşnică. Nefericit se luptă cu greutăţile acestei vieţi, deznădăjduit şi înfricoşat se 
îndreaptă către moarte, către mormântul deja săpat. Astfel, rămâne orb faţă de marea 
reprezentaţie care se desfăşoară în faţa ochilor săi, având ca scenă întreaga lume şi 
dirijată de dumnezeiasca înţelepciune şi putere, de dumnezeiescul har. Nu poate să vadă 
armonia şi binele divin. E ca şi cum ar curge la picioarele sale izvorul bucuriei şi al 
fericirii iar el, legat ca oarecând condamnatul Tantal, să nu reuşească să-şi răcorească 
limba uscată de necredinţă şi să-şi stingă insuportabila sete, deoarece apa, care izvorăşte 
din răcoritorul izvor al credinţei, se află un pas mai departe de buzele sale. 

Nefericit rob al unui tiran absurd! Cum ti-a fost furată fericirea! Cum ti-a fost 
răpită comoara cea mai de preţ! Ţi-ai pierdut credinţa, L-ai negat pe Dumnezeul tău, ai 
refuzat revelaţia Sa şi te-ai lepădat de bogăţia nesfârşită a harului. 

Cât de jalnică este viaţa acestuia! Şi acesta este începutul chinurilor, deoarece 
a pierdut sensul bucuriei adevărate. Pentru firea sa denaturată, aceasta pare stearpă şi 
inutilă, nu îi inspiră nici o umbră de mulţumire, rămânând total insensibil; nimic din cele 
create nu îi produce bucurie. Un văl de tristeţe a acoperit bucuria firii întregi şi nu mai 
este exprimată de nimic. Viaţa acestuia devine o greutate insuportabilă iar durata ei un 
nesfârşit chin. 

5 

Deznădejdea se arată deja în faţa sa, asemenea unui călău şi un chin 
implacabil îl torturează; curajul 1-a părăsit, puterea de rezistenţă i-a scăzut, iar puterile 
morale s-au dezintegrat din cauza necredinţei; paralizat de necredinţă, se predă legăturilor 
înfricoşătoare ale dezamăgirii care, fară milă sau compasiune, taie violent şi dur firul 
vieţii sale jalnice. Astfel, îl aruncă în adâncul pierzaniei, în negrul tartar, din care abia 
atunci ar vrea să scape, atunci când îl cheamă vocea dumnezeiescului Creator, Cel pe care 
până acum L-a negat. II cheamă să dea răspuns pentru necredinţa sa, este judecat şi 
condamnat la focul cel veşnic. 

5 



Despre răbdare 



Răbdarea este acea putere morală care calmează sentimentele de supărare şi 
revoltă, ce izbucnesc în inima omului sau care linişteşte durerile si suferinţele grele. 

Răbdarea este o virtute pentru că ea are ca rod nădejdea în Dumnezeu. Astfel, 
întristarea naşte răbdarea, răbdarea adânceşte experienţa, iar aceasta din urmă produce 
nădejdea. Iar nădejdea nu este înşelată vreodată. 

Răbdarea este prim dintre virtuţi, deoarece prin aceasta se obţine darul 
mântuirii; cel ce rabdă până la sfârşit, se mântuieşte. Deci, mântuirea sufletelor noastre 
constă mai întâi în răbdare. 

Sfântul Ioan Gură de Aur spune despre răbdare că este rădăcina tuturor 
bunurilor spirituale, mama evlaviei, trunchi al bucuriei, rod al nestricăciunii, turn 
invincibil, liman netulburat. Şi încă mai spune că răbdarea este regina tuturor virtuţilor, 

temelia reuşitelor, limanul cel neînviforat; aduce pace pe timp de război, linişteşte 
furtunile, descoperă uneltirile, opreşte folosirea armelor, strângerea armatelor, folosirea 
săgeţilor, a suliţelor, alungă legiunile demonilor, puterile întunericului cu tot ceea ce 
reprezintă ele. Deci, răbdarea este regina bunurilor, coroana cea mai de sus. 

Iar Sfântul Chirii al Alexandriei spune că răbdarea este mijlocitoarea tuturor 
bunurilor spirituale, calea spre fericire, hrănitoare a speranţei în viaţa veşnică. Te învaţă 
să te lupţi curajos împotriva patimilor, devine dascăl al înţelepciunii şi al virtuţilor. 
Sudoare si îndurare a multor suferinţe este numele ei. 

5 5 



Despre rugăciune 

Rugăciunea adevărată, stăruitoare şi lucidă, făcută timp îndelungat, cu suflet 
zdrobit, cu mintea concentrată şi nu cu vorbărie goală, este într-adevăr bine primită. 
Mobilul oricărei rugăciuni este smerenia, iar dovadă de smerenie este rugăciunea. 
Cunoscându-se deci neputinţele, invocăm ajutorul puterii lui Dumnezeu. 

Fecioarele să-L aibă înaintea ochilor pe Hristos şi pe Dumnezeu Tatăl şi să 
fie luminate prin rugăciuni de către Sfântul Duh. Dacă rugăciunea nu II are ca destinatar 
pe Dumnezeu, cum să fie ascultată de Acesta? Rugăciunea ne uneşte cu Dumnezeu şi ne 
familiarizează cu El, este o convorbire cu Dumnezeu si comuniune conştientă cu El, Cel 
mai vrednic de cinstire dintre toate. 

Rugăciunea este ajutorul vieţii noastre, convorbirea cu Dumnezeu, uitarea 
celor pământeşti şi scară către cele cereşti. Rugăciunea este soarele care luminează ochii 

cei sufleteşti, aşa cum trupul este luminat de soarele ceresc. Rugăciunea făcută cu dăruire 
este ca un foc nestins care luminează sufletul si mintea. Este ca o adevărată armură 
cerească, singura care poate proteja pe cei ce se dedică pe ei înşişi lui Dumnezeu. 
Rugăciunea este un medicament care tratează toate patimile. Este dătătoare de viaţă, de 
sănătate. Puternică armă este rugăciunea, oferă o mare siguranţă, scump tezaur, liman 
neînviforat, cetate de scăpare. 

Rugăciunea este leac salvator, alungă păcatele şi vindecă greşelile. Armă 
invincibilă, tezaur incomensurabil, bogăţie nestricăcioasă, liman liniştit, dăruitoare de 
linişte sufletească, originea a mii de bunătăţi şi mamă ne este rugăciunea. 



Despre cumpătare 

Cumpătarea este o virtute de mare valoare morală. Ea este o abţinere nu de la 
cele interzise, ci de la cele permise, facându-se deci în scopul îndreptării. Abţinerea de la 
cele interzise nu este cumpătare, ci este respect faţă de lege. Este deci o mare virtute să te 
bucuri cu cumpătare de cele îngăduite, în scopul de a te îndrepta. Cumpătarea este o 
responsabilitate faţă de toate şi este plăcută lui Dumnezeu. 

Sfântul Vasile cel Mare defineşte cumpătarea astfel: „cumpătarea este un act 
de respingere a păcatelor, suprimare a patimilor, mortificare (asceză) a trupului, până şi a 
celor mai fireşti dorinţe şi plăceri, este începutul vieţii duhovniceşti, mijlocitoarea 
bunurilor celor veşnice, cea care anihilează simţul central al plăcerii. Prin cumpătare 
înţelegem acea abţinere de la cele permise trupului, făcută în scopul curăţirii de patimi. 

Ea nu înseamnă privarea de la cele necesare, cum ar fi de exemplu mâncarea, pentru că 
aceasta ne-ar aduce sfârşit violent. Cumpătarea este o putere mare şi bogată care ne 
conduce spre nestricăciune". 

Iar Sfântul Ioan Gură de Aur spune: cumpătarea este anihilarea treptată, până 
la anulare, a dorinţelor. 

~ 5 

Cumpătarea este o caracteristică bună şi frumoasă a oricui, care lucrează 
pentru dobândirea virtuţilor. Ea este temelia tuturor virtuţilor şi este prima care pregăteşte 
sufletele spre lucrarea virtuţilor. 

Cumpătarea este un ghid de îndreptare, alcătuit spre eliberarea de patimile 
care au robit trupul, spre liniştirea instinctelor şi a impulsurilor păcătoase, spre curăţirea 
minţii şi pacificarea inimii. Cumpătarea îl împodobeşte pe cel ce o cultivă cu toate 
bunurile decentei si ale modestiei si îmbracă caracterul său cu strălucitoarea aură a 

5 5 5 

harului ei. 

Sfântul Grigorie Teologul zice: admirabilă este cumpătarea şi să nu fii sub 
stăpânirea stomacului care îţi aduce numai amărăciune. 

Cumpătării îi urmează îndreptarea, puritatea, bunacuviinţă, modestia. 

Sfântul Vasile cel Mare dă cea mai bună definiţie şi regulă a cumpătării: nici 
plăcerilor, nici poftelor trupeşti să nu le urmezi; să fii măsurat în cele absolut necesare, 
astfel încât nici să te îmbuibi trupeşte, nici să te îmbolnăveşti de exagerată asceză, 
nemaiputând astfel să-ţi împlineşti ascultările. 

Şi, într-adevăr, cumpătarea nu înseamnă a nu mai mânca nimic, deoarece 
aceasta ar duce la o violentă distrugere a vieţii; ea înseamnă abţinerea treptată, făcută în 
scopul potolirii patimilor trupeşti, a dobândirii evlaviei şi a înţelegerii idealurilor celor 
mai înalte. 

Oricine se luptă pentru dobândirea virtuţilor, are nevoie de cumpătare. 

Ultimii ani de viată si adormirea întru Domnul a Sfântului 

Nectarie 



După intrarea în monahism, viaţa călugărului intră încet, încet într-un anumit 
ritm. Este vorba de ritmul liturgic, de acel ritm al rugăciunii neîncetate, care se formează 
prin participarea la slujbele zilnice şi prin preocuparea de a dobândi rugăciunea 
neîncetată a inimii. Astfel, zilele trec având ca orologiu cele şapte laude, iar lunile şi anii 
în ritmul marilor sărbători împărăteşti. 

Asa se desfăşura si viata Sfântului Nectarie în cadrul mănăstirii Sfânta 

Treime. Anii au trecut unul după altul, iar roadele duhovniceşti ale activităţii sale se 
puteau observa oriunde te-ai fi uitat. Mănăstirea reuşise să dobândească toate cele 
necesare traiului de zi cu zi, avea din ce în ce mai multe maici si cunoştea o înfloritoare 

viaţă duhovnicească. Toate acestea se datorau în primul rând grijii păstorului lor 
duhovnicesc, care zi şi noapte se îngrijea pentru bunul mers al lucrurilor. 

La sărbătorile mari, o mulţime de credincioşi sosea la mănăstire, spre a fi 
aproape de părintele Nectarie. Faima sa de bun duhovnic şi povăţuitor era răspândită deja 
în multe regiuni ale ţării. Mai mult, minunile pe care le făcuse în timpul vieţii sale nu 
încetau a fi subiectul de discuţie al credincioşilor. Mulţi dintre ei, chinuiţi de vreo boală 

trupească incurabilă, veneau la dânsul cu speranţa de a pleca vindecaţi. Iar pe măsura 
credinţei lor primeau de la Dumnezeu alinarea sau vindecarea, prin mijlocirea 
rugăciunilor Sfântului Nectarie. 

Anii au trecut şi, la vârsta de 74 de ani, părintele Nectarie simţea că timpul 
despărţirii sale de cele pământeşti se apropiase. Chinuit de o mai veche suferinţă 
trupească, îşi îndeplinea, după putere, ultimele obligaţii liturgice faţă de fiii şi fiicele sale 
duhovniceşti. 

? 

46 



Simţind că i se apropie sfârşitul, a cerut, pe 20 august 1920, să meargă să se 
închine la icoana Maici Domnului Hrisoleontisas, icoană făcătoare de minuni ce se afla la 
mănăstirea cu acelaşi nume, de cealaltă parte a muntelui. Urcându-se pe un măgăruş, a 
plecat însoţit de două maici pe cărarea şerpuită ce ducea la sfântul locaş. După ce au 
ajuns, a intrat în biserică, a căzut înaintea icoanei Maicii Domnului şi s-a rugat îndelung. 
Cerea de la Maica Domnului să fie aproape de dânsul în suferinţa pe care o îndura, să 
protejeze, după plecarea sa spre cele înalte, mănăstirea pe care o întemeiase şi să-i 
întărească sufleteşte pe toţi fiii săi duhovniceşti. 

A dorit să rămână mai multe zile la această mănăstire să se roage, să scrie, să 
se liniştească în preajma acestei icoane care-i dădea putere şi îi răspundea tainic la 
întrebările ce îl măcinau în ultima vreme, legate de tot ceea ce avea să lase în urma sa. 
După 15 zile, întărit duhovniceşte, a cerut să se întoarcă acasă, la mănăstirea Sfânta 
Treime. Pe drum, ajungând pe o culme de pe care vedea mănăstirea şi oraşul din vale, a 
cerut maicilor să facă un popas, spre a se ruga pentru ultima dată pentru toţi locuitorii 
insulei. A îngenucheat şi a rămas pentru multă vreme nemişcat, adâncit în extaz. Era răpit 
la cele înalte, înălţat cu duhul la cer. Văzând că nu se mai mişcă deloc, una dintre maici s- 
a speriat. A venit aproape de el şi 1-a atins pe umăr, căutând să-1 readucă în simţiri. 
Atunci sfântul i-a vorbit: „Pentru ce te-ai temut şi m-ai tulburat de la rugăciune?", 
înfricoşată, maica s-a retras în tăcere. Apoi, sfântul a spus: 

- Binecuvântez acum pentru ultima dată mănăstirea noastră şi oraşul şi 
întreaga insulă, deoarece peste puţin timp voi pleca. 

- Unde vă duceţi?, au întrebat maicile. 

- In ceruri, a răspuns Sfântul Nectarie. 

Atunci, ele s-au tulburat şi au început încet să plângă. Au plecat mai departe 
şi au ajuns la mult îndrăgita lor mănăstire. După câteva zile, văzând că situaţia se 
înrăutăţise din ce în ce mai mult, au hotărât să-1 ducă la spital la Atena. Aici, împăcat cu 

sine şi cu cei din jur, Sfântul Nectarie a urmat un tratament timp de peste o lună de zile, 
menit să-i aline durerile fizice care îi chinuiau trupul. 

Cu sufletul pregusta deja din frumuseţile celor cereşti, căzând adeseori în 
extaz şi vorbind cu îngerii şi cu Preasfânta Născătoare de Dumnezeu. Faţa sa senină le 
dădea curaj celorlalţi bolnavi de lângă el. îi mângâia cu cuvinte frumoase şi le explica de 
ce trebuie oamenii să treacă prin diferite suferinţe. Le spunea că drumul suferinţei este un 
drum izbăvitor atunci când este însoţit de nădejdea în ajutorul lui Dumnezeu. Este 
curăţitor de păcate şi spre înţelepţire. Este o asumare a Sfintelor Patimi ale Mântuitorului. 

Astfel, după o lungă şi tăcută suferinţă, în seara zilei de 8 noiembrie 1920, 
Sfântul Nectarie a trecut la cele veşnice, intrând în corturile drepţilor. Maicile, care îl 
vegheaseră neîncetat, plângeau nemângâiate pentru pierderea părintelui lor duhovnicesc. 
Vestea s-a răspândit repede în întreaga insulă. Locuitorii erau cu toţii în doliu greu. 
Adunaţi în micul port al oraşului, privegheau şi aşteptau să fie adus acasă, în insulă, 
trupul neînsufleţit al protectorului familiilor lor. Cu toate acestea, un sentiment de linişte 
şi de speranţă le pătrundea inimile şi îi făcea parcă să înţeleagă faptul că, deşi părintele 
Nectarie plecase dintre ei, totuşi câştigaseră un mijlocitor cu mare trecere în faţa 
Mântuitorului Hristos. Ştiau că pe acest mijlocitor nu îl vor pierde vreodată, că el va 
proteja în continuare mica lor insulă şi că va aduce binecuvântarea şi bogăţia harului 
peste aceste plaiuri. Acest lucru avea să fie confirmat de sute de ori, începând chiar cu 
acea noapte în care sufletul său părăsise trupul pământesc. 

Intrând în cameră să pregătească trupul sfântului pentru întoarcerea pe insulă, 
maicile au crezut de cuviinţă că ar fi bine să-i schimbe anumite haine cu care fusese până 
atunci îmbrăcat. Vecin de pat şi de suferinţă cu Sfântul Nectarie era un om care suferise 
un grav accident, în urma căruia rămăsese paralizat de la mijloc în jos. Nu putea să-şi 
mai mişte deloc picioarele. Doctorii nu îi mai dădeau nici o speranţă de recuperare, 
deoarece îşi dăduseră seama că măduva spinării fusese fracţionată. La un moment dat, 
maicile au scos vesta neagră de lână pe care sfântul o purtase în spital şi au pus-o, pentru 

câteva clipe, peste picioarele celui paralizat şi, o, minune! Cel bolnav a simţit că ceva 
ciudat se întâmplase deodată cu el, ca şi cum un curent electric i-ar fi trecut prin tot 
corpul şi parcă nişte legături nevăzute, care îl ţinuseră până atunci nemişcat, se rupseseră. 
începuse să aibă senzaţia că îşi poate simţi din nou picioarele şi, cu mare băgare de 
seamă, începu să le mişte. Da, era adevărat, picioarele lui se mişcau din nou. S-a ridicat 
atent din pat, a făcut câţiva paşi, neputând să-şi creadă ochilor şi apoi a început să plângă, 
îşi dădea seama, în sfârşit, ce se întâmplase. Era o minune. Omul sfânt, pe care mai mult 
de o lună de zile 1-a avut lângă el, care îi dăduse atâta curaj şi speranţă, acum îi dăruise şi 
cel din urmă şi mai nepreţuit dar, vindecarea. 

Maicile au rămas şi ele fără grai când au văzut că omul, care fusese catalogat 
că nu va mai merge vreodată, se plimba acum, plângând, prin faţa lor. Au recunoscut şi 
ele îndată minunea care se întâmplase şi plângând şi sărutând moaştele sfântului, nu 
conteneau să-L slăvească pe Dumnezeu. Apoi, i-au chemat pe doctorii spitalului care nu 
puteau crede ceea ce cu ochii lor vedeau că se întâmplase. Vestea minunii s-a răspândit 
cu iuţeală în tot spitalul şi apoi în oraş. 

După pregătirile necesare, trupul pământesc al Sfântului Nectarie a fost 
transportat cu vaporul spre insula Eghina. O mulţime de cunoştinţe şi fii duhovniceşti îl 
însoţeau şi toţi locuitorii insulei erau adunaţi în port şi aşteptau ca să-1 întâmpine. Redăm 
mai jos câteva texte grăitoare, scrise de martori oculari, prieteni apropiaţi ai părintelui, 
care au trăit aceste evenimente: 

„Locuitorii insulei Eghina, aflaţi în doliu greu, au întâmpinat în port, plini de 
tristeţe, sfinţitul trup. Toată lumea era îmbrăcată în negru. De la un capăt la celălalt al 
oraşului, clopotele bisericilor băteau toate în ritm de înmormântare. Vaporul înainta cu 
însemnele caracteristice de doliu. Clerici si credincioşi erau cu toţii prezenţi. Doreau să 
atingă şi să poarte pe umerii lor trupul sfinţit al protectorului lor, pe drumul ce urca 
şerpuit spre mănăstire. Cu toţii plângeau pentru pierderea bunului lor părinte. La fiecare 
casă, nori de tămâie se ridicau spre cer întru pomenirea sufletului celui adormit. Odată 

ajunşi la mănăstire, au aşezat moaştele sfântului în biserică, înconjurat fiind de toate 
maicile care plângeau nemângâiate. Trupul neînsufleţit emana o mireasmă minunată şi pe 
frunte se puteau vedea broboane de mir, prelingându-se asemenea transpiraţiei. 

Ieromonahii şi preoţii prezenţi au început slujba de priveghere a stâlpilor. Se 
făcuse deja ora 2 noaptea, dar nimeni nu se gândea să plece. Cu toţii erau cufundaţi în 
rugăciune şi în meditaţie la tristele momente pe care le trăiau. La sfârşitul slujbei, maica 
stareţă Xenia, cea fară vedere, ridicându-se, a spus celor prezenţi: 

- Nu mai plângeţi, părintele nostru nu a murit, ci trăieşte, ne vede şi se roagă 
pentru noi în această seară. Mănăstirea noastră va continua să fie o prezenţă din ce în ce 
mai întărită în viaţa insulei noastre. Dumnezeu ne va ajuta şi ne va călăuzi. Când 
părintele trăia şi îl aveam ca far spiritual şi părinte duhovnicesc, nu înceta să îmi spună 
această profeţie: în aceste locuri pustii se va ridica în curând o mare catedrală, se vor 
face drumuri, vor cirula mii de maşini care vor aduce aici milioane de oameni să se 
închine, iar mănăstirea noastră va fi înfloritoare şi vestită în lumea întreagă. De aceea, 
nu mai plângeţi, Eghina a dobândit un sfânt, un cuvios, un puternic mijlocitor în faţa 
Tronului Celui Ceresc pentru noi!". 

Tot maica stareţă Xenia povesteşte că în seara în care Sfântul Nectarie a 
trecut la cele veşnice, ea „1-a văzut" cu ochii cei duhovniceşti, în curtea mănăstirii. S-a 
apropiat de dânsa şi a salutat-o, zicând: „Am venit să îmi iau rămas bun pentru că voi 
pleca. Bucuraţi-vă!". La puţin timp după aceasta a primit telegrama că Preasfmţirul se 
stinsese din viată. 

5 

Trei zile si trei nopţi au trecut oamenii să se închine si să-si ia rămas bun de 

la corpul pământesc al sfântului, care răspândea plăcută mireasmă duhovnicească în 
întreaga insulă. 

în prima zi, una dintre călugăriţe, crezând că trupul avea să înceapă să intre în 
putrefacţie şi să miroasă urât, i-a spus maicii stareţe că ar fi bine să fie grăbită rânduiala 

înmormântării. Noaptea, pe când se dusese un pic să se odihnească, 1-a văzut în vis pe 
Sfântul Nectarie. S-a repezit să îi sărute mâna iar acesta a întrebat-o: 

- Spune, copila mea, miroase urât mâna mea? 

- Nu, Preasfinţia Voastră, nu miroase urât. Dimpotrivă, miroase a mir şi aloe! 

- Atunci, să nu te mai temi! 

S-a sculat tulburată, a început să plângă şi să se roage sfântului să o ierte 
pentru nepriceperea ei. Apoi a povestit cele petrecute şi celorlalte maici ale mănăstirii. 

După cele trei zile de priveghere şi închinare la sfinţitul trup pământesc al 
părintelui Nectarie, a avut loc slujba înmormântării şi a fost aşezat în mormântul pregătit 
în partea de răsărit a bisericii. Au fost prezenţi toţi locuitorii insulei, preoţi, arhierei, foşti 
elevi ai Seminarului Teologic Rizareion, al căror dascăl fusese, diverse personalităţi ale 
Atenei care îl cunoscuseră. 

Astfel a luat sfârşit activitatea pământească, în trup, a Sfântului Nectarie. 
Acest sfârşit a dat naştere însă unui nou început. începutul izbăvirii multora din 
cumplitele suferinţe trupeşti, începutul mântuirii lor, prin întoarcerea trup şi suflet către 
Dumnezeu, toate acestea prin intermediul minunilor şi al mijlocirii în faţa lui Dumnezeu 
a Sfântului Nectarie. 

EDIŢIA 2 

9 

Traducere din limba greacă de Zenaida Anamaria Luca, după originalul: 
O AOOZ NEKTAPIOZ AIHNHZ 
O ©AYMATOYPrOZ 
O BIOZ KAI TO EPrO TOY 

1846 - 1920 

Editura Stupul Ortodox, Salonic, 1979 

Monahul Teoclit Dionisiatul 
(text revizuit) 



Copilăria 



Multe date despre viaţa şi despre arborele genealogic al Sfântului Nectarie, 
despre familia şi despre condiţiile epocii sale, nu există, dar voi încerca să creionez figura 
dumnezeiască a sfântului, încă din primii ani ai copilăriei, cu cele existente. 

Aşa cum scrie şi Sfântul Grigorie de Nyssa, în biografia marelui Grigorie al 
Noii Cesarei: „noi, departe stând de laudele de acest fel, nici patria şi nici stămoşii nu le 
vom socoti pricină de laudă, de vreme ce ştim că adevărată este doar lauda de care sfântul 
însuşi s-a învrednicit". Cu adevărat! Omul este o persoană liberă, de sine stătătoare şi de 
aceea răspunzătoare pentru sine. Meritele unui om se judecă numai după roadele sale, iar 
el este răspunzător doar pentru faptele sale. 

Sfântul Nectarie s-a născut la 1 octombrie 1 846, în Silivria, oraş al Traciei pe 
atunci sub stăpânire turcă, din părinţi simpli, Dimos şi Baiu (de la Vasiliki), dar cucernici 
şi cu frica lui Dumnezeu. „închinarea" la cartea sa „Despre nemurirea sufletului şi despre 
sfintele parastase" ne confirmă că Sfântul a mai avut 5 fraţi: Dimitrie, Grigore, Smaragda, 
Sevasti şi Marioara. Remarcabil este faptul că în testamentul Sfântului Părinte se 
pomeneşte şi de un al şaselea frate, Haralambie, căruia i-a lăsat moştenire cele două case 
părinteşti. 

La sfântul botez a primit numele Anastasie şi a fost crescut în învăţătura şi 
povaţa Domnului. A fost înzestrat cu firea cea bună, cea a omului pătrunzător şi înţelept, 
fire ce s-a arătat de timpuriu în purtările sale de tânăr născut cu înţelepciunea celor 
vârstnici. 

De la mama sa, a învăţat nu doar să scrie si să citească de la vârsta de 5 ani, 
ci şi „Sfintele Scripturi care pot să înţelepţească" (2 Timotei 3, 15). Minunat este faptul 
că, atunci când a învăţat să spună Psalmul 50, repeta apăsat stihul „Invăţa-voi pe cei 

fărădelege căile Tale", arătându-şi parcă astfel chemarea timpurie şi chemarea de la 
Dumnezeu să fie învăţător al Bisericii. 

5 

Minunat este, de asemenea, faptul că la vârsta de 7 ani tăia şi cosea foi de 
hârtie, închipuind o carte unde voia „să scrie cuvintele Domnului"! Chemarea sufletului 
său de copil se vădea şi în obiceiul de a se urca pe scaune ca să predice cuvântul 
Domnului Dumnezeu, de parcă s-ar fi aflat la amvon. Era dăruit cu o memorie atât de 
cuprinzătoare, încât ţinea minte tot ce auzea la biserică şi povestea celor de acasă. 

Şcoala primară şi următoarele trei clase le-a terminat la Silivria. Dar, dat 
fiind că dorul de studiu întrecea cu mult posibilităţile părinţilor săi săraci, a fost nevoit să 
plece la Constantinopol, unde înflorea pe atunci elenismul, şi să-şi caute de lucru. A intrat 
vânzător la o tutungerie. Putea astfel şi să studieze, şi să-şi ajute familia. 

Dragostea de carte şi dorinţa de a fi folositor creştinilor, l-au făcut să adune 
pasaje din Scripturi şi din Sfinţii Părinţi, dar şi din filozofii greci ai antichităţii, cugetări şi 
cuvinte pline de înţelepciune ce i-au părut a fi de folos pentru suflet. Mai târziu, a editat 
în două volume această antologie scrisă pe foiţe de hârtie, care a fost prima sa carte, şi i-a 
dat titlul: „Comoară de cuvinte sfinte şi înţelepte". Este una din cele mai bune culegeri de 
cuvinte şi cugetări luate din Scripturi, din scrierile bisericeşti şi din scrierile vechilor 
filozofi. 

In prologul culegerii apărute în anul 1895, Sfântul Părinte scria: „Această 
carte este rodul unei trude îndelungate şi necontenite şi se datorează dorinţei arzătoare şi 
devreme crescute în mine de a dărui la rându-mi cunoaşterea cea întru folos. De tânăr 

5 

râvneam la lucrarea învăţătorului societăţii si de aceea m-am dăruit ei cu toată flinta. 

5 5 5 5 

Lucrarea această însă întrece cu mult râvna mea, fiindcă nu eram îndeajuns de pregătit 
pentru a o duce la capăt. Dar dorinţa era puternică şi stăruitoare... Am început lucrul şi 
iată că am alcătuit o culegere mai degrabă sărăcăcioasă de cugetări, cuvinte de 
înţelepciune şi învăţături. 

Fiindcă banii lipseau, răspândirea ei nu s-a făcut uşor. S-au găsit însă şi 
mijloacele pentru a birui orice piedică. Am socotit că pot folosi drept foaie de scris 
punguţele de hârtie în care împachetau tutunul tutungiii din Constantinopol... Pe un 
număr destul de însemnat de asemenea foi am scris, în fiecare zi, diferite învăţături pe 
care le strânsesem, ca cei ce aveau să desfacă tutunul să le găsească, citindu-le din 
curiozitate, să înveţe ce este înţelept şi de folos. Acesta a fost începutul cărţii aflate acum 
în mâinile dumneavoastră si care este rodul acestui dor al meu...". 

5 

Nu trebuie trecute sub tăcere faptul că, de copil, în Sfântul Nectarie se ivise 
dorinţa de a fi folositor aproapelui, ca şi acela că dovedea o chemare înnăscută spre 
preoţie şi spre slujirea de învăţător al poporului lui Dumnezeu. Această aplecare dovedită 
atât de timpuriu, cât şi evoluţia sa de mai târziu, ar trebui considerate dovadă a dezvoltării 
întru Iisus Hristos a sufletului său. 

Dacă sfinţenia este o neîncetată cultivare a propriei firi şi un drum fără sfârşit 
al prefacerii duhovniceşti ce are trebuinţă numai de voinţa omului si de Harul lui 

Dumnezeu, este de la sine înţeles cât de însemnate sunt punctul de plecare, predispoziţia 
sufletului, creşterea si educaţia, ca si seminţele sădite în minte si în inimă la o vârstă 

fragedă. Dat fiind că sfinţii sunt în sânul Bisericii grâul cel bun pe care Dumnezeu îl 
păstrează în „cămările" Sale, e nevoie să cercetăm care a fost drumul pe care 1-a urmat 
sfântul nostru şi care au fost luptele sale pentru creşterea duhovnicească, pentru a rămâne 
pururea „după chip" şi pentru a se desăvârşi, cultivând neîncetat „asemănarea" sa cu 
Dumnezeu, până la îndumnezeire. 

Aceste prime semne vădite de tânărul Anastasie, ce vor continua în faptele şi 
gândurile sale din ce în ce mai desăvârşite, n-au fost numai o prefigurarea a drumului său 
minunat spre înduhovnicire, ci şi temelia pe care şi-a ridicat, fără vreo împotrivire, 
biserica din suflet. Cu toţii cunoaştem, fie din experienţa noastră, fie din a altora, urmările 
nefericite pe care le au în viaţă relele dispoziţii, patimile născute atât în partea noastră 

pătimaşă, cât şi în cea a dorinţelor, rătăcirile minţii furate de vederi mincinoase, ideile 
trufaşe cultivate la o vârstă tânără, ca şi gândurile pline de semeţie. 

In lumina acestor gânduri se poate urmări viaţa unui suflet care, după fiinţa şi 
firea sa este bun, dar care ar putea primi şi binele şi răul. 

Sufletul lui Anastasie, datorită înţelepciunii sale înnăscute şi datorită primelor 
învăţături primite de la maica sa, o creştină săracă, şi de la tatăl său, om temător de 
Dumnezeu, a fost păzit de orice vătămare şi a sorbit, cu înţeleaptă grijă, esenţa de viaţă 
făcătoare din tot cuvântul cel bun. 



Perioada de pregătire 

Pronia dumnezeiască, care a pregătit vasul ales pentru sălăşluirea Sfântului 
Duh, i-a uşurat drumul lui Anastasie pentru a-şi folosi mai bine timpul şi darurile sale 
duhovniceşti. Cuviosul Anastasie a căpătat slujba de pedagog la şcoala Metocului 
Sfântului Mormânt, unde a avut prilejul de a-şi spori cunoştinţele căpătate în gimnaziu şi 
de a preda el însuşi elevilor din clasele mai mici. Nu împlinise nici 20 de ani. 

Pentru a arăta cât era de îmbunătăţit si cât de mare îi era credinţa în 

Dumnezeu, va trebui să povestim o întâmplare pe care a trăit-o în anii aceia, pe mare. Se 
îmbarcase din Constantinopol pe un velier care urma să-1 ducă acasă, unde se întorcea ca 
să petreacă, împreună cu ai săi, Crăciunul şi celelalte sărbători. Pe drum, aşa cum 
povesteşte Părintele Abimelec, care i-a scris viaţa, s-a ridicat o furtună atât de mare, încât 
părea că nu mai era mult şi corabia avea să se scufunde, cu călători cu tot. Văzând 

Anastasie o pânză sfâşiată de vânt şi stând gata să cadă în apă, şi-a scos repede 
cingătoarea şi a legat-o cu ea, ţinând-o totodată cu mâinile, să nu-şi dea drumul. S-a rugat 
la Dumnezeu cu pieptul plin de suspine: „Doamne, scapă-mă! Vreau să studiez şi să fiu 
teolog, ca să-i fac să tacă pe cei ce hulesc numele Tău!". Pe dată s-a întâmplat minunea. 
Corabia 1-a dus cu bine până în portul său. Dacă Sfântul nu era prietenul lui Dumnezeu, 
arunci cum s-ar fi întâmplat o asemenea minune? „Şi noi ştim că Dumnezeu nu-i ascultă 
pe păcătoşi; dar de este cineva cinstitor de Dumnezeu şi face voia Lui, pe acesta îl 
ascultă" (Ioan 9, 31). 

încheindu-se formarea sa duhovnicească până la vârsta de 20 de ani, sfântul a 
părăsit Constantinopolul atât de încercat şi a mers să locuiască în insula Hios, cea iubită 
de Dumnezeu, unde avea a se ocupa cu o îndeletnicire mult mai duhovnicească, pe 
potriva înălţimii sale, a studiilor şi a chemării sale. 

La început, a fost numit învăţător în satul Lithio. Duminicile şi la sărbători 
propovăduia cuvântul dumnezeiesc în biserici şi folosea prilejul pentru a-i învăţa pe 
creştini viaţa duhovnicească, mai întâi prin pilda pe care o dădea prin el însuşi. A avut 
această slujire timp de 7 ani, în care a vieţuit ca un monah aspru, cu puţin, în ne voire, în 
rugăciune şi privegheri, luând seama totdeauna la sine. 

După cum cititm în biografia sa întocmită de părintele Abimelec, bunul 
Anastasie iubea într-atât rugăciunea şi studiul încât, îndată ce-şi termina la şcoală 
datoriile de dascăl, se grăbea spre căsuţa, unde locuia singur, şi se dăruia cu torul 
rugăciunii şi citaniei atât de folositoare sufletului, mâncând o singură dată pe zi. în 
vremea aceea, a scris multe predici pe care le-a rostit în biserică, dar care, din păcate, s-au 
pierdut la marele cutremur din Hios. „încă de atunci darul său de a scrie era atât de bogat, 
încât compunea şi în somn câteodată, în duh şi în minte, stihuri, rugăciuni şi cântări 
închinate lui Dumnezeu". Atât de mare era dragostea din sufletul tânărului. 

Când avea timp, urca la Mănăstirea Sfinţilor Părinţi, vestită pentru sfinţenia 
sa, pentru a căpăta îndrumare şi sfaturi de la cuviosul Pahomie, cunoscut pentru darul 

deosebirii duhurilor, cel care a întemeiat o adevărată epocă în Hios. Şapte ani încheiaţi, 
călăuzit de un dascăl al monahismului aflat departe de orice rătăcire, l-au ajutat să se 
depăşească pe sine şi să caute tărâmuri mai apropiate de vocaţia sa. A părăsit slujirea de 
învăţător, foarte bună de altfel, si a intrat ca frate în mănăstirea, cunoscută si astăzi a 
Porfirogenetului, Nea Moni (Mănăstirea Nouă). 

Hotărârea bunului Anastasie, ajuns acum la vârsta de 27 de ani, de a vieţui 
într-o obşte de monahi, dacă e să judecăm după chemarea sa timpurie de a se face 
folositor aproapelui, era un pas necesar în planurile sale de viitor. Tânărul voia a se 
construi pe sine şi, deopotrivă, a se pregăti să intre în ierarhia Bisericii, asumându-şi o 
poziţie însemnată, ce i-ar fi îngăduit să-i înveţe „pe cei fară de lege căile Domnului". 

Toate acestea s-au făcut de bună seamă la îndemnul părintelui Pahomie, 
vestit pentru marea sa virtute. Dar, dincolo de acestea, sufletul fratelui Anastasie, aprins 
de iubire dumnezeiască, căuta tărâmuri unde să se afle în comuniune nedespărţită cu 
Dumnezeu. O mănăstire ortodoxă este locul cel mai potrivit unde sufletul se află în unire 
cu Ziditorul, aceasta pe lângă puterea ziditoare şi înnoitoare pe care o are viaţa 
monahală asupra sufletului. 

Vedem, de altfel, din drumul străbătut de acest tânăr atât de curat, că deja 
înaintase în urcuşul său spre îndumnezeire şi că treapta pe care se afla era aceea a 
statorniciei şi a lipirii de împlinirea ţelurilor sale plăcute lui Dumnezeu. Ştia de acum, 
limpede, că scopul urcuşului său era sfinţenia. Curat şi luminat de Duhul Sfânt cum era, 
vedea că, pentru a-i învăţa pe alţii, era neapărată nevoie să fie statornic în urmarea ţelului 
său. 

Din cele spuse până acum, reiese că Anastasie nu era un tânăr religios şi 
exaltat, cu suflet visător şi atras de himere ca şi un caz nefericit, sau vânător de „mituri 
sofiste", ci, dimpotrivă, că era inspirat de lucrările lui Dumnezeu. Păstrând neatinsă şi 
nepervertită firea sa „după chip" şi inspirat de însăşi curăţia dăruită de Dumnezeu a 
vieţuirii „după fire", trăia şi gândea în spaţiul realismului spiritual al Ortodoxiei. Tot ceea 

ce făcea sub ascultarea Părintelui Pahomie, trebuia să fie un stadiu necesar al „luptei după 
regulile jocului". A ales să fie călugăr chiar dacă, prin alcătuirea rară a sufletului său, ar fi 
putut trece peste perioada de încercare înainte de a fi primit în rândul monahilor, perioadă 
atât de necesară însă pentru cei ce se pregătesc să fie păstori şi dascăli ai Bisericii. Şi 
spun alcătuire rară, fiindcă în sufletul său se împleteau statornicia neclintită întru bine cu 
curăţia morală, stăpânirea minţii asupra patimilor nimicitoare cu cunoaşterea 
duhovnicească sădită de Dumnezeu şi înţelegerea deplină a lucrurilor, cu care era 
înzestrat prin fire, cu o întemeiată cunoaştere a lui Dumnezeu şi cu frica de El. De 
altminteri, nici nu se putea altfel. 



Monahul Lazăr 



La mănăstirea Nea Moni a rămas timp de 3 ani ca dochimos, vieţuind în 
nevoire şi ascultare. Este fară îndoială faptul că având a îmbrăca veşmântul îngeresc, 
dorea a vedea mai înainte dacă va putea face faţă noilor sale obligaţii. De aceea, nu s-a 
călugărit mai înainte de împlinirea celor 3 ani de încercare, pe care i-au rânduit Sfinţii 
Părinţi ai Bisericii ca dogmă de călugărie. 

In ziua de 7 noiembrie 1876, Anastasie a fost tuns monah cu numele de Lazăr 
şi a intrat în obştea mănăstirii, unde slujea deja ca secretar. Suntem datori a da 
însemnătatea cuvenită timpului petrecut de acest sfânt monah în mănăstire, căci acolo s-a 
supus de bună voie la ascultare, ca să se lepede de voia sa, să sporească şi să se întărească 
în smerenie. De altfel, numai acolo putea, eliberat de grijile sfâşietoare din lume, 

adunându-şi toate puterile sufletului, să petreacă cu Domnul său iubit „faţă către faţă" şi 
să se unească cu Dânsul prin nevoinţele, cântările neobosite, doxologiile şi rugăciunile 
fierbinţi, mereu „mai curat si mai desăvârşit". 

Cu adevărat sufletul preacuviosului Lazăr, ce nu gustase vreodată din 
plăcerile aducătoare de moarte ale lumii, era cu totul nepătimitor. Dorinţele îi erau stinse, 
mânia şi aprinderea de toate îi erau îndreptate de dragoste, iar mintea îi era îmbogăţită de 
vederile duhovniceşti, de smerenie şi de blândeţe. Era dăruit cu de toate pentru a avea 
parte de unirea, mai presus de orice înţelegere, cu energiile nezidite ale lui Dumnezeu. 

Căci, dacă sufletul nu este eliberat de tulburările patimilor, nu-şi poate uni 
puterile într-o conlucrare armonioasă şi, fără această unire, Harul dumnezeiesc nu 
lucrează, Sfântul Duh „se întristează" şi lasă sufletul lipsit de binefaceri, adică fără 
lumină, fără bucurie şi fără dragoste. 

Cei 3 ani, în care preacuviosul monah Lazăr s-a ferecat de bunăvoie în obştea 
sfinţilor nevoitori, au fost de bună seamă cei mai rodnici. Cunoştea acum care era puterea 
duhului său, iar Harul dumnezeiesc îl întărea pe măsura luptelor sale şi pe măsură ce-şi 
sporea darurile date lui de Dumnezeu. Cu toate că sufletul său era atras spre nedespărţita 
desfătare de iubirea lui Hristos în mănăstire, acesta îi ardea în acelaşi timp şi de dorul 
aprins tot de Dumnezeu de a fi de folos nemijlocit fraţilor săi întru Hristos prin 
propovăduirea Evangheliei. 

Mai multe sunt căile sufletului spre „sfinţenia fără de care nimeni nu-L va 
putea vedea pe Domnul". Aceste căi sunt diferite, cum cu neputinţă de imitat este 
personalitatea fiecăruia din noi, (personalitate) care pe unele le alege iar pe altele le lasă, 
fie de la sine, fie fiind noi luminaţi de Dumnezeu. De aceea, profetul David spunea: „mi- 
ai arătat căile vieţii". Sufletul nobil al monahului Lazăr, luminat încă din anii prunciei, 
era îndreptat spre predania cuvântului lui Dumnezeu. Urmarea a fost că s-a format şi s-a 
pregătit pas cu pas pentru acest ţel, consimţind şi la „mucenicia conştiinţei". 



60 



Pentru aceste motive a primit să fie hirotonit ierodiacon, cu dorinţa încă 
nemărturisită de a-şi continua studiile. Lucrul acesta ar fi fost însă foarte primejdios şi cu 
totul împotriva tradiţiei ortodoxe pentru un alt monah care n-ar fi ajuns la aceeaşi 
înălţime a virtuţii. într-adevăr, fără conştiinţa putinţei - atât cât ţinea de dânsul - de a 
înfrunta şi de a birui ispitele lumii, pentru sensibilitatea monahului Lazăr de 30 de ani ca 
vârstă, de acum era de neconceput orice gând de a-şi duce mai departe studiile de 
teologie, chiar dacă acest gând pornea din iubire frăţească şi din dorinţa de a sluji 
Biserica în lume, în mijlocul atâtor primejdii. 

Dar primele semne ale sfinţeniei sale, arătate atât de devreme, constituiau 
excepţia atât de rară, de vreme ce întreaga sa alcătuire, firea sa cea bună, creşterea, 
educaţia şi învăţătura de care avusese parte, dimpreună cu Harul dumnezeiesc, îl arătau 
drept vasul ales al Sfântului Duh, drept mintea pregătită a primi lucrările înţelepciunii 
dumnezeieşti şi, prin urmare, drept cel capabil de a simţi şi în afara mănăstirii aceeaşi 
pace duhovnicească şi aceeaşi libertate. 

Astfel, la 15 ianuarie 1877, preacuratul monah a primit harul primei trepte a 
preoţiei de la Mitropolitul de atunci al Hiosului, Grigorie, schimbându-şi numele din 
Lazăr în Nectarie. Hirotonia a avut loc în Biserica Sfinţilor Martiri Mina, Victor si 
Vichentie. Nu avem informaţii despre slujirea sa nici ca monah, nici ca ierodiacon, dar 
presupunem, fară a fi în primejdie a greşi, că vieţuirea i-a fost, şi într-un caz, şi în celălalt, 
deopotrivă cu cea a îngerilor. Ar fi de ajuns să citim scrisoarea pe care Sfântul Părinte a 
trimis-o monahiei Eusebia sau pe cea trimisă monahului Ioasaf, ca să ne dăm seama cum 
înţelegea şi cum trăia monahismul. Ar ajunge să-i studiem învăţăturile despre clerici din 
„Pastorala" pe care a scris-o, pentru a vedea cât de înaltă era pentru dânsul preoţia. 

Intr-un alt capitol vom vorbi despre învăţătura sa despre Sfinţii Părinţi, 
învăţătură care, aşa cum îşi va da seama cititorul, izvorăşte din propria sa experienţă. 

Studiile de teologie 



Una din intenţiile prea sfinţitului ierodiacon Nectarie era să termine mai întâi 
liceul, fară de care nu putea deveni teolog şi nu-I putea sluji lui Dumnezeu, aşa cum 
făgăduise pe corabie, când Domnul a înfăptuit pentru dânsul acea minune rară. 
Mănăstirea sa nu-1 putea întreţine la şcoală, dar şi-a luat asupra lui, această sarcină, un 
locuitor bogat al Hiosului, Ioannis Horemis, care-i aprecia în chip deosebit marea virtute. 
Acest domn 1-a ajutat să-şi termine liceul, plătindu-i toate cheltuielile. Ierodiaconul 
Nectarie a luat, aşadar, binecuvântare de la părintele stareţ şi a plecat la Atena, în anul 
1877. Dup 3 ani s-a întors la mănăstire cu diploma de absolvent. 

La mănăstirea Nea Moni a rămas atunci mai mult de un an, petrecând în 
nevoire şi rugându-se neîncetat la Dumnezeu să-1 ajute să studieze teologia, chiar dacă 
între timp devenise un teolog desăvârşit, atât în ce priveşte cunoştinţele de teologie, cât şi 
latura esenţială a teologiei, trăirea ei în necurmata lucrare a virtuţilor înalte şi în 
rugăciune adevărată, aşa cum spune Sfântul Evragrie: „dacă eşti teolog, te vei ruga cu 
adevărat; şi dacă te vei ruga cu adevărat eşti teolog". 

Deoarece bani nu avea, Domnul Care-1 veghea şi dorea a-i împlini cererile 
inimii sale, i-a arătat unde să caute sprijin: Patriarhia Alexandriei. A plecat aşadar la 
Alexandria pe la sfârşitul lui septembrie 1882, din nou cu binecuvântarea părintelui stareţ 
Nichifor, care-i dăduse şi o scrisoare către arhierei, în care-1 recomanda cu aceste cuvinte: 
„... îl recomandăm ca pe un frate cucernic, virtuos, cu cele mai nobile purtări şi obiceiuri 
şi dăm mărturie pentru integritatea caracterului său...". 

I-a înfăţişat dorinţa sa bătrânului Patriarh Sofronie care, văzând frumuseţea 

caracterului ierodiaconului şi apreciind bărbatul sfânt care venise la dânsul după 
recomandările foarte onorante pe care le avea şi pe care o mănăstire nu le dă uşor unui 
monah dacă nu este „aur curat", i-a primit cererea. Patriarhia Alexandriei s-a obligat să 

plătească studiile prea cuernicului Nectarie, cerându-i în schimb să slujească după 
absolvire la Patriarhia Alexandriei. 

Ierodiaconul s-a întors la Atena şi s-a înscris la Facultatea de Teologie, în 
anul 1882. A absolvit-o după 3 ani cu titlul de licenţiat în Teologie, întreţinându-se din 
bursa pe care o căpătase. 

Dacă ar voi cineva să cerceteze cu ce anume au contribuit liceul si 

Universitatea la formarea sa duhovnicească, culturală si ştiinţifică - si este un lucru 

important acesta - putem spune că liceul 1-a ajutat să-şi cultive mintea şi i-a dat 
posibilitatea să-şi îmbogăţească foarte mult cunoştinţele şi să dobândească o înţelepciune 
omenească mai înaltă. Pe de altă parte, Universitatea, unde ar fi trebuit să studieze 
teologia ca pe o ştiinţă, nu i-a oferit cunoştinţe teoretice vrednice de tradiţia Ortodoxă. 

Este un lucru cunoscut că tradiţia noastră (greacă) ortodoxă a fost întreruptă 
pe toată perioada întunecată a turcocraţiei. La tânăra Facultate de Teologie din Atena 
predau pe atunci profesori care studiaseră la Universităţi protestante sau catolice din 
Europa şi care fuseseră învăţaţi să gândească după una sau alta din tradiţiile eretice şi să 
aplice metodele teologice ale scolasticii sau ale raţionalismului. Rezultatul a fost că toţi 
profesorii de atunci predau drept teologie un amalgam de teorii pe jumătate ortodoxe, 
tomiste sau luterane, conform cărora îl putem recunoaşte pe Dumnezeu fie prin definiţii 
filozofice, fie prin categoriile aristotelice. Toate aceste teorii duc însă la o altă formă de 
ateism, anume la un agnosticism total. 

In spaţiul nostru (grec), prin tradiţie ortodox, se putea vedea atunci o 
rivalitate lipsită de har a celor două teologii eretice, ce se întreceau pentru a dobândi 
întâietatea. Astfel, teologia mistică a Sfinţilor Părinţi, în toate aspectele ei, fie era 
ignorată, fie era surghiunită ca întunecată şi neîntemeiată pe fapte mărturisitoare; aceasta, 
de vreme ce nu se întemeia pe principiile scolasticii sau pe silogismele filozofice care, cu 
atâta sârg, cultivau studii apologetice considerate ca o promovare a argumentelor logice 
pentru dovedirea existenţei lui Dumnezeu! 



63 



Cu alte cuvinte, teologia, pe vremea ierodiaconului Nectarie, fixase şi 
limitase credinţa ortodoxă, pe care Domnul însuşi ne-a lăsat-o în învăţăturile Sale, la o 
funcţie rece a intelectului si la „cele 7 Taine" ale Bisericii. Urmarea a fost că monahismul 
a fost considerat unul din fenomenele istorice trecute, că viaţa mistică în Hristos a luat în 
mintea lor forma unui misticism întunecat, că lumina dumnezeiască si nezidită a fost 
identificată cu emanaţiile luminoase massaliene, că rugăciunea inimii trimise nouă de 
Dumnezeu au fost interpretate ca semne ale unei minţi suferinde. 

Potrivit unei asemenea judecăţi, lesne se putea crede că atât învăţătura 
mistică a Sfinţilor Părinţi cât şi viaţa lor plină de Duhul Sfânt ar fi fost eretice şi purcese 
dintr-o pătimire a minţii. Din păcate, ecouri puternice şi autentice ale acestei mentalităţi 
neortodoxe au răzbătut până la penultima generaţie de profesori universitari, căci le 
întâlnim în Patrologii şi în multe studii teologice. Toate acestea sunt urmări ale despărţirii 
Teologiei în ştiinţă şi trăire duhovnicească. în realitate, un teolog trebuie să îmbine în 
sine trăirea cu contemplarea, cunoaşterea cu experienţa sa personală, nu doar „învăţând, 
ci şi pătimind cele dumnezeieşti". 

Toate acestea trebuiau spuse pentru a da cititorului o imagine corectă a 
studiilor teologice din vremea luminatului ierodiacon şi pentru a vedea dacă l-au 
influenţat cumva pe dascălul de mai târziu al Evangheliei, pe teologul şi scriitorul şi, mai 
târziu, pe directorul Seminarului Teologic Rizarios. 

Ne vom opri aici cu judecăţile noastre, adăugând doar o singură observaţie: 
dacă preacuviosul nostru Părinte Nectarie n-ar fi trăit cu adevărat Ortodoxia, dacă viaţa 
nu i-ar fi fost o necontenită rugăciune petrecută în lacrimi duhovniceşti, în adâncă 
smerenie şi în iubire aprinsă pentru Dumnezeu şi pentru aproapele, i-ar fi fost cu 
neputinţă să primească energiile Sfântului Duh, cu prisosinţă revărsate asupra sa. Să ne 
închipuim câtă putere a primit Cuviosul ca să înfrunte şi să respingă influenţele care 
strică firea îndumnezeită a omului şi pe care le-a simţit în cei 3 ani petrecuţi la 
Universitate, ani în care a fost pus la o mare încercare. 

La Patriarhia din Alexandria 



Ierodiaconul Nectarie, radiind de zel, de Har şi de o rară strălucire a minţii, 
după ce primise bogată hrană pentru suflet şi pentru duh şi după ce îşi îmbogăţise cultura, 
s-a dus să slujească Biserica Alexandriei, căreia îi datora întreţinerea sa la Universitate. A 
plecat din Atena la sfârşitul lui 1885 sau la începutul lui 1886. 

Se pare că, îndată după sosire, bătrânul Patriarh 1-a folosit ca predicator. 
Credem ca asa a fost pentru că a publicat la scurt timp, poate la cererea credincioşilor din 
Alexandria, predicile însufleţitoare şi întăritoare în credinţă, rostite atunci. Astfel, după 
„Cuvinte bisericeşti", pe care le publicase în 1884 student fiind, a urmat acest opuscul, 
căruia i-a dat titlul „10 Cuvinte bisericeşti la Postul Mare". Sunt omilii în care apar, în 
toată strălucirea lor, duhul său curat, sufletul său sfinţit, toată simţirea sa ortodoxă, 
erudiţia si darul său de scriitor bisericesc. Sinceritatea tulburătoare, care răzbate din ele, 

purcede din deplina armonie care exista între viaţa şi cuvintele sale. Urmând Apostolului 
Pavel, ca un bun lucrător al pământului, se împărtăşea mai întâi dânsul din rodul Harului 
lui Dumnezeu şi apoi îl dăruia fraţilor săi întru Hristos, cu iubire vie şi în rugăciune. 

Era deja un bărbat matur, ajuns la vârsta de 40 de ani, sporit în vârstă, în har 
şi înţelepciune. La 23 martie 1886 a fost hirotonit presbiter de bătrânul Patriarh Sofronie, 
în Catedrala Sfântul Sava, iar în august a fost ridicat la treapta de arhimandrit. I s-a 
încredinţat, de asemenea, şi slujirea de predicator şi secretar al Patriarhiei. Mai târziu, a 
fost trimis la Cairo unde a fost numit consilier patriarhal. 

S-au păstrat mărturii fară număr din timpul slujirii sale ca presbiter şi păstor, 
mărturii ce dau măsura sfinţeniei sale, a râvnei ce-o arăta pentru zidirea poporului lui 
Dumnezeu şi a iubirii sale pentru El şi pentru aproapele. 

Devenise un om în puterea vârstei, un bărbat sfânt ce dovedea că virtuţile, cu 
care-1 înzestrase Dumnezeu, îi erau bine întemeiate în suflet. Mintea sa îndumnezeită era 
cu statornicie îndreptată spre cele sfinte. Trăirea dumnezeieştilor doruri şi cucernicia 
sporeau la dânsul neîncetat, fiind mai presus de pământeştile desfătări. Ardea ca un 
serafim în timpul Sfintei Liturghii, pe care o slujea în biserica Sfântul Nicolae. 

In tot timpul slujirii sale la Patriarhia din Alexandria, a udat cu izvoare 
dătătoare de viaţă sufletele însetate ale creştinilor ce alcătuiau comunitatea greacă din 
Egipt. Când acest preacurat preot al lui Dumnezeu mărturisea credincioşii, spovedania 
făcută la dânsul le întorcea sufletele de la păcat, le schimba, le făcea să cunoască şi să 
trăiască adevărata metanie şi le ajuta să renască. Poporul lui Dumnezeu, turma pe care o 
păstorea Sfântul Nectarie, îl dorea pe păstorul cel bun, fiindcă era un adevărat luceafăr 
care strecura lumină în sufletele întunecate de păcate şi care le tămăduia rănile pricinuite 
de diavol, folosind drept leacuri Harul lui Dumnezeu. 

Dragostea şi grija sfântului pentru frumuseţea casei Domnului, însoţită de 
dăruirea credincioşilor, a împodobit cu fresce bizantine biserica „Sfântul Nicolae", pe 
arunci nepictată. Cheltuielile au fost suportate cu bucurie de fiii săi duhovniceşti, fiind şi 
acesta unul dintre exemplele pentru influenţa ce o avea Părintele asupra acelor suflete, 
părăsite mai înainte, dar şi de ascultarea lor de către păstorul lor. 

Cei 3 ani, în care a lucrat via lui Hristos, au fost de-ajuns ca să se facă iubit 
de credincioşi dar şi pizmuit de oamenii Bisericii, cei împreună cu el slujitori. 

Mitropolitul de Pentapolis 



Ca semn al recunoaşterii meritelor, atât ca păstor cât şi cleric, arhimadritul 
Nectarie a fost ridicat în treapta de Mitropolit de către Patriarhul Sofronie, la Mitropolia 
Pentapolisului. Prin urmare, la 15 ianuarie 1889, a fost hirotonit arhiereu titular în 
proaspăt împodobita biserică a Sfântului Nicolae, de către Patriarh, alături de care au 
slujit foştii arhiepiscopi Antonie de Corfu şi Porfirie al Sinaiului. 

Proaspăt hirotonitul arhiereu Nectarie, a rămas ca director al biroului 
patriarhal la Cairo, dar în realitate continua a fi presbiter, slujind însă ca arhiereu. Sfântul 
Nectarie unea într-însul severitatea neînduplecată cu iubirea cea mai duioasă; 
neprihănirea cu compătimirea plină de blândeţe, afişată atât în vorbe cât şi în fapte; 
pentru dânsul, legea lui Dumnezeu era mai sfântă decât orice iar încălcarea ei i se părea o 
vină şi un mare păcat, nelegiuire şi spurcăciune la un loc. In acelaşi timp, păcătosul era 
neobosita sa grijă, fiindcă încerca a-1 îndrepta arătându-i totdeauna iertare şi milă. El 
însuşi era sever şi iubitor deopotrivă, sfânt şi compătimitor. Părintele său era Dumnezeu, 
iar fraţii săi - toţi oamenii, mai ales cei credincioşi. Era blând şi apropiat tuturor, precum 
este firea uman-dumnezeiască. După Har primise neprihănirea şi sfinţenia, iar prin firea 
sa curată avea blândeţea şi apropierea de oameni. 

Istoria ne -a arătat că sfinţii au fost întotdeauna oameni cu totul deosebiţi de 

cei în mijlocul cărora s-au născut. Sunt foarte puţini aceia care, primind binefaceri de la 
dânşii, îi rabdă printre ei şi îi iubesc. Cei mai mulţi, însă, nu-i înţeleg, nici îi îngăduie în 
preajma lor, urându-i, fiindcă prezenţa şi cuvântul sfinţilor sunt mustrătoare. Din această 
pricină, sfinţii sunt pentru ceilalţi o povară şi mereu ţinta privirii tuturor. De ce ei să 
meargă pe o cale deosebită de a lor, de ce căile lor să fie altele? 

Poporul, simţindu-se mustrat, nu-i suferă pe sfinţi, urându-i. Conducătorii, şi 
ei, fară deosebire, îi urăsc la rândul lor, fiindcă înstrăinează poporul, şi de aceea 

îi vrăjmăşeşte şi pizmuieşte pe sfinţi. Să ne amintim de profeţi, de cei drepţi ai unui 
neam, de însuşi Iisus Hristos Dumnezeu, de Apostoli, de sfinţii Bisericii. Sfinţenia este o 
mustrare zilnică, tăcută sau grăită, adresată celor ce nu sunt sfinţi, celor căzuţi sau aflaţi 
în orbire. Sfinţenia, cu cât este mai puţin suferită, cu atât este mai mustrătoare, fie prin 
tăcere, fie prin cuvânt. 

Aşadar, Mitropolitul de Pentapolis, care era sfânt în suflet, în purtări, în 
cuvânt, nu putea scăpa de legea răutăţii omeneşti. De aceea, chiar în Patriarhie s-au 
ridicat împotriva lui valurile pizmei. Astfel, a început a se pune în mişcare mecanismul 
întunecat al invidiei. Dat fiind că Sfântul era curat în toate şi nimic nu i se putea reproşa, 
pizmuitorii au găsit arma clasică: defăimarea. 

Dar „pentru cei ce-L iubesc pe Dumnezeu totdeauna răul conlucrează spre 
împlinirea binelui", ponegrirea Părintelui s-a transformat în izvor de haruri pentru 
Biserica Greciei. 

„Fericiţi veţi fi şi atunci când vă vor prigoni..." 



Omul lui Dumnezeu, aprins de iubirea pentru El şi de dorinţa de a fi folositor 
fraţilor săi întru Hristos, era absorbit cu totul de îndatoririle iubirii, ale păstoririi 
credincioşilor, ale slujirii cuvântului, dar şi de cele ale scrisului, în vreme ce oamenii 
invidioşi, îi lucrau defăimarea. II acuzau că ar fi râvnit conducerea Patriarhului Sofronie 
şi nu s-au ferit să se atingă de viaţa sa morală. Patriarhul, de acum bătrân şi neputincios a 
mai cunoaşte ce se ascundea în sufletul celor din anturajul său, a dat crezare celor auzite 
şi, fară a le mai cerceta, a hotărât încetarea din funcţie a Mitropolitului de Pentapolis, la 3 
mai 1890. I-a interzis să mai între în târgurile de lângă Cairo şi în oraşul vechi, dar i-a 
îngăduit să rămână la chilie ca să studieze, să scrie şi să ia parte la masă în trapeza 
comună, împreună cu preoţii. I s-a îngăduit, de asemenea, să slujească acolo unde avea să 
fie chemat de credincioşi. 

Sfântul Nectarie nu era un om obişnuit. Era prin fire o minte stăpână peste 
patimi. Prin virtutea şi înţelepciunea de timpuriu dobândite, prin viaţa sa îndumnezeită şi 
prin Harul primit cu prisosinţă ca vas ales ce era, dobândise deja statornicia întru bine, 
încât la cei 40 de ani împliniţi, aceasta îi devenise a doua natură. Exprimat în termeni 
teologici, se întorsese la starea cea după fire: „cel ce a gustat din cele făgăduite, le 
respinge pe cele prezente, fiindcă în ele s-a golit de toată dorinţa", spun Sfinţii Părinţi. 
Golirea de dorinţă a Sfântului Nectarie în cele dumnezeieşti reiese din scrierile sale din 
acea vreme, credinţa şi împărtăşirea de viaţa din ceruri, acolo unde locuia încă din 
copilărie. 

Sfântul Nectarie era învăţat cu războiul celui rău şi cunoştea legea după care 
„trebuie să fii ispitit pe măsura înălţimii virtuţilor tale". Prin urmare, de vreme ce 
cunoaşterea sa duhovnicească îi permitea să-şi explice nedreptăţile pe care le îndura, 
nelipsindu-i nici tăria sufletească de a răbda mâhnirile ce urmau să vină şi care aveau 

drept scop o şi mai mare îmbunătăţire, a înfruntat şi răbdat ispita cu o nepătimire demnă 
de cea a Sfinţilor Părinţi. Asa cum s-a observat si din alte întâmplări asemănătoare de 

care a avut parte Sfântul Nectarie, acesta a rămas netulburat şi împăcat în sufletul său, tot 
numai iubire, rugându-se pentru cei ce-1 vătămau şi prigoneau, aşa cum cere porunca 
dumnezeiască. 

Marea sa virtute de a răbda cu bucurie ispitele, nu 1-a părăsit nici la bătrâneţe, 
dacă judecăm după mulţimea ispitelor. A rămas în chilia sa, studiind şi scriind, în pacea 
sufletului, cu o iubire nemicşorată pentru inamicii săi. Desigur, depunerea Părintelui din 
funcţiile sale a nedumerit şi întristat credincioşii, care-şi pierduseră păstorul. Se mai iveau 
prilejuri de a se întâlni atunci când săvârşea Sfintele Taine. Atunci, fiii săi duhovniceşti 
aveau mult folos, împărtăşindu-se din dumnezeiasca sa blândeţe şi pace. 

Aşa a petrecut un an, îndurând toate umilinţele şi aşteptând să se arate voia 
Domnului. Prigonitorii Sfântului, nemulţumiţi cu actuala pedeapsă, au căutat să-1 
îndepărteze de tot, printr-o notă de la însuşi Patriarhul Sofronie care îi cerea Părintelui 
Nectarie să părăsească Egiptul. Motivul eliberării de îndatoririle avute la Biserica 
Alexandriei, trecut in cartea canonică ce i-a fost dată la 1 1 iulie 1 890, a fost clima ţării. 
Adevărul este că cei de la Patriarhie nu se putuseră obişnui cu „clima" duhovnicească a 
sfântului. 

Locuitorii din Cairo - despre care Cuviosul Părinte ar fi putut spune ca 
Sfântul Grigorie Teologul: „O, Treime Sfântă, scapă poporul meu, căci e al meu, chiar 
dacă altfel ni s-a rânduit" - s-au întristat la vestea plecării Părintelui. In ziua de 29 iulie 
1 890, chiar înainte de plecare, enoriaşii i-au trimis Părintelui lor, Nectarie, o scrisoare cu 
peste 900 de semnături, în care îşi mărturiseau dragostea lor pentru bunul păstor. 

Predicator în Grecia 



Plecând din Alexandria, Sfântul Nectarie nu a luat cu el amintirile amare si 
întristarea de a fi fost alungat ci, unit în iubire cu Dumnezeu, rugându-se neîncetat cu 
aprindere, smerit şi iubitor de aproapele, nu s-a lăsat pradă gândurilor născute în cei slabi 
de răutate şi răzbunare, ci era liniştit şi împăcat cu sine însuşi şi cu ceilalţi, cu cuget bun 
si inimă curată, lăsat cu totul în voia Domnului. 

Oraşul Atena, dacă e să dăm crezare ziarelor de la 1 890, era mai rău decât un 
cătun (cătunul este mai mic ca satul). Poporul nu era prea educat, nici prea cultivat, iar 
Biserica nu ocupa un loc important în viaţa sa. Cărţi duhovniceşti erau puţine, predicile şi 
omiliile asemenea. Episcopii îşi împlineau numai datoriile de rând iar predicatorii erau o 
specie rară şi de lux. Pe atunci, se considera că era de ajuns unul singur pentru o întreagă 
eparhie. 

Pe acea vreme, în toată Grecia, domneau muţenia, întunericul, ignoranţa, ce 
înfloreau laolaltă cu superstiţiile. In această stare vrednică de plâns a aflat Cuviosul 
Părinte Atena. Din puţinele informaţii disponibile, aflăm că Biserica Greciei a avut 
nevoie de un an ca să-1 numească predicator în Evia. La 15 februarie 1891, Părintele 
Nectarie a început a sluji ca predicator, aflându-se totodată în situaţia neobişnuită a unui 
ierarh căruia i se dă această slujire (adică, el fiind ierarh, l-au instituit ca predicator). Era 
însă planul lui Dumnezeu Care voia ca robul Său să treacă prin toate treptele smereniei, 
pentru a fi celorlalţi pildă vrednică de urmat. 

Dar, de parcă nu erau de ajuns umilinţele pe care le îndurase la Atena, 
batjocorit un an întreg de autorităţile bisericeşti şi politice, acceptând să slujească oriunde 
era trimis, ca să se poată întreţine, căci se afla în mare sărăcie şi lipsă, alte ispite îl 

aşteptau, „de parcă soarta sa ar fi fost să lupte întreaga viaţă", aşa cum s-a scris despre un 
alt luptător al lui Hristos, Sfântul Grigorie Palama. 

Se pare că vrăjmaşii Sfântului, deşi reuşiseră să-1 alunge departe de 
Alexandria, tot se mai temeau că s-ar putea întoarce şi de aceea încercau, ca prin oamenii 
din Atena, să-1 distrugă, vorbindu-1 de rău în toată regiunea. In prima duminică de slujire, 
când a ieşit din altar, la Sfânta Liturghie, să vorbească mulţimii, aceştia au început să iasă 
afară. Cu toate acestea, Arhiereul cel blând a vorbit fară tulburare, limpede, cu iubire, în 
timp ce în biserică se auzeau şuşoteli şi ironii. în duminica următoare, s-a întâmplat la fel, 
dar de această dată a înţeles cărui fapt se datorează aceasta. 

Cu toate acestea, smeritul şi blândul cu inima Părinte a lăsat să se prefacă în 
rugăciune tristeţea pricinuită de vrăjmaşi şi de poporul stârnit, care ţineau să-i arate că 
nu-1 doresc. Firea iubirii este însă aceasta: să nu se schimbe în duşmănie ci, dimpotrivă, 
să se roage cu şi mai multă râvnă pentru toţi cei rătăciţi de satana. Sfinţii, fiindcă sunt 
înainte -văzători şi primesc darul deosebirii duhurilor, deosebesc firea obişnuită a 
oamenilor de cele ce-i sunt străine, adică de rău. Sfinţii urăsc răul dar si mai mult îi 
iubesc pe cei vătămaţi de rău, care nu au altă cauză decât pe diavol. 

Dumnezeu, Care nu-1 lasă pe om să fie ispitit mai mult decât poate îndura, a 
întors lucrurile în aşa fel încât poporul să afle despre campania de defăimare ce se ducea 
împotriva credinciosului Său fiu. într-o săptămână, aflând despre tot ce îndurase smeritul 
Părinte predicator, tot poporul s-a întors de la ură la iubire, compătimindu-1 pentru 
nedreptăţile şi calomniile de care avusese parte. 

într-adevăr, în cea de-a treia duminică de la sosirea Părintelui în Halkida, 
Catedrala devenise neîncăpătoare pentru tot poporul binecredincios care venise cu inima 
deschisă, nu numai să-1 asculte pe strălucitul predicator, ci şi ca să repare greşeala în 
care-1 târâseră. Sfântul Nectarie, ca întotdeauna, adâncit în sine, părând a cugeta la cele ce 
avea să spună, cu chipul senin, după psalmul de împărtăşanie a ieşit din sfântul altar şi, în 
mijlocul unei tăceri impunătoare, a început să vorbească despre smerenie şi mândrie. La 

sfârşitul predicii, poporul lui Dumnezeu a izbucnit în aplauze şi aclamaţii. în felul acesta 
îi dovedea Părintelui că înţelesese că era un om curat si cuvios, trimis de Dumnezeu. 
Poporul poate fi purtat în rătăcire o vreme, dar descoperă, până la urmă, adevărul. 

Preasfmţitul Nectarie, aşa cum nepăsător rămăsese când oamenii voiseră să-1 
rănească, şi acum tot netulburat a rămas, neauzind parcă aclamaţiile credincioşilor. Era 
obişnuit să se roage pentru hulitorii şi prigonitorii săi, dar şi să-şi alunge din suflet 
laudele ce i se aduceau şi să le trimită lui Dumnezeu, singurul Căruia I Se cuvin, 
spunând: „Nu nouă, Doamne, nu nouă, ci numelui Tău dă slavă...". 

Ziarul „Evripos", din Halkida, anunţa dinainte toare predicile şi Sfintele 
Liturghii care urmau să fie ţinute de Sfântul Nectarie în diferite locaşuri. Scria, de pildă: 
„Acest om atât de cult al Bisericii, pe care de multe ori l-am auzit predicând fie în 
bisericile, fie în şcolile noastre, şi-a atras respectul şi preţuirea cetăţenilor care vin în 
număr atât de mare ca să asculte si să înveţe multe de la dânsul, lăudând foarte mult atât 
forţa argumentelor, cât şi elocinţa (talentul) înnăscută a cuviosului propovăiduitor". 

Senzaţia pe care o produseseră prezenţa şi cuvântul său dumnezeiesc era atât 
de mare, încât credincioşii îi cereau să predice cât mai des cu putinţă. Se născuse şi o 
rivalitate între oraşe, care se întreceau să-1 păstreze pentru mai mult timp. Ziarul 
„Evripos", dând glas simţămintelor credincioşilor, nota: „Din cele ce scriu ziarele din 
Kimi, plecarea Prea Sfinţitului Mitropolit de Pentapolis, Părintele predicator al Eviei, a 
lăsat o negrăită tristeţe şi amintiri de neşters. Absenţa sa din amvon, în aceste zile sfinte, 
a produs o mare tulburare. într-adevăr, în absenţa sa, locuitorii din Kimi simt o nesousă 
tristeţe, întrucât în răstimpul scurtei sale şederi în oraşul lor, Prea Sfinţitul s-a purtat ca un 
adevărat părinte duhovnicesc. Cuvintele sale, atât de folositoare sufletului, limpezi, 
simple, pe înţelesul tuturor, îndreptate în cea mai mare măsură spre latura practică a vieţii 
şi vădind foarte multe cunoştinţe, i-au mişcat pe toţi până în adâncul inimii şi a adus 
poporul binecredincios la simţirea adevărată. Cum s-ar fi putut ca această învăţătură să fi 

dat alte roade, de vreme ce Părintele pe sine se dă pildă, arătând grijă, iubire părintească 
şi purtare cu adevărat creştinească, aceeaşi faţă de toţi?" 

Bucuria creştinilor din Evia, îmbunătăţiţi de pe urma prezenţei în mijlocul lor 
a acestui luminător al Bisericii, a fost umbrită, pentru o vreme, de ştirea mutării Părintelui 
în Laconia. In cel mai scurt timp, 509 cetăţeni ai Halkidei, aflând vestea, n-au pierdut 
vremea, ci au înaintat o cerere către Ministerul Cultelor, în care rugau autorităţile să 
revoce mutarea Părintelui, spre a nu fi năpăstuiţi credincioşii Eviei. Printre altele, în 
cerere scriseseră: „Vestea neaşteptată a lovit şi a tulburat comunitatea noastră, care are o 
nespusă preţuire pentru preacuviosul Părinte, care, cu atâta elocinţă (talent) şi convingere, 
propovăduieşte cuvântul Domnului după legea Sa, fermecându-i pe toţi credincioşii şi 
întărindu-i în credinţa Sfinţilor Părinţi". 

5 5 5 

După ce şi-au expus mai departe argumentele prin care încercau să convingă 
ministerul, semnatarii petiţiei adaugă următoarele: „întăriţi în această convingere şi din 
sentimentul că, pentru îmbunătăţirea morală a comunităţii noastre, devine necesar ca 
astfel de Părinţi predicatori, cum este înalt Prea Sfinţitul de Pentapolis, să propovăduiască 
cuvântul Domnului, îndrăznim ca cetăţeni şi creştini preocupaţi de formarea noastră 
socială, din care izvorăsc toate celelalte foloase, şi morale şi politice, să rugăm fierbinte 
Ministerul dumneavoastră să revoce hotărârea de transferare a Părintelui Nectarie, emisă 
chiar în mijlocul Postului Mare, când înţeleptul Părinte predicator nu încetează, prin 
dumnezeiasca sa propovăduire, să dea hrană duhovnicească şi să mângâie poporul şi, 
totodată, să aducă la căinţă toate clasele societăţii, dat fiind că propovăduirea dânsului 
este diferită de omiliile călugăreşti stereotipe şi, de multe ori, lipsite de sens...". 

„Iată, a ieşit semănătorul..." 



Ca urmare a acestei cereri, ministerul a fost nevoit să renunţe la mutarea 

~ 5 

cuviosului Părinte, fapt ce a fost sărbătorit cum se cuvine de tot poporul. Prea Sfinţitul 
insufla tuturor zelul slujirii lui Dumnezeu şi semăna, dimpreună cu binecuvântări, 
cuvântul adevărului în oraşe, comune şi sate, în insulele Skiathos, Skopelos şi Skiros, 
trezind la pocăinţă conştiinţe amorţite de zeci de ani de părăsire, şi cultivând ţarinile 
întelenite ale sufletelor nefericiţilor creştini. 

5 5 5 

Pe lângă cuvântul rostit în biserică, Sfântul se slujea şi de cuvântul scris cu 
care voia să lumineze neîncetat şi temeinic drumul credincioşilor spre Dumnezeu. De 
aceea, a scris cartea „Despre revelarea lui Dumnezeu în lume". Ignoranţa şi ateismul erau 
atât de răspândite în epoca Părintelui, încât a fost nevoit să folosească metodele 
Apologeţilor ca să combată teoriile materialiste ce făceau ravagii în Grecia. Erau teorii 
răspândite de oameni de ştiinţă „luminaţi", care se întorseseră din Apus. Sfântul a 
închinat cartea locuitorilor Halkidei şi a dăruit-o pretutindeni în regiune. 

Era un duhovnic neobosit şi se străduia din răsputeri să-i întoarcă pe oameni 
pe calea mântuirii. Deja intrase în conştiinţa credincioşilor Halkidei, care, într-un raport 
din 1893, cereau ca iubitul lor propovăduitor să le fie şi păstor, de vreme ce tronul 
Arhiepiscopului Halkidei rămăsese văduvit de peste un an. Insă, pizma cuibărită în 
inimile unora a zădărnicit dorinţa fiilor săi duhovniceşti. Dar acestea s-au întâmplat 
pentru a se arăta iarăşi frumuseţea sufletului Sfântului Părinte şi adânca sa smerenie. 

După ce, timp de 2 ani şi jumătate, a slujit cuvântul lui Dumnezeu în Evia, 
era acum rândul altor creştini să primească binefacerile sale, ca duhovnic, şi ale 
cuvântului său care îi aducea pe credincioşi la trezvie. Astfel, pe la sfârşitul lui august 
1893, a fost mutat în Fthiotida şi Fokida. In Evia au primit vestea cu durere nemărginită, 
dar s-au supus de această dată voii Domnului. Un ziar al vremii publica un articol de 

rămas bun, cu multe elogii la adresa Părintelui: „Prin elocinţa (talentul) şi cuvântul său 
convingător, a încântat de multe ori auzul credincioşilor şi şi-a atras respectul lor. Bărbat 
erudit şi cunoscând toate câte e dator a le cunoaşte cineva pentru a cuvânta de la amvon, 
înalt Prea Sfinţitul nu seamănă cu retorii obişnuiţi ai Bisericii, a căror predică se reduce la 
câteva banalităţi şi la o gesticulaţie insuportabilă. în fiecare cuvânt al Părintelui 
descoperim un subiect nou, care e tratat cu cea mai mare înţelepciune şi elocinţă, 
Părintele abţinându-se, cu demnitate, de la orice mişcare sau expresie a chipului". 

Predicator în Fthiotida n-a rămas mai mult de sase luni. Faima de bărbat sfânt 
şi de teolog strălucit şi erudit se răspândise în toate cercurile bisericeşti şi politice şi, ca 
urmare, a fost întrebat dacă ar voi să preia conducerea cunoscutului Seminar Teologic 
Rizarios. Propovăduirea lui rănea inimi, făcea suflete să ardă şi le învia, fiindcă se ivea 
din adâncuri, ca un amestec de Har şi fire omenească, de înţelepciune şi trăire, de iubire 
şi suferinţă. Toate aceste lucrări se vădeau pe chipul său liniştit şi senin, când vorbea sau 
când rămânea tăcut, în felul său de a fi, în gesturile sale măsurate, în glasul său plin de 
blândeţe, în privirea sa curată şi în viaţa sa de sfinţenie. 

In perioada de slujire în Fthiotida, Dumnezeu, prin purtarea Sa de grijă, i-a 
dăruit Părintelui un fiu duhovnicesc, Kostis Sakkopulos, ce va deveni împlinitorul 
credincios al voii sale până la sfârşitul vieţii sale, şi care îi va sluji mănăstirea. După ce a 
terminat Seminarul Teologic, ajutat de Părinte, acesta i-a rămas slujitor credincios şi a 
fost omul său de încredere. Pentru noi el este un izvor preţios de informaţii despre viaţa şi 
lucrarea Sfântului. 

In familia lui Sakkopulos, familie ce ducea o adevărată viaţă creştinească, 
Părintele îi aflase pe cei mai dragi oameni în Lamia, de unde mergea să predice în tot 
ţinutul. Se pomeneşte deseori o predică pe care Părintele a ţinut-o în Galaxidi, un sat de 
pescari greu lovit de soartă. Se dusese să mângâie sufletele mamelor, surorilor, soţiilor şi 
copiilor loviţi de pierderea celor dragi, pieriţi în lupta cu marea. 

în cuvântul de îmbărbătare, rostit atunci, se vede suportul dogmatic al 
negrăitei sale iubiri pentru Preasfânta Născătoare de Dumnezeu. A vorbit cu căldură 
despre ajutorul Maicii lui Dumnezeu, Cea care „este Cea mai mare mijlocitoare a noastră, 
care primeşte rugăciunile tuturor, neîmplinirile şi aşteptările tuturor, pentru a I le duce, cu 
îndrăznire de Maică, Fiului Său Iisus Hristos, Domnului biruitor pe cruce". Le -a vorbit 
apoi despre marea virtute, aceea a îndurării, a Maicii Domnului, pe Care a numit-O 
„luptătoare preamărită a îndurării". 

I-a mângâiat pe credincioşii din Galaxidi şi prin rugăciunile sale către îngerul 
lui Dumnezeu, pe care 1-a implorat să nu-i părăsească. Trei zile a rămas acolo, dându-le 
curaj sătenilor, aproape părăsiţi de păstorii Bisericii, şi întărindu-le credinţa. 

întors în Lamia, ostenit şi răpus de guturai, Sfântul Nectarie a căzut la pat 
unde, timp de 20 de zile, s-a zbătut între viaţă şi moarte. Părintele i-a povestit mai târziu 
lui Sakkopulos şi familiei sale că într-o noapte Preacurata Născătoare de Dumnezeu i-a 
apărut în vis, având de-a dreapta şi de-a stânga doi ierarhi, ce păreau a fi unul Sfântul 
Vasile cel Mare şi celălalt Sfântul Grigorie Palama. Preacurata Stăpână, înconjurată de o 
lumină negrăită, i-a descoperit că l-ar fi luat lângă dânşii, în „adunare", dar că Domnul 
voise să mai rămână o vreme, de dragul credincioşilor şi fiindcă mai avea de străbătut din 
„cărarea strâmtă şi îngustă" a celor de pe pământ. 

După ce şi-a revenit în puteri, Cuviosul Părinte Nectarie a pornit iarăşi să 
predice în oraşele Eviei: Amfissa, Domokos şi Atlanti. Totuşi, boala care îl ţinuse la pat 
20 de zile îi şubrezise sănătatea. îl supărau deseori ameţeli şi friguri, dar fiindcă ştia că 
drumul sfinţilor nu era uşor, ci cel presărat cu dureri, răbda totul cu bucurie. In toate 
cuvintele sale îi învăţa pe credincioşi un lucru pe care-1 descoperise el însuşi: „îţi este de 
ajuns harul Meu, căci puterea Mea se desăvârşeşte în slăbiciune". (2 Corinteni 12, 9) 

In paranteză, ar trebui să notăm că, în tot acest timp, Părintele primea mereu 
veşti din Alexandria. Aflase că Prea Fericitul Sofronie, mult înaintat în vârstă, ajunsese 
neputincios şi nu se mai îngrijea de Tronul Patriarhal şi că alexandrinii creştini voiau ca 

Mitropolitul de Pentapolis să-i urmeze în scaun. Era o ispită pentru sufletul său, dar a 
aşteptat netulburat, ca întotdeauna, ca Dumnezeu să-i arate care era voia Lui şi dânsul să 
facă, astfel, ascultare. 

La începutul lui martie 1894, Preasfmţitului Nectarie i-a sosit numirea de 
director general al Seminarului Rizarios. Se pare că a primit cu recunoştinţă această 
slujire, dată de Domnul. Cei din Lamia şi din comunele apropiate au primit cu tulburare 
vestea mutării luminatului ierarh. I-au arătat recunoştinţa şi marea lor dragoste, 
petrecându-1 cu mare cinste în portul Stilida, de unde Părintele s-a îmbarcat pentru Pireu. 



Directorul Seminarului Teologic Rizarios 

După ce funcţionarii guvernamentali au strâns date despre Preasfmţirul de 
Pentapolis, Minsiterul Cultelor 1-a numit, prin decizia emisă la data de 1 martie 1894, 
director al Seminarului Teologic Rizarios. 

In primăvara lui 1894, strălucitul ierarh Nectarie sosea la Atena, pe atunci 
stăpânită de bavarezi şi capitală subdezvoltată a unui regat străin, ce urmărea să facă din 
mica Grecie o provincie occidentală ce ar fi trebuit să se lepede de ortodoxie. Atena 
acelei vremi era un oraş plin de oacheşi pe care-i lăsaseră Greciei cei 400 de ani de 
stăpânire turcească. Deşi era un mare centru teologic, era dominat de influenţa spiritului 
raţionalist al lui Teoclit Farmakidis. 

Seminarul Rizarios era o scoală mare si cunoscută, cu mai multe clădiri 
impunătoare, construite în stil neoclasic. întemeietorii ei, fraţii Gheorghios şi Manthos 

Rizarios, doriseră ca scoală lor să contribuie la ridicarea clerului si la îmbunătăţirea stării 
sale, la înălţimea Adevărului Evangheliei şi a ştiinţei învăţământului. Era, în fapt, un 
seminar teologic ce nu pregătea numai preoţi. Era subordonat Ministerului Cultelor şi 
învăţământului si administrat de un consiliu din 10 membri. 

Sfântul Nectarie a găsit şcoala într-o stare jalnică. Atât purtarea elevilor lăsa 
de dorit, cât şi orientarea profesorilor şi a consilierilor care se învârteau într-un cerc de 
semidocţi sau adoratori ai Occidentului. Să nu uităm ce mare trecere avea pe atunci în 
mica Grecie „neluminată" iluminismul european, care nu era altceva decât o formă de 
anticrestinism nedisimulat. 

In această atmosferă a fost primit noul director al Seminarului. Era o 
atmosferă ce trebuia curăţată pentru că, atâta timp cât ar mai fi durat, ar fi cultivat 
suspiciuni, calomnii, uneltiri, şuşoteli, neascultare din partea elevilor, împotrivire din cea 
a profesorilor şi opoziţie şi observaţii din partea consilierilor. 

Sfântul Nectarie a adus cu sine un spirit nou, ce le era profund străin 
profesorilor şi consilierilor şi pe care, la început, l-au socotit o provocare. Era spiritul 
dreptei credinţe, al cucerniciei şi al virtuţii. Sistemul educativ al Părintelui se întemeia pe 
credinţa în Hristos şi pe viaţa trăită în Hristos, în sânul Ortodoxiei. Cunoştea faptul că 
educaţia, cartea, cultivarea zestrei intelectuale a fiecăruia, fără întemeiere în virtuţile 
creştine, nu erau decât viclenie şi bun suport al păcatelor civilizate. 

Cuviosul ierarh n-ar fi primit niciodată să conducă o instituţie de învăţământ 
dacă n-ar fi aplicat legea lui Dumnezeu. Cunoscând bine firea şi sufletul oamenilor, 
cunoscându-le posibilităţile şi slăbiciunile, patimile şi căderile, a voit să aşeze pe temelii 
solide zidirea aceea pe care i-o încredinţase Dumnezeu. Suferea văzând că Biserica nu era 
reprezentată cum se cuvine şi-şi dădea seama că numai prin virtute şi educaţie teologică 
se puteau ridica slujitori ai Bisericii, capabili la rândul lor să zidească suflete. 

Dumnezeiescul Părinte nu era un profesor în înţelesul consacrat al 
termenului, dar era un înţelept pedagog întru Hristos, un iniţiat în viaţa duhovnicească, un 

suflet în care lucra Sfântul Duh, prin energiile Sale nezidite, plin de roadele Duhului, 
trăind cu adevărat în Hristos, cunoscător al scrierilor despre viaţa mistică a Sfinţilor 
Părinţi, aşa cum ne dăm seama din cărţile şi din cântările de laudă pe care le-a compus. 
Cunoştea, aşadar, că telul vieţii este îndumnezeirea omului, de vreme ce acesta a fost 
scopul Iconomiei dumnezeieşti a întrupării lui Hristos şi întemeierea Bisericii. Omul se 
rătăceşte dacă nu ţinteşte întotdeauna spre îndumnezeire. Cel ce trăieşte necontenit 

5 5 5 1 5 

această taină, este dator a-i îndrepta spre ea şi pe fraţii săi şi a nu conteni a le reaminti 
dacă vor uita. 

Şcoala 1-a întâmpinat pe noul director cu tipicul şi cinstea cuvenite. Se pare 
că multora le-a produs o impresie copleşitoare, că s-a impus prin cuvântul său plin de 
duh, prin înţelepciunea sa strălucitoare, prin cucernicia şi înfăţişarea sa venerabilă şi prin 
sfinţenia care îndemna la ascultare şi care parcă lumina totul în jurul său. 

Cuviosul Nectarie socotea că în acest nou post va putea fructifica toată ştiinţa 
teologică pe care o dobândise şi că va împărtăşi şi celorlalţi bogăţia roadelor Sfântului 
Duh, Ce locuia în inima sa. Până acum, prin locurile pe unde umblase împărţind binele, le 
arătase credincioşilor o parte din harurile sale. Totuşi, nici când propovăduia sau catehiza 
ca preot predicator, nici în celelalte lucrări ale sale duhovniceşti nu avusese posibilitatea 
pe care i-o oferea acum Seminarul. Aici îşi putea desfăşura cunoştinţele atât de bogate, 
putea împărtăşi celorlalţi din înţelepciunea sa, îi putea face părtaşi la lumea sa teologică 
şi spirituală şi îşi putea folosi rarele sale calităţi de iconom şi păstor. Toate acestea la un 
nivel superior şi într-un mod mult mai sistematic. 

Slujirea sa la Seminarul Rizarios, timp de 14 ani, a dat roade bogate şi a 
format mulţi învăţaţi, clerici şi laici, care s-au distins de-a lungul vremii ca mari teologi şi 
oameni de înaltă ţinută morală. Mai înainte de toate însă, s-a făcut cunoscut ca pildă 
vrednică de urmat, ca dascăl si duhovnic, ca ziditor de suflete si ca Sfânt. 

" 5 " 5 

Scrierile din acea vreme ale Sfântului Nectarie sunt multe, încât citindu-le 
putem cunoaşte spre ce anume ţintea sufletul său atunci. In ele îi putem distinge, ca în 

nişte simboluri, numai în parte sfinţenia, arătată prin feluritele sale virtuţi, ca de pildă 
iubirea, pacea, blândeţea, bunătatea, răbdarea, nobleţea, credinţa, înfrânarea, rugăciunea, 
smerenia si lacrimile nesecate. 

Cuviosul era mai mult un părinte afectuos decât un dascăl sever. Era un 
pedagog întru Hristos iar nu un profesor rece. Era una cu elevii săi în lupta lor şi păstra o 
distanţă înţeleaptă ca ierarh. Le lăsa impresia că este prietenul lor mai mare, dar nu înceta 
a fi călăuzitorul lor răzpunzător pentru felul în care îi îndruma. Pentru toate acestea, 
dumnezeiescul dascăl câştigase nu numai respectul acestor oameni tineri, ci şi dragostea 
lor şi inima lor întreagă. O adeveresc spusele lor şi recunoştinţa cu care-1 pomenesc mai 
târziu pe îndrumătorul lor, mărturisindu-şi credinţa în marea lui sfinţenie. 

Aflându-se iarăşi în „via lui Hristos", Sfântul Nectarie şi-a început 
activitatea. Era din nou chemat să cioplească suflete, să reînnoiască caractere, era din nou 
meşterul căruia îi era dat a modela statuia unui om, salvând în el chipul lui Dumnezeu şi 
păstrând întru acesta asemănarea cu El. 

Metamorfoza Seminarului 



Sfântul Nectarie nu se mulţumea să fie numai director sau profesor, ci dorinţa 
lui neadormită era să formeze lucrători ai Evangheliei şi preoţi înţelepţi şi sfinţiţi. Pentru 
împlinirea ei se ostenea să scrie zi şi noapte. Cu rugăciunea necurmată coborâtă în inimă, 
cu iubirea aprinsă de Dumnezeu şi de aproapele, Sfântul Nectarie nu-şi putea afla liniştea 
în hotarele îndatoririlor de profesor. De altfel, s-a făcut cunoscut şi pentru lucrarea sa în 
afara Seminarului. Un om sfânt nu-şi îngăduie nici un răgaz de odihnă. Timpul său îl 
umpleau când rugăciunea, când studiul, când predarea, când răbdarea ispitelor ce veneau 
fie de la ceilalţi profesori care nu-i înţelegeau viaţa trăită în duh, străină lor, fie de la 
elevii nedisciplinaţi, fie de la consilierii care numai consilieri nu erau, eretici şi temători 
pentru postul lor. 

Cu toate acestea, timpul lucra pentru robul lui Dumnezeu şi, încet dar sigur, 
se impunea în conştiinţa tuturor datorită păcii sale lăuntrice proverbiale, pe care nimeni şi 
nimic n-o putea tulbura, datorită iubirii sale vii, adâncii sale smerenii şi datorită faptului 
că se pedepsea pe sine pentru indisciplina semniariştilor, pentru a-i smeri. Intr-un singur 
an s-a impus definitiv în conştiinţa tuturor, deşi n-au lipsit ispitele, necesare şi ele. 

Treptat, viaţa în Seminar a trecut sub controlul Părintelui director, care nu 
avea izbucniri de mânie, nu ameninţa şi nu pedepsea pe cineva, nu lua măsuri 
administrative fară folos, se slujea doar de blânda sa prezenţă, de adânca sa pace 
lăuntrică, de spiritul său împăciuitor şi de înfăţişarea sa plină de sfinţenie. 

Cu toate că îndatoririle sale umpleau agenda, Ministerul Imvăţământului i-a 
mai adăugat una şi anume responsabil cu învăţământul filozofic pregătitor şi pedagogic în 
şcolile si în asezămintele de învăţământ mediu. A făcut ascultare si a primit si această 

slujire, căci Harul cel bogat 1-a întărit să poată purta şi aceată grea povară. 

Cuvintele sale, din care curgea miere, au îmblânzit inimi răzvrătite, cărora le- 
a dăruit pacea sa. Pe cei liniştiţi îi ridica la poziţii mai înalte. Iubitorilor de Dumnezeu le 
insulfa o iubire şi mai mare pentru El şi pentru aproapele. Era totul în toate. Era un 
duhovnic adevărat ce se ruga pentru toţi, plângând cu cei ce plângeau şi bucurându-se cu 
cei ce se bucurau. Pe elevii nedisciplinaţi nu-i pedepsea ci, pentru vina lor, se pedepsea 
pe sine, dându-şi canon de ispăşire 2 sau 3 zile. Astfel, ca să nu-1 mai supere pe directorul 
lor şi ca urmare acesta să nu se mai pedepsească pentru ei, elevii aveau grijă să se 
îndrepte. 

Seminarul Rizarios se transformase într-un aşezământ de binefacere si într-o 
adevărată scăldătoare a Siloamului. Aici, oricine avea nevoie primea degrabă ajutor de 
orice fel şi tămăduire sufletului. Lumea aflase în persoana sfinţitului Părinte, un suflet 
preamilostiv. Toţi cei aflaţi în nevoi alergau la dânsul, singuri sau în grupuri. Părintele, 
atât de îndurător cu fiecare, izbutea să-i ajute după nevoia fiecăruia, fie lipsindu-se pe 
dânsul, fie mijlocind, făcând chete şi rugându-se. De aceea, dormea şi se odihnea foarte 
puţin. Doar vara petrecea puţin timp numai cu sine însuşi, îngrijind flori şi pomişori, 
rugându-se, scriind sau citind. Nici atunci nu lipseau săracii sau cei ce aveau nevoie de 
sfatul şi sprijinul său, cei ce voiau să se mărturisească sau căutau întărire pentru sufletul 
lor deznădăjduit. 

Sunt foarte mulţi aceia care i-au cerut Părintelui Nectarie ajutor, dar se 
cunosc cazuri când şi sate întregi l-au rugat să mijlocească pe lângă prietenii săi cu stare. 
Problemele şi necazurile pe care le putea rezolva (aşa este scris în carte, deşi în context se 
poate înţelege de altfel şi varianta „pe care NU le putea"), le încredinţa milei celei mari a 
lui Dumnezeu, Care-1 asculta pe robul Său cel milostiv şi plin de îndurare pentru fraţii 
săi. Dumnezeu, Care împlineşte voinţa celor ce se tem de El, împlinea voinţa prietenului 
Său Nectarie, iubitorul de oameni. 

De multe ori, colindând oraşe şi sate ca trimis al Domnului, să predice 
Evanghelia, s-a întâmplat să scape de la sinucideri pe tineri şi tinere, dar şi mame 

deznădăjduite. Un elev, răpus de moartea părinţilor săi într-un accident, era ispitit de 
gândul sinuciderii. Sfântul Nectarie a văzut lupta lăuntrică a elevului său şi 1-a luat cu 
sine în paraclisul şcolii, rugându-se împreună, în genunchi, înaintea icoanei Maicii 
Domnului, rugăciunea liniştind astfel sufletul copilului şi alungând toate gândurile 
necurate de la el. însă, după o săptămână, acelaşi băiat s-a îmbolnăvit şi a fost internat în 
spital. Deoarece medicii nu puteau face nimic, iar băiatul slăbea pe zi ce trecea, au hotărât 
să-1 trimită acasă, în satul natal, însă Sfântul Nectarie a cerut să fie dat în grija sa, luându- 
1 la Seminar. 

Astfel, se ruga zi şi noapte la Preacurata Născătoare de Dumnezeu pentru 
sănptatea elevului său, Nikolaos. Zilele treceau şi starea lui nu dădea semne de 
îmbunătăţire, iar medicii prevedeau moartea lui în curând. Părintele Nectarie a adunat pe 
toţi seminariştii care au vrut, ca împreună să facă priveghere în paraclis pentru 
însănătoşirea colegului lor. Intr-o sâmbătă spre duminică, Părintele a ţinut o ectenie, la 
care a vărsat multe lacrimi. La rândul lor, elevii s-au rugat pentru colegul lor, 
manifestându-şi dragostea. 

După priveghere a urmat Sfânta Liturghie, iar după sfârşitul acesteia, Sfântul 
s-a retras să se odihnească. A adormit şi a visat-O pe Maica Domnului, care 1-a mângâiat 
fagăduindu-i ca Nikolaos se va face bine. într-adevăr, tânărul s-a însănătoşit din zi în zi. 
A absolvit Seminarul şi a fost hirotonit diacon de însuşi Părintele Nectarie, apoi preot 
necăsătorit. Şi, cum era un copil plin de evlavie şi un cântăreţ dăruit cu voce bună, nu 
contenea a o mări în cântări pe Preasfânta Născătoare de Dumnezeu şi pe Dumnezeu, 
mulţumind si Părintelui Nectarie. 

Sfântul Nectarie, recunoscător Preacuratei Născătoare de Dumnezeu pentru 
binefacerile Sale, nu contenea la rândul său să cânte imnuri „împletite în dorul său 
aprins", încât a compus şi realizat o întreagă carte de cântări dedicate Maicii Domnului 
Iisus Hristos, numită Theotokarion. 

Răspunsul la calomnii 



Suntem datori a mai socoti o virtute, alături de celelalte ale Sfântului si 
anume puterea de a îndura ispitele. Un exemplu sunt calomniile cu care l-au alungat din 
Patriarhia Alexandriei cei din anturajul Preafericitului Sofronie, care-1 priveau ca pe un 
rival la tronul pe care-1 râvneau ei înşişi. Uneltirile lor au reuşit să-1 îndepărteze de tornul 
conducerii şi să-1 facă neprimejdios. De asemenea, am menţionat de ancheta pe care o 
ceruse guvernul grec pentru numirea în funcţia de director al Seminarului, datorită faimei 
de care se bucura. 

Ministerul Cultelor s-a adresat Ministerului de Externe, cerându-i informaţii 
despre calitatea morală a Mitropolitului Nectarie de Pentapolis, din perioada slujirii sale 
în cadrul Bisericii Alexandriei. Ministerul de Externe a delegat pe agentul civil din 
Alexandria, G. Griparis, cerându-i să transmită aceste informaţii ministrului Cultelor, D. 
Kallifronas, în legătură cu şederea Părintelui Nectarie în Egipt. 

Răspunsul a fost dat la data de 28.01.1894, adică cu o lună înainte de numirea 
Preasfmţirului în postul de director al Seminarului. Din scrisoarea dl. Griparis, agentul 
din Alexandria, reiese că s-a informat de la părinţii slujitori ai Patriarhiei şi chiar de la 
bătrânul Patriarh Sofronie, înşelat de apropiaţii săi, precum şi de la alte persoane de 
încredere, care-1 cunoscuseră pe Sfântul Nectarie îndeaproape: 

„Domnule Ministru! 

Din însărcinarea Excelenţei sale, domnul ministru de externe, am 
cinstea de a oferi Excelenţei voastre informaţii cu privire la Preasfinţia sa, 
fostul Episcop de Pentapolis, Nectarie Kefalas, şi mai cu seamă la motivul 
plecării sale din Alexandria. 

Sfinţia sa (Nectarie) a fost cunoscut de domnul Ioannis Horemis, 
pe vremea când trăia ca monah într-o mănăstire din Hios, care 1-a luat sub 
ocrotirea sa si 1-a recomandat cu căldură Patriarhului Alexandriei. Pe 
cheltuielile celor doi (Ioannis şi Sofronie), tânărul monah a fost trimis la 
Atena să studieze Teologia, primind diploma de absolvent al Facultăţii de 
Teologie a Universităţii Naţionale. După absolvire, Părintele Nectarie s-a 
dus în Alexandria unde Patriarhul Sofronie 1-a numit predicator şi secretar al 
Patriarhiei. în aceste îndatoriri ale sale dovedea cu adevărat un mare zel în a 
sluji şi ducea o viaţă de adevărat nevoitor. După un timp, Părintele Nectarie 
a fost trimis de Patriarh la Cairo, să slujească sub ascultarea Epitropului 
Patriarhal al Libiei. După aceea, întâmplându-se ca între Patriarhul Sofronie 
şi Preasfmţitul Libiei să apară neînţelegeri, cel din urmă a plecat în Smirna 
iar locul său de Epitrop Patriarhal a fost ocupat de Arhimandritul Nectarie, 
care 1-a păstrat şi după hirotonirea sa întru Episcop de Pentapolis. La 
început, Patriarhul Sofronie era preamulţumit de slujirea Preasfmţitului de 
Pentapolis, care se arăta a fi activ şi cu multă iniţiativă. Mai apoi însă, 
Patriarhul a început să devină tot mai nemulţumit, fiindcă Preasfmţitul 
Nectarie dovedea aplecare spre acţiuni independente şi pornite din proprie 
iniţiativă, pe care Patriarhul le-a considerat drept nesupunere. Din pricina 
acestei dispoziţii, Patriarhul a considerat că este drept să-1 îndepărteze pe 
Preasfmţitul Nectarie din Egipt. Din surse ale patriarhiei, referitoare la 
aplecarea sa spre nesupunere, reiese că îndepărtarea Preasfmţitului de 
Pentapolis s-a datorat şi unor motive ce privesc moralitatea. 

Datoria mea este de a vă face cunoscut că, după alte surse demne 
de încredere, Mitropolitul Nectarie a căzut victimă urzelilor şi defăimărilor. 



86 



Am cinstea, încheind, să fac cunoscut Excelenţei voastre că 
Preasfmţitul de Pentapolis este considerat de toţi Părinţii, chiar şi de cei de la 
Patriarhie, un cleric desăvârşit, activ si cu multă iniţiativă." 

Al dumneavoastră preasupus, G. Griparis 

Intre timp, ministrul făcuse cunoştinţă cu cel pe care intenţiona să-1 numească 
director al Seminarului, Preasfmţitul de Pentapolis şi, dându-şi seama că fusese calomniat 
din invidie, a procedat la numirea sa, în data de 8 martie 1894. In primăvara aceluiaşi an, 
Părintele Nectarie şi-a început slujba. După un an, câţiva pizmaşi din şcoală au încercat 
să-1 lovească, legându-se de izgonirea Preasfmţirului Părinte din Alexandria. Abia atunci 
a aflat dânsul că numirea sa la Seminar nu se făcuse cu toate formele. 

Ducându-se la Ministerul învăţământului să întrebe care era adevărul, a aflat 
de existenţa scrisorii lui Griparis, pe atunci ambasador în Alexandria, şi şi-a făcut o 
copie. Conţinutul 1-a mâhnit dar nu şi-a pierdut pacea lăuntrică. 

Ajunşi aici, ne putem întreba de ce, vreme de 5 ani, Preacuviosul Părinte nu i- 
a scris şi nu i s-a plâns Patriarhului Sofronie de calomniile sub povara cărora a stat atâta 
timp. Mai întâi, nu se ştie dacă Patriarhul Sofronie i-a descoperit Părintelui Nectarie 
calomniile pe care i le-au servit defăimătorii şi totodată pretendenţii la tronul patriarhal, 
ori s-a mulţumit doar să-şi exprime faţă de dânsul nemulţumirea pentru câteva, poate, 
iniţiative ale Părintelui despre care auzise vag. Nu este, de asemenea, improbabil să-i fi 
arătat, în cuvinte destul de limpezi, că auzise despre câteva abateri morale, dar că nu 
voieşte să apeleze la anchete, ci doar la suspendarea din funcţia de reprezentant al 
Patriarhiei la Cairo. De altfel, este probabil şi cazul în care Părintele Nectarie să fi cerut o 
anchetă pentru vădirea mărturiilor mincinoase şi Patriarhul să fi refuzat, încălcându-i în 



87 



mod abuziv acest drept, poate pentru a nu fi descoperiţi consilierii corupţi care îl 
împiedicaseră până atunci pe Cuviosul Nectarie să ajungă la dânsul. 

Sfântul Nectarie, îndemnat de înţelepciunea cu care făcea toate lucrurile, 
înţelepciune la care se ajunge prin smerenie şi iubire, a primit, fără a se plânge, aceste 
învinuiri mincinoase, ca un prilej de a împărtăşi soarta tuturor sfinţilor care şi ei la rândul 
lor au fost nedreptăţiţi, ajungând astfel fericiţii Domnului. 

Insă, Patriarhul Sofronie nu i-a interzis vreodată să slujească ca arhiereu iar 
de aici se naşte întrebarea: cum se împacă a fi imoral şi nevrednic de slujirea lui 
Dumnezeu, cu îngăduinţa de a rămâne arhiereu cu toate drepturile? Singura vină a 
Părintelui Nectarie în ochii vrăjmaşilor erau sfinţenia şi dăruirea cu care slujea Biserica. 

Se poate ca o altă pricină, pentru care preasmeritul arhiereu a primit în tăcere 
noroiul aruncat de alţii, este tăcerea celor vinovaţi, de vreme ce şi justificarea plecării sale 
din Alexandria a fost „pentru motive de sănătate", înscrisă pe cartea canonică. 

Tăcerea nu mai are rost în momentul în care calomnia tinde să devină 
oficială, aruncând îndoială asupra vredniciei de a mai sluji a unui ierarh şi încercând a 
împiedica lucrarea lui Dumnezeu. Atunci când vine în apărarea cuiva, ruperea tăcerii, 
tăcere ce aduce mult folos sufletului când izvorăşte din înţelepciune, este mai mult decât 
necesară. Trebuie doar ca sufletul să nu-şi piardă liniştea, iubirea sa să nu se transforme 
în ură şi să nu înceteze rugăciunea pentru cei care ne urăsc, rugăciune făcută cu 
netulburare şi creştineşte. In acest chip păzim şi poruncile Domnului Hristos, dar şi pe noi 
înşine pe drumul spre îndumnezeire. Totodată, sunt împiedicate şi planurile diavolului. 

De aceea, Părintele Nectarie, locuit de Harul dumnezeiesc, a hotărât să rupă 
tăcerea în chipul cel mai delicat, cel mai înţelept şi cu cea mai mare smerenie, 
proclamându-şi nevinovăţia, scriind bătrânului Patriarh Sofronie o scrisoare: 

„Atena, 11 martie 1895. 
Prea Fericite Părinte! 

Cuviincios sărut sfânta dreaptă a Prea Fericirii voastre 

Alexandria 

Ministerul Cultelor şi al Educaţiei Publice a cerut, prin 
intermediul Ministerului de Externe, de la agentul civil al Guvernului 
Greciei aflat în Alexandria, domnul G. Griparis, informaţii legate de 
persoana mea şi cu deosebire 1-a însărcinat să afle motivul plecării mele din 
Alexandria. Iată răspunsul scris pe care 1-a dat domnul Griparis, 
Ministerului: [urmează scrisoare lui G. Griparis, scrisă mai sus]. 

Atâta de rău m-am arătat, Prea Fericite, înaintea Sfinţiei Voastre, 
încât 4 ani după plecarea mea, atât de nedreaptă, din Egipt, ani în care mi-am 
cerşit (trăind în lipsuri) pâinea cea de toate zilele ca s-o împart cu cei săraci, 
surd şi mut la feluritele învinuiri aduse mie de slujitorii Patriarhiei, aceştia să 
dea asemenea informaţii împotriva mea, informaţii cerute de Guvernul Grec? 
Când, Prea Fericite, v-aţi dat seama de aplecarea mea spre neascultare? In 
care lucrare a mea am dovedit-o? Care sunt mărturiile după care să fiu 
judecat ca necuviincios, răzvrătit şi rob viclean, uneltind cele rele împotriva 
autorităţii mele bisericeşti? Ce tribunal al Bisericii m-a judecat, m-a 
condamnat şi s-a pronunţat în legătură cu imoralitatea mea, ca slujitorii 
Patriarhiei să-1 informeze cu îndrăzneală pe agentul civil al Guvernului Grec, 
care a cerut oficial o informaţie atât de neînsemnată de la ei, că am fost 
izgonit ca unul ce era răzvrătit şi imoral? Unde sunt provesele verbale? Unde 
sunt cei ce mă acuză? Unde martorii? Unde corpul delict? Pe ce s-a bazat 
această acuzare oficială a mea prin care eram osândit la o moarte morală? Ce 
mare rău am făptuit înaintea Prea Fericirii voastre sau înaintea vreunuia din 



slujitorii Sfinţiei Voastre de la Patriarhie, ca să fiu ucis? De ce această mare 
mânie a Sfinţiei Voastre abătută asupra mea, care mă urmăreşte de departe şi 
din pricina căreia cereţi tuturor să mă piardă fără nici o nădejde? Cu ce am 
tulburat-o pe Prea Fericirea voastră? Care este păcatul meu cel mare pe care 
să-1 fi făptuit împotriva Prea Fericirii voastre? Care este viclenia şi răutatea 
mea? 

Eu II chem martor pe Dumnezeu că niciodată n-am uneltit răul 
împotriva nimănui. Numai binele l-am făcut în toată viaţa mea şi totdeauna 
am fost iubitor si lucrător al binelui. Gândesc că Prea Fericirea voastră a 
cunoscut şi a avut destule şi neclintite dovezi ale firii mele aplecate spre 
lucrarea binelui. Dar acum la ce mai slujesc toate acestea? Lucrarea s-a 
împlinit, mânia Sfinţiei Voastre şi-a atins scopul şi cel viclean a fost pedepsit 
exemplar. La ce mai slujeşte această plângere, dacă n-a fost făcută la timp? 
La nimic altceva decât la a aduce la cunoştinţa Prea Fericirii voastre că 
mânia pe care mi-o poartă este nedreaptă. Dumnezeu îmi va fi martor şi 
judecător. 

Rămân slujitorul Prea Fericirii Voastre cu cel mai adânc respect 
si vă urez toate cele bune." 

5 

Nectarie de Pentapolis 



Scrisoarea Cuviosului Nectarie ne aminteşte de purtarea Domnului Iisus faţă 
de slujitorul care I-a dat o palmă: „Dacă am vorbit rău, dovedeşte că este rău, iar dacă am 
vorbit bine, de ce Mă baţi?" (Ioan 18, 23). Sfântul Nectarie, netulburat în faţa 
calomniilor, nu 1-a lăsat pe Patriarh să fie purtat de antipatia pe care i-o născuseră 
vrăjmaşii în suflet, ci îl readuce pe stăpânul său duhovnicesc la adevăr. Cu toate acestea, 

Părintele Nectarie, fară a uita binefacerile Patriarhului, L-a lăsat pe Dumnezeu să le 
judece pe toate, mulţumit în faţa conştiinţei sale că niciodată nu-şi imaginase vreun lucru 
rău, ci că „numai binele l-a făcut în toată viata sa si totdeauna a fost iubitor si lucrător al 

binelui". 



Sfântul, scoală si elevii 

Zilele Sfântului Nectarie se desfăşurau în slujirea plină de râvnă şi de iubire a 
lui Dumnezeu şi a aproapelui. Viaţa lui era una cu şcoala, cu sfaturile şi ajutorul pentru 
toţi necăjiţii care veneau la dânsul, ştiindu-1 milostiv, una cu scrisul, fiindcă voia ca prin 
cărţile sale să le dea o bună învăţătură studenţilor, si una cu rugăciunea în toată vremea si 

în tot ceasul pentru întreaga lume, slăvindu-L pe Dumnezeu. 

Un suflet care a iubit mult, după ce s-a curăţit întru totul de patimi şi s-a făcut 
pe sine sălaş Duhului Sfânt, este pururea viu, adică se află veşnic în lucrare. Lucrarea 
aceasta este firească, paşnică, înflăcărată, plină de lumină, de bucurie şi smerenie, de 
iubire şi compătimire şi se petrece în rugăciune şi în doxologie. 

Şi demonii, de bună seamă, se află într-o perpetuă mişcare şi atunci când pun 
stăpânire pe un suflet îi transmit toată tulburarea, mânia şi poftele lor animalice, 
dimpreună cu nălucirile bolnave şi pline de oarbă trufie, cu veşnica lor nefericire, cu 
moartea binelui pe care o poartă în ei şi cu ura de Dumnezeu şi faţă de creaturile Sale. 

Oamenii, primind atât energiile Sfântului Duh cât şi pe cele ale satanei, de 
vreme ce nu ajung să fie stăpâniţi în întregime de una, fie de alta din aceste puteri, 

primesc în chip diferit influenţele lor, în măsura în care sunt deschişi a o primi. Se 
întâmplă aşadar să vedem lucrând în unii, care nu sunt desăvârşiţi, energii ale virtuţii, 
care nu sunt de la Duhul Sfânt, sau vedem că virtuţile lor sunt amestecate cu lucruri 
diavoleşti şi contrare firii bune. însă, se întâmplă să observăm în alţii, ce nu sunt încă 
desăvârşiţi în virtute, că binele lucrează temeinic, dar alături de răutăţi care pot fi 
îndreptate. 

Dimpotrivă, demonizaţii, stăpâniţi întru totul de puterile răului, nu au putinţa 
să arate nimic din firea lor cea bună şi astfel mintea lor produce mereu numai roade ale 
răului. Cu totul altceva se întâmplă cu sufletul care s-a încredinţat şi s-a predat pe sine 
Sfântului Duh. Acesta va izvorî numai energiile bune, pe care Apostolul Pavel le numeşte 
„roadele Duhului" (Galateni 5, 22). Se înţelege că şi în această situaţie, sufletul poate 
primi lucruri rele, dacă nu este cu băgare de seamă şi nu se îngrijeşte de sine. Din fericire, 
acesta are avantajul că a căpătat deja experienţa lucrărilor fericite ale lui Dumnezeu şi 
putinţa de a vedea şi a deosebi ispitele diavolilor. Având într-însul sădită ura pentru orice 
formă de păcat, greu s-ar mai întoarce de la bine la rău. 

Astfel aflându-se şi Sfântul Nectarie, greu de clintit din bine spre rău şi 
gustând din roadă Duhului Sfânt, era tot numai iubire, smerenie, compasiune şi blândeţe, 
pentru că sufletul său începuse de foarte devreme a se îngriji de sine. De aceea, nu numai 
că nu dădea somn ochilor şi odihnă tâmplelor sale, ci sufletul său întreg noaptea ardea ca 
tămâia în căţuie, iar ziua slujea lui Dumnezeu şi o slăvea în cântări pe Preacurata 
Fecioară Măria. 

Oricine îi cercetează viaţa poate susţine că măsura sfinţeniei acestui mare 
ierarh a dat-o, pe de-o parte, smerenia adânc înrădăcinată în sufletul său, unită cu iubirea 
sa fără margini şi, pe de altă parte, minunile sale, cele făptuite în timpul şi după viaţa sa. 
Pe de altă parte (nota autorului monah), sfinţenia sa a izvorât dintr-o lăuntrică pornire, 
dintr-un dor nesfârşit, de a cânta şi slăvi pe Dumnezeu şi pe Preasfânta Născătoare de 



92 



Dumnezeu în cântări scrise de el, de a slăvi Sfânta Treime şi de ase arăta totdeauna 
recunoscător Domnului Iisus Hristos. 

Din primăvara anului 1894 până la începutul verii lui 1898, unde ne aflăm cu 
povestirea, viaţa Sfântului Nectarie a fost o viaţă trăită întru Hristos, ca şi în trecut. 
Atunci când un creştin, care s-a sfinţit, ajunge să fie unit cu Hristos, prin dorul său aprins 
de îndumnezeire şi prin lucrarea Harului dumnezeiesc, sufletul său se află în unire mistică 
cu Hristos, prin urmare şi cu Tatăl şi cu Duhul Sfânt. Atunci, omul, văzut din exterior, 
lucrează în hotarele locului şi menirii sale date de Dumnezeu. Astfel, tot ce face omul, 
îndemnat de sufletul său aprins de iubire, preface totul în jurul său şi se îndreaptă numai 
spre răspunderile sale. 

Cuviosul Părinte Nectarie, ca un conducător responsabil al şcolii ecleziastice 
ce-i fusese încredinţată, îşi dăruia timpul şi toate puterile sufletului şi ale trupului pentru a 
împlini lucrarea sa didactică, pentru a modela suflete şi pentru a le fauri elevilor săi 
conştiinţa de preoţi şi de slujitori ai Bisericii. In acelaşi timp, avea de luptat cu piedicile 
pe care i le scoteau în cale oamenii răi sau vrăjmaşul, piedici obişnuite şi nelipsite de 
altfel în lupta duhovnicească. Chiar Sfântul Ioan Gură de Aur spune: „E cu neputinţă să 
nu aibă mulţi vrăjmaşi cel ce se îngrijeşte de virtute". 

La dânsul venea multă lume să se spovedească, apoi erau Sfintele Liturghii în 
paraclisul seminarului ori în orice biserică era chemat să slujească. 

Următoarea scrisoare, compusă de Kostas Sakkopulos, elev al seminarului, 
către un fost coleg din Lamia, ne descoperă atmosfera de atunci din Seminar, ce gândeau 
şi ce simţeau elevii pentru Părintele lor director, şi despre situaţia în care se afla atunci 
Grecia, după înfrângerea ruşinoasă suferită în 1 897 din cauza păcatelor creştinilor şi a 
nebuniei unor conducători: 

„Dragă Agamemnon. 

Evenimentele cumplite care au făcut să sufere, în ultima vreme, 
iubita noastră patrie, ne-a tulburat tuturor inimile. Din fericire, ai mei s-au 
gândit în sfârşit să emigreze, să plece şi să se stabilească aici, în capitală. 
Tata şi-a găsit de lucru undeva, la întreprinderile Singru, şi asta datorită 
mijlocirii binefăcătoare a Prea Sfinţiei Sale, Directorul nostru, dar viaţa de 
aici e foarte scumpă, ne cumpărăm până şi verdeţurile. Suferim mult. 

îmi scrii că treci, ca de obicei, prin faţa casei noastre, ca te uiţi la 
canaturile ca scorţişoara si că te întristează să vezi străini, chiriaşi în locul 

5 5 5 "5 

nostru; că nu te mai întâmpină zâmbetul mamei sau bunătatea fratelui meu, 
care se pregăteşte acum să studieze filologia. Aş fi dorit mult să vă văd 
stabiliţi aici cu toată familia. Ce mai aşteptaţi? Nu-mi mai fac griji pentru 
siguranţa voastră, fiindcă intervenţia Tarului Nicolae al II-lea i-a lovit ca un 

fulger pe barbari, pe mehmeţi, oprindu-i să mai coboare până la Morea. Se 
întâmplă doar să-mi fie tare dor de prezenţa ta aici. 

Cât despre călugărimea şi rasoforii, cum îi numeşti tu, să ştii că 
greşeşti, dragă Agamemnon. Măcar de aş putea să ajung şi eu la acea înaltă 
şi mare treaptă a preoţiei. Din păcate, mă simt nevrednic şi nu destul de 
dăruit pentru o asemenea înfricoşătoare răspundere. Nu ţi-o iau în nume de 
rău, dar înainte vorbeai mult de politică, îţi plăcea Dreptul, iar acum câţiva 
clerici inculţi şi înapoiaţi, mai ales de la munte, te -au îndepărtat de drumul 
drept. 

Cu toate acestea, trebuie să ştii, dragul meu, că neamul nostru, 
deşi s-a aflat sub jug turcesc şi sub sabia cu două tăişuri a năvălitorilor 
barbari, a păstrat, ca pe lumina ochilor, o comoară unică în toată lumea: 
dreapta credinţă creştină. Fără această credinţă, frate drag, toate ar fi fost mai 
slabe decât o umbră si mai înşelătoare decât un vis. 



Ce lucru mai de preţ are a arăta astăzi străinilor, săraca noastră 
ţară? Sărăcia, munţii sterpi, distrugerile de care a avut parte sau politicienii 
care se mănâncă între ei şi pe care anevoie şi cu de-a sila i-au deşteptat din 
letargie cutremurul şi panica înfrângerii? Un cleric înţelept poate opri haosul, 
ne poate duce spre virtute şi poate mântui sute de suflete. Poate aduce şi 
sădi, în inimile celor necăjiţi, floarea din ce în ce mai rară a iubirii, cea 
pentru care Hristos S-a jertfit pe Cruce. 

Din fericire, în zilele noastre, există acest suflet minunat al 
Preasfmţitului nostru director care, zi şi noapte, se luptă şi se osteneşte 
pentru a înzestra Biserica cu slujitori vrednici de marea lor misiune. Aici, în 
capitală, în Oraşul cel vestit, se mai aud şi alţi luptători zeloşi. Unul este 
„vestitul" Apostolos Makrakis, dar el adaugă şi păreri deşarte şi scoate sabia 
din teacă, gata să reteze toate câte merg rău. Insă, Părintele nostru se 
aseamănă cu o ploaie tăcută şi binefăcătoare, o ploaie mult dorită şi aşteptată 
cu bucurie, care face să renască şi să rodească un pământ uscat şi însetat, şi-1 
preface într-o maică Potnie iubitoare şi roditoare. Destui asemenea slujitori, 
cei mai buni, ucenici nutriţi de duhul Părintelui şi de preablânda sa inimă, se 
pregătesc să slujească Biserica noastră, lucru care, până la urmă, preţuieşte 
mult mai mult decât bogăţiile în aur şi decât avuţiile popoarelor puternice şi 
bogate. 

Oricât de multe lucruri ţi-aş scrie despre acest părinte atât de 
smerit, mă tem că tot voi uita multe din harurile lui tainice. Pe mine, chipul 
său mă atrage ca un magnet. Mi-e cu neputinţă acum să mă despart de el. 
Acelaşi lucru îl mărturisesc si mulţi din colegii mei. Ce are atât de deosebit, 

ce străluciri ascunde în înfăţişarea sa simplă şi întru totul smerită? îl vezi 
trăind în lume, existând ca toti ceilalţi, stând de vorbă cu lumea si totuşi 

simţi că nu este al lumii, că nu are nici o legătură cu ambiţiile, aşteptările şi 



visele oamenilor obişnuiţi din jurul nostru. Se roagă firesc, fără exagerare, 
noapte şi zi, se roagă pentru mântuirea lumii şi visează, cu teamă, la 
împărăţia neînserată a lui Dumnezeu, cunoscând ca nimeni altul căile ei 
tainice. Fiindcă este îngăduitor din fire, îi iubeşte pe toţi deopotrivă şi îi 
dezarmează pe cei vicleni numai cu privirea sa nevinovată, ca pruncul din 
poveste, care a îmblânzit sălbăticia haitei de lupi cu privirea sa de copil 
nevinovat. Cunoaşte şi frecventează multe persoane, pe care le înseninează şi 
le îndreaptă către Mântuitorul cel întrupat, cu nobleţea şi blândeţea sa 
nemaivăzute până acum. 

Modelul, iubite frate, niciodată nu va cădea, niciodată nu va da 
greş în împlinirea scopului. Este din came, dar în trupul său a înflorit din nou 
înaltul monahism bizantin, monahismul fecioriei îngereşti. Este om, dar 
trăieşte asemenea îngerilor. Oricâte lucruri ţi-aş scrie despre Părintele, mă 
tem că tot voi uita multe din harurile sale tainice. In jurul meu vieţuiesc şi 
există aproape 100 de tineri, cu caractere diferite, înclinaţi din fire să 
gândească lumeşte şi să nu răspundă pentru faptele lor. La fiecare abatere se 
fac mici şi se ascund, dar nu ca să nu-1 mânie pe Preasfmţitul nostru director, 
căci nu atât asta i-ar impresiona, ci ca să nu-1 întristeze cu greşelile lor şi să 
nu-1 silească să lăcrimeze şi să se pedepsească pe sine, lipsindu-se până şi de 
pâinea necesară. 

Poate, dragă Agamemnon, tovarăş al copilăriei mele, poate, 
spun, te-am obosit. Pana mea a luat-o la vale. Dar, crede-mă, sunt puţine cele 
ce ţi-am scris despre atmosfera atât de vie în care trăiesc aici. Şi, să nu crezi 
că m-am schimbat, că sunt mai aproape de cer. Am rămas, vai, acelaşi de 
mai înainte, făcut din lut şi îngreuiat de multe poveri, gata să cad în 
capcanele fiarei ucigătoare de oameni... 

Transmite, te rog, cele cuvenite părinţilor tăi, fraţilor tăi, şi în 
special transmite salutările mele cele mai calde directorului nostru, de care- 
mi amintesc mereu. Te sărut cu multă dragoste, Kostis Sakkopulos." 



Pelerinaj şi studii la Sfântul munte Athos 

In timpul vacanţelor de vară ale elevilor, înţeleptul director al Seminarului 
Teologic, Părintele Nectarie, găsea prilej de puţină odihnă, cel puţin de la ocupaţiile de 
dascăl, departe de viaţa zgomotoasă a şcolii. In anul 1898 şi-a oferit mai mult răgaz 
pentru sine, pentru rugăciune, pentru vederile duhovniceşti, pentru studii şi mai ales răgaz 
ca să mulţumească Domnului Iisus şi Preasfmtei Sale Maici pentru nesfârşitele binefaceri 
revărsate asupra sa, pe care le simţea lucrând atât de adânc în sine. 

Pentru vacanţa de vară din 1898 a ales să meargă să se închine la Sfântul 
Munte. De aceea, aşa cum era rânduiala, a cerut mai întâi binecuvântarea de la Patriarhul 
Ecumenic, fiindcă Sfântul Munte se află sub ascultarea Patriarhiei de la Constantinopol. 
Patriarhul Ecumenic Constantin al Cincilea 1-a recomandat pe „Prea Sfinţia Sa drag 
nouă...", Sfintei Chinotite, în epistola în care cerea Părinţilor atoniţi să-i acorde Prea 
Sfinţitului de Pentapolis tot sprijinul, fie pentru a studia, fie pentru a sluji, după cum îi era 
dorinţa. 

într-adevăr, Sfânta Chinotită 1-a întâmpinat pe acest preasmerit ierarh cu o 
cinste deosebită. A trimis celor 20 de mănăstiri ale Sfântului Munte o scrisoare, datată 30 
iunie 1898, în care-1 recomanda cu multă căldură pe „Prea Sfinţitul de Pentapolis ca pe 

unul din cei mai erudiţi si mai de seamă ierarhi ai Bisericii Ortodoxe de Răsărit, cunoscut 
din multele şi variatele sale scrieri teologice şi ecleziastice şi mai ales cunoscut pentru 
dorinţa sa fierbinte şi curată de zidire a credincioşilor şi de a-i îndrepta spre o viaţă 
dreaptă şi creştinească şi pentru râvna cu care a lucrat la aceasta mulţi ani, neobosit şi cu 
mult folos. Căutând spre aceste lucruri, cei ce au în grija lor treburile Bisericii Greciei, în 
chip foarte potrivit, i-au încredinţat Preasfmţirului conducerea unuia din cele mai bune 
Seminarii Teologice din ţară." 

Şi, lucru rar, care arată de cât respect se bucura în cercurile ecleziastice 
blândul arhiereu ca lucrător al viei lui Iisus, Sfânta Chinotită îşi încheia epistola cu aceste 
cuvinte: „Si mai cerem, frăţeşte, ca în fiecare sfântă mănăstire Preasfmţirului să i se dea 

de către stăretie înlesnirea cuvenită". Era o cinste rară. Sfinţitul Părinte era, fară îndoială, 
un iubitor al vieţii monahale si de aceea se bucura din adâncul flintei sale când vedea 
monahi vrednici de chemarea lor şi de această mare obşte a îngerilor care era Athosul. 
Desigur că niciodată nu socotea monahismul ca fiind acelaşi lucru cu monahii iar 
judecata lui era întotdeauna obiectivă. Cum vom vedea, el gândea că de la monahism vor 
veni roadele precum întărirea credinţei creştinilor si renaşterea Bisericii. 

Multe despre şederea smeritului închinător Nectarie la Sfântul Munte Athos 
nu cunoaştem, de vreme ce n-a împărtăşit prea multe din impresiile sale. Credem totuşi că 
scrisoarea Patriarhiei Ecumenice, găsită printre lucrurile sfântului, îl obliga să răspundă la 
rândul său, scriind pe larg despre cum vedea dânsul atunci realitatea aghioritică. Din 
păcate, nu avem nici o copie a acelei scrisori, pe care, fară îndoială, a trimis-o Patriarhiei 
de la Constantinopol. 

In scrisoarea trimisă Preasfmţirului de Pentapolis, la data de 25 septembrie 
1898, Patriarhul Constantin al Cincilea îi mulţumeşte mai întâi pentru cele două cărţi pe 
care i le trimisese (Morala creştină şi Pastorala) şi îşi exprimă apoi mulţumirea pentru 
bunele roade duhovniceşti pe care cu siguranţă aveau a le aduce aceste cărţi 
credincioşilor ortodocşi. Patriarhul se arăta convins „că şederea Părintelui în Sfântul 

Munte Athos a fost plină de roade în studii şi cercetări remarcabile şi bogate... şi că, 
vizitând si cercetând această sfinţită cetate a monahilor, cea mai veche, a cunoscut 
îndeaproape viaţa mănăstirilor sale". 

Patriarhul Constantin al Cincilea spune în epistolă că fiindcă văzuse scris 
undeva că la Athos Părintele Nectarie „le aflase pe toate în roz" (adică bine), îl îndeamnă 
să-i scrie ce părere şi-a făcut în general despre Sfântul Munte, deoarece Patriarhul căuta 
să afle cât mai multe despre părerile împărţite pe care le auzise, după cum scrie: „Dorim a 
afla mai cu seamă ce fel: religios, moral, economic sau etnic cred unii că lucrurile merg 
foarte bine în Sfântul Munte şi că nu există nici o primejdie, aşa cum cel puţin ni s-a 
comunicat nouă, fiindcă alţii ne-au descris situaţia în culori întunecate...". 

Părintele Nectarie a rămas mai mult de 2 luni la Sfântul Munte Athos. Fiind 
un om sfânt, interesat de viaţa duhovnicească, nutrind numai gânduri curate, a trecu cu 
vederea părţile negative, deoarece răul nu există în fiinţă, din moment ce apare ca rezultat 
al aplecării sufletului spre păcat. Părintele a văzut la monahii aghioriţi numai lumina 
virtuţilor, acolo unde a aflat-o. Scopul şederii sale la Sfântul Munte, în afară de cel al 
închinării la sfintele locaşuri, era cercetarea manuscriselor de care avea nevoie pentru 
lucrările sale ştiinţifice. 

5 5 

In cartea oaspeţilor de la Marea Lavră, Sfântul Nectarie a scris: „Cât de iubite 
sunt locaşruile Tale, Doamne al puterilor! Doreşte şi se sfârşeşte sufletul meu după curţile 
Domnului (Psalmi 83, 1-2). Adevărat locaş al Domnului este sfânta şi cinstita Mare 
Lavră, iar mie, foarte iubită şi foarte dorită. Exprimând acest gând, îmi exprim şi 
mulţumirile cuvenite preacuvioşilor Epitropi ai acestei Mănăstiri şi Sfintei Sinaxe pentru 
primirea, iubirea frăţească şi purtarea deosebită de grijă. Doresc, din adâncul inimii, 
acestei sfinte obşti să se afle pururea în pronia Domnului şi mare şi bogată milă să afle la 
Dumnezeu Cel adorat. 7 august 1898, Nectarie de Pentapolis". 

Părinţii aghioriţi povestesc că Sfântul Nectarie a vizitat azilul de bătrâni de la 
Mănăstirea Simonos Petras, unde vietuia un monah bătrân, mult înălţat duhovniceste, 

spunându-i stareţului care-1 însoţea: „Părinte, acestea sunt comorile. Aveţi grijă să le 
folosiţi cât puteţi", referindu-se la monahii virtuoşi. 

De la Simonos Petras a vizitat Mănăstirea Grigoriou, apoi alte mănăstiri şi 
schituri, ajungând la mica mănăstire Sfânta Ana unde a stat de vorbă cu eremiţi şi 
nevoitori. Unul din Părinţi, care părea a fi un monah neînsemnat, avea darul 
înainte vederii. 

In pustia Athosului, Părintele Nectarie 1-a cunoscut pe monahul şi cărturarul 
Daniil, care tocmai fusese izgonit din mănăstirea Sfântului Pantelimon, devenită 
rusească, şi care, mai târziu, avea să fie stareţ al obştii Părinţilor aghiografi Danilieni. Cu 
dânsul a purtat o lungă corespondenţă. Cunoaştem acest lucru, fiindcă fraţii aghiografi au 
păstrat toate scrisorile Sfântului Nectarie, care vor fi publicate curând. O remarcabilă 
scrisoare este cea din 1903, scrisă către Părintele Daniil, care conţine un răspuns de 
mângâiere şi de întărire a sufletului monahului greu încercat. Nu ştim ce-i scrisese 
Părintele Daniil dar, din răspunsul primit, presupunem (nota autorului monah) că 
mâhnirea „îi înghiţise toată înţelepciunea". Se pare că dânsul cunoscuse binefacerea 
ispitelor pe care i le scosese în cale Dumnezeu, scriind şi un Cuvânt despre încercările pe 
care le primim de la Domnul, după ce el însuşi a fost încercat de mari ispite, deşi avea 
vârsta de 60 de ani. 

Pricina mâhnirii monahului provenea din faptul că din nişte bani 
împrumutaţi, a dat cuiva ca să-i cumpere şi să-i trimită seria completă a operelor 
Sfântului Ioan Gură de Aur, 13 volume masive, pe care acela „a uitat" a i le mai trimite, 
ori poate n-or mai fi ajuns. Doar în vremurile moderne gândind, câte pachete şi colete se 
pierd, deşi beneficiem de sistem informatic de urmărire şi actualizare. 

Scriindu-i pricina mâhnirii, Părintele Nectarie s-a grăbit să-i răspundă, 
întărindu-1 în curaj, ridicându-1 la treapta înaltă a cugetării creştine şi să-i trimită chiar el 
seria completă a scrierilor Sfântului Ioan Gură de Aur. Părintele Nectarie era un învăţător 

al iubirii faţă de Dumnezeu şi faţă de aproapele, iubire pe care el însuşi o învăţase, fie 
lucrând-o, fie în încercările de care avusese parte. 

Aşadar, în timp ce, în epistola sa, recunoştea că fusese o întâmplare 
nefericită, îi spunea fratelui Daniil că toate ispitele vin cu scopul de a ajuta la sporirea 
celor ce-L iubesc pe Dumnezeu şi îl încredinţează că prin această încercare a câştigat un 
mare bine. îi spunea că încercările duc la desăvârşire, fiindcă nimeni nu se poate înălţa şi 
nu poate ajunge la capătul scării virtuţilor fără a avea parte de necazuri şi dureri. 
Creştinismul vrea să-1 ducă pe om la cugetarea cea mai înaltă, la care se ajunge numai 
prin încercări şi dureri, amărăciuni şi ispite, care întăresc şi deprind sufletul cu învăţătura 
cea adevărată. Urmarea este că, întrucât durerile si suferinţele duc la desăvârşire, cei ce 

ajung să iubească desăvârşirea, dăruindu-se pe sine, trebuie să îndure cu bucurie toate 
ispitele, deoarece răbdarea este prima virtute care deschide calea către celelalte virtuţi. 
Temelia este cumpătarea. Iar din răbdare vine izbăvirea, vine victoria. Din tăcere, vine 
răspunsul şi înţelepciunea. Iar din răbdare şi tăcere la un loc, vin dreapta socotinţă, 
înţelepciunea, descoperirea prădăciunilor, izbăvire şi toate celelalte bunătăţi. Adevăratul 
creştin, înţelept, se bucură când are parte de suferinţe şi încercări pentru că acestea îl 
smeresc şi îi întăresc şi îi pun toată nădejdea în Dumnezeu. 

Părintele Nectarie îi scrie, mai departe, fratelui Daniil că mintea se ridică la o 
înţelegere desăvârşită a tainei vieţii, datorită încercărilor pe care Dumnezeu le îngăduie 
pentru înţelepţirea şi desăvârşirea noastră, încercări fară de care omul n-ar cunoaşte ce 
este adevărul. Dumnezeu ne trimite încercări din iubire si îndurare si de aceea trebuie să-I 

mulţumim pentru toate. 

După ce arată ce legături există între ispite şi desăvârşire, şi de ce sunt 
necesare suferinţele si încercările, Părintele Nectarie încheie scrisoarea cu aceste cuvinte: 

„Frate în Hristos, încercarea aceasta, care a venit după iconomia lui Dumnezeu, ţi-a adus 
un mare folos sufletesc. Văzând adânc în inima ta, îţi spun că astăzi eşti mai desăvârşit ca 
înainte, de aceea te rog nu te mai întrista şi nu te mai amărî, ci slăveşte-L pe Domnul 



101 



Care are milă de tine. Scrierile Sfântului Ioan Gură de Aur ţi le voi trimite eu prin poştă... 
Sărutându-vă cu sărutarea frăţească, cea întru Hristos, pe Sfinţia voastră şi toată obştea, 
vă rog a ne pomeni şi pe noi în rugăciunile Sfinţiei Voastre către Dumnezeu. Cu dragoste, 
fratele în Hristos, Nectarie de Pentapolis". 

Sfântul Nectarie i-a cerut monahului Daniil să scrie un cuvânt de învăţătură 
pentru mănăstirea sa de maici, în scrisoarea din 18 octombrie 1913: „Mult aveţi a ne 
îndatora binevoind a scrie un cuvânt duhovnicesc pentru fecioare, pentru întărirea lor. 
Scrisoarea Sfinţiei Voastre, izvorâtă din practică şi teorie, va aduce acestor fecioare, 
lipsite de o asemenea învăţătură a vieţii, o mare desfătare duhovnicească şi cu adevărat le 
va fi spre întărirea sufletului". 

Părintele Daniil i-a trimis Preasfmţirului un „Cuvânt despre formarea 
monahilor", în care a vorbit mai cu seamă despre rătăcirile la care îndeamnă vrăjmaşul în 
timpul rugăciunii şi despre legăturile frăţeşti ce se nasc între vieţuitoarele unei mănăstiri, 
aşa cum găsim în învăţătura Sfinţilor Părinţi. 



102 



Sfântul Nectarie: Arhiereu si monah 



La Sfântul Munte, Părintele Nectarie a primit a fi oaspetele monahului Ioasaf, 
în chilia sa închinată Sfântului Ioan Gură de Aur, din schitul Sfintei Ana. Sfântul Nectarie 
vorbea cu el de toate cele adânci şi de nepătruns ale dumnezeirii. Şi-au scris unul altuia 
scrisori, din care monahul Ioasaf, din smerenia lui, se considera nevrednic a fi prietenul 
unui arhiereu atât de însemnat cum era Preasfmţitul de Pentapolis, cu toate că se trăgeau 
amândoi aproape din aceleaşi părţi (monahul era de loc din Madito). 

Preasfmţitul Nectarie, cu răspunderea şi îndatoririle nenumărate pe care le 
avea la Seminar şi prins de celelalte ocupaţii, a întârziat o dată să-i răspundă 
preacucemicului Părinte Ioasaf, care, neliniştindu-se, i-a scris din nou Preasfmţirului, 
spunându-i că este încredinţat si că cunoaşte bine distanta dintre un monah neînsemnat si 

un arhiereu. In răspunsul dat Părintelui Ioasaf, Sfântul Nectarie face o comparaţie foarte 
cuprinzătoare între treapta arhiereului şi aceea a monahului împlinit în virtute. 

Vorbind despre demnitatea arhierească, Sfântul Nectarie recunoaşte că este 
superioară dar numai atunci când arhiereul este un om smerit şi chip al lui Hristos în 
urmarea virtuţilor. In răspunsul său, Părintele Nectarie a avut prilejul de a vorbi pe larg 
despre posibilităţile pe care le are un monah de a urca în sfere mai înalte de duhovnicie. 
Despre sine, dintr-un sentiment de adâncă smerenie, Părintele scria: „Noi, iubite frate, 
cunoscându-ne nevrednicia şi goliciunea, nici măcar nu îndrăznim a ne compara cu cel 
mai mic dintre monahi ce-şi duce traiul cu modestie şi care petrece numai în asceză...". 

Toţi sfinţii la fel simţeau. Pe ei înşişi se considerau lipsiţi de virtute, iar pe 
alţii preaplini. Aceasta este natura sfinţeniei. Arătând preţuirea şi iubirea pe care le nutrea 
fată de viata monahală, sfântul îsi lasă liber sufletul plin de cucernicie si admiraţie, să 

scrie: „Te încredinţez că nu este zi în care să nu-i fericesc pe cei afierosiţi Domnului şi pe 
cei ce vieţuiesc, se mişcă si fiinţează într-însul. Ce este mai de pret si strălucit decât 

5 3 5 5 5 ±55 

această viaţă? Ea pictează icoana şi îi dă frumuseţea arhetipală, ea îl împodobeşte pe cel 
ce a dobândit-o; ea duce spre filozofie, ea descoperă taine, ea învaţă adevărul, ea face să 
fie auzit în inimă mereu proaspăt cuvântul dumnezeiesc...". 

Scrisoarea a fost scrisă în anul 1913, când Sfântul Nectarie ducea o viaţă 
retrasă, de monah si ascet, ca stareţ al mănăstirii de maici întemeiate de dânsul. Cuvântul 
îi era limpede şi cursiv, duhul înaripat atinsese înălţimile negrăite spre care-1 purtaseră 
virtuţile sale lucrătoare, vederea îi era curată de la trăirea în Duhul Sfânt, în care se nasc 
doar gânduri curate şi drepte. Cunoştea cât trebuie preţuite rangurile înalte şi viaţa 
smerită trăită în sânul Bisericii, întemeiată pe virtute şi pe dorinţa sufletului de a se 
preschimba, pentru a fi întru totul după asemănare şi pentru a-L dobândi pe Dumnezeu. 
Urmează textul întreg al scrisorii Părintelui Nectarie către Părintele Daniil: 

„Preacuvioase în Hristos frate Ioasaf, 

Sărut şi îmbrăţişez frăţeşte preacuvioasa ta dragoste a Sfinţiei 
tale si o salut cu cea mai mare bucurie. 
Hristos a înviat! 

Am primit şi am citit, cu mare bucurie, scrisoarea plină de iubire, 
din 20 ale lunii trecute, a Cuvioşiei tale, atât de scumpă mie. 

Mă consider fericit având parte de o dragoste atât de mare şi mă 
bucur pentru ea ca cel ce a găsit bogăţia cea multă. Focul sfânt al iubirii 
dumnezeieşti care arde în cuvioasa inimă a Sfinţiei tale a aprins şi iubirea ta 
pentru mine, ce-mi încălzeşte inima rece, fiindcă e lipsită de iubirea pentru 
Dumnezeu; acesta este focul care ne aprinde în inimă iubirea pentru 
aproapele. Domnul Dumnezeul nostru, pe Care -L slujeşti ca un rob 
credincios, să-ţi dea plata cuvenită pentru dragostea ce-mi porţi. Nu lăsa să 
treacă mult timp fără să mă pomeneşti în rugăciunile tale către Domnul. 

Mă mustru pentru lunga mea tăcere şi mă cert pentru lipsa mea 
de grijă şi tărie sufletească, care a făcut să fiu pricină de îndelungă suferinţă 
pentru Cuvioşia ta, atât de dragă mie. Cer pentru aceasta iertare şi 
nădăjduiesc a o căpăta. îţi mulţumesc că ai pus capăt suferinţei şi îndoielii şi 
că te-ai hotărât să-mi scrii această scrisoare inspirată în care, cu însufleţire de 
poet şi cu multă simţire, zugrăveşti minunata inimă de creştin, smerită şi 
capabilă a iubi fară vicleşug (pentru că, într-adevăr, această inimă căreia-i 
place a rămâne ascunsă ai zugrăvit-o), înfăţişând cu atâta putere sentimentele 
frăţeşti ale Sfinţiei tale pentru mine. 

Cugetul smerit al Sfinţiei tale vede o deosebire între Sfinţia ta si 

mine, din pricina treptei arhiereşti la care am fost înălţat. Este o treaptă cu 
adevărat mare în sine, dar şi pentru sine. Arhieria îi face cu adevărat cinste 
celui ce s-a înălţat la ea prin ceea ce preţuieşte pentru el, dar ea nu schimbă 
în nici un fel legăturile pe care le au cei ce se învrednicesc a o primi cu fraţii 
lor, cu fraţii Domnului, fiindcă aceste legături rămân mereu aceleaşi. Prin 
urmare nu există vreo deosebire, nici lipsa egalităţii între unii şi ceilalţi. In 
afară de aceasta, arhieria este modelul cugetului smerit. Atunci, dacă este 
model, arhiereul este primul între cei ce se smeresc, iar dacă este primul între 
aceştia, atunci este si ultimul între toti; dacă este ultimul, unde e atunci 

5 " 5 5 " " 

superioritatea? Treapta aduce cinste celui ce o are, dar nu-1 deosebeşte cu 
nimic de ceilalţi fraţi ai Domnului. Printre fraţii Domnului se disting, fară 
vreo legătură cu treptele lor, cei ce-L imită pe Hristos, fiindcă ei poartă 
arhetipul chipului şi harul Sfântului Duh, Cel care îi înfrumuseţează şi îi 
înaltă la vederea slavei si a cinstei. Numai această cinste îi deosebeşte si îi 

face să nu mai fie egali pe cei ce sunt egali în har. Cel desăvârşit în virtute 
este mai presus de cel ce n-a ajuns încă desăvârşit, iar cel ce nu cunoaşte 
virtutea se află cu mult în urma aceluia ce trăieşte dimpreună cu ea; cel 



nepăsător şi nevrednic, chiar de se întâmplă să fie arhiereu, rămâne mult 
departe de cel ce se îngrijeşte de sine şi de ceilalţi şi care are duhul treaz, 
chiar dacă acesta din urmă se întâmplă să fie cel mai mic şi mai smerit între 
monahi. 

Atunci, doar treapta arhieriei nu-1 ridică pe cel ce a primit-o; 
virtutea este singura putere care înalţă şi este totodată cea care făgăduieşte 
slava desăvârşită. Unde este, atunci, iubite, superioritatea acestei trepte? 
Unde este deosebirea? Dacă laşi deoparte toate acestea, de ce atâta 
frământare si teamă, de ce atâta şovăire, atâta mâhnire, zbucium si îndoieli? 

Cuvioşia ta preaiubită află vreo deosebire între Sfinţia ta şi mine, când am 
văzut că virtutea şi nu rangurile aduc neegalitatea? Aş dori să aflu cine este 
mai presus de virtute, cel ce duce un trai bun, uşor şi îmbelşugat sau 
pustnicul lipsit până şi de cea mai mică mângâiere? Cel distins în lume sau 
cel ce s-a dăruit cu totul lui Dumnezeu? Nu voi întreba care sunt urmările 
pentru viaţa fiecăruia. La aceste întrebări oricine are răspunsul la îndemână, 
fiindcă au fost deja dezlegate. Prin urmare, virtutea şi numai virtutea face pe 
cineva să fie deosebit, dar numai în interiorul unui stat? Dacă-mi va îngădui 
Cuvioşia ta a-mi spune părerea despre legătura dintre meritul şi 
superioritatea celor două persoane, aş spune că pe drept Cuvioşia ta vede o 
deosebire, dar nu acolo unde ar trebui, fiindcă nu arhieria este cea care o 
naşte. 

Noi, iubite frate, cunoscându-ne nevrednicia şi goliciunea, nici 
măcar nu îndrăznim a ne compara cu cel mai mic dintre monahi ce-şi duce 
traiul cu modestie şi petrece numai în asceză. Te încredinţez că nu este zi în 
care să nu-i fericesc pe cei afierosiţi Domnului şi pe cei ce vieţuiesc, se 
mişcă si fiinţează într-însul. Ce este mai de pret si strălucit decât această 
viaţă? Ea pictează icoana şi îi dă frumuseţea arhetipală, ea îl împodobeşte pe 



cel ce a dobândit-o; ea duce spre filozofie, ea descoperă taine, ea învaţă 
adevărul, ea face să fie auzit în inimă mereu proaspăt cuvântul dumnezeies, 
ea duce cu siguranţă spre sfârşitul cel dorit, ea îl face pe om urcător la cer, ea 
face ca respiraţia să fie o neîncetată cântare, ea ne arată că întreaga viaţă este 
numai armonie, ea ne uneşte cu îngerii, ea îl arată pe om asemenea lui 
Dumnezeu, ea ne duce la îndumnezeire, ea ne înrudeşte cu dumnezeirea. 
Iată, iubite frate, care este convingerea mea: eu îl socotesc pe nevoitor mai 
presus de Arhiereu şi o mărturisesc cu toată sinceritatea. 

Bucură-te în Domnul, Cel ce ne-a învrednicit pe noi a fi locuitori 
ai cetăţii cereşti şi roagă-te pentru noi, ca să ne învrednicim de harul ei. 

închei anunţându-te că, în curând, va fi gata, cu binecuvântarea 
lui Dumnezeu, tipărirea Istoriei Evanghelice, care va apărea în două sau trei 
săptămâni; voi avea, aşadar, bucuria de a o trimite dragostei tale şi spre 
mulţumirea inimii Cuvioşiei tale cea preaplină de iubire pentru mine. 

Iti urez din inimă toate cele bune si transmite urările mele fraţilor 

din obştea Sfinţiei tale. 

Nectarie de Pentapolis". 

Sfântul Nectarie, candidat la Patriarhie: om de serviciu 



Sfinţitul director al Seminarului Rizarios s-a întors la Atena după o şedere de 
peste 2 luni la Sfântul Munte. La bucuria de a se fi rugat împreună cu părinţii aghioriţi şi 
de a fi cântat la strană împreună cu dânşii cântările îngereşti, s-a adăugat şi aceea de a fi 
găsit în bibliotecile mănăstirilor destule manuscrise, pe care le-a copiat. Acestea îi erau 
de mare folos pentru studiile şi scrierile pe care le plănuia. 

S-a întors cu sufletul pregătit să-şi ducă mai departe lucrarea începută la 
Rizarios, în mijlocul tuturor ispitelor şi al împotrivirilor. Mai avea apoi de acoperit 
nevoile săracilor săi, mai ales acum când i se încredinţase administrarea unei averi uriaşe, 

lăsate moştenire de un mare binefăcător al neamului, Andreas Singros. Faima şcolii, 
datorată strălucirii îndumnezeitului său director Nectarie, crescuse şi se răspândise atât de 
mult în Atena, încât a fost nevoie să se recurgă la bilete de programare pentru cei ce 
voiau să fie de faţă la Sfintele Liturghii pe care le săvârşea Părintele Nectarie, întocmai ca 
un serafim lipsit parcă de trup, şi să-i asculte predicile. 

A fost o perioadă în care Sfântul Nectarie a avut de înfruntat o criză 
sufletească. Bătrânul Patriarh Sofronie îsi trăia ultimele zile. Credincioşii ortodocşi din 

5 5 5 

Egipt se ridicaseră creând ca noul Patriarh să fie Nectarie de Pentapolis. Părintele primea 
dese vizite şi scrisori din Egipt iar, pe de altă parte, prietenii din Atena îl rugau stăruitor 
să-şi depună candidatura pentru Patriarhie. îi era greu să ia o hotărâre, deoarece îşi dorea 
o viaţă liniştită numai pentru rugăciune şi pentru scris, dar se temea şi de neascultare: 
dacă nesocotea voia lui Dumnezeu? Nu avea altă scăpare decât rugăciunea: a alergat la 
Preasfânta Născătoare de Dumnezeu, pe Care a rugat-O, plângând, să-i descopere voia 
Domnului. 

Oamenii sfinţiţi, care s-au eliberat de patimi şi al căror suflet, devenit sălaş al 
Duhului Sfânt, a fost pe veci robit de iubirea de Dumnezeu, pe toate le consideră bune 

doar de lepădat, şi voiesc numai ce voieşte Domnul. Nici posturile înalte de conducere nu 
le întunecă mintea, care le străluceşte de strălucirea Harului, si nici funcţiile mărunte nu 
le coboară sufletele aprinse de iubirea pentru Dumnezeu. Ei se fac, bucuroşi, slujitorii 
Domnului, împlinind orice voie a Sa. Preasfmţitul Nectarie, având inima rănită de iubirea 
sa necuprinsă pentru Iisus, cerea numai voia Lui, rugându-se neîncetat pentru aflarea ei. 

Intre timp, presiunile asupra lui se înmulţeau, fie că erau din partea unor 
oficiali, fie din partea simplilor credincioşi. Revista Anaplasis, care apărea la Atena şi era 
cea mai serioasă revistă a vremii, scria în numărul din 09.09.1899, sprijinind candidatura 
Părinetelui: „Candidatura sa este una din candidaturile care atârnă cel mai greu, fiindcă el 
este unul dintre cei mai distinşi, cultivaţi, întreprinzători şi ireproşabili Ierarhi pe care îi 
are Biserica Ortodoxă de Răsărit. Scriitor din cei mai roditori, lucrător neobosit al 
duhului, având drept hrană şi desfătare slujirea cuvântului şi adevărul, cu totul neiubitor 
de avere, iubitor al binelui până la mânie, liniştit dar puternic, blând dar hotărât, ducând o 
viaţă curată până la a împlini ceea ce împăratul dorea de la soţia lui „să fie mai presus şi 
de cleveteli şi de orice bănuială", modest, cuviinvios, având înfăţişarea şi prestanţa unui 
om de lume, mai presus de meschinărie, de uneltiri, de patimă sau de invidie. Este unul 
din Episcopii cei mai desăvârşiţi, iar virtuţile sale, care formează un tot plin de armonie şi 
dreaptă măsură, îl rânduiesc printre cei aleşi din prima linie. Dacă pe tronul patriarhal al 
Alexandriei va fi urcat cineva mai capabil decât el, nimeni nu se va bucura mai mult 
decât Părintele. Dacă el va fi ales, lipsit de vanitate cum este, o singură ambiţie va avea: 
să fie întru totul vrednic de misiunea sa, în toată smerenia cugetului". 

Toate acestea l-au determinat să călătorească la Alexandria, lăsându-şi soarta 
în mâinile Domnului. Iar Domnul S-a potrivit dorinţei robului Său de a rămâne departe de 
scandalurile Bisericii, care-i strică slujitorii şi nu aduc nimănui vreun câştig, şi de a-şi 
sfârşi viaţa ca un monah într-o mănăstire pe care Harul Sfântului a prefacut-o într-o 
scăldătoare a Siloamului, şi astfel, Patriarh al Alexandriei a fost ales Fotie. 

întors la Atena şi eliberat de nehotărâre, s-a reîntors la slujba sa, plin de 
bucurie, de pace şi iubire. Trăia cu gândul la aşteptata sa plecare dintr-o lume care simţea 
că-1 îngrădeşte. Devenise iarăşi nudirectorul, ci păstorul Seminarului Teologic. Se 
întorsese la binefacerile sale, la poveţele, la iubirea sa, care izvora lumină, şi la blândeţea 
sa negrăită. Era sufletul aşezământului şi Părintele duhovnicesc al atâtor suflete, pe care 
le educa prin tăcerea sa şi prin adânca sa smerenie. 

O întâmplare vădeşte cât de adevărată i-a fost dorinţa de a fi asemenea 
Domnului Iisus Hristos şi a-L urma în nespusa Sa smerenie. A curăţat singur toaletele 
şcolii, pentru că omul responsabil cu serviciul de curăţenie se îmbolnăvise. Considera 
curăţarea toaletelor ca fiind una din îndatoririle sale obligatorii şi o făcea cu grijă 
exemplară şi firesc, fără trufie, ca şi cum era o treabă ce-i revenea de la sine şi pe care era 
dator a o face. O asemenea ocupaţie dezgustătoare nu numai că nu coboară un creştin 
care ştie de ce o face, ci, dimpotrivă, îl înalţă în ochii lui Dumnezeu, iar pe raţionalişti îi 
face să se închine în faţa măreţiei sufletului, ce nu doar propovăduieşte umilinţa, al cărei 
rost este acela de a înălţa, ci o şi întrupează în forma cea mai înaltă a coborârii de sine, 
proprie creştinismului. 

Toate faptele noastre, pe care le facem ca nişte creştini ce lucrează poruncile, 
ne arată măsura virtuţilor noastre. Se poate ca o viaţă întreagă s-o petrecem repetând 
aceleaşi fapte bune, care arată la fel şi se ridică la aceeaşi înălţime, încredinţaţi că urmăm 
drumul drept; şi de aceea, se poate să ne simţim mulţumiţi de noi şi să-I mulţumim lui 
Dumnezeu pentru că suntem creştini. Ajuns în această stare, un suflet este luminat, dar 
numai pe jumătate, şi pleacă din această lume cunoscând doar în parte ce este lumina, pe 
măsura puţinei lui silinţe. 

Dar vine un suflet mare şi depăşeşte toate sufletele mijlocii. Se luptă din 
putere în putere, lucrează toate poruncile, pune treptele, înaintează la fapte tot mai mari, 
se smereşte foarte, îşi iubeşte vrăjmaşii, se roagă pentru ce-i ce-1 blesteamă şi plânge 
împreună cu lumea. Un asemenea suflet, eliberat de patimile rele, pătimind cele 

dumnezeieşti, se află în unire cu Dumnezeu, cântând, slăvind şi mulţumind pentru toate 
binefacerile Lui. Scăldat în lumina Sfântului Duh, se bucură de roadele Acestuia, care 
sunt: dragostea, pacea, bucuria, credinţa, nădejdea... La acest praznic al fericirii şi al 
frumuseţii duhovniceşti, sufletul stă pregătit pentru orice jertfa. Are nevoie doar de un 
imbold din afară, de condiţiile potrivite şi de mijlocul prin care să-şi pună la încercare 
viata lăuntrică. 

5 

Sfântul Nectarie s-a gândit că, dacă îngrijitorul este bolnav şi lipseşte, va fi 
înlocuit şi îşi va pierde slujba. Din iubire pentru aproapele, la cei 53 de ani ai săi, 
netinând seama că este arhiereu, în fiecare dimineaţă lua mătura si buretele si curăţa 

toaletele, făcând ascultare cu ajutorul lui Dumnezeu. Unora le putea părea înjositoare, dar 
pentru cei care i se dăruiau cu bunăvoinţă, era cea mai înălţătoare. Astfel, dumnezeiescul 
Părinte s-a înălţat în ochii Domnului şi ne -a lăsat o pildă de cea mai bună înălţare, 
smerenia. Cuprins de această simţire, proprie celor înduhovniciţi, el nu bănuia că ar fi 
făcut ceva peste îndatoririle sale ci, dacă l-ar fi întrebat cineva, i-ar fi răspuns: „ceea ce 
trebuia să fac, am făcut ca un rob netrebnic!". 

Eu, monahul Teoclit Dionisiatul (autorul), am povestit această întâmplare 
unui frate mirean care m-a vizitat şi care era pornit împotriva conducerii Bisericii. 
Reacţia lui a fost: „Să cad în genunchi şi să-i sărut picioarele!". Iar eu gândeam în sinea 
mea ce putere are adevărata smerenie... 

Spre recunoaşterea drepturilor 



Sfântul Nectarie îşi petrecea timpul îngrijindu-se şi veghiind neobosit ca viaţa 
elevilor săi să se scurgă firesc şi aceştia să progreseze cât mai mult. Un suflet sfinţit, care 
s-a desfăcut cu totul de cele omeneşti, devenind nepătimitor şi care s-a strămutat în 
ceruri, le doreşte şi le contemplă pe cele din ceruri, la care aspiră continuu. Timpul şi-1 
petrece în psalmi, imnuri şi cântări bisericeşti, cântând în inima Domnului, lucrând 
totodată neobosit binele în mediul său istoric. Dreptul miluieşte şi dă cu împrumut toată 
ziua. Mila sădită în suflet se revarsă în diferite chipuri spre cei ce au dragoste. 

Directorul Seminarului, Nectarie, stăruind în rugăciuni şi în propovăduirea 
cuvântului Domnului, se cheltuia fie în slujirea obişnuită, fie în Sfintele Liturghii, având 
peste acestea şi îndatorirea spovedaniei şi miluirea poporului înfometat, fiindcă veniseră 
vremuri de foamete mare şi sărăcie. Toate acestea îi slăbiseră trupul peste măsură, încât 
cădea mereu bolnav. Cu trecerea timpului, prindea tot mai adânc rădăcini în sufletul său 
dorinţa de a se retrage la o mănăstire. Lucrarea sa la Seminar era importantă dar harul 
Duhului Sfânt lucrau într-însul. Desigur că putea să-i slujească pe fraţii săi rămânând în 
lume, călăuzit de Duhul Sfânt, dar avea şi putinţa, fără ca aceasta să însemne neascultare 
faţă de Dumnezeu, de a-şi schimba nu modul de viaţă, ci modul de a-şi împlini lucrarea, 
fiindcă împrejurările exterioare au o influenţă hotărâtoare asupra alegerii felului în care 
cineva îsi trăieşte viata. 

5 5 5 

Sfântul Părinte a cerut de la mănăstirea sa de metanie Nea Moni din Hios 
dezlegare, spre a putea vieţui ca monah unde ar fi voit. Mănăstirea i-a trimis dezlegarea la 
data de 24 noiembrie 1900 si i-a oferit un metoc în insula Păros, dar nu se stie de ce s-a 

opus Mitropolitul Paronaxiei. 

Ca să cunoaştem sufletul împodobit de Sfântul Duh al Părintelui şi modul său 
de viaţă, ajunge să citim, pe lângă scrierile sale, Theotokarion, care este o culegere cu 

peste 200 imnuri, tropare, cântări şi Canoane închinate Preasfmtei Născătoare de 
Dumnezeu, Maica Luminii. Viaţa sa lăuntrică se oglindeşte în mulţimea de stihuri de 
mulţumire, de rugă, de implorare şi slăvire, compuse în diferiţi metri. 

Ne aflăm în anul 1902, când statutul Preasfmţitului ierarh nu era încă 
clarificat. După alungarea sa din Egipt, a fost considerat Arhiereu rezident, neaparţinând 
de nici o Patriarhie. De aceea, s-a hotărât ca, în sfârşit si în vederea chinovirii sale acolo 
unde voia Dumnezeu, să-i scrie Patriarhului Fotie, cel care-i urmase Preafericitului 
Sofronie. 

In scrisoarea sa, pe care a trimis-o Patriarhului Fotie la 10 octombrie 1902, 
Părintele Nectarie şi-a expus problema şi, gândindu-se la mulţimea de săraci pe care-i 
ajuta, i-a cerut să dea o rezolvare chestiunii aflate în suspensie a salariilor sale neridicate 
şi, de asemenea, să clarifice statutul său ecleziastic. Urmează redarea textului scrisorii, 
care constituie un exemplu de smerenie şi îndelungă răbdare a nedreptăţilor: 

„Prea Fericite, 

Trimit alăturat Prea Fericirii voastre 3 documente emise de 
fericitul întru pomenire Părinte şi Patriarh al nostru, Sofronie, primul la data 
de 3 mai 1890 în Cairo, şi următoarele două la 11 iulie 1890 în Alexandria, 
ambele, prin care Patriarhul Sofronie a hotărât încetarea mea din funcţie, m-a 
eliberat de îndatoriri, m-a demis ca pe un simplu paroh şi m-a alungat din 
Egipt fără nici o judecată, fară nici o justificare şi fără apărare, aşa cum o 
dovedesc limpede şi aceste 3 documente. 

Această hotărâre, Prea Fericite, a fost luată încălcându-se 
Canoanele şi rânduielile bisericeşti. Prea Fericirea sa, Sofronie, s-a arătat pe 
cât de nedrept pe atât de samavolnic (abuziv). Prin această hotărâre, simplă 
şi nemotivată, care încalcă rânduielile Bisericii, a fost izgonit un arhiereu al 



113 



Tronului, înscris în Codice, hirotonit în acest Tron, care multe a lucrat şi a 
cheltuit pentru acest Tron. Ce poate fi mai nedrept şi mai abuziv? 

Fericitul întru pomenire Patriarh Sofronie, în înscrisul dat în 1 1 
iulie 1890, scrie „de vreme ce au fost încheiate conturile administraţiei sale 
şi i s-au plătit toate salariile până la data la care se cuvenea a-i fi plătite, nu 
mai datorează nimic şi nu mai are nimic de primit de la Tronul nostru 
patriarhal". Patriarhul Sofronie nu pomeneşte limpede deloc care este 
perioada în care s-ar fi cuvenit să primesc salariu. Aceasta pentru că nu 
precizează când anume încetează dreptul meu de a mai primi salariu. Poate 
Prea Fericirea voastră va crede că acest moment coincide cu cel al eliberării 
de îndatoririle noastre. Din nefericire, nu. După socotinţa Patriarhului 
Sofronie, ce nu se întemeiază pe vreun drept, dreptul meu la salariu ar înceta 
imediat după hirotonirea mea întru Arhiereu. De aceea mi s-a refuzat plata a 
1 6 salarii lunare, cele de la hirotonirea mea întru Arhiereu, pe care a întârziat 
a mi le plăti din cauza dificultăţilor economice spunea, până la demisia mea, 
deşi eu mă aflam în serviciul Tronului, aşa cum o dovedesc documentele pe 
care le-am depus. Faptul că aceste cuvinte „se cuvenea a-i fi plătite" se referă 
la perioada de dinaintea hirotonirii mele întru Arhiereu, se poate dovedi din 
registrele Patriarhului Sofronie, fiindcă în ele este înscrisă data încetării 
plăţii salariului cuvenit pentru slujirea mea la Tronul Patriarhal. Dar noi, din 
respect adânc pentru sfinţita sa persoană şi din duh de pace, ca să nu facem 
zarvă plângându-ne de această îndoită nedreptate, ne-am supus voii sale şi 
am plecat din Egipt, nădăjduind că ni se va face dreptate în ziua în care 
Dumnezeu va binevoi. Consider că ziua aceea s-a apropiat o dată cu numirea 
Preafericirii voastre pe Tronul Patriarhal. De aceea, o rog pe Preafericirea 
voastră să-mi facă dreptate, recunoscându-mă drept Arhiereu al Tronului 



114 



vostru Patriarhal şi să-mi facă cunoscută, printr-un înscrişi, dreapta sa 
hotărâre. 

Nădăjduind că Preafericirea voastră va binevoi a-mi face 
dreptate şi va rândui cele cuvenite pentru postul meu, îmi exprim dinainte 
recunoştinţa si rămân cu toată evlavia. 

5 5 5 

Preasupusul, Nectarie de Pentapolis" 

In zadar a aşteptat Sfântul Nectarie un răspuns. Cel ce-i studiază viaţa cu 
atenţie, descoperă că lungi perioade de timp le-a petrecut ca un străin, ca unul de alt neam 
ce nu aparţinea nici unei Biserici, socotit venetic (străin). Poate aceasta 1-a făcut să se 
simtă străin de lume şi astfel să fie şi mai apropiat de Dumnezeu. Pronia dumnezeiască, 
care-1 călăuzea spre şi mai înalte culmi de sfinţenie, nu-1 lipsea de ispite. Una din ele era 
şi faptul că nu i se recunoştea funcţia sa organică în ierarhia Bisericii. 

Trebuie să menţionăm: cu câtă nepătimire creştinească aştepta toate 
împotrivirile şi nedreptăţile? Pe toate le primea netulburat, cu toate că durerea îi era 
sporită de şuşotelile despre alungarea sa din Egipt, şuşoteli nefrăţeşti ale unor oameni 
pătimitori din jurul său. 

După un an de aşteptare, îndelung-răbdătorul Părinte a fost nevoit să se 
adreseze Patriarhiei Ecumenice, de vreme ce de ea aparţinea ca ierodiacon. Dreptul 
canonic îi impunea să aparţină unei Biserici Autocefale. Din acest motiv, i-a scris 
Patriarhului Ecumenic de atunci, Ioachim al 3-lea. Urmează textul scrisorii, datată 13 
septembrie 1903, socotind-o pildă de cuget smerit: 

„Prea Fericite, 

Cu evlavie trimit Preafericrii voastre copia scrisorii mele către 
Preafericirea sa Fotie, Patriarhul Alexandriei, alături de alte 3 copii ale 
înştiinţărilor trimise de Patriarhul Sofornie, prin care mă destituia din funcţia 
pe care o aveam la Patriarhia Alexandriei, mă elibera de îndatoririle pe care 
Preafericirea sa mi le-a încredinţat, mă demitea ca simplu paroh şi mă alunga 
fără judecată şi fără a-mi da dreptul să mă apăr, aşa cum o dovedesc textele 
Inştiinărilor alăturate. 

In scrisoarea trimisă Preafericirii sale Patriarhului Alexandriei 
Fotie, îi ceream să repare nedreptatea ce mi s-a făcut şi să fiu repus în 
drepturile cuvenite. Preafericirea sa, deşi acum 1 1 luni a primit scrisoarea la 
care alăturasem copiile după originalul înştiinţărilor despre Depunerea mea, 
ne-a considerat totuşi nevrednici de un răspuns. Fiindcă nu ştiam cum să 
procedez şi aveam nevoie de un sfat, am considerat că este de datoria mea să 
mă adresez Preafericirii voastre sfinte si închinate si să-i cer sfaturile 

5 5 

înţelepte, pentru a şti ce anume ar trebui să fac. 

Scopul cererii mele, adresate Preafericirii sale Patriarhul Fotie, 
în legătură cu îndreptarea nedreptăţii pe care am suferit-o, au fost rânduirea 
mea ca Arhiereu al Bisericii Ortodoxe Răsăritene si cunoaşterea Autorităţii 

Bisericeşti de care aparţin şi căreia mă supun ca Arhiereu, fiindcă, aşa cum 
au stat lucrurile cu mine până acum, am slujit ca Arhiereu de sine stătător, ce 
nu aparţine nici unei Biserici Autocefale. In Grecia, după 14 ani de slujire 
neîntreruptă ca funcţionar al statului, Sfântul Sinod mă consideră „Arhiereu 
rezident", fiindcă în toate actele sinodale pe care mi le-a trimis se foloseşte 
expresia „Arhiereu rezident". Cred că nici Preafericirea voastră şi nici un alt 
cunoscător al Canoanelor şi rânduielilor Bisericii nici nu poate socoti bun şi 
nici nu poate aproba ca un Arhiereu să fie cu desăvârşire de sine stătător şi să 



nu aparţină vreunei Biserici, fapt de care nu s-a pomenit până acum în 
cronicile bisericeşti. 

Cred că Preafericirea voastră e datoare a da un răspuns cererii 
mele şi a-mi face cunoscută părerea sa cu privire la înştiinţările şi la 
Depunerea mea, date de fericitul întru adormire Patriarh Sofronie, pentru a o 
cunoaşte şi a rândui cele cuvenite în ceea ce mă priveşte. 

Depun la Preafericirea voastră cererea şi fiindcă aceasta este una 
din îndatoririle mele, întrucât în calitate de cleric mă aflu sub jurisdicţia 
Tronului Ecumenic, aşa cum se arată în copia anexată a Actului de 
Hirotonire întru ierodiacon. 

Am convingerea că Preafericirea voastră va binevoi să mă 
sfătuiască ce se cuvine să fac în situaţia în care mă aflu si va orândui cele 
necesare pentru a fi repus în slujirea de Arhiereu al Bisericii Ortodoxe de 
Răsărit. 

Rămân cu nemăsurat respect şi sărut preasfânta dreaptă a 
Preafericirii voastre, de la care cer binecuvântare şi pe care o rog să se roage 
Domnului pentru mine, robul Său supus. 

Nectarie de Pentapolis" 



Nu trebuie să uităm că „cei mari", fie ei oameni politici, fie oameni ai 
Bisericii, nu sunt cu desăvârşire liberi. Se găsesc întotdeauna într-un cerc de prietenii, de 
duşmănii, de interese, de oameni puternici, de care depind şi de care sunt legaţi fară voia 
lor. Fiecare acţiune a lor influenţează direct sau indirect interesele pe care le reprezintă. 
Şi Ioachim, un mare Patriarh, ar fi putut cu siguranţă interveni în favoarea Preasfmţitului 
de Pentapolis, atât de nedreptăţit, dar ştia că s-ar fi ciocnit nu numai de Fotie al 
Alexandriei, ci şi de protectoarea lui, regina Olga, sora Ţarului, care apăra atât Tronul de 

la Constantinopol, cât şi pe greci de nesăţioasa poftă a turcilor. De altfel, este ştiut că pe 
Patriarhul Fotie regina Olga 1-a impus, în vreme ce poporul ortodox din Egipt îl cerea pe 
Sfântul Nectarie. Din acest motiv, Patriarhul Ioachim al 3-lea s-a mărginit la a-i trimite 
un mesaj frăţesc „celui prigonit pentru dreptate". Aşa cum Cuvântul întrupat, Domnul 
nostru Iisus Hristos "a venit la ale Sale şi ai Săi nu L-au primit" şi S-a coborât în lumea 
Lui şi printre creaturile Sale şi tot străin a fost, tot aşa şi credincioşii robii Săi trebuie să-I 
calce pe urme. Are un înţeles adânc obişnuinţa oamenilor de a se lepăda de sfinţi. în 
această lepădare se descoperă cât sunt de diferiţi. „Ce ne va fi nouă, Iţi va fi şi Ţie, Iisuse, 
Fiul lui Dumnezeu?". 

într-adevăr, Sfântul Nectarie iubise lumea şi se cheltuise pe sine slujind-o; se 
ruga cu lacrimi şi se străduia din răsputeri pentru mântuirea tuturor celor ce veneau la 
dânsul, dar nu se legase de oameni cu legături deosebite. Toată viaţa fusese un străin, un 
venetic, un „rezident". Acest sentiment al înstrăinării 1-a însoţit pe parcursul întregii sale 
vieţi neprihănite. 

începutul legăturilor duhovniceşti 



Pentru ierarhul dăruit cu înţelepciune dumnezeiască şi stăpânit de dorul de a 
fi împreună cu Hristos şi de aşteptarea chinuitoare de a vedea frumuseţea de necuprins cu 
mintea a chipului Său, singura soluţie care-1 mai putea alina era retragerea la mănăstire. 
Fiind un om întru totul sfinţit, înţelept cu duhul şi foarte pătrunzător, a cântărit ce era mai 
important: să rămână şi să slujească mai departe Seminarul Rizarios sau să se retragă ca 
preot la o mănăstire, unde lumina duhului său avea a spori şi mai mult? A ales 
mănăstirea. De altfel, se apropia de bătrâneţe şi ar fi preferat să-şi petreacă ultimii ani în 
căinţă şi în rugăciune, „la picioarele" iubitului Domn Iisus Hristos. 

Pronia dumnezeiască, cea care rânduieşte lucrurile cu mult timp înainte, a 
făcut să apară şi împrejurările potrivite. La Seminar, opera sa, de strălucit educator şi 
păstor, născuse o foarte intensă mişcare creştină, în mijlocul unui popor ce se aflase 
aproape nepăstorit. Deşi centrul ei era Rizarios, mişcarea a crescut şi s-a întins, la acea 
vreme, în toată Atena. Credincioşii de toate categoriile priveau ca pe o mare cinste şi o 
mare binecuvântare a-1 primi pe Părinte în casă, fie doar pentru câteva ore. Blândeţea şi 
smerenia acestui ierarh sfânt şi înţelept, oglindite în toată făptura sa şi în felul plin de 
evlavie în care slujea, readucea la viaţă sufletele celor adunaţi, cu cuvinte mai dulci decât 
mierea. 

Lucrurile s-au întâmplat astfel: odată, Părintele se afla în casa unui om cu 
stare, Mathopulos, fratele ieromonahului Eusebie. In acea casă, atunci, s-au pus temeliile 
unei mănăstiri. Părintelui i-a fost dat să cunoască un suflet îngeresc, pe Hrisanthi cea 
oarbă. Tânăra îşi pierduse vederea fizică din anii copilăriei, dar Dumnezeu îi deschisese 
ochii sufletului. Sufletul ei sorbea cu nespusă bunăvoinţă tot ce credea a-i fi de folos şi 
spre îndrumare de la oamenii înduhovniciţi şi de la biserică, unde mergea cum este 

rânduit. Cu toate că nu stia carte deloc, dragostea ei de a învăţa dar si curăţia mintii o 

făceau să semene cu un teolog. 

Tânăra Hrisanthi s-a spovedit la Părintele Nectarie, care a fost copleşit de 
sfinţenia vieţii fetei. Tânăra avea mai multe prietene de vârsta ei, fecioare care aleseseră 
să-şi închine viaţa lui Dumnezeu. Toate doreau să aibă un părinte duhovnicesc care să le 
înveţe si să le călăuzească, căruia să-i încredinţeze cârma sufletului lor. în inima lor 

prinsese rădăcini dorinţa de a se călugări. 

Hrisanthi le-a adus şi pe prietenele ei la Părinte, să-1 cunoască şi să se 
spovedească. Ele i-au mărturisit Arhiereului lui Hristos marea lor dorinţă de a se face 
monahii. Aceşti copii ai Domnului, cunoscându-1 pe Preasfmţirul Nectarie, şi-au aflat 
alinarea dorită a sufletului, iar dorinţele lor o binecuvântată împlinire. 

Părintele, le-a primit în inima sa milostivă pe aceste fecioare sărace, dar 
nespus de evlavioase. Cu pătrunderea sa şi datorită rugăciunilor, vedea că în viitor voia 
lui Dumnezeu era să întemieze o mănăstire de maici. Pentru sine îsi dorea mănăstirea 

5 

Sfântului Ioan Botezătorul din insula Skopelos. Dar Dumnezeu unde voia oare? De aceea, 
înţeleptul Părinte le-a îndemnat pe aceste noi fiice ale sale, afierosite Domnului, să 
cerceteze şi să afle un loc potrivit şi să-1 înştiinţeze de îndată ce-1 vor fi găsit. După ce au 
căutat în mai multe părţi, au găsit în Eghina o mănăstire veche, căzută în ruină, ce 
avusese hramul Izvorul Tămăduirii. Fecioarele l-au anunţat pe Sfântul Nectarie iar acesta, 
după ce s-a încredinţat în cursul unei vizite, şi-a dat consimţământul să se aşeze lângă 
mănăstire până vor fi ridicate chiliile. Oamenii înstăriţi ai locului s-au arătat interesaţi de 
refacerea mănăstirii, aflată la 6 kilometri de oraş, doritori să ajute la repararea 
construcţiilor. 

5 

In vara anului 1904, trei tinere, având-o drept stareţă neoficial pe fata fără 
vedere, dar luminată de Sfântul Duh, s-au aşezat lângă vechea mănăstire părăsită, în locul 
numit Xantos. Desi le dăduse consimţământul viitoarelor călugărite să se aşeze acolo, 

5 5 O 5 5 ' 

Părintele Nectarie, ca un suflet sfinţit ce era, mai aştepta încă să se arate voia Domnului. 

Astfel, într-o zi, în data de 19 octombrie 1904, într-o scrisoare către fiicele sale 
duhovniceşti, le vesteşte „că Dumnezeu ne-a descoperit voia Sa cea sfântă cu privire la 
întemeierea noii mănăstiri si că a binevoit ca această sfântă mănăstire să se ridice si să 

strălucească". 

Le mai aducea la cunoştinţă că Arhiepiscopul Atenei nu numai că le 
binecuvântase lucrarea, dar le făgăduise că va face tot ce era necesar ca noua mănăstire să 
nu se afle sub ascultarea altei mănăstiri, ci să se rânduiască drept locaş de sine stătător. 
Părintele le spunea că Arhiepiscopul făgăduise să le sporească obştea cu alte câteva 
monahii de la Mănăstirea Kalamon. Pe lângă toate acestea, Preasfmţirul Atenei aprobase 
ridicarea unei biserici pe cheltuiala unei binefăcătoare, pe nume Alexandra, biserică pe 
care avea intenţia s-o sfinţească el însuşi de Paste. 

Sfântul Nectarie voia, întocmai ca Apostolul Pavel, ca toate lucrurile să se 
facă „după rânduială". Deşi avea puterea de a le ridica duhovniceşte pe acele fecioare, 
învăţându-le ştiinţa lui Dumnezeu, el se îngrijea şi de cele privitoare la traiul lor zilnic 
cum era hrana şi culcuşul, fiindcă el pe toate le vedea legate unele de altele, alcătuind o 
unime ce lucra nedespărţită de Dumnezeu. 

Când avea timp, mergea în binecuvântata insulă ca să sprijine sufleteşte şi să 
călăuzească pe tinerele monahii spre adevărata viaţă monahală, să supravegheze lucrările 
la mănăstire si la viitoarea sa chilie, aflată în afara mănăstirii. De fiecare dată se folosea 

de prilej şi slujea, predica, semănând cuvântul Domnului în poporul care se aduna din 
oraş, fiindcă între timp i se întinsese în toată insula faima de sfânt făcător de minuni. 

Se povesteşte că atunci când Sfântul Nectarie s-a hotărât să meargă pentru 
prima dată în Eghina, după Pastele din 1904, ca să inspecteze regiunea pentru ridicarea 
mănăstirii, un tânăr posedat din insulă, mai înainte de a ajunge Părintele, se tăvălea şi 
striga anunţând de venirea lui. în timp ce ceilalţi încercau să-1 liniştească şi să-1 facă să 
tacă, el mai tare striga: „Vine stăpânul, de la Rizarios. Dumnezeu s-a îndurat de locul 
acesta, vine Preasfmţirul de Pentapolis". Cum a debarcat, Sfântul Nectarie a fost 

întâmpinat de oameni care l-au anunţat de acel tânăr posedat. Părintele s-a îndreptat către 
acel loc, tânărul fiind încă pe jos, strigând aceleaşi lucruri, şi-a ridicat cugetul şi privirea 
spre cer, a făcut o mică rugăciune aprinsă şi apoi a atins gura posedatului cu vârtul 
toiagului arhieresc, zicând: „Duh pitonicesc, vicleanule şi necurarule, îţi poruncesc în 
numele lui Iisus Cel Răstignit să ieşi din tânărul acesta!", şi demonul a ieşit din copilul 
care avea 15 ani. 

întâmplarea a făcut înconjurul insulei ca fulgerul iar oamenii erau stăpâniţi de 
o mare evlavie şi teamă de puterea lui Dumnezeu. De aceea, a doua zi, când Părintele se 
pregătea să plece cu măgăruşul spre Xanthos, locul de temelie al mănăstirii, între cei ce 
se apropiau să ia binecuvântare de la dânsul se afla şi o tânără femeie bolnavă, ca femeia 
cu scurgere de sânge din Evanghelie. îndată ce s-a apropiat de Sfântul Nectarie, a strigat: 
„Stăpâne al meu, Părinte sfânt" şi i-a sărutat rasa. După ce a primit binecuvântarea 
Părintelui, femeia s-a simţit vindecată. Nu contenea a-I mulţumi lui Dumnezeu pentru 
minunea de care au aflat toţi locuitorii Eghinei. 

Tot în acele zile s-a mai arătat un semn minunat, care ne-a rămas consemnat 
în scris: înainte de plecarea la Atena, locuitorii au trimis câţiva reprezentanţi, ca să-1 
roage pe Părinte să facă o rugăciune pentru ploaie, căci insula se uscase ca pustiul din 
pricina unei secete nemiloase, ce ţinea de 3 ani şi jumătate. Părintele Nectarie se grăbea 
să ajungă la slujba sa de la Seminar, dar le-a promis oamenilor că se va întoarce 
Duminica următoare. Venind ziua de Duminică, tot poporul s-a adunat în Catedrală şi a 
asistat cu cea mai mare evlavie la Sfânta Liturghie slujită de Părinte. La sfârşit, el le-a 
spus credincioşilor să îngenuncheze şi a început a citi, cu credinţă şi lăcrimând, 
rugăciunile speciale de ploaie. Poporul lui Dumnezeu striga cu toată durerea „Doamne 
miluieşte", iar Catedrala răsuna plină de jale. 

După rugăciune, Sfântul se pregătea să se îmbarce, petrecut de tot poporul, cu 
evlavie şi dragoste. Avea nădejde la Dumnezeu că va trimite ploaie. într-adevăr, în 
aceeaşi după-amiază, după ce s-a urcat în vapor, trăsnetele au început a brăzda cerul. O 

dată cu plecarea vaporului a început să cadă o ploaie torenţială care nu s-a oprit zile 
întregi, încât alţi reprezentanţi ai Eghinei l-au vizitat pe Părinte la şcoală, ca să se mai 
roage o dată, de data aceasta ca Dumnezeu să oprească ploaia, care ameninţa acum să 
facă stricăciuni. Preasfmţitul a surâs şi i-a încredinţat că ploaia se va opri după ce 
Dumnezeu va fi dat pământului atâta apă câtă avusese nevoie. 

în această atmosferă începuseră lucrările la biserica mănăstirii al cărei hram 
avea să fie Sfânta Treime. Tot poporul insulei îl aştepta pe sfânt ca pe salvatorul insulei. 



De la Rizarios la Eghina 



Scrisorile pastorale ale preablândului şi sfântului Părinte Nectarie mărturisesc 
purtarea sa de grijă pentru mănăstire şi măicuţe, timp de 4 ani pe care i-a petrecut la 
Rizarios şi, în cursul cărora, s-a dăruit cu toată fiinţa operei sale de binefacere. In acelaşi 
timp lucra şi ogorul sufletelor gingaşe ale elevilor Seminarului, dăruindu-le cunoştinţe 
teologice si îndrumându-i si învătându-i ce înseamnă viata trăită în evlavie si în duh. 

C 5 5 5 5 5 

Era cunoscut printre săraci pentru milostenia sa şi cheltuia foarte mult timp 
primindu-i pe fraţii săi întru Hristos care veneau la el cu felurite nevoi. Odată, când nu 
mai avea ce da, şi-a dăruit cealaltă rasă şi lenjeria nouă pe care tocmai o primise. Altora 
le dădea recomandări către prietenii săi oameni de afaceri, pe care-i ruga să-i angajeze. 
Cu alte cuvinte, sufletul său milostiv îl îmboldea mereu să fie toate pentru toţi şi 
totdeauna să rămână îndatorat. 

Atunci când se întâmpla să-i mai rămână ceva timp, lua condeiul şi scria fie 
imnuri si cântări închinate Maicii Domnului, însăşi suflarea si bucuria vieţii, fie cărţi 
pentru elevi sau pentru Biserică din care pe cele mai multe le dăruia. 

Se povesteşte mult despre respectul pe care îl impusese elevilor săi, 
profesorilor sau consilierilor Seminarului. Toată lumea recunoştea că se petrecuse o 
schimbare la Rizarios. De aceea, în ultimii doi ani toţi începuseră să simtă cu durere că 
Sfântul îi va părăsi şi se va retrage în pustia Eghinei, iar el nu părea să se răzgândească. 

Se gândea că cel dintâi rod al rugăciunilor şi al ostenelilor sale era construirea 
bisericii celei noi pe locul celei vechi, dar mult mai mare decât cea veche. De aceea, s-a 
mai dus o dată în insula Eghina, la 1 iulie 1906, pentru a inaugura construcţia bisericii şi 
a o închina Sfintei Treimi, după tipicul Bisericii Ortodoxe. Dragostea pentru Dumnezeul 
în treime şi-o manifesta în imnurile pe care le compunea şi ar fi putut spune ca şi Sfântul 
Grigorie Teologul: „Treimea mea, lucru şi nume scump mie". 

Timpul dumnezeiescului nostru ierarh trecea în lupte duhovniceşti, în 
rugăciuni fierbinţi şi lacrimi de evlavie, în arderea erosului dumnezeiesc, în binefacerile 
revărsate asupra tuturor, în iubirea pentru vrăjmaşi, în slujirea lui Dumnezeu şi în 
cântările către Născătoarea de Dumnezeu; câteodată slăbit trupeşte şi ostenit peste 
măsură, altădată chinuit de boli, care însă îi dădeau prilejul unei nestânjenitoare şi tainice 
uniri cu Domnul, când scriind fiicelor sale duhovniceşti din Xanthos, când „arzând şi 
luminând" ca un felinar. 

Acum, în vârstă de 62 de ani, încărcat de virtuţi ca un pom aplecat de roade, 
cu sufletul sfinţit, atingând starea de dumnezeire, prin simţire duhovnicească şi prin 
cunoaşterea Părinţilor Bisericii, se socotea deja întru totul dăruit datoriei de îndrumător 
ce-o avea faţă de tinerele călugăriţe din Eghina. Astfel simţind, îi scria la 2 1 decembrie 
1907 tinerei nevăzătoare, dar luminate de Duhul Sfânt, de acum stareţa mănăstirii: „Am 
început să mă gândesc că prezenţa mea este deja necesară în mănăstire. Am întemeiat-o 
cu monahii tinere, nedeprinse cu mănăstirea... ce nu ştiu încă ce este jertfirea pentru 

desăvârşire... Venind în Eghina ca să vă aşez în mănăstire, nu ştiam că mi-am asumat o 
obligaţie care mă va aduce şi pe mine tot în Eghina. Gândul şi dorinţa mea erau 
îndreptate în altă parte, la Ioan Botezătorul din Skopelos, când o voce lăuntrică mi-a spus: 
ţi-ai luat o datorie în Eghina şi trebuie s-o împlineşti rămânând în Eghina...". 

Dorinţa Sfântului Nectarie era, aşadar, aceea de a se retrage nu în Eghina ci la 
Mănăstirea Sfântul Ioan Botezătorul din Skopelos. N-a urmat însă chemarea acesteia, ci 
voia lui Dumnezeu Căruia îi era dator. De altfel, am amintit că Sfântul Părinte, ca unul ce 
cunoaşte drumul cel drept, considera că nu trebuie să dorească ceea ce-1 mulţumea pe el, 
fie şi duhovniceşte, ci ceea ce Dumnezeu voia. De aceea, se obişnuise să se lepede, fără 
greutate, de propria lui voie. 

Timpul nu-1 grăbea. Astfel, la 7 februarie 1908, şi-a depus demisia în 
Consiliul de Administraţie al Seminarului: 

5 

„Am cinstea de a vă aduce la cunoştinţa onoratului Consiliu al 

Seminarului că, dat fiind faptul că trupul meu este tot mai slăbit şi deseori 
supus bolilor, mă simt neputincios a mai împlini îndatoririle importante pe 
care le impune conducerea şcolii şi că, de aceea, mă văd nevoit să vă 
înştiinţez, cu mare tristeţe, că demisionez de la conducerea Seminarului. Mă 

rog din inimă lui Dumnezeu să vă binecuvânteze pe cei ce lucraţi pentru 
făptuirea binelui, iar şcoala, pe care am iubit-o din adâncul inimii, s-o 
acopere şi s-o ducă la împlinirea mai departe a scopului ei înalt, cel pentru 
care a fost întemeiată de fericiţii întru pomenire întemeietorii ei, veşnică să 
le fie pomenirea. Primiţi încredinţarea înaltei mele consideraţii şi iubiri, cu 
care rămân acelaşi rugător fierbinte la Dumnezeu. 

Director, Nectarie de Pentapolis." 

Consiliul a acceptat demisia Părintelui după ce a discutat-o 4 zile în şedinţă. 
Exprimându-şi tristeţea, consiliul a hotărât a-i acorda ca recunoaştere a meritelor sale 
deosebite, o pensie lunară de 250 de drahme, care atunci era o sumă însemnată. 
Ministerul Cultelor i-a acceptat, de asemenea, demisia şi în actul oficial, pe care i 1-a 
trimis, scria printre altele: „Demisia v-a fost acceptată, iar Casa Regală îşi exprimă 
mulţumirea pentru îndelungata şi merituoasa voastră slujire". 

Părintele se eliberase de povara pe care o reprezentau îndatoririle de director 
al Seminarului, dar numai formal, căci Consiliul 1-a rugat să mai rămână până se va găsi 
un înlocuitor potrivit. Şi-a amânat, aşadar, plecarea, aşa cum îi scria Xeniei într-o 
scrisoare din 15 februarie 1908 si, asa cum reiese dintr-o altă scrisoare, trimisă din 

Eghina ucenicului său Sakkopulos, în insulă a venit abia în preajma Paştelui sau după 
Paste. 

5 

Urmându-1 pe Apostolul Pavel, lucra cu propriile sale mâini pentru binele 
obştesc, cum ne putem da seama din scrisorile trimise credinciosului său secretar 
Sakkopulos, pe care-1 ruga să se ocupe de anumite comenzi. Vedem că într-o scrisoare 
comandase „două ocale de tălpi de piele pentru încălţări femeieşti" pe care, se ştie, le 
meşterea singur. în altă scrisoare îi spunea lui Sakkopulos „îmi zidesc casa în afara 
mănăstirii şi într-o lună va fi gata, nădăjduiesc". Desigur, Părintele nu era constructor ci 
ajuta pe construcotori, cărând materiale. 

Lucrând astfel, îmbrăcat într-o rasă veche, cu scufie şi cizme, în toiul verii, a 
fost întâmpinat de Arhiepiscopul de atunci al Atenei, Meletie Metaxakis, şi de către 
părintele Filotei Zervakos, aşa cum relatează însuşi părintele Filotei. Părintele Filotei, 
care gustase din viaţa de ostenitor, 1-a fericit pe Sfântul Nectarie. Insă Arhiepiscopul îl 
compătimea, dar fiindcă „şi potrivnicul ştie a cinsti virtutea unui bprbat", Meletie, văzând 
o asa mare smerenie la sfinţitul arhiereu, mişcat de sărăcia pe care o îmbrăţişase de bună 

voie, 1-a sărutat şi i-a spus: „Tu, Nectarie, aşa?", iar îndumnezeitul şi preasmeritul Părinte 
i-a răspuns: „Aşa a binevoit Domnul". 

Cititorul va fi atent la răspunsul preablândului Părinte Nectarie. El cunoştea 
mai bine decât oricine terminologia voinţei lui Dumnezeu. Sunt 3 termeni: bunăvoire 
(termen care descoperă că ceva îi este mai mult bineplăcut lui Dumnezeu; în limbaj 
teologic se numelte voia dintâi), iconomie (termen care ne arată că ne pregăteşte pentru 
împlinirea unui scop sfânt) şi îngăduire (termen care înseamnă că Dumnezeu vrea să dea 
o lecţie). Asa îsi vede ascultarea si slujirea cel ce cunoaşte tainele Harului. 

Atunci, Arhiepiscopul Meletie, fără a-şi da seama că prin cuvintele sale îl 
ispitea pe robul lui Dumnezeu, a zis: „Nectarie, nu vor trece mulţi ani şi mănăstirea ta, 
pentru care te osteneşti acum în zadar, va ajunge ca dărâmăturile acestea pe care le vezi 
înaintea ta". La aceste cuvinte, smeritul nevoitor al Eghinei, dăruit cu vedere 
duhovnicească, a răspuns profeţind: „Frate şi împreună-slujitor, mănăstirea mea nu va 
ajunge nicicând aşa cum zici, dimpotrivă, pe lângă ea şi altele se vor ridica în curând în 
această insulă, spre slava Dumnezeului nostru Cel în Treime". 

După terminarea bisericii, Părintele i-a scris, la 18 mai 1908, credinciosului 
său ucenic Sakkopulos, dându-i indicaţii pentru cumpărarea celor trebuincioase sfinţirii 
care s-a făcut la 2 iunie 1908, cum scrie şi pe placa de marmură de la intrare: „S-a ridicat 
din temelii acest sfânt locaş închinat Treimii Celeia de trei ori însorite, spre lauda cea 
veşnică, de către Nectarie, fostul Arhiereu de Pentapolis. Temelia s-a pus la 1 iulie. S-a 
sfinţit pe 2 iunie 1908". 

In ciuda noilor sale griji, acuma era mult mai mult monah. Căpătase pacea 
dorită, inima îi ardea în rugăciune, slăvind Sfânta Treime sau închinând imnuri Maicii 
Domnului Care îl ocrotea de toate cele rele, în chipurile ştiute de Dânsa şi Care îi dăruia 
vedenii şi îi descoperea cele nevăzute. 

întrucât maicile şi rasoforele ştiau doar puţină sau deloc carte, Părintele le-a 
învăţat să scrie şi să citească, pentru a putea citi din Sfinţii Părinţi sau din cărţile 

bisericeşti. Le-a învăţat, de asemenea, cântările Sfintelor Liturghii şi ale praznicelor. La 
vremea aceea, în mănăstire se aflau între 15 şi 20 de vieţuitoare. Le mai preda şi muzica 
bizantină, ca să poată cânta la privegheri. Se străduia să le înaripeze sufletele şi să le 
zidească, luându-se pe sine drept smerită pildă, purtând lăuntric veşmântul Domnului. 



Primele săgeţi ale satanei 

Unde umbreşte Harul lui Dumnezeu, satana nu are loc. Nu poate sta în 
flăcările şi în lumina Sfântului Duh. Iar sufletul purtător de Dumnezeu al Părintelui 
Nectarie, plin de lumina şi de focul Duhului Sfânt, care făcea şi trupul său părtaş la 
energiile nezidite ale lui Dumnezeu, era neapropiat pentru ispitirile diavolului. Vrăjmaşul 
mereu dădea târcoale cetăţii şi încerca, prin uneltiri, din afară să o piardă. Dar singura 
cale de ispitire care-i mai rămăsese, atât cât Domnul îi îngăduia, era calea războaielor din 
afară: calomnii, uneltiri, ponegriri, invidii şi ură. Acela, desigur, îşi alegea uneltele cele 
mai potrivite pe care, sub diferite pretexte, le convingea să ducă război preablândului şi 
preasfinţitului ierarh şi monah. 

Pe când mai locuia la Atena, Părintele Nectarie obţinuse consimţământul 

" 5 5 

Mitropolitului Atenei, Teoclit, să reconstruiască Mănăstirea Izvorul Tămăduirii din 
Eghina, de mult căzută în ruină. Vorbise şi măicuţelor despre această aprobare, pe care o 
considera voinţa Domnului, aşa cum le scrisese în scrisori. Asigurările verbale repetate, 
pe care i le dăduse Arhiepiscopul Atenei, aveau valoarea unui contract pentru el, care nu 
cunoştea ascunzişuri. De aceea, începuse deja lucrările de reconstrucţie. 

Mănăstirea Sfintei Treimi se făcuse deja cunoscută şi dobândise o oarecare 
faimă. Cel mai mult îi impresionase pe clerici hotărârea fostului Arhiereu de a părăsi 
orice altă activitate din cadrul Bisericii şi de a se retrage într-o mănăstire în pustiul 
Eghinei. Vremurile de atunci erau potrivnice monahismului, iar spiritul Bisericii era 
aproape necunoscut. Tradiţia spirituală fusese uitată şi doar puţini mai citeau scrierile 
Sfinţilor Părinţi. Prin urmare, vrăjmaşul îşi făcuse un aliat bun din ignoranţă ca să 
pornească război împotriva Sfântului din Eghina, care-1 ardea cu rugăciunile sale. Vedea 
că mănăstirea sfântului avea să-i aducă, pentru multă vreme, pagubă. 

Urătorul de oameni îl ataca pe sfânt fie năpustindu-se asupra lui, fie 
folosindu-se de alţii, convingând cugete neluminate, cu argumente ce păreau adevărate, 
să-i facă pe voie, ajungând până la crimă şi facându-i să creadă că astfel îl slujeau pe 
Dumnezeu. 

Nu ştim cine 1-a stârnit pe Mitropolitul Teoclit să privească deodată cu ochi 
răi mănăstirea deja refăcută, pentru care el însuşi dăduse aprobare. Ştiri neliniştitoare 
despre reaua dispoziţie a Mitropolitului ajunseseră şi la Părinte, care, cunoscând el însuşi 
de ce este în stare diavolul, nu s-a tulburat. Lăsându-se cu totul în grija Domnului şi 
căutând scăpare la Preasfânta Născătoare de Dumnezeu, Fecioara Măria, a rămas liniştit, 
păstrându-şi fericirea interioară şi rugându-se neîncetat pentru binele întregii lumi. Numai 
maicile s-au neliniştit din cauza zvonurilor şi i-au împărtăşit temerile lor Părintelui, care 
le-a liniştit cu cuvinte ce îndemnau la credinţă neclintită, explicându-le că fiecare lucru 
bun trebuia neapărat să fie încercat de ispite. 

Cu toate acestea, ca să facă ce se cuvenea, a hotărât să-i scrie Mitropolitului 
Atenei, ca să-i reamintească consimţământul verbal pe care i-1 dăduse pentru 
reconstruirea mănăstirii şi să-i ceară recunoaşterea ei oficială, pentru a intra în rândul 
legii şi a putea încheia contracte, a putea primi donaţii şi celelalte. 

Aşadar, i-a scris Mitropolitului Teoclit, cu tot respectul cuvenit, o scrisoare 
pe care o reproducem în întregime: 

„Eghina, 7 august 1913. 

Către înalt Prea Sfinţia Sa, Prea Sfinţitul Mitropolit al Atenei şi 
Preşedintele Sfântului Sinod, Teoclit. 

înalt Prea Sfinţite, 

N-am dorit s-o tulbur pe înalt Prea Sfinţia Voastră vorbindu-i 
despre situaţia sfintei noastre mănăstiri, cruţând-o de încă o preocupare şi 
grijă ce s-ar fi adăugat la atâtea altele, dar sunt necesităţi ce o impun şi care 
mă obligă s-o fac acum. 

Sfânta Mănăstire întemeiată în Eghina, cu binecuvântarea înalt 
Prea Sfinţiei Voastre, se află în situaţia absolut necesară de a vă cere sprijin 
moral pentru a fi recunoscută ca persoană juridică, a i se recunoaşte 
conducerea, a primi donaţii, a putea cumpăra sau vinde şi a avea propriile 
sale bunuri. Fiindcă, asa cum ne -a adus la cunoştinţă domnul Likudis din 
Eghina, de profesie jurist în Atena, contractele încheiate şi toate achiziţiile 
de până acum n-au nici o valoare juridică, dat fiind că obştea mănăstirii 
noastre nu este persoană juridică şi pentru că vânzătorii le pot refuza dacă nu 
se împlinesc mai multe formalităţi. In plus, mi-a mai atras atenţia că 
mănăstirea pe care, ca s-o asigur după moartea mea în favoarea vieţuitoarelor 
sale, am preluat-o ca proprietate a mea, poate fi moştenită de fratele meu şi 
de nepoţii mei, care pot revendica averea mea mobilă şi imobiliară. Toate 
aceste lucruri, pe care le-am făcut cunoscute şi monahiilor, le-au scufundat 
în cea mai mare deznădejde, temându-se pentru soarta obştii în viitor. 

Până acum, noi nu ne-am preocupat de recunoaşterea mănăstirii 
de către Guvern fiindcă înalt Prea Sfinţia Voastră, aşa cum probabil îşi 

aminteşte, mi-a declarat că este suficientă recunoaşterea sa de către înalt 
Prea Sfinţia Voastră. Acum însă, aflăm că înalt Prea Sfinţia Voastră n-o mai 
recunoaşte. Zvonul acesta, adevărat sau nu, o dată ce s-a răspândit printre 
credincioşi, ne -a păgubit mult mănăstirea şi o păgubeşte încă. Domnul 
Milonopulos, a cărui nepoată şi fiică adoptivă voieşte a vieţui în mănăstirea 
noastră, a înzestrat-o cu o casă în Pireu, ce valorează mai mult de 30.000 de 
drahme. Condiţia sa este că dânsa se va putea folosi, atât cât va trăi, numai 
de banii proveniţi din chirie, urmând ca după moartea ei casa să fie donată 
Orfelinatului din Pireu, aceasta pentru că mănăstirea noastră nu este 
persoană juridică şi nu poate primi avere prin testament. Există riscul de a 
mai pierde o casă pe care cineva voieşte să ne-o doneze după moarte, prin 
testament. De asemenea, mănăstirea mai poate pierde o casă ce i-a fost lăsată 
prin testament de o doamnă, binefăcătoare a mănăstirii. In al patrulea rând, 
doamna Măria Kraniotu a depus la Banca Naţională suma de 2000 drahme în 
contul obştei mănăstirii, dar şi pentru aceasta suntem în primejdie a o pierde, 
fiindcă nu putem trimite un reprezentant al mănăstirii care să prezinte o 
procură semnată şi purtând ştampila mănăstirii. 

In fata unei asemenea cereri, n-am ştiut ce trebuie să facem. Am 
întocmit, pentru deplina încredinţare atât a avocatului donatoarei, cât şi 
băncii, un act notarial prin care obştea noastră o împuterniceşte pe maica 
Atanasia să primească donaţia. Avocatul ne -a cerut însă un act purtând 
ştampila mănăstirii. M-am gândit atunci să întocmesc la notariat, în calitate 
de proprietar al mănăstirii, o procură care să dovedească precum că eu sunt 
împuternicit să primesc banii mănăstirii, dar iarăşi nu există nici un act care 
să certifice că eu sunt întemeietorul ei si că maica stareţă trebuie să fie 

5 5 

reprezentantă şi celelalte. De aceea şi afacerea s-a împptmolit. In al cincilea 
rând, trei monahii, una din Atena şi două din Pireu, au primit un teren în 

Faliro şi celelalte două, case în Pireu. Dorim să le vindem şi să depunem 
banii pe numele mănăstirii la Banca Naţională, dar întrucât mănăstirea nu 
este recunoscută oficial de către Biserică şi nici legal, fiindcă nu este 
persoană juridică, nu poate întreprinde nici un demers. Se află aşadar în 
impas şi nu ştie ce trebuie să facă în această situaţie. 

Acestea sunt motivele care m-au silit să cer Ministerului 
învăţământului si Cultelor să recunoască mănăstirea si stampila sa. Nu m-am 

5 5 5 5 ± 

adresat înalt Prea Sfinţiei Voastre ca să nu o supăr cu problemele noastre. 
Voiam doar să arăt că ministerul trebuie să vă ceară părerea şi că nu Sfinţia 
Voastră este cea care trbuie să întocmească cererea, ceea ce, cred, i s-ar fi 
părut neplăcut Sfinţiei Voastre. Deja, înalt Prea Sfinţite, ne aflăm în faţa unei 
dileme. Fie mănăstirea va fi recunoscută de către Biserică si de către Stat ca 

5 

mănăstire particulară, supusă Mitropoliei Atenei, rânduindu-se după 
prevederile Canoanelor pentru monahi, fie îşi va schimba şi caracterul şi 
numele şi va fi recunoscută numai de către Stat ca Aşezământ moral-religios 
şi cu personal alcătuit din călugăriţe, după modelul aşezămintelor de maici 
ale Bisericii Apusene. Aştept, cu nădejde de la evlavia şi dragostea înalt Prea 
Sfinţiei Voastre, rezolvarea problemei sau a dilemei noastre. 

Rămân, cu cel mai adânc respect, cel mai mic frate întru Hristos 
al Prea Sfinţiei Voastre. 

5 

Nectarie de Pentapolis" 



Scrisoarea a fost trimisă pe data de 10 august 1913. Timpul a trecut, a venit 
din nou vara, şi Teoclit, continuator al spiritului antimonahal al aceluia al cărui nume îl 
purta, Teoclit Farmakidis, nu 1-a considerat pe marele nostru ierarh vrednic nici măcar de 

un răspuns formal. însemna că Mitropolitul nu se hotărâse asupra momentului în care 
avea a-şi da pe faţă adevăratele sentimente. 

Dar dumnezeiescul Nectarie care avea locaş în ceruri, dorindu-L numai pe 
Hristos, stăpânit numai de erosul dumnezeiesc, unit cu rugăciunea inimii cea izbăvitoare 
a sufletului şi rugându-se neîncetat pentru vrăjmaşi, rămânea liniştit în chilia sa din faţa 
mănăstirii. Ajunsese la 67 de ani, dar, deşi îl chinuiau bolile bătrâneţii, „era puternic în 
Hristos Domnul Său Cel Care-1 întărea". Zăvorât în mănăstirea sa, dar preumblându-se în 
dorinţă printre cele cereşti, sigur şi unit cu toţi sfinţii, vieţuind în sărăcie pentru Domnul 
Hristos, dar în bogăţia bunătăţilor celor veşnice, dăruia această bogăţie şi sufletelor 
simple şi nu numai vieţuitorilor în mănăstiri, ci şi celor ce veneau la dânsul să afle 
alinare, nădejde, să se spovedească, să se lumineze cu sfaturile sale lipsite de orice 
rătăcire, să se ajute în îndoita lor sărăcie. 

Acest ierarh, ce părea ciudat multor oameni cultivaţi care nu puteau înţelege 
cum de renunţase de bună voie la slava omenească şi coborâse toate treptele umilinţei, 
era văzut de popor ca un sfânt trimis de Dumnezeu, fiindcă oamenii văzuseră cu ochii lor 
puterea rugăciunilor sale atunci când îl tămăduise pe copilul posedat din Eghina, când 
adusese ploaie şi alte semne minunate. O altă minune este şi aceasta: un pescar, care nu 
mai prinsese nimic de o lună, pentru că apele în care pescuia fuseseră populate de rechini, 
a venit la dânsul şi, plângând de ţi se rupea inima, i-a căzut la picioare şi 1-a rugat să-1 
scape de nenorocire. Părintelui Nectarie i s-a făcut milă de el, i-a binecuvântat năvoadele 
şi i-a dat binecuvântare, spunându-i să meargă în pace. După 15 zile, pescarul s-a întors 
fericit să-i spună sfântului, cu lacrimi de recunoştinţă, că niciodată în toată viaţa lui nu 
prinsese atâţia peşti ca acum. Preasmeritul Nectarie I-a dat slavă lui Dumnezeu şi I-a 
mulţumit, în rugăciunile sale tainice, pentru minunile Sale. 

Dat fiind că trecuse atâta timp şi Mitropolitul Teoclit nu dăduse vreun 
răspuns, Sfântul Nectarie s-a văzut nevoit să-i mai scrie o scrisoare şi să ceară de la 

Autoritatea sa bisericească recunoaşterea oficială a mănăstirii şi supunerea ei Arhiereului 
de care aparţinea. Redăm conţinutul scrisorii, care datează cu data de 20 iunie 1914: 

„Eghina, 20 iunie 1914. 

Către înalt Prea Sfinţia Sa, Prea Sfinţitul Mitropolit al Atenei şi Preşedintele 
Sfântului Sinod, Teoclit. 

înalt Prea Sfinţite, 

Dorind eu cu ardoare să înalţ un sfânt jertfelnic pentru slujirea lui 
Dumnezeu Cel în Treime, am ridicat o biserică în insula Eghina, pe temelia unei 
biserici mai vechi, ce fusese, se spune, pe vremuri a unei mănăstiri de maici, de 
mult părăsită şi dărâmată. Am închinat acest nou locaş lui Dumnezeu Cel în 
Treime, Căruia Ii aducem slujire cu mintea şi cu duhul. 

Voind ca această sfântă dorinţă a mea să dureze pururea şi voind să fac 
din acest sfânt locaş un Aşezământ pentru fecioare, aşa cum a fost mai înainte, şi 
voind iarăşi să fiu binefăcătorul unor fecioare ce s-au afierosit Domnului, am adus 
câteva suflete sfinţite dăruite lui Dumnezeu şi le -am rânduit pentru slujirea Lui. 
Mănăstirea dărâmată de mai ieri s-a transformat într-un Aşezământ de maici, care, 
cred, împodobeşte această insulă din eparhia binecuvântată de Dumnezeu a înalt 
Prea Sfinţiei Voastre. 

Dat fiind că lucrarea a început cu bine şi, cu ajutorul lui Dumnezeu, se 
arată a fi înaintat, îmi iau, cu toată evlavia, îndrăzneala de a o înştiinţa, în legătură 
cu mersul ei, pe înalt Prea Sfinţia Voastră, ca una ce este Autoritatea ecleziastică 
conducătoare. Voi cere înalt Prea Sfinţiei Voastre aprobarea pentru întemeierea 
Aşezământului de fecioare, cerându-i şi să-1 recunoască ca mănăstire particulară de 
maici, aflată sub ocrotirea Sfintei Mitropolii a Atenei, de care ţine. 

înalt Prea Sfinţia Voastră! Dorinţa mea aprinsă este ca acest 
Aşezământ de maici să fie un model de mănăstire, care să facă cinste de Dumnezeu 
binecuvântatei voastre eparhii şi, totodată, o pildă pentru sfintele mănăstiri ale 
statului şi un locaş de mare folos tuturor celor ce vor veni să i se închine. Spre 
împlinirea acestui ţel atât de mult râvnit, las Sfinţiei Voastre toată libertatea de a 
întocmi un regulament după care să se călăuzească monahiile nevoitoare ale 
mănăstirii spre a se arăta modele de virtute şi desăvârşire. 

Ne-am îngrijit şi de traiul vieţuitoarelor ei, asigurându-le o oarecare 
avere, ce va spori şi se va înmulţi după încuviinţarea şi recunoaşterea lucrării 
noastre. 

încredinţat de marea iubire de Dumnezeu si de evlavia înalt Prea 
Sfinţiei Voastre, aştept, nădăjduind, aprobarea şi recunoaşterea sfintei noastre 
mănăstiri închinate Sfintei Treimi. 

Rămân cu respect al înalt Prea Sfinţiei Voastre preasupus, 

Nectarie de Pentapolis." 

Război direct din partea bisericii 



După două luni, Mitropolitul Teoclit, cum era de aşteptat, i-a trimis Părintelui 
actul pe care-1 redăm mai jos. Desigur, tot ce spune acolo se întemeiază pe Sfintele 
Canoane şi este adevărat. Mai puţin adevărat este ceea ce susţine Prea Sfinţitul Teoclit, 
cum că mănăstirea a fost construită fără a fi fost înştiinţat. Pretenţia Mitropolitului de a fi 
informat în legătură cu mănăstirea este justă, de vreme ce nu fusese recunoscută ca fiind 
de sine stătătoare. De altfel, în monahismul ortodox există, în paralel cu Sfintele 
Canoane, mai multe tipuri de regim juridic după care se rânduieşte viaţa mănăstirilor. Şi, 
întrucât mănăstirea Sfânta Treime din Eghina nu fusese recunoscută, ea se afla sub 
directa conducere şi jurisdicţie a Mitropolitului Atenei, autoritatea responsabilă care avea 
dreptul de a o desfiinţa, dacă fusese ridicată fară aprobarea sa. 

Toate acestea le cunoştea Părintele Nectarie, dar avea conştiinţa împăcată, 
fiindcă n-ar fi început să constuiască mănăstirea dacă n-ar fi avut încuviinţarea verbală 
repetată de nenumărate ori a mitropolitului Teoclit. De dragul istoriei, redăm în 
continuare întregul conţinut al actului emis de Teoclit: 

„Atena, 30 septembrie 1914 

Către înalt Prea Sfinţitul Nectarie, 
fost Mitropolit de Pentapolis, 
Eghina. 

Cu adâncă durere în suflet, înalt Prea Sfinţite, am aflat că înalt 
Prea Sfinţia Voastră, fără voia şi ştiinţa noastră, a întemeiat în Eghina, aflată 
sub păstorirea noastră, o obşte de femei al cărei număr sporeşte din zi în zi. 
Că a ridicat acolo chilii, cel mai adesea, pe cheltuiala acestor femei, şi un 

locaş de rugăciune şi că, de asemenea, dirijează această obşte în toate, ca şi 
cum ar fi stareţ într-o mănăstire recunoscută; am aflat că înalt Prea Sfinţia 
Voastră tunde monahii şi le ridică în treptele călugăriei până la marea 
schimă, că slujeşte ca preot paroh Sfintele Liturghii în această obşte nou 
întemeiată, ajutat şi de maici, pe care le-a rânduit să slujească alături de sine 
şi care poartă veşminte sfinte, adică mânecuţe şi orar. 

Tare ne doare sufletul că înalt Prea Sfinţia Voastră, cunoscând 
foarte bine Sfintele Canoane ale Sfintei noastre Biserici (mai cu seama 
Canonul al IV-lea, întocmit la cel de-al IV-lea Sinod Ecumenic, care 
rânduieşte: „... a hotărât ca nimeni, nicăieri, să nu zidească, nici să 
întemeieze mănăstire sau locaş de rugăciune fără încuviinţarea Episcopului 
oraşului... Să nu primească pe nimeni în mănăstire, din cei ce doresc a se 
călugări, fără îngăduinţa aceluiaşi Episcop..." sau primul Canon de la cel de- 
al 12-lea Sinod Ecumenic, care porunceşte: „Nimănui nu-i este îngăduit a 
zidi mănăstire fără ştiinţa şi voia Episcopului... nici a se înscrie în arhivele 
episcopale".), a înaintat la lucrarea mai sus pomenită fără a lua seama, 
înainte de a o începe, la toate câte sunt rânduite a fi făcute sau la câte vor 
avea de suportat cei ce pornesc la o lucrare din îndemn propriu şi spre 
propria lor vătămare. 

Da, ne doare, înalt Prea Sfinţite, nu numai din pricina celor ce aţi 
cutezat a face în acest chip, dar şi fiindcă, urmând acelaşi Canon 4 de la al 4- 
lea Sinod Ecumenic, după care suntem datori a ne arăta cuvenita purtare de 
grijă mănăstirilor, considerăm a fi datoria noastră s-o chemăm pe înalt Prea 
Sfinţia Voastră prin prezenta scrisoare să ne dea, în calitate de Episcop 
conducător, socoteală în scris pentru următoarele fapte: 

1. De ce fără ştiinţa şi voia noastră, Episcopul conducător, aţi 
înfiinţat mai sus numita obşte şi cu ce scop? 

2. Care este numărul vieţuitoarelor ce alcătuiesc astăzi această 

5 

obşte. Spre a fi pe deplin lămuriţi, să ne fie trimis un tabel cuprinzând: 
numărul în creştere al vieţuitoarelor, numele, prenumele, vârsta, locul de 
naştere al fiecăreia, data intrării în obşte, data tunderii, cum si de către cine 

au fost tunse monahii, dacă într-adevăr au fost tunse? 

3. Câte chilii s-au construit pentru aceste femei, cât s-a cheltuit şi 
cine a acoperit cheltuielile, care este numele său şi ce sumă a donat? 

4. Cărui sfânt este închinată biserica mănăstirii. Cât s-a cheltuit 
pentru ridicarea ei şi cine a donat banii. Dacă biserica a fost sfinţită după 
tipicul Sfintei noastre Biserici, ce Arhiereu a sfmţit-o, când a avut loc 
sfinţirea si dacă înainte de zidire si de sfinţire s-au săvârşit cele rânduite? 

5 5 5 5 5 

5. Dacă într-adevăr vă ajută la săvârşirea Sfintei Liturghii şi la 
celelalte slujbe maici rânduite pentru această slujire, care poartă, cum am 
spus mai înainte, veşminte sfinte şi care este slujirea lor? 

6. Cum vieţuiesc maicile care alcătuiesc obştea în ceea ce 

5 5 

priveşte igiena, ne referim la locuinţă, hrană, la veşminte. Cine sunt 
furnizorii si cei ce slujesc obştea? De unde se aduc cele de trebuinţă traiului? 

5 J 5 5 

7. In ce fel conduce, în general, înalt Prea Sfinţia Voastră viaţa 

obstei? 

5 

8. Care este regulamentul care legiuieşte viaţa trupească şi 
duhovnicească în totul, în parte şi în toate privinţele. 

Aşteptăm de la înalt Prea Sfinţia Voastră să ne trimită cât mai 
repede cu putinţă darea de seamă scrisă pe care i-am cerut-o, cu răspunsurile 
la toate punctele de mai sus. 

Al înalt Prea Sfinţiei Voastre frate în Hristos, 

Teoclit al Atenei" 

Un om de statura Părintelui nostru, cel asemenea îngerilor, având atâta 
dragoste, atâta smerenie şi cunoscând atât de bine legile duhovniceşti, nu se lasă schimbat 
de ispite, pe care de altfel le aşteaptă. Sfântul Nectarie era pregătit să le întâmpine nu 
numai pe cele venite din partea Autorităţii sale bisericeşti, ci toate ispitele pe care le 
îngăduia Dumnezeu. De bună seamă că era evidentă lipsa de sinceritate a Mitropolitului 
Atenei şi a celor din jurul lui, fiindcă nu era cu putinţă să nu cunoască ce se petrecuse în 
urmă cu 6 ani în Eghina, ca să ceară o verificare tocmai acum. 

Având adânc întemeiată în inimă „pacea mai presus de minte", sfântul a 
redactat cu multă smerenie răspunsul, zece zile după ce primise scrisoarea Mitropolitului. 
E posibil să fi redactat un raport general cu datele cerute de la maici şi de la ucenice, în 
numele cuvioasei maicii stareţe, care 1-a rugat să adauge câteva fraze despre cum se 
simţeau dânsa şi celelalte surori în mănăstire. Este posibil şi ca raportul să fi fost scris de 
maici si sfântul doar să fi corectat textul. 

Este în spiritul sfântului, care pe toate le răbda cu bucurie, faptul că şi-a 
început apărarea, împotriva rânduielii şi a formulărilor obişnuite, punând la începutul 
scrisorii cuvintele pe care le-a rostit, în încercările sale, Sfântul Ioan Gură de Aur, cuvinte 
cu care gura sa s-a închis pe veci în exil: „Slavă Ţie Doamne pentru toate". Aceste 
cuvinte cuprind în ele multe înţelesuri. Este aici şi mulţumire, şi dojană, şi dovadă 
a puterii de îndurare, dar şi un protest blând. Redăm, în continuare, această scrisoare a 
sfântului irerarh Nectarie, ca o mărturie istorică a etapelor şi a încercărilor prin care au 
trecut el si mănăstirea sa, care astăzi este cunoscută în toată lumea: 

„Eghina, 10 octombrie 1914 

Către înalt Prea Sfinţia Sa Mitropolitul Atenei 

si Preşedintele Sfântului Sinod, Teoclit, cu închinăciune 

5 5 ' ' 

„Slavă lui Dumnezeu pentru toate". 

Răspunzând înscrisului înalt Prea Sfinţiei Voastre din 30 ale 
lunii trecute, cu nr. 1363/616, vă fac cunoscute următoarele: 

a) Că nu am ridicat nici o mănăstire în Eghina şi cu atât mai 
puţin fără ştiinţa înalt Prea Sfinţiei Voastre. 

J. 5 5 5 5 

b) Că am vizitat, cu îngăduinţa înalt Prea Sfinţiei Voastre, 
vechea mănăstire părăsită şi dărâmată din Eghina, cu gândul să aşez acolo 
câteva fete sărace, evlavioase şi dornice să se călugărească, luând asupra 
mea grija întreţinerii lor şi cheltuiala întemeierii obştii, şi să contribui la 
reconstruirea acestei mănăstiri, cu bunăvoirea si binecuvântarea Prea Sfinţiei 

" 5 5 

Voastre. In timpul primei vizite, ne-au însoţit la mănăstire şi primarul, 
domnul Peppas, şi egumenul mănăstirii Hrisoleontissa, Teodosie, care mi-a 
spus că va recomanda înalt Prea Sfinţiei Voastre să pună la dispoziţie un 
fond pentru bugetul mănăstirii, pentru sprijinirea ei şi a obştii nou înfiinţate. 
Domnul Peppas mi-a mărturisit dorinţa sa de a vedea mănăstirea restaurată. 
Intorcându-mă la Atena, am vorbit cu înalt Prea Sfinţia Voastră despre 
această vizită şi despre discuţia pe care am avut-o şi v-am cerut încuviinţarea 
să încep această lucrare pe cheltuiala mea şi să le aşez pe fete. între timp, 
fetele au venit în Eghina, ca să vadă mănăstirea şi să întrebe un ofiţer de 
poliţie, pe care îl cunoşteau, dacă aşezându-se acolo se aflau în siguranţă şi 
ferite de primejdii. Chiar atunci le-am trimis răspunsul înalt Prea Sfinţiei 
Voastre. Răspunsul acela există şi astăzi. Spre a vă reaminti acest fapt, vă 



voi aduce aminte ce ne-a spus Prea Sfinţia Voastră: că după ce lucrarea va fi 
terminată, o veţi trimite la mănăstire şi pe cuvioasa maică Iatrakou, împreună 
cu fiicele sale care vieţuiesc ca monahii şi ne-am rugat ca spusa să vi se 
împlinească. 

c) Această mănăstire căzută în ruină avusese o biserică cu 
hramul „Maica Domnului - Izvorul Tămăduirii". Cu aprobarea domnului 
primar, am dărâmat biserica, întrucât oricum stătea să cadă, ţinându-se 
numai într-un zid, şi am ridicat din temelii, pe acelaşi loc, o biserică nouă 
închinată Sfintei Treimi, pe care am sfmţit-o cu aprobarea înalt Prea Sfinţiei 
Voastre, luând Sfântul Mir de la Mitropolie. La Sfinţire am slujit împreună 
cu epitropul înalt Prea Sfinţiei Voastre şi cu un sobor de preoţi din oraş, 
chemaţi la cererea mea de către epitropul înalt Prea Sfinţiei Voastre. 

d) Privitor la tunderea fecioarelor întru maici, întrebând-o 
pe înalt Prea Sfinţia Voastră dacă va trebui s-o întreb şi să cer încuviinţare 
pentru fiecare maică nouă, înalt Prea Sfinţia Voastră mi-a răspuns că nu e 
nevoie. Am întrebat-o totuşi pe înalt Prea Sfinţia Voastră printr-o scrisoare 
oficială, aflând de la Prea Sfinţitul de Kalavrita şi Eghialia, Timotei, că 
sunteţi profund nemulţumit că săvârşesc tunderea maicilor fără a vă întreba. 
Neprimind nici un răspuns, am considerat acest lucru ca pe o încuviinţare 
tăcută. 

e) Privitor la ipodiaconiţe, vă fac cunoscut faptul că slujesc ca 
paraclisere în Sfântul Altar. Imbrăcarea lor s-a făcut după tipicul citeţilor din 
bisericile orăşeneşti, care îmbracă odăjdii sfinte. Mânecuţele sunt îngăduite 
din următoarele motive: de vreme ce într-o mănăstire de maici nu există 
diaconi, iar mănăstirea noastră nu are preoţi, şi de vreme ce eu nu mă pot 
îngriji de curăţenia bisericii şi nu pot face întotdeauna slujba paracliserului, 
iar locaşul are absolută nevoie de persoane rânduite pentru această slujire 



care să cureţe sfintele vase, să schimbe acoperămintele şi sindoanele Sfintei 
Mese, să poarte sfântul Artoforiu şi să facă toată lucrarea paracliserului din 
Altar, am considerat că e bine să rânduiesc pentru aceasta două maici, care 
să îngrijească pe rând de biserică. Atunci când este neapărată nevoie, ele 
aduc surorilor greu bolnave Sfânta împărtăşanie într-un mic potir, lucrat 
special pentru acest caz. In afară de această excepţie necesară, în rest slujirea 
lor este aceea de paracliser. 

f) Viaţa monahiilor care alcătuiesc această obşte, despre care i- 
am vorbit înalt Prea Sfinţiei Voastre, este viata de obşte. 

g) Conducerea mănăstirii i-a fost încredinţată, fară sfântă slujbă, 
primei venite să vieţuiască în mănăstire, fecioarei nevăzătoare Hrisanti 
Stronghilu, acum maica Xeni, pentru înţelepciunea, cuminţenia şi virtutea ei. 
Ea conduce acum mănăstirea şi ei îi dă socoteală întreaga obşte. 

h) Lucrarea noastră este aceea de a ne împlini sfintele îndatoriri 
de preot al mănăstirii, de a o întreţine pe cheltuiala noastră, de a ne îngriji de 
desăvârşirea ei şi de a o duce spre împlinirea ţelului drept spre care tinde. 
Deja, înalt Prea Sfinţite, apropiindu-ne de sfârşitul lucrărilor pe care înalt 
Prea Sfinţia Voastră a încuviinţat a le începe, o lăsăm acum în grija Sfinţiei 
Voastre ca s-o vegheze şi după dorinţa voastră plină de evlavie să ajungă o 
mănăstire model, spre cinstea şi slava de Dumnezeu binecuvântatei eparhii 
a înalt Prea Sfinţiei Voastre. 

i) Regulamentul care rânduieşte viaţa trupească şi duhovnicească 
a vieţuitoarelor nu este altul decât traiul cumpătat: hrană pentru viaţa cea 
trupească, iar pentru cea duhovnicească vieţuirea de obşte. 

In ceea ce priveşte banii intraţi în vistieria mănăstirii, maica 
stareţă, conducătoarea mănăstirii, a primit poruncă a-mi da o listă amănunţită 
a încasărilor şi a cheltuielilor, pe care la rândul meu v-o trimit. 



Al vostru preasupus, 
Nectarie de Pentapolis". 

Studiind, scriind, călăuzindu-le pe fecioarele pe care le luase sub conducerea 
sa în „arta artelor si ştiinţa ştiinţelor", care este monahismul, rugându-se necontenit si 
luptând împotriva diavolului, ca sufletele lipsite de apărare ale călugăriţelor şi ale tuturor 
fiilor săi duhovniceşti să fie acoperite mereu de Harul dumnezeiesc, timpul îi scurta viaţa 
şi-1 lăsa tot mai lipsit de puteri. Sfântul Părinte simţea cum i se apropie plecarea şi se 
gândea tot mai des la ea. In aşteptarea bunătăţilor viitoare, iubirea inimii sale era tot mai 
aprinsă. Se întreba mereu: „Când mă voi afla acolo şi mă voi înfăţişa dinaintea feţei lui 
Dumnezeu?..." 

Sufletul Sfântului Nectarie, părtaş necontenit lucrătorului har al Sfântului 
Duh, rămânea neclintit la feluritele atacuri ale vrăjmaşului şi ale uneltelor sale, lăsând 
în grija Domnului Hristos şi a Fecioarei Măria mănăstirea şi pe maicile nedeprinse încă 
cu uneltirile satanei. Fără a se nelinişti, lucra cu mult folos acolo unde era nevoie si tot ce 

5 ' 5 

începea sfântul desăvârşea Dumnezeu. Când călugăriţele îşi făceau griji pentru soarta 
nesigură a mănăstirii, care nici după atâţia ani nu fusese recunoscută legal, sfântul lor 
Părinte duhovnicesc le liniştea, încredintându-le că toate vor fi asa cum va voi Domnul. 

5 " 5 5 

Le spunea ce vedeau ochii săi înainte-văzători, că mănăstirea lor va deveni mai târziu 
centrul unui pelerinaj panortodox. 

Ajunşi aici, suntem datori o lămurire. Un suflet unit în chip tainic cu Hristos, 
primind darurile Sale pe măsura pe măsura puterii sale de a le primi - şi să presupunem că 
sunt daruri de tămăduitor -, le dăruieşte celor care au nevoie, atunci când îi cer cu 
credinţă ajutorul, fără a crede că el însuşi le oferă, de vreme ce le-a primit de la 

Dumnezeu. Astfel se întâmplă cu sfinţii cât sunt în viaţă, dar şi după adormirea lor în 
Hristos. 

Sfântul Nectarie, îndemnat de adânca sa smerenie, credea că nimic nu este al 
său, ci, dimpotrivă, că toate sunt Harul şi Mila lui Dumnezeu şi vedea că Domnul îi 
împlinea dorinţele pornite din marea sa iubire de oameni, după multa sa dragoste pentru 
Tatăl şi din îndrăznirea sa de fiu. După ce a căpătat darul înainte-vederii şi a început să 
vestească faima pe care avea a o dobândi mănăstirea când dânsul va fi mutat la lumea cea 
veşnică şi nestricăcioasă, şi-a dat seama că Dumnezeu îi dăduse şi harul tămăduirii, pe 
care l-au adeverit nenumăratele sale minuni, din care multe nici nu le cunoaştem. Ceea ce 
cunoştea dinainte şi povestea ca în umbră şi celorlalţi, era pentru el lucru simplu, minunat 
şi firesc, ceva ce Dumnezeu lucra printr-un slujitor al Său. Şi acela era el. De vreme ce 
„lui Dumnezeu Ii este a voi şi a lucra" ce însemnătate mai avea unealta prin care îşi arăta 
bogăţia sfintei Sale Mile? Din această pricină, darul înainte-vederii nu-1 ispitea cu nimic 
şi nu-i punea la încercare smerenia. 

In timpul vieţii, sfinţii n-au dorit a făptui lucruri mari pentru popoare. Vedeau 
că dacă au îndrăznire la Dumnezeu şi se fac prietenii Lui, vor avea de dăruit semenilor 
binefaceri nenumărate în toţi vecii şi că îi vor ajuta pe fraţii lor în Hristos să ajungă la 
mântuirea cea veşnică. Aceasta este adevărata înţelegere a jertfirii şi a lucrării lor pentru 
binele aproapelui. 

Câte au fost si minunile si tămăduirile de boli si de suferinţe fără leac 

5 5 5 5 

săvârşite de Sfântul nostru Părinte Nectarie! Câte şi sufletele pe care, prin minunile sale, 
le-a întors spre căinţă şi le-a ajutat să intre pe calea mântuirii! Câţi L-au slăvit, câţi îl 
slăvesc şi câţi II vor mai slăvi pe Dumnezeu datorită minunilor pe care, prin Harul Său, 
le-a săvârşit si le săvârşeşte prin prietenul Său Nectarie! Iată de ce înţelepţii creştini s-au 

nevoit şi se nevoiesc să se sfinţească, fiindcă învierea Domnului ne-a dat această putinţă, 
şi iată de ce lucrurile stricăcioase nu-i ispitesc, ci se îngrijesc ca o dată cu împlinirea 

poruncilor lui Hristos să-şi sfinţească sufletul şi trupul şi să-şi ajute aproapele, ca unii de 
aceeaşi fire, să se sfinţească. 

5 ~ 5 



Grija pentru mănăstire 

Multe au fost semnele şi minunile împlinite de prietenul lui Dumnezeu şi 
înainte de moartea sa aducătoare de viaţă. Martori vrednici de crezare au povestit că, 
odată, când dumnezeiescul Părinte mergea să slujească la bisericuţa Sfântului Dionisie, 
ocrotitorul locului, într-o dimineaţă i-a ieşit în faţă, pe cărare, un şarpe uriaş ce stătea pe 
coadă si şuiera din limbă ameninţător. 

5 5 5 

Sfântul Nectarie, cu nerulburarea dăruită de rugăciunea sa neîntreruptă şi de 
iubirea care-i ţineau tot timpul sufletul aprins, a făcut semnul Crucii cu toiagul său 
arhieresc spre şarpe şi a zis: „In numele lui Iisus Hristos Dumnezeu, îţi poruncesc: acolo 
unde eşti acolo să înţepeneşti. Iisus Hristos învinge!". Şarpele s-a mai mişcat de câteva 
ori şi apoi a împietrit pe loc, aşa cum se găsea, cu capul ridicat. După săvârşirea Sfintei 
Liturghii, sfântul a trimis oameni să omoare şarpele cu pietre. Oamenii mărturiseau că 
niciodată nu mai văzuseră prin acele locuri o asemenea fiară. 

Deşi trecuseră deja 3 ani, mănăstirea tot nu fusese recunoscută oficial. Teoclit 
nu dăduse nici un răspuns la scrisoarea Sfântului Părinte şi nici la raportul maicii Xeni. S- 
a mărginit numai la a face un fel de inspecţii, trimiţând mai mereu câte un arhimandrit. 

Suntem deja în anul 1917 când în Salonic a izbucnit mişcarea separatistă a lui 
Venizelos, care a împărţit poporul în 2 tabere, atrăgând şi Biserica. Teoclit, care era 

monarhist (regalist), s-a aflat în fruntea excomunicării eşuate a politicianului cretan, adică 
împotriva lui Venizelos. După venirea la putere a acestuia, Mitropolitul a fost detronat şi 
în locul lui a fost ales Meletie Metaxakis. Judecata Domnului e de nepătruns, dar şi plata 
Sa aducătoare de dreptate. In aceste împrejurări, Sfântul Părinte a depus la Sfântul Sinod 
o nouă cerere pentru recunoaşterea sfintei sale mănăstiri din Eghina, închinate Sfintei 
Treimi. Cererea sa era însoţită de copiile celorlalte acte şi de copia cererii depuse la 
Ministerul Cultelor, pe care o vom reda în continuare: 

„Eghina, 2 martie 1918 

Către Cinstitul si Sfântul Sinod al Bisericii Greciei 

Am onoarea de a depune la Cinstitul şi Sfântul Sinod cererea de 
recunoaştere a sfintei mănăstiri de maici întemeiate de mine cu hramul 
Sfânta Treime si de a trimite alăturat si istoricul ei, ca să-i cunoască 
începuturile. Depun, de asemenea, copia cererilor mele anterioare către 
fostul Mitropolit al Atenei şi fost preşedinte al Sfântului Sinod, înalt Prea 
Sfinţitul Teoclit, în care ceream să se recunoască mănăstirea ridicată de mine 
în Eghina. 

Prima cerere este din 7 august 1913, cea de-a doua din 20 iunie 
1914 si cea de -a treia din 10 octombrie 1914. Aceasta din urmă a fost scrisă 

5 

ca răspuns la scrisoarea trimisă mie de fostul Mitropolit al Atenei, înalt Prea 
Sfinţitul Teoclit. Vă trimit, de asemenea, copia cererii mele către Onoratul 
Minister al Cultelor, tot pentru recunoaşterea aceste Mănăstiri. 
Trimit alăturat şi: 

1) o copie a actelor prin care Consiliul Municipal din Eghina ne 
cedează Biserica având hramul Izvorul Tămăduirii din Palia Hora (Oraşul 
Vechi) dimpreună cu cele câteva chilii părăsite şi dărâmate. 

2) înştiinţarea cu nr 5279 trimisă de Prefectura Atticii primarului 
Eghinei, prin care se aprobă cedarea bisericii cu hramul Izvorul Tămăduirii 
din Palia Hora. 

3) Actul de cesiune cu nr 17126 întocmit la Notariatul din 

Eghina. 

4) Certificatul cu nr. 17.126 eliberat de judecătorul de ocol, 
custodele cărţii funciare din Eghina. 

La toate aceste demersuri făcute de mine pe lângă înalt Prea 
Sfinţitul şi pe lângă Ministerul Cultelor, nu mi s-a dat vreun răspuns, din 
motive care nu mi s-au adus la cunoştinţă. 

Dorind a căpăta un răspuns în vederea recunoaşterii necesare a 
mănăstirii, mă adresez Cinstitului şi Sfântului Sinod, cu rugămintea de a se 
pronunţa în această problemă. 

încredinţat că cererea mea va fi aprobată, rămân cu cel mai 
adânc respect, 

Nectarie de Pentapolis." 



Se pare că războiul dus împotriva mănăstirilor în vremea lui Farmakidis nu 
luase încă sfârşit. Conducerea şi administraţia Bisericii, alcătuită din Episcopi ce 
studiaseră teologia cu profesori formaţi la Universităţile protestante, simţeau dacă nu 
chiar aversiune, cel puţin nu simpatie pentru mănăstiri şi monahi. De aceea, mănăstirea 
Sfântului Nectarie întâmpina atâtea greutăţi şi piedici, care nu erau altceva decât o formă 
mascată de refuz a autorităţilor de a o recunoaşte. Aceasta, în ciuda faptului că ierarhii cu 
siguranţă ceva tot trebuie să fi aflat despre marea lucrare din insulă şi despre faima tot 
mai întinsă a marelui şi sfinţitului ctitor al mănăstirii, pe care copiii, ca fiinţe curate ce 

147 



sunt, îl vedeau înălţându-se cu un metru deasupra pământului când săvârşea slujba Sfintei 
Liturghii. 

In zadar s-a luptat sfântul să înfrângă împotrivirea Părinţilor din Sinod şi să le 
trezească interesul, fie spunându-le că mănăstirea va sluji drept şcoală de fete „unde 
tinerele aveau a primi o educaţie moral-religioasă desăvârşită şi a deveni învăţătoare în 
aşezămintele pentru fete", fie ameninţându-i vădit că mănăstirea va fi trecută în grija 
statului, ca obşte a unor fecioare evlavioase, „după modelul Bisericii Apusene". 

Din nefericire, arhiereii cunoşteau şi trăiau atât de puţin bogăţia Bisericii 
Ortodoxe, încât nu bănuiau că monahismul este nedespărţit de Biserică. 

Se pare că Domnul îi rezervase credinciosului său slujitor şi această 
încercare: să le înveţe la rândul lui, pe maicile pe care le păstorea, ce este adevărata 
răbdare, prin pilda păcii sale netulburate, trăită în cea mai adâncă bucurie. 

Cum vom vedea mai departe, mănăstirea a fost în sfârşit recunoscută, la 4 ani 
după adormirea Cuviosului Nectarie. După urcarea sa pe tronul arhiepiscopal al Atenei, 
înţeleptul şi luminatul profesor de la Universitatea din Atena şi totodată marele teolog şi 
apărător al Ortodoxiei, eruditul profesor nutrit din spiritul Părinţilor Bisericii, 
Hrisostomos Papadopulos, a pus capăt situaţiei neclare a mănăstirii. In afară de dragostea 
pe care o avea pentru mănăstire şi de faptul că ştia care este adevărata valoare a 
monahismului, dânsul i-a urmat Sfântului Nectarie la conducerea Seminarului Rizarios. 
Acolo a putut aprecia atât persoana, cât şi opera predecesorului său. Astfel, arhiepiscopul 
Hrisostom, a anunţat măicuţele prin Hotărârea emisă la 15 mai 1924 că mănăstirea era 
recunoscută şi că se conducea după canoanele şi rânduielile celorlalte mănăstiri. 

„Atena, 15 mai 1924 

Către surorile Mănăstirii Sfânta Treime, Eghina. 



După dorinţa totdeauna pomenitului ctitor al mănăstirii sfinţiilor 
voastre, aceasta a fost recunoscută, cum deja am făcut cunoscut prin 
Decretul din 31 martie 1924, ca una din mănăstirile active ale Bisericii 
Greciei. Se va supune, cun începere de la această dată, canoanelor şi 
regulilor după care se conduc şi vieţuiesc toate sfintele noastre mănăstiri. 
Mănăstirea va fi administrată în mod responsabil de un consiliu stăreţesc 
format din 3 membri, ce va respecta aceste canoane; dat fiind că pentru 
alegerea lui trebuie împlinite anumite formalităţi, noi am numit deja un 
consiliu interimar, alcătuit din monahiile Nectaria - stareţă, Casiana si 
Atanasia în funcţia de consilieri. Slujirea de econoamă o încredinţăm maicii 
Calinica, iar pe cea de secretară, maicii Fevronia. Celelalte îndatoriri le va 
rândui consiliul stăreţesc. 

In conformitate cu Hotărârea Fondului General al Bisericii pe 
care v-o trimit alăturat, Consiliul stăreţesc va întocmi şi va depunde la noi un 
buget de venituri şi cheltuieli ale mănăstirii, fiindcă acum este persoană 
juridică. Consiliul va trebui să se conformeze, pentru fiecare act, legilor şi 
decretelor pe care vi le-am trimis alăturat. Atunci când, cu ajutorul lui 
Dumnezeu, vom vizita iarăşi Mănăstirea, le vor rândui în amănunt pe toate, 
dorind ca prin această recunoaştere să-i acordăm toată protecţia; vom cere de 
la fiecare din surorile vieţuitoare să-şi împlinească astfel, cu credinţă şi frică 
de Dumnezeu, îndatoririle pe care le-a primit, supunându-se în chip 
neprefacut tuturor hotărârilor Consiliului stăreţesc, cinstind-o pe egumenă, 
ca pe maica lor duhovnicească, în netulburată pace şi iubire frăţească, 
străbătând împreună calea nevoirilor monahiceşti. 

Harul şi binecuvântarea lui Dumnezeu să fie cu voi toate, amin. 



Rugător fierbinte la Dumnezeu, 
Hrisostom al Atenei." 

Arhiepiscopul a arătat mănăstirii Sfântului Nectarie multă afecţiune, poate şi 
pentru că maicile îi arătaseră la rândul lor simpatie şi îi spuseseră că „I-au trimis lui 
Dumnezeu rugăciunile şi cererile lor aprinse ca să-1 mântuiască" de fanatismul unui frizer 
ce se aruncase asupra lui cu foarfecele în Biserica Sfântului Constantin din Pireu. 
Conştiinţa aceluia se pare că se revoltase împotriva schimbării calendarului, de care, după 
zvonurile care circulau, singur responsabil ar fi fost arhiepiscopul. Continuăm cu 
scrisoarea de mulţumire a arhiepiscopului către monahii, scrisoare pe care ele au păstrat-o 
cu evlavie: 

„Atena, 4 iulie 1927 

Către Consiliul stăreţesc al Sfintei Mănăstiri Sfânta Treime, 

Eghina 

Adânc mişcaţi, aducem mulţumire pentru scrisoarea pe care 
sfinţiile voastre ne-au trimis-o după incidentul petrecut în Biserica Sfântului 
Constantin. Ne bucurăm foarte si ne simţim uşuraţi să stim că rugăciuni si 

5 5 5 5 5 O 5 

cereri fierbinţi au ajuns la Sfântul Dumnezeu si din mănăstirea sfinţiilor 

5 »/ 5 5 

voastre după acea întâmplare plină de grozăvie, născută dintr-un fanatism 
orb şi dintr-un bigotism criminal. Ispita a găsit de această dată un nou pretext 
în calendar, voind a-i împinge pe nefericiţii făptaşi la o faptă cumplită, aceea 
de a lovi Sfânta noastră Biserică. Din nefericire, vrăjmaşul mântuirii noastre 

nu pierde nici un prilej ca să-i ducă pe oameni în rătăcire, să le întunece 
cugetul şi să-i împingă la păcat. O asemenea ocazie a aflat-o în schimbarea 
calendarului şi există oameni, bărbaţi şi femei, care au căzut pradă acestei 
ispite, ce i-a împins la neascultare faţă de Biserică şi la fapte înjositoare, cum 
ar fi crima. Ispita îi face să creadă că prin această purtare păcătoasă se vor 
face plăcuţi lui Dumnezeu! 

Dumnezeu a păzit sfânta mănăstire a sfinţiilor voastre de 
capcanele unei asemenea ispite şi aceasta ne aduce o nespusă bucurie. 

Ne rugăm ca întreaga obşte să păzească pururea mănăstirea, s-o 
lumineze si s-o ducă la toată lucrarea cea bună. 

5 

Rugător fierbinte la Dumnezeu, 
Hrisostom al Atenei." 



Arhiepiscopul, care vizita deseori mănăstirea unde rămânea întotdeauna să 
petreacă câteva zile, căuta să obţină promulgarea Decretului din 6 iulie 1930, de 
recunoaştere „a mănăstirii în cauză, ca aşezământ particular" şi independent din punct de 
vedere administrativ. Prea Sfinţitul Hrisostom a obţinut si ratificarea Regulamentului 

5 5 5 O 

interior conform căruia mănăstirea a fost recunoscută ca „sihăstrie a unor femei 
evlavioase", asa cum dorise Sfinţitul Părinte Nectarie, mutat acum la ceruri. Scrisoarea 

■ 9 5 ' 

care urmează arată marea dragoste pe care o purta Prea Sfinţitul Hrisostom mănăstirii: 

„Am ratificat astăzi noul statut al mănăstirii şi ne -am rugat lui 
Dumnezeu, Purtătorul de grijă al tuturor, să ne lumineze şi să ne conducă la 
împlinirea menirii mănăstirii spre mântuirea sufletelor. Pururea pomenitul 
ctitorul ei a îndurat mult amar de la predecesorii noştri, Autorităţi ale 

Bisericii, care nu au voit a recunoaşte oficial mănăstirea întemeiată de 
dânsul. Noi, din prima clipă, am înconjurat-o cu dragostea şi ocrotirea 
noastră şi urmează ca şi pe viitor să-i arătăm grija cuvenită. Nutrim nădejdea 
cea bună că surorile, împlinindu-şi fiecare sfintele sale îndatoriri, totdeauna 
în netulburată bună-înţelegere şi iubire de soră, cum cere viaţa îngerească, 
căreia i s-au dăruit, vor avea partea lor la propăşirea şi la înflorirea 
duhovnicească a mănăstirii, spre folosul sufletesc nu numai al lor, ci al 
întregii plirome (totalitatea oamenilor creştini) creştine. 



Rugător fierbinte la Dumnezeu, 
Hrisostom al Atenei." 

Ultimele ispite şi adormirea 



Cuviosul Părinte, „încovoiat de bătrâneţe şi vlăguit de boală", îşi trăia 
ultimele zile ale petrecerii sale pe pământ. Era luminat cu totul de bucuria duhovnicească 
şi avea conştiinţa nepătată şi lipsită de orice vină a unei vieţi trăite în curăţie, iar inima 
plină de iubirea „care izgonise toată teama". Deşi slăbit de bătrâneţea purtată cu cinste şi 
chinuit de boala de prostată, îndura cu curaj neabătut şi cu cea mai mare bucurie toate 
durerile şi neputinţele. Sfântul vieţuise cea mai înaltă formă de libertate, urmând 
îndemnul „Supuneţi-vă, pentru Domnul, oricărei rânduieli omeneşti" (1 Petru 2, 13) şi 
„Lăsaţi-I Lui toată grija voastră, căci El are grijă de voi" (1 Petru 5, 7). 

Cu adevărat, îndumnezeitul nostru episcop şi nevoitor, aflându-se unit cu 
Hristos în rugăciune şi dor aprins, ce lucru ar fi putut să-i tulbure această legătură tainică? 
Partea doritoare a sufletului şi-o legase pe veci de înfrânarea deplină, cealaltă parte, cea a 
patimilor şi a mâniei, o prefăcuse cu totul în legătură de iubire pentru Dumnezeu, iar 
partea cugetătoare lucra numai în rugăciune şi în vederi duhovniceşti. Domnul slavei îl 
bucura cu descoperirea tainelor dumnezeieşti, răsplătindu-1 astfel şi întărindu-1 şi mai 
mult pe robul Său credincios şi pe economul Harului Său. 

De aceea, Prea Sfinţitul Părinte Nectarie primea liniştit şi fară tulburare 
ispitele potrivnicului, rugându-se pentru aceia ce se făcuseră fără voie uneltele lui. „Ca 
leul răcnind, care dă târcoale ca să înghită ceva", şi satana căuta a-1 abate de oriunde, dar, 
neaflând nimic necurat înăuntrul ierarhului, limpede ca diamantul, îşi ducea războiul din 
afară, cu mijloacele pe care le îngăduia Dumnezeu. Vrăjmaşul vedea că Sfântul era 
nebiruit şi de aceea mai tare se dezlănţuia asupra lui. 

La vârsta de 72 de ani, Sfântul Nectarie a avut de înfruntat o ultimă si mare 
ispită. Felul în care a primit-o a fost o încununare a nepătimirii şi o dovadă a desăvârşirii 
sale. Era o nouă, ultimă şi înfricoşătoare calomnie şi totodată o grea ispită, asemenea 

aceleia ce 1-a făcut pe dumnezeiescul David să strige şi să-L roage pe Dumnezeu: 
„Izbăveşte-mă de defăimările oamenilor şi voi păzi poruncile Tale". 

O femeie nefericită, care se abătuse de la drumul drept în viaţă şi o luase pe 
cel al păcatului, avea o fiică frumoasă şi cuminte, ce mergea pe vârsta de 20 de ani. 
Voind să scape de primejdia ce o pândea din partea celeia ce i-a dat viaţă, fata s-a dus la 
Sfânta Treime, unde a fost primită ca ucenică. Mama ei, când a aflat, a înnebunit de furie. 
S-a dus s-o caute şi a cerut-o înapoi, ameninţând că altfel avea să dea foc mănăstirii. 

Dumnezeiescul Părinte a poruncit maicilor, care veniseră să-i ceară ajutorul, 
să păzească pe ucenica cea nouă, dar nefericita mamă, ca o adevărată unealtă a satanei ce 
era, s-a adresat arhiepiscopului Meletie şi anchetatorului din Pireu, pe care, cu 
diavolească prefăcătorie, i-a convins că „diavolul acela de călugăr" le ţinea, pe fiica ei şi 
pe celelalte călugăriţe, de iubite şi că ar fi făcut copii cu dânsele! 

După Meletie, în Eghina a venit şi anchetatorul. „E ruşine şi a spune" cât l-au 
înjosit pe Părinte. Dumnezeu a îngăduit potrivnicului ispita aceasta pentru a străluci şi 
mai tare blândeţea şi iubirea sfântului pentru vrăjmaşi, iubire care lucrează prin 
rugăciunile sale pentru binele lor. Când de Dumnezeu purtătorul nostru Părinte Nectarie 
primea aceste duşuri de ocări şi acuzaţii pline de neruşinare, venite de la un procuror 
superficial şi necuviincios, faţă de maicile sale răscolite de această nedreptate, tăcea şi 
doar arăta spre cer cu degetul. înăuntrul său însă, Sfântul II ruga pe Domnul să-i ierte 
aceluia înfruntarea cu dispreţ. 

Dumnezeiescul Părinte vedea, ca toti ceilalţi sfinţi ai lui Dumnezeu, ce se afla 
în spatele întâmplărilor, oricât de dureros ar fi fost. Cu ochii credinţei îl vedea pe 
Dumnezeu nelipsind nici o clipă din viaţa noastră, iar pe de altă parte îl vedea pe satana 
cerându-I voie a cerne ca pe grâu pe creştini. Sfântul vedea cu ochii minţii ceea ce 
multora le este ascuns. Cei sfinţiţi prin Duhul văd în spatele oamenilor uneltirile 
diavolului, cel ce lucrează prin uneltele sale, şi de aceea luptă cu ispita prin rugăciune, 
întristându-se totodată pentru aceste unelte, fiindcă, fără voie şi fară să ştie, îi fac lui pe 

voie. Sfinţii se roagă pentru aceşti nefericiţi să-i izbăvească Dumnezeu de asuprirea 
diavolului. Aşa s-a purtat şi Sfântul Nectarie faţă de ispita cea nouă. 

Dincolo însă de netulburarea sfântului în faţa răului, nu putem trece cu 
vederea purtarea necuviincioasă şi nedreaptă a procurorului. Meletie, cu toate că întârzia 
să afle adevărul, plecase din Eghina satisfăcut că şi el îl întinase destul pe preacuratul 
Părinte. Procurorul însă, oricât de verosimil i s-ar fi părut denunţul unei femei simple şi 
cu mintea rătăcită de furie, ar fi trebuit ca, până la dovedirea faptului, câtuşi de puţin să se 
îndoiască. Dimpotrivă, punându-se mai prejos de îndatoririle sale şi purtându-se fară cel 
mai mic respect faţă de un episcop cu totul nevinovat şi neprihănit, în vârstă de 72 de ani, 
şi-a depăşit atribuţiile şi a pătat, cu o anchetă condusă abuziv, o sfântă mănăstire. Se pare 
că şi acest nefericit a fost, fară voia sa, un instrument al vrăjmaşului, fiindcă era deschis 
energiilor diavoleşti şi poate şi un duşman orbit de trufie al clerului. 

Nu după mult timp, anchetatorul a făcut cangrenă la mână. Soţia sa a alergat 
la Sfântul Nectarie care a alinat-o, spunându-i că iertase de la început purtarea soţului ei 
şi că se va ruga pentru dânsul. Dumnezeu, Care totdeauna împlinea voia Sfântului Său 
Nectarie, de data aceasa nu 1-a ascultat, poate pentru a învăţa din această întâmplare şi 
alţii a fi cu luare aminte la purtările lor faţă de „unşii Domnului". Acel om al legii, 
neatent la cele ce nu se cuvin a fi făcute, a sfârşit în chinuri cumplite, fiindcă a refuzat să 
i se taie mâna. 

Atunci când o maică, ce se împărtăşeşte mai puţin din înţelepciunea creştină 
şi nu gustase din tăcerea ce se cuvine păstrată de cineva atunci când e înfruntat cu dispreţ, 
1-a certat pe Părinte, întrebându-1: „Prea Sfinţite, de ce nu vorbiţi?", el i-a răspuns: „Asta 
vă învăţ eu de atâta timp?". 

După ce trupul său a îndurat mulţi ani durerile grele ale bolii cronice de 
prostată, medicul 1-a sfătuit să se interneze de urgenţă la spitalul Areteio din Atena, iar 
Sfântul nu s-a împotrivit. însă a dorit să se închine mai înainte la icoana făcătoare de 
minuni a Maicii Domnului de la mănăstirea Hrisoleontissa. Astfel, în ziua de 20 august 

1920, după Sfânta Liturghie, s-a urcat pe măgăruş şi, însoţit de două maici, a sosit după o 
oră la mănăstire. A intrat îndată în biserică şi a căzut în genunchi dinaintea sfintei icoane 
a Preacuratei Născătoare de Dumnezeu. A rămas mult timp rugându-se, peste jumătate de 
oră. Rugăciunea lui era şi rugă aprinsă şi cerere, şi implorare, şi mulţumire, şi slăvire. O 
ruga pe Maica Domnului să ocrotească mănăstirea, să-i ocrotească fiicele duhovniceşti şi 
pe toată lumea. La urmă le-a lăsat pe toate la voia Fiului Ei, Căruia I se supusese 
înotdeauna. 

La mănăstirea Maicii Domnului a rămas 15 zile. S-a rugat, a citit, a scris şi şi- 
a liniştit sufletul. Văzând că se simţea tot mai rău şi că picioarele i se umflaseră destul de 
tare, a hotărât să se întoarcă la Sfânta Treime, cu intenţia de a se interna în spital. S-a mai 
rugat o dată îndelung, înainte de plecare, în faţa icoanei făcătoare de minuni a Preacuratei 
Născătoare de Dumnezeu, s-a urcat apoi pe spinarea măgăruşului şi a pornit, însoţit de 
fiicele sale duhovniceşti. Ştiind că vedea pentru ultima oară acele locuri, s-a oprit, a 
coborât de pe spinarea măgăruşului, a îngenuncheat şi, ridicându-şi mâinile, ochii şi 
mintea într-o rugăciune fierbinte către Domnul Slavei, pe Care L-a iubit şi L-a slujit în 
toată viaţa sa plină de sfinţenie, în acele clipe, mintea curată şi înaltă a Sfântului a fost 
răpită la cer. Ieşindu-şi din sine, trupul a rămas nemişcat multă vreme. Una din 
însoţitoare, necunoscătoare a acestor stări în care duhul este purtat la Dumnezeu, s-a 
apropiat neliniştită şi l-a mişcat uşor. „De ce te-ai îngrijorat şi m-ai întrerupt de la 
rugăciune?" a întrebat-o Sfântul. înainte de a pleca, a spus: „Să mai binecuvântez o dată 
mănăstirea noastră şi pe toţi creştinii din insulă, pentru că, nu peste mult timp, voi pleca", 
întrebat de maici unde anume să plece, acesta a răspuns: „la ceruri". 

Vedea limpede că sfârşitul şederii sale pe pământ se apropia. Ştia că ieşind 
din trupul acesta avea să intre în lumea adevărată a luminii, a vieţii celei adevărate, unde 
răsună glasul curat al celor ce prăznuiesc, unde este lumina nezidită a Sfintei Treimi, mai 
curată şi mai desăvârşită, unde stă Cuvântul Cel întrupat pe Care-L iubise cu iubire 

dumnezeiască din anii copilăriei şi ale Cărui cărări aspre le-a păzit cu cuvintele buzelor 
sale. 

Trăind acest praznic al inimii, al minţii şi al tuturor puterilor sufletului şi 
duhului său, această negrăită fericire ce-1 cuprinsese în aşteptarea bunătăţilor 
dumnezeieşti, simţea revărsându-se în interiorul său o dulceaţă aproape cu neputinţă de 
îndurat, ce se prefăcea în lacrimi fireşti şi mântuitoare de recunoştinţă, în imnuri, psalmi 
şi în cântări răsunându-i în inimă, în stihuri de slavă închinate Treimii sale preaiubite şi 
preacuratei sale ocrotitoare, Născătoarea de Dumnezeu. 

Aşadar, Părintele teofor (purtător de Dumnezeu), nevoitor şi arhiereu, săracul 
ce pe mulţi i-a îmbogăţit, un neînsemnat printre cei neînsemnaţi în spital, aştepta să se 
împlinească voia lui Dumnezeu, purtat pe mări ale fericirii. Trecuseră 2 luni de la 
internare şi medicii se gândeau la o intervenţie chirurgicală. Era însă de prisos, fiindcă 
„Cel ce avea putere asupra morţilor şi viilor, ca Dumnezeu" 1-a cehmat întru bucuria Sa la 
miezul nopţii de 8 noiembrie 1920: „Vino binecuvântatul Tatălui Meu... Moşteneşte 
împărăţia cea pregătită tuturor de la întemeierea lumii..." (Matei 25, 34). 

Asa s-a sfârşit o viată plină de sfinţenie si de lumină dumnezeiască, un locaş 

al Sfintei Treimi. Şi pentru că viaţa viitoare şi veşnică este o continuare a celei prezente, 
într-o formă mai desăvârşită şi mai deplină, desigur în alte dimensiuni ce nu pot fi 
comparate, Nectarie, purtătorul de Dumnezeu, s-a apropiat de tronul Domnului ca un 
Dumnezeu după Har. Există oare o cinste mai mare decât aceasta pe pământ, în ceruri, 
sub veacuri? Evanghelistul Iubirii, Ioan, zice: „Iubiţilor, acum suntem fii ai lui Dumnezeu 
şi ce vom fi, nu s-a arătat până acum. Ştim că, dacă El Se va arăta, noi vom fi asemenea 
Lui, fiindcă II vom vedea cum este" (1 Ioan 3,2). Ce suflet nu se cutremură la auzul 
acestei făgăduinţe a Domnului, care pentru preablândul nostru Părinte Nectarie s-a 
împlinit? 

Prohodul, plângerea părintelui şi semne ale învierii 



Moartea este sfârşitul unui prezent ce durează puţin şi începutul unui viitor 
fără de sfârşit, este o trecere, o strămutare, este somn si este Pastele cel veşnic al sfinţilor, 

dar totodată, pe de altă parte, şi nefericirea păcătoşilor ce nu cunoaşte sfârşit. Ambele 
stări, viaţa şi moartea, nu pot fi înţelese de mintea omenească şi de aceea nu pot fi 
descrise de cineva. 

In acelaşi timp, moartea mai este şi un criteriu ce se descoperă la 
înmormântare, la petrecerea celui adormit, la împlinirea celor de cuviinţă rânduite de 
Biserică, dar şi în felul în care poporul ia parte la acest eveniment. Atunci ies la iveală 
ideile şi sentimentele oamenilor, felul lor de a gândi, intensitatea şi calitatea 
simţămintelor lor pentru cel plecat. 

Ar trebui să cunoască fratele nostru întru Hristos, cititorul, cum au primit 
oamenii din vecinătatea Sfintei Treimi ştirea adormirii Sfântului Nectarie, ca să înţeleagă 
ce influentă avusese asupra conştiinţei lor lucrarea văzută sau neştiută a smeritului si 

5 ± 5 5 5 5 

preablândului ierarh şi monah ce le -a fost doctor fără de arginţi bolilor trupurilor şi 
sufletelor lor. 

Suntem datori a reproduce 3 texte ce descriu evlavia cu care locuitorii 
Eghinei l-au întâmpinat şi l-au petrecut până la mănăstire pe Părintele lor, după adormire. 
Textele sunt inspirate din tradiţia vie şi se completează reciproc, de vreme ce provin din 3 
surse diferite, de la 3 martori oculari. 

1. 

„Locuitorii Eghinei, purtând doliu greu şi îndureraţi nespus, i-au întâmpinat 
sfântul trup la sosirea în port. Oraşul era îmbrăcat în doliu de la un capăt la altul; în 

158 



biserici clopotele băteau de înmormântare, cler şi popor mult îl petreceau pe Sfântul 
Nectarie, purtând sicriul pe umeri până la sfânta sa mănăstire. Creştinii, rămaşi fără 
ocrotitorul lor făcător de minuni, îl plângeau nemângâiaţi, iar de la ferestrele caselor se 
aruncau flori ce acopereau sfintele sale moaşte. Tot drumul până la Sfânta Treime s-a ars 
tămâie. După aducerea la mănăstire, sfântul a fost depus în Biserica Mare, unde îl 
aşteptau maicile plângând. Din sfântul său trup, ce nu suferise nici o stricăciune, se 
revărsa o mireasmă negrăit de dulce. După slujba de înmormântare, sfântul a fost 
îngropat în curtea mănăstirii, lângă molift, unde s-a odihnit timp de aproape 20 de ani, 
neputrezit şi răspândind bună mireasmă.. Aceasta s-a văzut prima oară după 6 luni de la 
adormire, când a trebuit să se aşeze lespedea dăruită de Seminarul Teologic Rizarios. 
Trupul sfântului nu suferise nici o stricăciune, de aceea a fost dus în chilia dânsului, unde 
a stat 48 de ore, până la refacerea mormântului şi până la aşezarea lespedei. Maicile i-au 
îmbrăcat sfintele moaşte cu vesminte noi si au fost apoi aşezate în acelaşi mormânt". 

5 5 5 -L ? 5 

2. 

„întreaga insulă Eghina a plâns, cu durere mare, mutarea la Domnul a 
Sfântului Nectarie. Toţi creştinii, adunaţi în port, au jelit pierderea ocrotitorului lor 
făcător de minuni şi, cu mare evlavie, i-au întâmpinat sfintele moaşte, în timp ce în toate 
bisericile clopotele băteau de înmormântare. La scurt timp de la adormire, din cinstitul 
său trup a început să se reverse, în chip tainic, o negrăită mireasmă care a umplut camera 
unde se sfârşise, spre minunarea şi admiraţia tuturor din spital. Atunci s-a cunoscut 
limpede, prin acest semn, sfinţenia tăinuită până în acea clipă a Cuviosului Părinte. Din 
salon a fost adus în paraclisul spitalului şi de acolo a fost transportat cu automobilul în 
Biserica Sfânta Treime din Pireu, unde au venit mulţi să i se închine. Toti închinătorii au 

■ 5 5 

văzut, cu negrăită uimire, cum din faţa sfântului curgea mir bine mirositor, de care i se 
umpluseră pletele şi barba. In aceeaşi zi a fost adus în Eghina, unde, aşa cum am spus, „în 
plânsete şi batere", cum grăieşte profetul, cu mare evlavie, credincioşii l-au întâmpinat în 

port. De acolo l-au dus până la mănăstire purtând sicriul pe umeri. Pe drum, o mireasmă 
cerească şi negrăit de dulce se revărsa din tot trupul sfântului, ce părea adormit. II 
umbrea, după cuvântul Sfântului Grigore al Tesalonicului, Harul Duhului Sfânt. în 
sfârşit, monahiile l-au primit cu plânsete şi bocete. După slujba de înmormântare, la care 
se adunaseră cler şi popor nesfârşit, a fost îngropat în curtea mănăstirii, lângă un molift". 

3. 

„Vaporaşul de linie Pteroti a sosit în Eghina la ora 4 fară ceva, după-amiaza, 
cu drapelul arborat pe catargul de la proră, în semn de doliu. Tot în semn de doliu, 
căpitanul a tras sirena de 3 ori mai înainte de a se apropia de chei. 

Sfintele moaşte, care au călătorit pe apele albastre ale Golfului Saronic, sunt 
moaştele unui preot ce niciodată nu s-a mândrit cu nimic al său, al unui ieromonah care a 
fost bineplăcut Sfântului Tron pentru ascultarea sa, pentru cugetul său smerit, pentru 
răbdarea, credinţa şi marea sa dragoste. 

Ţărmul se umpluse de lume luminată. Tot lcerul, toţi ieromonahii şi toate 
călugăriţele de la mănăstirile Eghinei veniseră să-1 întâmpine pe Părinte. Femeile 
plângeau încetişor. Unele suspinau, în timp ce altele jeleau: „Bunicuţule, bunicuţul 
nostru, ocrotitorul săracilor, ce-o să ne facem acum că ne-ai lăsat orfane şi singurele?". 

Două sute de bărbaţi s-au certat care să poarte sicriul. Erau prietenii sfântului, 
pescari de coastă şi culegători de bureţi care se scufundau până dincolo de Gibraltar şi de 
Tunis, de unde aducea bureţi sfinţiţi, însemnaţi la mijloc cu sfânta cruce. Mai erau şi 
muncitori de la mănăstire ce căpătaseră o pâine din mâna sfântului, zidarii sau ţăranii care 
lucrau via fie ca angajaţi ai mănăstirii, fie ca muncitori cu ziua. 

Primarul şi Şeful de Post au socotit drumul până la Sfânta Treime la peste 2 
ore, de aceea i-au împărţit pe oamenii ce aveau să-1 poarte pe Părinte în grupe de câte 4, 
ca să se poată schimba atunci când oboseau. După ce le-au rânduit pe toate, cortegiul s-a 
pus în mişcare. Un fior a străbătut mulţimea şi un cutremur a cuprins-o parcă. Eghina nu- 

si amintea să mai fi văzut vreodată o asemenea înmormântare. Sufletele credincioşilor au 
îmbrăţişat scumpele moaşte ale acestui fiu ales al insulei şi le-au purtat într-o singură 
suflare până la Xanthos. 

Oraşul şi cheiul era împânzite cu însemnele doliului. Clopotele în biserici 
băteau rar, ca în Vinerea Mare. La toate porţile ardea tămâie iar femeile aruncau flori. O 
mulţime de tineri rasofori (călugări tineri) de la Rizarios, însoţeau cortegiul tăcuţi. „Nici 
nu-1 simţim, e uşor ca un fulg", strigau uimiţi bărbaţii, ridicând pe umeri sicriul la 
răspântii sau în văile înguste, unde aşteptaseră să le vină rândul. 

Mănăstirea se umpluse de lume. Părea un furnicar în care se învârteau oameni 
de tot felul, cunoscuţi si necunoscuţi, oameni de la munte si oameni ai mării. Toti nu 
voiau altceva decât să privegheze, să se roage şi să plângă. 

In toată această mulţime de mireni şi călugăriţe ce plângeau nealinate ca nişte 
copile rămase orfane, se distingea figura egumenei, cuvioasa Xeni cea nevăzătoare. Ea s- 
a oprit un moment în faţa sicriului şi s-a aplecat puţin peste chipul plin de pace şi de o 
nesfârşită bunătate al Părintelui, ce părea să doarmă un somn uşor. Era Părintele său 
duhovnicesc si călăuzitor, binefăcătorul si ocrotitorul ei. Nu vedea mirul ce izvora ca 
picăturile de sudoare din faţa sfântului, dar îi simţea mireasma. Nemişcată, şi-a făcut de 3 
ori semnul crucii si a rostit: 

- Părintele nostru n-a murit. Trăieşte, ne priveşte şi se roagă în această seară 
pentru noi. Mănăstirea noastră o să crească, n-o va lăsa Domnul. Cât a trăit şi ne-am 
bucurat de harul Sfinţiei Sale, cât l-am avut alături, lângă noi şi ne-a fost far şi 
îndrumător, aşa ne spunea mereu. Cuvintele lui erau: „Aici, fiicele mele, în aceste locuri 
pustii, peste doar câţiva ani vor veni multe maşini şi lume multă cu daruri pentru 
mănăstire, cu podoabe de aur şi lumânări din cele mari". Iar noi, neştiutoarele, îl ascultam 
neîncrezătoare şi ne minunam. „Poate Prea Sfinţitul nu mai ştie ce spune", spuneam în 
sinea noastră neliniştite. Surorile mele, nu plângeţi, fraţi şi surori, nu mai jeliţi. Eghina şi 
Grecia au dobândit astăzi un cuvios şi un rugător fierbinte la Domnul Cel Răstignit. 

Cuvintele îi acopereau suspinele înăbuşite şi curgeau inspirate de o putere 
dumnezeiască şi de Harul Cel Sfânt. Cădeau asupra mulţimii ca o ploaie binefăcătoare, 
aducând împăcare şi blândeţe în inimile tuturor şi alungându-le, pentru o noapte, 
gândurile pline de întristare prilejuite de moarte. 

închinarea la moaştele sfântului a durat 3 zile şi 3 nopţi. în tot acest timp 
izvorau necontenit mir, ca picăturile de sudoare, înmiresmând tot aerul. 

La un moment dar, o ucenică s-a îngrijorat: 

- Va trebui să ne grăbim cu înmormântarea, i-a spus zorită Xeniei, nu se 
poate, măicuţă, trup e, o să miroasă! 

Seara, ducându-se să se odihnească puţin, a aţipit şi 1-a văzut pe Părintele 
Nectarie stând chiar lângă ea, îmbrăcat în veşmintele sale arhiereşti. 

- Prea Sfinţite, a strigat şi a căzut în genunchi să-i sărute mâna. 

- Miroase mâna mea, copilă dragă? a întrebat-o, mustrând-o uşor. 

- E înmiresmată, Prea Sfinţite, a şoptit fata, înspăimântată. 

- A ce miroase? 

- A tămâie si aloe. 

- Atunci nu te teme nici pentru trupul meu cel adormit. 

Ucenina s-a trezit speriată. A alergat la tronul de veci al Părintelui şi i-a 
sărutat de trei ori degetele albe precum crinii. A băgat din nou de seamă că din ele curgea 
întruna mir. 

Bineînţeles că s-au îngrijit să-1 îngroape cu toată cinstea. L-au aşezat lângă 
biserică, sub un molift verde şi stufos, pe care-1 îndrăgise sfântul. Acolo, când săpa ca să 
sădească puiul de molift, prima vieţuitoare şi egumenă a mănăstirii a auzit o voce ciudată 
zicându-i sfântului Părinte: „Lasă loc şi pentru mormânt". Da, acum toate se limpezeau. 
Bunul Dumnezeu rânduise ca locul acela să primească sfântul trup al fiului Său ales. 

înainte de a acoperi sicriul cu pământ, toate ucenicele şi surorile l-au acoperit 
mai întâi cu flori de lămâi de la lămâii pe care Părintele însuşi îi sădise cu mâna sa pe 
toate parcelele cu iarbă din jurul bisericii şi în jurul curţii. 



Testamentul Sfântului Nectarie 



După ce au trecut 4 zile de la adormirea sfântului, i s-a deschis testamentul la 
Tribunalul din Pireu. Dumnezeiescul Părinte avusese grijă să asigure sfântul Aşezământ, 
pe care-1 ctitorise, împotriva oricărei primejdii, încât să rămână nelegat şi ferit de orice 
intervenţie şi supus numai, în conformitate cu sfintele canoane, Episcopului conducător. 
Părintele Nectarie asigurase mănăstirea şi împotriva lipsurilor de orice fel, ca monahiile 
să se poată dedica cu totul îndatoririlor lor duhovniceşti şi nici o grijă să nu le abată de la 
ele. Redăm în continuare textul testamentului Sfântului Nectarie, asa cum a fost scris: 

„Testamentul meu. Subsemnatul Arhiereu Nectarie Kefalas, Mitropolit de 
Pentapolis, strămutat şi rezident în Grecia, retras în Eghina la proprietatea mea aflată în 
localitatea Xanthos, în deplinătatea facultăţilor mele mintale şi având judecata neatinsă, 
am scris astăzi în Eghina, în ziua de 2 ianuarie 1920, în locuinţa mea mai sus numită din 
Xanthos, lângă sfânta mănăstire de maici închinată de mine, la sfinţirea Bisericii, Sfintei 
Treimi, prezentul testament, prin care dispun ca toată averea mea să fie moştenită după 
cum urmează: 

Numesc şi stabilesc moştenitoare ale proprietăţii mele mai sus numite din 
Xanthos, pe care o deţin şi o stăpânesc în temeiul contractului de cesiune cu nr. 17126 
întocmit de către Notarul Public din Eghina, Gheorghios Likouris, pe baza aprobării 
Consiliului Municipal al Eghinei, conform Acrului cu nr. 4 din 17 februarie 1912, semnat 
de domnul Prefect al Atticii şi Beoţiei, şi în temeiul Protocolului cu nr. 5279 din 6 aprilie 
1912, de asemenea ale Bisericii ridicate de mine din temelii şi închinate Sfintei Treimi, 
dimpreună cu chiliile din jurul ei, pe care le-am restaurat şi le-am reconstruit, ale 
locuinţei mele particulare şi ale mobilierului, aşa cum este şi se află, precum şi ale 
întregului teren al acestui sfânt Aşezământ şi al locuinţei mele aflate în Pireu, pe 
bulevardul Freatidos, pe care o deţin şi o stăpânesc în temeiul contractului de vânzare cu 
nr. 18573 întocmit de Notarul Public din Eghina, Gheorghios Likouris, pe monahiile 
vieţuitoare pe proprietatea mea mai sus numită din Eghina, pe cele hirotonite şi pe cele 
afierosite Domnului de către mine sau de către un alt arhiereu, precum şi pe cele ce sunt 
deja ucenice. Dispun, de asemenea, ca toată averea mea mobilă şi imobiliară, oriunde s-ar 
afla după moartea mea, dobândită fie prin cumpărare, fie din donaţii, fie la schimb, 
întreaga mea bibliotecă, scrierile mele editate, ca şi manuscrisele needitate, toate sfintele 
odoare cum sunt: veşmintele preoţeşti, sfintele cruci, encolpioanele, mitra, pateriţele, 
toate sfintele vase, toate acestea, aşadar, doresc să rămână în veci averea inalienabilă a 
sfântului aşezământ de maici şi să rămână în posesia monahiilor fecioare surori, mai sus 
pomenite. Le acord maicilor, vieţuitoare în această mănăstire, dreptul de a înscrie în 
cartea obştei fecioarele cucernice pe care dânsele le socotesc vrednice să rămână în 
mănăstire şi de a le îngădui să fie afierosite după ucenicia cuvenită, la cererea lor, de 
către un Arhiereu, aşa cum rânduieşte Canonul al şaselea de la Sinodul de la Cartagina. 
Rog fierbinte Mitropoliţii, ce vor veni să le dăruiască cu prisosinţă harul afierosirii, şi 
doresc, ca dreptul de moştenire să fie transmis de-a pururea monahiilor afierosite şi celor 
tunse întru monahism. Mai doresc ca cele două plăci de marmură, cea de la intrarea 
Bisericii şi cea de la intrarea în sfânta mănăstire, unde scrie că întregul locaş este închinat 

Sfintei Treimi si recunoscut ca sălaş al vieţuitoarelor sale, cuvioasele maici, să rămână 
neatinse şi nedezlipite de la locul lor, ca mărturie a voii mele neschimbate, a afierosirii 
lor de către mine lui Dumnezeu, precum şi a dreptului preacuvioaselor monahii de a locui 
în veac în această mănăstire, spre lauda şi slujirea lui Dumnezeu Celui în Treime. 
Pisaniile (inscripţie sculptată în piatră) mai sus pomenite, care au fost aşezate de mine, 
poartă fiecare câte o inscripţie. Eu, Nectarie de Pentapolis, am scris astăzi această 
scrisoare de afierosire. 

Prima inscripţie. Fostul Mitropolit de Pentapolis, Arhiereul Nectarie, a ridicat 
din temelii acest sfânt locaş, închinat Sfintei Treimi spre pururea lauda Sa. Temelia a fost 
pusă la 1 ianuarie 1906, iar la 2 iunie 1908 a fost sfinţit. 

Pe pisania de la intrarea în Sfântul Aşezământ scrie: A doua inscripţie. 
Mănăstirea a fost ridicată cu ajutorul Domnului pentru preacuvioasele maici spre slujirea 
adevărată a lui Dumnezeu Cel în Treime, Făcătorul tuturor, de către smeritul jertfitor al 
lui Dumnezeu, Nectarie, fostul Mitropolit de Cirenaica Pentapolis. Lucrările de 
construcţie au început în anul 1904 şi s-au încheiat în 1912. 

Monahiile au datoria de a edita manuscrisele mele, dar pot înscărcina pe 
oricine altcineva a o împlini. De asemenea, monahiile sunt datoare a fi totdeauna modele 
de virtute si desăvârşire si a face din sfânta lor mănăstire un far duhovnicesc si o călăuză 
de înţelepciune şi cuminţenie. 

Las moştenire fratelui meu, Haralambis Kefalas, cele două case ale mele din 
Silivria. Prezentul meu testament, scris de către mine şi autentificat prin semnătura mea 
olografa, se va afla, după moartea mea, printre documentele mele. 

Eghina, 2 ianuarie 1920. 

Testator Mitropolitul de Pentapolis, Nectarie Kefalas." 

„Se vor înnoi şi firea şi vremea" 



Seminarul Teologic Rizarios a trimis mănăstirii, în semn de recunoştinţă şi de 
recunoaştere a serviciilor deosebite aduse de Sfântul Nectarie şcolii, o lespede de 
marmură ca să-i acopere sfântul mormânt. Pe ea a fost săpat un poem, compus în 
hexametri eroici de elevii Seminarului, pentru sfântul Părinte, un poem care în traducere 
sună astfel: 

„Priveşte, trecătorule, mormântul Stăpânului nostru 

Credinciosul Domnului, Nectarie Kefalas, 

Mitropolitul cel vestit al Pentapolisului, 

Cel ce a petrecut o viaţă întru vitute şi cucernicie şi 

Cel ce ale Cuvântului Dumnezeiesc toate ni le-a arătat 

Cu învătătura-i de viată dătătoare, 

O rană adâncă de durere lăsând nevindecată 

In sufletele credincioşilor şi în sufletele Muzelor ce i-au fost prietene, 
îl plânge obştea vieţuitoarelor din Parteonul cel sfânt al Eghinei, 
Lacrimi fierbinţi vărsând, îl plâng şi ucenicii de la Rizarios, 
Ce l-au avut părinte pe cel ce cu înţelepciune şi virtute i-a hrănit. 
Muzele însele ce, părăsindu-şi sălaşul şi coborându-se din Pieria, 
Au venit să locuiască în părţile Eliconului, 
îşi plâng ocrotitorul plecat dintre noi." 

Lespedea de mormânt a fost adusă în mai 1921, 6 luni după înmormântarea 
sfântului trup. înainte de a fi aşezată, maicile au considerat că ar trebui să aranjeze 
mormântul, ca să nu se surpe. De aceea, a fost nevoie să scoată din nou trupul din 
pământ. Când au ridicat capacul coşciugului s-au aflat în faţa unei vederi minunate: 
sfântul trup al Părintelui era neputrezit. înăuntru se aflau moaştele unui sfânt cu chipul 
palid, ce părea să doarmă. Din ele se răspândea o mireasmă negrăită, cea a Harului 
Sfântului Duh. Până şi florile de lămâi, ce acopereau trupul, primiseră darul 
nestricăciunii, părând că arunci fuseseră culese din pom. 

Maicile au dus într-o încăpere, cu mare evlavie, sfintele moaşte, moaşte 
izvorâtoare de har şi bună mireasmă, şi acolo au stat timp de 3 zile, umplând totul de 
bună mireasmă, până a fost gata mormântul. Apoi, l-au depus din nou în mormânt. In 
cazul în care un trup nu este atins de stricăciune după adormire, el trebuie lăsat în pământ 
pentru a se vădi dacă neputrezirea se datorează unor cauze naturale sau unor cauze 
suprafireşti, chiar dacă răspândirea neîncetată de bună şi tare mireasmă duhovnicească 
dovedeşte că acela este un trup sfânt şi sălaş al Harului lui Dumnezeu. 

Din curiozitate plină de evlavie şi din mare dragoste pentru Părintele lor 
duhovnicesc, maicile au hotărât ca după un an şi jumătate să deschidă iarăşi mormântul. 
Minune! Sfântul trup s-a găsit neatins, neschimbat, într-o stare suprafirească, acoperit 
doar de paloarea celor adormiţi, înmiresmând totul în jur. Nu era nici o îndoială că Harul 
lui Dumnezeu îl mărea pe credinciosul slujitor al Domnului, dumnezeiescul Nectarie, 
păstrându-i trupul fară prihană neatins de urâciunea putreziciunii. 

Din nou l-au aşezat în pământ. Timpul trecea, iar gândul maicilor şi al 
poporului era la mormântul sfântului, pe care-1 udau cu mirul lacrimilor lor. Nu erau 
lacrimi de tristeţe că nu se mai află cu dânşii, ci lacrimi de rugăciune. II implorau pe 
sfântul lor Părinte să le tămăduiască bolile si suferinţele sufletului, ale mintii si ale 

trupului. Aceia care îi cerea Harul, primeau darul întru cererea cea de folos. Mormântul 
sfântului cel smerit cu inima se prefăcuse în izvor de tămăduiri şi era mai cinstit decât 

scăldătoarea Siloamului fiindcă, spre deosebire de aceasta, care din vreme în vreme 
vindeca numai un singur bolnav, mormântul lui tămăduia nenumăraţi. 

După 3 ani încheiaţi de la fericita adormire a Părintelui său, s-a strămutat la 
Domnul, dând semne de sfinţenie şi Xeni, egumena nevăzătoare, ce fusese şi ea sălaş al 
luminii celei adevărate, cea care fusese străină în această lume (în limba greacă Xeni 
înseamnă străină). Maicile hotărâseră, toate într-un cuget, ca la răstimpurile rânduite de 
Biserică, să deschidă fericitul mormânt în care se odihnea acest tezaur al Ortodoxiei. 
Aşadar, când, după 3 ani, l-au deschis din nou, s-au aflat iarăşi în faţa aceleiaşi privelişti 
minunate: trupul şi sfintele veşminte erau neputrezite, printr-o putere mai presus de fire. 

Această biruinţă a Harului asupra firii omeneşti, care arată că „se înnoieşte şi 
firea, se înnoieşte şi vremea", poate fi explicată. Harul, care locuieşte cu prisosinţă în 
sufletele sfinţilor, le intră în trup. Prin urmare, după ce iese sufletul, Harul Sfântului Duh 
lucrează în trupul lor şi în tot ce se atinge de el, biruindu-se rânduiala firii. Atunci se fac 
nestricăcioase toate câte prin fire sunt supuse stricăciunii, iar cele ce ar trebui să 
răspândească duhoare, dimpotrivă, răspândesc bună mireasmă. Demonii sunt alungaţi şi 
boli ce n-aveau leac se tămăduiesc prin Harul Sfânt. Aşa cum Apostolii, care erau plini de 
Duhul Sfânt, vindecau nu numai cu cuvântul, ci şi cu umbra lor sau cu hainele lor sau cu 
vreun alt lucru de-al lor (Faptele Apostolilor 19, 12; 5, 15), tot aşa şi sfinţii ajung izvor de 
tămăduiri, umplându-i acelaşi Duh. 

Lucrarea taumaturgică (făcătoare de minuni) a Părintelui Nectarie continua 
fără încetare dincolo de mormânt: mulţi mărturiseau că îi tămăduise de boli cu neputinţă 
de vindecat, în timp ce alţii dădeau mărturie că sfântul alungase dintr-înşii demoni 
puternici ce-i chinuiseră ani de -a rândul şi care, sub puterea Sfântului, ieşeau cu strigăte 
înspăimântătoare. Mulţi credincioşi veneau din cele mai îndepărtate ţinuturi ale Greciei 
sau din ţări străine ca să se închine mormântului său din Eghina, care li se arătase şi care-i 
vindeca de boli de nevindecat. Despre Sfântul Nectarie, ca făcător de minuni şi 

tămăduitor, auziseră foarte mulţi credincioşi si acestui lucru s-a datorat hotărârea Bisericii 

de a-i recunoaşte si oficial sfinţenia, recunoscută mai întâi de cei mulţi. 

In ciuda tuturor dovezilor care mărturiseau în chip minunat despre prezenţa 
Sfântului Duh, dovezi mai mult decât convingătoare, şi în ciuda dorinţei aprinse a 
maicilor si a nenumăraţilor credincioşi, care se bucuraseră de binefacerile sfântului, de a-i 

vedea sfintele moaşte mutate în biserică, spre a li se închina tot poporul doritor al lui 
Dumnezeu, totuşi acestea au mai rămas o vreme în mormântul lor îzvorâtor de mir. 

In cele din urmă s-a dovedit că era voinţa Cuviosului Nectarie, care vedea 
dinainte ce era mai bine, să fie de folos cât mai multora şi el însuşi ca mădular întreg şi 
neîmpărţit să fie comoară a cât mai multor sfinte biserici şi mănăstiri, ca toţi să se 
sfinţească, toţi să primească Harul său şi pretutindeni să se reverse mireasma sa cea bună. 
De asemenea, voia să fie leac păcatului ce se întinde tot mai mult, leac împotriva 
ateismului şi răcirii inimilor noastre, împotriva morţii ce pune tot mai mult stăpânire pe 
sufletele noastre şi împotriva uitării de Dumnezeu şi a celor sfinte. 

Trăind cufundaţi în atâta amorţire, adormire (lipsa trezviei) şi nepăsare, 
stăpâniţi de o ireprimabilă dorinţă de a contesta totul, înghiţiţi de mlaştina 
materialismului şi a iubirii de trup, mintea poporului nostru atât de mult şi fară nădejde s- 
a întunecat, conştiinţa lui într-atât s-a pervertit şi inima lui într-atât s-a îngroşat, încât 
cuvântul credinţei, cuvântul duhovnicesc, fie îi produce alergie sau scârbă, fie i se 
răspunde cu dispreţ şi ironii. Ca răspuns, Dumnezeu ne dăruieşte o unealtă a Sa, ca să-şi 
trezească fiii cufundaţi de către satana în adormirea păcatului: semnul! 

Asa cum iudeii învârtoşaţi cerea odinioară semne, iar elinii cereau 

înţelepciune, tot aşa şi acum mărturiile de netăgăduit despre vindecarea unor boli 
incurabile, buna mireasmă izvorâtă din oasele sale goale, toate minunile făptuite, 
apariţiile sfântului, toate acestea pot deştepta şi scoate la lumina lui Dumnezeu pe toţi 
care dorm în întunericul satanei. 

Atât monahiile cât şi poporul aşteptau cu nerăbdare canonizarea Sfântului 
Nectarie şi scoaterea lui pentru totdeauna din măruntaiele întunecate şi reci ale 
pământului la lumina slujirii şi cinstirii sale în biserică. De aceea, urmăreau din vreme în 
vreme starea sfintelor moaşte. S-a constatat că, prin iconomia lui Dumnezeu, sfântul trup 
s-a păstrat în bună stare şi neputrezit ani de-a rândul. In cel de-al douăzecilea an de la 
adormire, după ce în primii ani chiar şi cei mai neîncrezători s-au putut convinge de 
prezenţa lui Dumnezeu înăuntrul Sfântului Părinte, tot Dumnezeu a îngăduit ca legea firii 
să-şi urmeze cursul. Sfântul trup de nevoitor al Părintelui Nectarie s-a desfăcut în cele din 
urmă în cele din care a fost făcut. Harul dumnezeiesc a rămas însă în sfintele sale 
oseminte în chip de bună mireasmă mai presus de fire, de vreme ce răspândesc o 
mireasmă negrăită şi nespus de dulce celor ce cu evlavie li se închină şi cu credinţă le 
sărută. 

Această putrezire s-a făcut prin pronia Domnului şi ca urmare a dorinţei 
Sfântului Nectarie. O mărturiseşte o credincioasă căreia Sfântul Nectarie i s-a arătat ca să 
o liniştească. Aflând că trupul Sfântului putrezise şi necunoscând iconomia atotînţeleaptă 
a lui Dumnezeu, această femeie a început a se jeli zi şi noapte, până într-o noapte când 1-a 
văzut aievea, purtător de lumină şi cu totul viu, pe iubitul său Părinte Nectarie. Dânsul i-a 
spus atunci cu zâmbetul său plin de sfinţenie: „De ce te-ai întristat? Eu m-am rugat 
Domnului să îngăduie trupului meu să putrezească. L-am rugat pentru evlavia creştinilor, 
ca osemintele mele să se împartă în toată patria noastră Grecia şi în toată lumea şi să fie 
mângâiere credincioşilor". 

La 32 de ani de la cuvioasa sa adormire, după ce sfintele sale moaşte au 
dobândit o ultimă înfăţişare, aceea de oseminte, s-a hotărât, după voia sa, dar şi prin 
puterea Harului Sfântului Duh, dezgroparea lor cu toată cinstea cuvenită şi recunoaşterea 
lor ca moaşte de sfânt. Slujba de dezgropare a fost ţinută pe 2 septembrie 1953, de către 
Mitropolitul Procopie, sub conducerea căruia se afla Eghina. împreună cu dânsul au slujit 
fostul Mitropolit de Ilia, Antonie, şi preoţi veniţi din toată Eghina, autorităţi, monahii de 

la alte mănăstiri şi mulţime de credincioşi evlavioşi. Seara s-a ţinut priveghere în biserica 
mănăstirii, cu mulţime de clerici si mireni. închinarea la sfintele moaşte ale 
dumnezeiescului Ierarh Sfântul Nectarie a avut loc în cântări de slavă, asupra tuturor 
pogorându-se mireasma negrăită a Sfântului. 

Vorbind de minunile sfântului şi de multele sale binefaceri, am putea pomeni 
aici cuvintele Evanghelistului Ioan: „Dar sunt şi multe alte lucruri pe care le-a făcut, şi 
care, dacă s-ar fi scris cu de-amănuntul, cred că lumea aceasta n-ar cuprinde cărţile ce s- 
ar fi scris. Amin" (Ioan 21, 25). 

încheiem scurta biografie a Sfântului Nectarie cu un fragment din biografia 
scrisă de părintele Abimelec, care 1-a cunoscut atât pe Sfântul Părinte cât şi mediul său, 
de unde si-a cules informaţiile: 

„Veniţi toţi, primiţi învăţătura nemuritoare despre înţelepciunea cea adevărată 
şi despre credinţa plină de evlavie, veniţi să primiţi comoara ştiinţei celei adevărate. 
Bucurati-vă si desfatati-vă toti de florile minunate si înmiresmate ale înţelepciunii sale si 
săturaţi-vă de învăţăturile sale. Stăpâni şi supuşi, regi şi preoţi, monahi şi mireni, bogaţi şi 
săraci, robi si oameni liberi, toti înţelepţii si toti câţi n-ati auzit de binefacerile învăţăturii, 
să vă înţelepţească, să vă lumineze şi să vă sfinţească cinstitul şi sfinţitul său trup, 
umpleţi-vă de mireasma lui şi sufletele şi trupurile voastre se vor înmiresma. 

Dar, o, culme a Părinţilor, cunună a Ierarhilor, pildă şi chip al cucernicilor 
învăţători, păzeşte -i pe toţi credincioşii de toată erezia şi de toată rătăcirea în care vor să-i 
poarte legiunile cele noi pierzătoare de suflete, ce vor să lovească în Ortodoxie şi să 
întineze curata şi neprihănita noastră credinţă. Roagă-te dar fară încetare lui Dumnezeu 
Cel în Treime pentru pacea lumii, pentru ocrotirea şi întărirea tuturor Creştinilor. Amin." 

După ce poporul s-a încredinţat de sfinţenia sa de netăgăduit a Părintelui 
Nectarie şi în urma demersurilor făcute de către Mitropolitul conducător al Eghinei, 
Patriarhia Ecumenică a înaintat, printr-un act patriarhal sinodal, la canonizare. Astfel, în 

1961, preablândul nostru Părinte Nectarie a fost consacrat, în mod oficial, şi trecut în 
rândul Sfinţilor Ortodoxiei. Este prăznuit pe 9 noiembrie în toate bisericile şi mănăstirile. 
Atunci e cinstit şi se cântă cântări inspirate din Canoane, din Paraclise, din Canonul 
Bunei Vestiri şi din Laude, cântări ce au fost compuse de părintele Gherasim 
Mikraiannanitis. 

Actul Patriarhal si sinodal al Patriarhiei Ecumenice 
de canonizare a Episcopului de Pentapolis 
NECTARIE KEFALAS 



ATENAGORAS, 

prin mila lui Dumnezeu, Arhiepiscopul Constantinopolului, al Noii Rome şi Patriarh 

Ecumenic 

Nr. Prot. 260 

Pe cei ce în viaţa aceasta, cu înţelepciune, cu dreptate şi cucernicie, au vieţuit, 
faptuind şi învăţând multe şi despre care, după binecuvântata lor strămutare, Dumnezeu a 
mărturisit prin semne şi minuni, Sfânta Biserică a lui Hristos a ştiut a-i cinsti şi răsplăti în 
veac, după cuviinţă şi cu toată evlavia, cu cântări şi laude, şi a chema mijlocirea lor 
bineplăcută la preabunul Dumnezeu pentru lăsarea păcatelor şi pentru tămăduirea celor 
bolnavi. 

De vreme ce fericitul întru pomenire Mitropolit fost de Pentapolis, Nectarie 
Kefalas, mutat la Domnul pe 9 noiembrie, anul mântuirii 1920, a dovedit o astfel de viaţă, 
deosebindu-se prin marea cuviosie si sfinţenie a vieţuirii sale pământeşti, înfatisându-se 

model şi pildă de virtute, de înfrânare şi de săvârşire a binelui, învrednicindu-se a primi 
de la Dumnezeu atât în timpul binecuvântatei sale vieţi, cât şi după adormire, harul 
lucrării minunilor, noi, dimpreună cu preasfinţiţii şi prea cinstiţii Mitropoliţi, iubiţii noştri 
fraţi întru Duhul Sfânt şi împreună-slujitori, luând în consideraţie viaţa sfântă şi 
binecuvântatul sfârşit al acestui cuvios bărbat, precum şi minunile împlinite până acum, 
ca şi cele de acum, asupra cărora ne-a atras atenţia şi ne-a încredinţat prin raportul său 
către Biserică, aprobat prin Hotărârea Sfântului Sinod al Sfintei Biserici a Greciei, Prea 
Sfinţitul Mitropolit de Idra, Speţes şi Eghina, fratele nostru iubit, Procopie, care ne-a 
încredinţat, de asemenea, de convingerea şi de credinţa neclintită în sfinţenia acestui 

ierarh, de dorinţa obştească arătată în cursul ultimului deceniu si de rugămintea de a fi 

trecut în rândul Sfinţilor, nu numai a pliromei (totalitatea oamenilor creştini) de 
Dumnezeu ocrotitei sale eparhii, în care se află Mănăstirea Sfintei Treimi, întemeiată de 
Cuvios, unde a vieţuit şi unde este îngropat, ci şi a credincioşilor creştini plini de evlavie 
din întreaga Grecie, noi am hotărât, urmând rânduiala obişnuită a Bisericii, a i se acorda 
si acestuia cinstirea cuvenită sfinţilor bărbaţi. 

De aceea, legiuim dimpreună cu Sfântul Sinod şi hotărâm şi încuviinţăm întru 
Sfântul Duh ca, de acum şi până în veac, fericitul întru pomenire Ierarh Nectarie Kefalas 
să fie trecut în rândul Cuviosilor si Sfinţilor Bisericii si să i se aducă cinstire de către 

credincioşi cu cântări si laude la 9 noiembrie, ziua în care cu cuviosie si-a sfârşit viata cea 

5 5 ~ 5 5 5 5 

după trup. 

în semn de recunoaştere si confirmare a celor de mai sus, s-a întocmit si 

prezentul Act Patriarhal şi Sinodal înscris şi semnat în acest Codice al Sfintei şi Marii 
noastre Biserici a lui Hristos. Un exemplar identic şi cu aceeaşi valoare a fost trimis Prea 
Sfinţitului Mitropolit de Idra, Speţes şi Eghina, Procopie, pentru a fi depus în arhivele 
sfintei sale Mitropolii. 

în anul mântuirii 1961, 20 aprilie. 
S-au împărţit 14 exemplare. 

Patriarhul Constantinopolului, Atenagoras, s-a pronunţat. 



174 



Aprecieri şi impresii ale elevilor săi 



1. Leonidas I. Filippidis, Profesor la Universitatea din Atena 

Cu adâncă emoţie am aflat vestea strămutării cinstitelor moaşte ale în veci 
pomenitului Mitropolit de Pentapolis, Nectarie, de acum ale Sfântului nostru Nectarie, ce 
luminează ca un cuvios al Domnului pe firmamentul sfintei noastre Biserici. Fericesc, 
pentru comoara nepreţuită ce i-a fost dăruită de Dumnezeu, sfânta mănăstire din Eghina, 
al cărei umil închinător am fost şi eu, în două rânduri, anul trecut. 

O negrăită emoţie mă cuprinde amintindu-mi de vremea când, copilandru de 
6 ani, l-am cunoscut pe Sfântul Părinte la Seminarul Rizarios, unde, pururea pomenitul 
meu părinte Ioannis a fost, vreme de 50 de ani, secretar general. De atunci îmi plăcea să 
vin în fiecare zi la Seminar, unde sfântul era director, şi să-i sărut mâna. în sufletul meu 
de copil se întipărise atât de adânc figura ascetică şi sfântă a Părintelui, încât şi astăzi îl 
am viu dinaintea ochilor. Este pururea cu mine şi mă însoţeşte mai viu ca niciodată, 
locuind în sufletul meu. Răspândeşte bună-mireasmă de virtute, blândeţe şi bunătate. Deşi 
încă în trup, era nematerial. Mă iubea atât de mult, încât niciodată nu mă părăsea 
sentimentul că este prezent lângă mine şi că mă ajută. L-am chemat să mă ajute într-o 
grea încercare, ce m-a lovit de curând, şi m-a auzit: a dus rugăciunile mele Dumnezeului 
Celui drept şi m-am învrednicit a întrezări, în mijlocul întunericului, strălucirea şi, la 
scurt timp, a vedea lumina plină a deplinei dreptăţi, care a pus capăt suferinţei mele. 

La vârsta de 11 ani, în 1910, am intrat elev la Seminarul Rizarios. Sfântul 
Nectarie nu mai era director, se retrăsese de o vreme mai aproape de Domnul, dar în 
şcoală duhul său prealuminat era viu. Când eram în primul an, elevii din anul cinci 
vorbeau despre dânsul ca despre un bărbat sfânt. Am avut însă prilejul să comunicăm pe 

deplin cu Părintele însuşi, în persoana credinciosului său „domn Kostis", un domn cu 
adevărat nobil, din vremurile cele bune de altădată. In scurt timp m-am aşezat să citesc 
toate cărţile Părintelui. De fiecare dată, până astăzi, e o desfătare pentru mine, când le 
deschid, să mă simt pătruns de mireasma suflării sale sfinte, purtat în lumile spirituale în 
care pătrunsese acest sfânt bărbat. 

îngenunchez, în gând, dinaintea cinstitelor sale moaşte, fericit de a-1 fi 
cunoscut în persoană şi de a fi fost binecuvântat de dânsul, şi mă rog Domnului ca harul 
şi binecuvântarea Sa, pentru rugăciunile Sfântului Nectarie, cu prisosinţă să se reverse din 
cer asupra noastră, a tuturor, şi asupra Neamului nostru. 



2. Amilcas S. Alivizatos, Profesor la Universitatea din Atena 

Eram tânăr student la Teologie şi îl vizitam adesea pe Părinte, la îndemnul 
său. Dânsul era directorul Seminarului Rizarios. Căutam cu admiraţie la sfinţenia 
chipului său, desfatându-mă totdeauna de conversaţia noastră, în care ieşea la iveală 
erudiţia sa teologică. Eram încântat ascultându-1 cum îmi citea fragmente întregi din 
manuscrisele cărţilor sale, lucrări de teologie sau volume de poezie sfântă, atunci aflate în 
curs de editare. 

Mi-1 aduc aminte ca acum, citindu-mi din Psalmii pe care-i tradusese cu 
multă artă în stihuri, pentru a răspândi înţelepciunea şi credinţa din această carte a Sfintei 
Scripturi, spre folosul pliromei (totalitatea oamenilor creştini) creştine. 

Ar merita să se scrie mult despre cărţile şi scrierile Părintelui, mai cu seamă 
că unele din ele au umplut, când au apărut, goluri evidente şi notorii ale literaturii 
noastre teologice, sărace acum o vreme. Mă refer la comentariile la Sfânta Evanghelie, la 

Pastorala sa, la Psalmii săi şi la culegerea de citate din Scripturi, dar şi la multe altele, 
care ocupă o poziţie privilegiată printre puţinele cărţi ecleziastice apărute la acea epocă... 

Iubirea şi felul binevoitor al cuviosului Părinte, cu care mă întâmpina de 
fiecare dată în chilia sa, mi-au lăsat o adâncă impresie, ca şi aura de sfinţenie care-i 
lumina necontenit chipul. 

Lăsând cum se cuvine râvna sfântă arătată de cuvioşia voastră pentru 
recunoaşterea mai largă a sfinţeniei cinstitului ierarh Nectarie, ca sfintele sale moaşte să 
fie cinstite şi închinate şi să slujească celor ce le folosesc cu evlavie, mă rog la Domnul, 
pentru rugăciunile Părintelui nostru, să facă din mănăstirea voastră, în care dânsul a 
nădăjduit şi pentru care s-a ostenit atât, un centru al adevăratei vieţi creştine şi ortodoxe 
în toate. Domnul s-o facă să lumineze toate drumurile atât de tulburate ale vieţii societăţii 

noastre. Dumnezeu să ajute ca sfinţenia Părintelui să fie recunoscută de toti creştinii 

J 5 5 5 

Bisericii, ca să primească şi în această viaţă răsplată, ca rob credincios ce a fost, şi ca să i 
se aducă recunoştinţa cuvenită pentru cât a slujit şi încă mai slujeşte, cu credinţă, Biserica 
lui Hristos, prin marea sa sfinţenie. 

Chemând asupra mea şi a casei mele bogatele rugăciuni ale Sfântului Părinte, 
ce au darul de a-L îmblânzi pe Domnul asupra noastră, şi avându-1 mijlocitor la 
Mântuitorul Hristos pentru noi păcătoşii, toţi robii şi fraţii săi, rămân. 



3. Din scrisoarea egumenului Filotei Zervakos 

Dumnezeu dă darurile Sale îndeobşte acelora care au cele trei mari virtuţi: 

smerenia, credinţa şi iubirea. Cu acestea trei a fost împodobit şi pururea pomenitul 
Nectarie, care prin ele s-a arătat sfânt. Spune Domnul: „Spre cine voi căuta dacă nu spre 
cel smerit si blând si care tremură la cuvintele Mele?". Domnul îsi întoarce fata de la cei 

mândri, dar dăruieşte har celor smeriţi. La smerenia Doamnei noastre, Stăpâna 
Născătoare de Dumnezeu şi pururea Fecioara Măria, a căutat Domnul, de aceea zice 
Dânsa „a căutat spre smerenia roabei Sale". Spre smerenia sfinţilor Profeţi, Apostoli şi a 
tuturor Sfinţilor a căutat Domnul şi pe toţi i-a făcut vase încăpătoare şi unelte ale Duhului 
Sfânt. Aşadar, şi spre smerenia în veci pomenitului Părinte al nostru duhovnicesc, 
Nectarie, a căutat Domnul şi 1-a făcut Sfânt. A mai căutat şi spre dreapta sa credinţă, 
statornică şi neclintită, care se vede în multele şi înţeleptele sale scrieri şi mai cu seamă în 
acelea în care, pe de-o parte, ne învaţă credinţa ortodoxă, propovăduind-o, mărturisind-o 
şi susţinând-o, iar pe de altă parte, îi combate şi îi desfiinţează pe eretici şi pe cei cu rea 
credinţă, răsturnând cu mărturii şi dovezi de netăgăduit, alese cu înţelepciune, dogmele 
lor şubrede şi hulitoare şi rătăcirile lor, pe care le strică ca pe o pânză de păianjen. 
Această credinţă a sa, însoţită şi de fapte, 1-a arătat a fi făcător de minuni. Domnul le-a 
spus ucenicilor Săi: „Iar celor ce vor crede, le vor urma aceste semne: în numele Meu, 
demoni vor izgoni, în limbi noi vor grăi; şerpi vor lua în mână şi chiar ceva dătător de 
moarte de vor bea nu-i va vătăma, peste cei bolnavi îşi vor pune mâinile şi se vor face 
sănătoşi" (Marcu 16, 17-18). 

A căutat, aşadar, Domnul la iubirea sfântului, din tot sufletul si din toată 
inima, pentru Dumnezeu şi pentru aproapele. Nu-1 voi uita niciodată pe acela pe care l-am 
văzut intrând ca un sfânt în sfântul jertfelnic, mai ales noaptea la utrenie. De câte ori se 
întâmpla să vin la mănăstire, rămâneam la slujbă în Sfântul Altar şi-1 vedeam pe sfânt 
intrând, căzând în genunchi dinaintea lui Iisus Cel Răstignit, îmbrăţişând Sfânta Cruce, 
rugându-se cu suspine negrăite şi udând îndelung cu lacrimi lemnul Crucii. Ce poate arăta 
mai bine iubirea sa din tot sufletul şi din toată inima pentru Dumnezeu? Dar şi câtă iubire 
arăta aproapelui, mai ales săracilor, pe care-i primea cu cea mai mare bunătate şi 
seninătate şi pe care-i miluia nu din ce-i prisosea, ci din ce nu avea. De multe ori îşi golea 
portofelul şi dădea fără să aştepte banii înapoi, tot ce avea la dânsul şi nu-şi păstra pentru 
sine nici un bănuţ, ştiind că Domnul avea a-i trimite ajutor. 

4. De la răposatul nostru Părinte Amfilohie Makris 



Supunându-mă rugăminţii Sfinţiei Voastre de a scrie câteva cuvinte despre 
Sfântul Nectarie, Mitropolit de Pentapolis, pe care l-am cunoscut şi l-am frecventat din 
1914 până la mutarea sa la Domnul, cu evlavie fac cunoscut iubirii voastre că-1 
consideram un sfânt viu, însufleţit de cel mai curat duh al ortodoxiei. Legătura mea cu 
dânsul făcea ca sufletul meu să se umple de respect şi evlavie pentru sfinţenia persoanei 
sale, iar atunci când mă mărturiseam aveam prilejul să văd marea sa iubire, deplina sa 
smerenie şi adâncul spiritualităţii sale. îmi era sprijin în ispitele vieţii monahale. 

Plecam din mănăstirea mea de metanie şi din Patmos, supunându-mă la jertfe 
şi grele osteneli, numai ca să-1 întâlnesc pe omul lui Dumnezeu, despre care se dusese 
vestea până în Dodecanezul aflat în robie pe vremea aceea. Când îl vizitam împreună cu 
monahul Antipa, care dorea a-i împărtăşi interpretarea sa la Apocalipsa lui Ioan, Părintele 
ne spunea că nu s-a ocupat cu interpretarea acestei cărţi profetice, fiindcă i-ar fi trebuit 
duhul Evanghelistului Ioan. 

Vicleşug nu era în inima lui, ci numai o dorinţă arzătoare îi înflăcăra sufletul, 
aceea de a vedea viaţa monahală întinzându-se în întreg neamul nostru chinuit, potrivit cu 
duhul Părinţilor noştri, ca Biserica Tării să-si poată afla ostaşi afierositi ei si să poată 
căpăta putere şi prestigiu de la fortăreţele creştinismului, adică de la mănăstiri. Aplecarea 
mea spre monahism se datorează, în cea mai mare parte, îndemnurilor lui. 

Mănăstirea din Eghina era pecetea duhului său. Era un om al rugăciunii şi un 
singur gând avea, acela de a înfiinţa centre de rugăciune. Vorbea despre rugăciunea 
inimii, întrucât cultivase înăuntrul său această formă înaltă de rugăciune. L-am urmărit în 
timp ce slujea şi i-am văzut credinţa adâncă, cucernicia şi teama de Dumnezeu Care 
locuia într-însul. 

Din mărturii, am aflat mai multe lucruri. Mai întâi, când sfântul se afla în 
rugăciune, nu mai auzea nici un zgomot şi nici bătăile în uşa chiliei sale, iar atunci când o 
deschideau, îl vedeau răpit, cu mâinile ridicate, cu privirea aţintită spre cer şi înconjurat 
de o flacără de foc. în al doilea rând, când sfântul său trup a fost adus din Atena la 
mănăstirea sa din Eghina, monahia Xeni, după cum mi-a spus plângând, că trupul 
sfântului, ca un vas omenesc ce fusese, avea să se strice şi să miroasă. însă una din surori 
1-a visat pe Părinte plimbându-se prin mănăstire. Părintele a încredinţat-o că va rămâne 
lângă dânsele şi, întinzându-i mâna ca s-o sărute, i-a spus: „Miroase mâna mea?", la care 
sora i-a răspuns că nu, atunci Părintele a continuat: „Atunci spune-i maicii Xeni că 
Stăpânul nu miroase". 

Respectul pentru Sfântul Nectarie m-a împins să ridic în Eghina, aproape de 
templul antic al zeiţei Artemis-Affea, o mănăstire închinată Sfântului Mare Mucenic 
Mina, cu misiune socială. L-aş ruga pe Sfântul să mijlocească la Domnul pentru buna 
slujire, creşterea şi dezvoltarea întru Domnul a locaşului, să dea bune roade, aşa cum 
dânsul a dorit-o când era viu în mijlocul nostru. 



5. Din scrisoarea protopresbiterului Nikolaos V. Milonas 

Acum înţeleg psihologia în veci pomenitului nostru Părinte şi purtarea lui faţă 
de fiecare elev în parte. Era fără greşeală şi pe ea se bazau metodele sale pedagogice, prin 
care îi întărea pe unii şi pe alţii. Mânia era ceva cu totul necunoscut pentru dânsul. Nu-mi 
amintesc ca vreodată, făcând observaţii elevilor pentru greşelile lor, să i se fi tulburat cât 
de puţin chipul liniştit şi sfânt. Gura lui avea puterea de a ne ţine prizonieri şi nemişcaţi 
atunci când făcea vreo observaţie sau dădea sfaturi părinteşti. 

Cu adevărat, elevii din vremea mea recunoşteau în persoana sfântului un tată 
iubitor, un pedagog şi tutore fără seamăn. Era cu adevărat un profesor înţelept. Scria şi 
edita necontenit lucrări de teologie pe orice temă, lucrând zi şi noapte ca să sporească 
literatura noastră teologică. A fost de asemenea şi un suflet poetic. A compus multe 
imnuri închinate lui Dumnezeu Cel în Treime, Preasfmtei Născătoare de Dumnezeu si 
sfinţilor. Când le cânta, se ridica de la pământ. Ii îndemna pe elevii săi, prin aceste cântări 
şi prin pilda sa de sfinţenie, la trăirea mistică, fiindcă sufletul său era bogat în credinţă, 
iubire si bunătate. 

Era o întrupare a virtuţii, iar sufletul lui o grădină a raiului. Simplitatea şi 
marea sa bunătate mărturiseau un suflet de copil. Era o universitate întreagă şi un suflet 
sfânt. Era o personalitate religioasă şi mistică, având vedere duhovnicească. Cultiva 
învăţământul grecesc şi în acelaşi timp vieţuia ca un sihastru. Rugăciunea lui era ceva 
dumnezeiesc. Liturghia lui era mistagogie (mister religios), la fel şi cuvântul şi 
propovăduirea sa. 



6. Economul Themistoklis Papakonstantinu, protoiereu la Biserica 
Sfântul Nicolae - Pefakia 

Am fost elev al Seminarului Teologic Rizarios din 1903 până în 1908, în 
epoca sa de înflorire şi de glorie. Mediul şcolii, de la sfântul său director şi de la distinşii 
profesori până la Consiliul Administrativ, a contribuit la modelarea şi formarea 
caracterului desăvârşit, moral şi plin de virtute al elevilor. Chemarea cea mai bună şi cea 
mai cucernică, precum şi credinţa fierbinte şi vie au fost primite de elevi de la Sfântul 
Nectarie de Pentapolis, cu adevărat o figură biblică, şi Părinte al Bisericii, ce-şi învăţa 
elevii atât cu vorba, cât şi cu fapta. 

Nectarie de Pentapolis era întru totul lipsit de răutate şi de viclenie, era smerit 
si înţelept si un dascăl erudit. Era iubitor de oameni, milostiv si însufleţit de o credinţă vie 
şi fierbinte şi de un entuziasm dumnezeiesc. Când slujea, se ridica de la pământ, încât 
credeai că dimpreună cu dânsul slujeau şi îngerii. Influenţa sa asupra credincioşilor, 
veniţi la Liturghie, era vizibilă şi copleşitoare. Când a plecat din Lamia, unde slujise ca 
predicator, toţi locuitorii l-au însoţit până la jumătatea drumului spre Stilida, aceasta 
pentru că îl iubeau peste măsură şi nu puteau îndura despărţirea de dânsul. 

Odată, a trebuit să slujească într-o biserică din Atena. în altar a întâlnit un 
preot sărac, îmbrăcat cu o rasă veche şi ponosită. Văzând starea împreună-slujitorului 
său, si-a dezbrăcat rasa si i-a dat-o, rămânând dânsul fară. Părintele Antonios Nichiforos 
1-a întrebat atunci: „înalt Prea Sfinţite, ce-o să facă Sfinţia Voastră fară rasă?" iar Sfântul 
i-a răspuns: „Lasă, găsesc eu de unde să-mi fac alta". Atât de tare se mâhnise văzându-1 
pe fratele său, slujitor ca şi dânsul al Bisericii, sărac şi suferind. De altfel, salariul pe care 
îl primea de la Seminar îl împărţea, cea mai mare parte, săracilor, iar ce-i rămânea îşi 
edita cărţile pline de negrăită înţelepciune, cărţi ce răspândeau mireasma cucerniciei şi a 
credinţei sale fierbinţi si vii. 

Ducea o viaţă de studiu în singurătate. Insă, simţea datoria sfântă de a-şi 
împărtăşi credinţa, iubirea şi întreaga viaţă trăită în virtute elevilor şi tuturor celor ce-1 
frecventau. Odată, la o oră de cateheză, ne-a povestit o minune pe care a facut-o pe când 
se afla în Egipt. Noi, cei care am avut sanşa de a-1 avea director şi profesor, credem că 
Părintele a fost un sfânt încă din timpul vieţii şi că Dumnezeu i-a rânduit un loc printre 
sfinţii făcători de minuni. Sfântul Nectarie de Pentapolis adunase într-însul toate câte le 
scria Apostolul Pavel Galatenilor: iubire, credinţă, blândeţe şi înfrânare. După moarte, 
Dumnezeu 1-a învrednicit si de harul tămăduirii. De aceea si mănăstirea, închinată Sfintei 
Treimi, pe care a zidit-o în Eghina, este astăzi loc de închinare pentru creştini, iar dânsul 
este cinstit de credincioşi ca un sfânt făcător de minuni. 

5 

Deja conştiinţa creştinilor Bisericii îl recunoaşte drept sfânt, iar Bisericii îi 
revine sarcina de a valida în timp credinţa acestora. 



7. Profesorul Anghelos Nisiotis, protoiereu 

Pe Sfântul Nectarie l-am cunoscut când am fost admis la Seminarul Rizarios, 
în august 1904. 

îmi amintesc de parcă ar fi fost ieri că m-au aşezat dinaintea marelui tablou al 
lui Gheorghios Rizarios, ca să făgăduiesc că mă voi preoţi. Nu mi-a fost greu s-o fac, 
fiindcă de la o vârstă fragedă am nutrit această dorinţă. După ce am făgăduit, nimic nu m- 
a ispitit şi nu m-a făcut să mă depărtez de preoţie. Răspunsul meu, lipsit de orice ezitare, 
şi râvna pe care o arătam pentru slujirea Bisericii mi-au atras bunăvoinţa sfântului nostru 
director, încât îi transcriam manuscrisele cărţilor în biroul său ori scriam după dictare 
materialul pentru cărţile care aveau să apară între anii 1904 şi 1908. 

Deşti eram încă un copil, îi simţeam sfinţenia. Şi nu numai eu, ci toţi elevii 
Seminarului recunoşteam personalitatea extraordinară a directorului nostru. Se distingea 
prin credinţa sa fierbinte. Ne împărtăşea tot ce ştia nu numai predându-ne o lecţie sau 
alta, ci şi povestindu-ne minuni, pe care de mic le văzuse, făcând astfel să se dezvolte în 
sufletele noastre credinţa în Dumnezeu şi iubirea pentru Biserică. 

Se distingea prin smerenie, blândeţe, iubire de oameni şi prin marea sa 
dragoste pentru Preasfânta Născătoare de Dumnezeu, pe care o cânta mereu. Pentru dânsa 
a scris un întreg volum de imnuri, pe care le-a adaptat pentru glasurile muzicii bisericeşti, 
îi creştea inima când îi auzea pe seminarişti cântându-le. De asemenea, ajungea să-i ceară 
câte o familie nevoiaşă ajutor, că îi trimitea tot ce mai avea din salariu, chiar dacă trebuia 

să rămână fară un ban până la sfârşitul lunii. Spunea Părintele: „Noi avem o mâncare de 
la şcoală, însă ei nu au ce mânca". 

Conducea Seminarul cu blândeţe, nu cu severitate. Când un elev era pârât 
pentru vreo abatere, îl chema la dânsul şi îl asculta, crezându-1 mai degrabă pe el decât ce 
se spunea că făcuse, spunând că elevul nu minte. O asemenea atitudine a directorului îl 
îndrepta pentru totdeauna pe cel ce greşise. 

Era neiubitor de avere. Cel mai adesea, îşi tipărea cărţile din economii şi le 
dăruia apoi, trimiţându-le cu dedicaţie scrisă de propria-i mână miniştrilor, deputaţilor 
sau profesorilor, iar tuturor elevilor săi le împărţea imediat după ce se tipăreau. 



8. Gheorghios Sotiriu, profesor la Universitatea din Atena, 
academician 

Păstrez vie amintirea înalt Prea Sfinţitului Mitropolit Nectarie de Pentapolis, 
director al Seminarului Rizarios, în timpul celor 5 ani în care am fost elevul acestei 
respectabile şcoli (1895 - 1899). 

Alti absolvenţi ai scolii, fraţi în duhul rizarian, cum ne numeam noi, au 
înfăţişat deja personalitatea impunătoare a Părintelui: bunătatea copilărească, credinţa 
adâncă şi neostenita sa dragoste pentru muncă erau pentru noi o pildă vie. Pe drept a fost 
recunoscut de Biserică drept Cuvios, de vreme ce sfinţenia sa era vădită. Vieţuia în 
înfrânare, era nevoitor, milostiv şi cu adevărat sfânt. 

Toti, câţi am avut şansa să fim elevii acestei sfinte scoli înfiinţate de Rizarios 

5 " 5 5 5 5 

şi să-1 avem director pe Mitropolitul Nectarie, ne amintim de firea sa extrem de blajină şi 
de influenţa pe care o avea asupra noastră personalitatea sa strălucitoare. Nu era un 
director cu cunoştinţe de pedagogie, aşa cum ar cere funcţia celui care are de îndrumat 

elevi, fiecare cu caracterul său; însă era un psiholog minunat. Nu dădea niciodată 
pedepse. Era de ajuns un cuvânt de-al său, un sfat dat cu blândeţe, ca elevul să înţeleagă 
că greşeşte şi să se îndrepte cu adevărat. Acest lucru 1-a izbutit, cu personalitatea sa, 
Părintele director. Acesta era darul său nepreţuit. 

Pe drept i s-a dat Prea Sfinţitului Nectarie „cununa dreptăţii" şi pe drept a fost 
aşezat în rândul sfinţilor. 



9. Mitropolitul Fokis Atanasie 

îi mulţumesc bunului Dumnezeu de a mă fi învrednicit să învăţ sub 
îndrumarea unui sfânt şi cuvios bărbat, a Părintelui Nectarie, directorul Seminarului 
Teologic Rizarios. 

Dacă sfinţenia sa este recunoscută oficial de Biserică, după moartea sa şi 
după minunile făptuite (dovada cea mai grăitoare a sfinţeniei), eu îl consideram sfânt 
datorită acelei puteri sufleteşti prin care sufletul de copil al unui învăţăcel este în stare să 
întrezărească lumea interioară si harismele dascălului său. 

I-am văzut sfinţenia cu puterea de străbatere a unei inimi nevinovate de copil. 
Această sfinţenie izvora din bunătatea şi din sufletul neprihănit, întru totul copilăresc, pe 
care-1 avea Cuviosul şi pe care-1 puteam vedea oricând, când se bucura, de pildă, văzând 
ceva bun la copiii săi, cum ne numea, sau când se mânia, adică atunci când îl sileam prin 
greşelile noastre, să se necăjească şi să ne dojenească. 

Era întruparea bunătăţii pentru că, nu numai când ne lăuda de fiecare dată 
când cântam bine în paraclisul şcolii, lucru care-1 făcea nespus de fericit, ci şi arunci când 
ne mustra pentru nechibzuinţele noastre copilăreşti, în privirea sa citeam o afecţiune şi o 
iubire atât de mare încât numai această iubire, şi nu mustrările sau pedeapsa, avea puterea 

de a ne face să promitem că vom avea grijă să nu mai greşim pe viitor vreodată, ca să nu-1 
umplem de amărăciune, silindu-1 să ne certe. 

Impresia pe care mi-a lăsat-o atunci este de neşters şi chiar şi acum, la 
bătrâneţe, îmi amintesc cuvintele pe care mi le-a spus arunci, când mă pârâse un coleg că 
i-aş fi spus vorbe urâte, fară să fie adevărat: „Faceţi păcate când mă siliţi să mă mânii şi 
să vă cert". 

Acest bărbat cuvios, încă din timpul vieţii sale pământeşti, îşi dedica toate 
după-amiezile propovăduirii cuvântului dumnezeiesc, catehezei şi pregătirii ucenicelor, 
cărora avea a le încredinţa opera sa, mănăstirea Sfintei Treimi, pentru zidirea căreia mult 
s-a ostenit şi multă sudoare a vărsat şi pe care a înconjurat-o cu atâta afecţiune. 

Fie ca rugăciunile sale să întărească acest sfânt aşezământ, iar pe noi, cei ce 
am avut ocazia să învăţăm cu dânsul, să ne acopere şi să ne călăuzească spre bine. 



10. înalt Prea Sfinţitul Pantelimon, Mitropolit de Hios 

L-am cunoscut prima dată în 1908. Eram student în primul an la 
Universitatea din Atena. Câţiva colegi, absolvenţi ai Seminarului Rizarios, vorbeau cu 
mult respect şi cu multă dragoste despre înalt Prea Sfinţitul Mitropolit de Pentapolis 
Nectarie Kefalas, directorul Seminarului, pe care-1 considerau părintele lor. Sufletul meu 
tânjea să-1 cunoască. Nebiruită era dorinţa mea de a-i săruta mâna şi de a primi 
binecuvântarea sa. Intr-o bună zi, am bătut la usa biroului înalt Prea Sfinţitului, eu si 
colegul meu Hristos Hatzis, cel ce avea să fie mai târziu fratele meu de suflet, cu care 
împărtăşeam aceleaşi vise despre venirea unor vremuri mai bune pentru Biserica noastră, 
tovarăş în lupta cea sfântă pentru salvarea patriei, împreună-lucrător la întemeierea şi 
dezvoltarea Ordinului Sfântului Pantelimon şi astăzi Episcop de Kariupolis. De cum ne -a 

văzut, un surâs blând şi cald i-a înflorit pe buze. „Bine aţi venit, fiilor", ne-a întâmpinat 
afectuos şi ne-a făcut loc să şedem lângă dânsul. Aveam impresia că-1 cunoşteam de 
multă vreme şi-1 simţeam de parcă mi-ar fi fost părinte adevărat. De atunci n-am mai 
scăpat nici un prilej de a-1 urma, la început ca student şi apoi ca predicator în Attica. Din 
gura-i sfântă ieşeau întotdeauna cuvinte sfinte. îmi vorbea de Hristos, de sfânta Sa 
Biserică şi de dulcea desfătare pe care o simte orice slujitor al ei când i se aduce jertfa. 
Cuvintele sale îmi picurau în suflet ca picăturile unei ploi binefăcătoare ce cad pe un 
pământ însetat. 

Au trecut câţiva ani. Prea Sfinţitul a întemeiat în Eghina mănăstirea de maici 
închinată Sfintei Treimi si s-a retras să vieţuiască acolo ca un ascet. Războaiele din 1912 
- 1913 şi lupta dusă de mult-încercatul nostru Epir, care atunci era provincie autonomă, 
m-au ţinut departe de Atena. Emoţia mea a fost de nedescris când, în vara lui 1914, l-am 
revăzut în Eghina la mănăstire, unde venisem să predic. Chiar şi acum, când scriu aceste 
rânduri sărace, simt adânca emoţie de arunci. M-a strâns în braţe, mi-a dat binecuvântarea 
şi mi-a cucerit inima. De atunci, de câte ori veneam în Eghina să predic, şi mergeam 
destul de des, treceam să-1 văd la mănăstire. Găsea mereu cuvintele cele mai puternice ca 
să-mi lumineze ca un far drumul pe care trebuia să-1 străbat spre a-mi împlini misiunea. 
Figuri sfinte de monahii îl slujeau pe Dumnezeu sub sfânta şi inspirata sa îndrumare. 
Mult popor credincios a aflat lumină, alinare şi mângâiere în sfaturile şi poveţele sale 
pline de o sfântă înţelepciune. 

Ispitele n-au lipsit niciodată din lumea creştină. Cel mai mult i-au cercetat pe 
oamenii dăruiţi lui Dumnezeu. Satana n-are altă treabă. Sfântul Nectarie s-a împotrivit 
chiar şi celor mai puternice ispite. Negrăite sunt piedicile şi obstacolele pe care vrăjmaşul 
le -a ridicat în drumul său. Şi înăuntru şi afară, îl aşteptau numai ispite. Cu un surâs plin 
de blândeţe, dânsul le întâmpina pe toate. „Pentru mine se roagă Izbăvitorul meu Iisus", 
spunea adesea în clipele grele. De multe ori, trecându-şi degetele peste nodul şiragului de 
mătănii, l-am auzit spunând încetişor: „Simone, Simone, iată satana v-a cerut să vă cearnă 

ca pe grâu. Iar Eu m-am rugat pentru tine să nu piară credinţa ta. Şi tu, oarecând, 
întorcându-te, întăreşte pe fraţii tăi" (Luca 12, 31-32). îşi trecea apoi uşor privirea asupra 
mea, spunându-mi: „De ce să ne pierdem liniştea din pricina ispitelor noastre? Domnul 
însuşi se roagă pentru noi. Noi o datorie avem: să nu uităm ultima Sa poruncă: Şi tu, 
oarecând, întorcându-te, întăreşte pe fraţii tăi. Aceasta ne e datoria. Domnul ne 
mântuieşte din ispite, iar nouă ne rămâne doar a-i ajuta pe fraţii noştri să nu se lase clintiţi 
de ele..." 



11. P.I. Braţiotu, academician şi profesor la Universitatea din Atena 

Nectarie, Mitropolit de Pentapolis, de neam din Silicia Traciei, este 
recunoscut nu numai datorită sfinţeniei vieţii sale mărturisite de toti cei ce l-au cunoscut, 

ci şi ca un ierarh cărturar ce a dus mai departe tradiţia Părinţilor Greci ai Bisericii, pe care 
i-a studiat în profunzime, o dată cu vechii scriitori greci. De aici şi împletirea idealului 
ascetic cu idealurile învăţământului nostru creştin. Din tinereţe a arătat o vie chemare 

către aceste idealuri si către transmiterea sfintei înţelepciuni strămoşeşti neamului său. 

Remarcabil şi suficient de limpede şi grăitor atât pentru râvna sa dumnezeiască faţă de 
idealurile de pace, cât şi dorinţa fierbinte de a împărtăşi această râvnă şi celorlalţi este 
prologul la primul volum al studiului său „Comoară de cuvinte sfinte şi înţelepte", care 
începe astfel: „Această carte este rodul unei munci de durată şi susţinute şi se datorează 
dorinţei mele arzătoare, apărută devreme, de a transmite cunoştinţe folositoare; aceasta, 
pentru că de foarte tânăr am dorit să slujesc societatea ca dascăl şi acestei slujiri m-am 
dăruit cu toată flinta...". 

5 

12. Profesorul I.F. Konstantarakis 

O figură întru totul canonică. O persoană în care armonia trăsăturilor rivaliza 
cu blândeţea chipului. Din privirea sa netulburată se revărsa o lumină asemenea unui 
răsărit de primăvară. Acel chip strălucitor, radiind lumină, era împodobit de o barbă 
simetrică, albă ca zăpada. Era o frumoasă figură biblică. Cei ce studiază fizionomia 
umană sunt de acord că sufletul unui om îi este întipărit pe chip. Dar sufletul Sfântului 
Nectarie i se vădea şi în cuvinte şi în lucrări, ca şi în purtarea faţă de toţi, fără deosebire, 
mari sau mici. 

Este ştiut că un suflet nevinovat de copil nu cunoaşte viclenia. Crede tot ce i 
se spune. Această bună credinţă pruncească este trăsătura nevinovăţiei îngereşti. Cu 
această bunătate copilărească se purta faţă de noi toţi, în orice împrejurare. Nenumărate 
au fost momentele vieţii noastre de elev în care i-am cunoscut inima curată şi lipsită de 
orice viclenie. Din episodul pe care-1 voi povesti, se va vedea limpede cum inventivitatea 
şcolarilor, nelipsită de viclenie, specula sfânta bună-credinţă a acestui ierarh fără 
asemănare. 

Toate lucrările lui erau însufleţite de o credinţă adâncă si de buna mireasmă a 

cucerniciei sale. Imnurile dumnezeieşti, pe care le -a închinat Maicii Domnului, te poartă, 
la propriu, în slăvi şi te înaripează. „Se ridica de la pământ cântând împreună cu noi la 
strană: Pe Tine Te voi cânta şi Te voi mări, nevinovată...'". Imnurile către Maica 
Domnului erau compuse de el însuşi. 

Avea o puternică chemare spre viaţa monahală, dar nu spre cea nelucrătoare 
şi lipsită de roade. Simţea datoria imperioasă de a împărtăşi şi celorlalţi marea sa 
pioşenie, şi nu numai predând, ci şi prin exemplul pe care-1 dădea. In cei 14 ani (1893 - 
1907) în care a condus Seminarul Rizarios, Părintele Nectarie a dus o viaţă de mănăstire, 
dar dragostea puternică de călugărie 1-a atras, în final, spre chinovie. A construit o 

mănăstire de maici în Eghina, închinată Sfintei Treimi, pentru care şi-a cheltuit toate 
economiile. în 1907 a renunţat la funcţia de director si s-a stabilit în aşezământul înfiinţat 

de dâsnul, spre a le purta de grijă vieţuitoarelor şi a le îndruma. Acolo a ajuns la capătul 
vieţii, în anul 1920, acest Ierarh fără asemănare, şi acolo este despus sfântul său trup, din 
care izvorăşte bună mireasmă, asa cum adeveresc toti închinătorii. 

Noţiunea de sfinţenie este sinonimă cu sfinţenia sufletului, cu dragostea 
pentru aproapele şi cu dăruirea de sine lui Dumnezeu. Nectarie de Pentapolis a fost 
împodobit cu prisosinţă de toate aceste virtuţi. 



13. Sotirios Papasotiriu, pensionar 

Am avut şansa de a frecventa Seminarul Teologic Rizarios între anii 1904 şi 
1909 şi de a studia materiile enciclice şi aproape toate materiile teologice, dat fiind că, şi 
Ii dai slavă lui Dumnezeu pentru aceasta, era o şcoală numai de teologie. Acest Seminar, 
înfiinţat de cei doi totdeauna pomeniţii ctitori Mantu şi Gheorghios, se afla atunci în 
culmea gloriei sale. Materiile teologice erau predate de profesori universitari precum: 
Zikos Rossis, Anastasios Diom Kiriakis, Gheorghios Dervos şi de viitorii profesori 
universitari Nikolaos Papaiannopulos şi Filippos Papadopulos. Lecţiile ţinute de aceşti 
dascăli înţelepţi au avut au avut un ecou viu şi o mare influenţă asupra sufletelor noastre. 
Acestea, despre istoria acelei epoci în care s-a întâmplat să învăţ şi eu la Seminarul în 
fruntea căruia se afla fericitul întru pomenire Mitropolitul fost de Pentapolis, Nectarie 
Kefalas. 

înalt Prea Sfinţia Sa a fost un Ierarh erudit, dăruit întru totul Bisericii si 

vieţuirii ascetice. Chipul său blând şi luminos era împodobit de o barbă albă ca zăpada. 
Era cu adevărat o figură apărută parcă din Scripturi. Avea un suflet nespus de curat, ce i 

se citea pe chip. Era respectabil, blând, afectuos, smerit, neiubitor de arginţi, îndurător şi 
milostiv până peste poate şi cu adevărat vrednic de a fi slujitorul Celui Prea înalt. Graţie 
acestor daruri a izbutit să se impună în faţa administratorilor şcolii, a profesorilor şi a 
elevilor. Se străduia din răsputeri să ne dea o educaţie morală şi o formare ecleziastică 
desăvârşită. Se purta ca un părinte iubitor atât faţă de elevi, cât şi faţă de personalul şcolii 
şi de aceea toţi îl iubeau şi îl priveau cu un respect nemăsurat. II vizitau mulţi creştini 
evlavioşi ca să-i ceară sfaturi şi să se spovedească. Era mare lucru să-ţi procuri un bilet la 
Liturghiile pe care le ţinea în Paraclisul Seminarului şi să-1 poţi admira la slujbă, aşezat 
pe tronul arhiepiscopal, apărând o figură netrupească, figura unui sfânt. 

Aşa era Mitropolitul Nectarie, fost de Pentapolis, în anii în care am fost 
elevul Seminarului. Nu după mutarea sa la Domnul s-a făcut sfânt, fiindcă era sfânt de 
atunci. Când ne preda, în anul al treilea, la Pastorala şi Liturgica, puteai crede că era trup 
nematerial. Ne picura în suflete cuvinte dumnezeieşti. O singură dorinţă fierbinte avea, 
aceea de a înfiinţa în Eghina o mănăstire de maici dăruită Sfintei Treimi. Pentru a o ridica 
si-a cheltuit toate economiile. Dumnezeu 1-a auzit si a binevoit a-1 face ctitorul acestui 
sfânt aşezământ. A demisionat de la conducerea Seminarului în 1907 si s-a retras la 
mănăstirea înfiinţată de dânsul, ca să vegheze şi să călăuzească viaţa monahiilor până la 
împlinirea vremii (1920), când avea a merge la mult-iubitul şi mult-doritul Hristos, spre a 
primi cununa dreptăţii. 

După adormire, a făptuit nenumărate minuni cu harul primit de la Dumnezeu. 

14. G.N. Minardos, directorul Poştelor 

In ceea ce priveşte puterea de a face minuni a sfântului, aş adăuga vindecarea 
maicii Partenia de la mănăstirea Sfintei Treimi. Numele ei de familie era Krakaris si 

5 

venise din Pireu. Am cunoscut-o pe vremea când pătimea din pricina unei psihopatii, 
înainte de tămăduirea ei minunată înfăptuită de Sfântul Nectarie. O întâlneam la multe 
privegheri. Din cauza tulburării pe care o aducea în biserică, trebuia să se oprească slujba 
până ce se liniştea. Mi-aduc aminte mai cu seamă, o priveghere ţinută în Biserica Sfântul 
Nicolae, lângă azilul bolnavilor incurabili când a voit să se spânzure de policandru. De 
abia au putut-o opri cu mare greutate 4 bărbaţi. Erau de faţă şi pot adeveri doamnele 
Emilia Smirniotopulu şi sora ei, Hrisi Galianu, ctitoriţe ale mănăstirii Sfântul Mina din 
Eghina. 

Am văzut-o din nou pe maica Partenia, pe deplin vindecată şi îmbrăcată în 
schima monahală, după minunea pe care a facut-o, pentru dânsa, Sfântul Nectarie, 
minune pe care o mărturiseşte atât ea însăşi cât si toti cei ce o cunosc, rude, cunoscuţi si 

prieteni. Era în 1926 când am venit să mă închin la mormântul Sfântului Nectarie şi să 
sărut dreapta maicii duhovniceşti, cuvioasa Nectaria Ivaopulu, egumena de atunci a 
mănăstirii. 

In acelaşi an am venit la mănăstire însoţit de distribuitorul Biroului Postai din 

5 5 5 

Eghina, domnul Spiridon Alifantis, care se mai află încă în viaţă. Când am ajuns la 
puntea din faţa mănăstirii, dânsul şi-a făcut semnul crucii. L-am întrebat, fireşte, ce se 
întâmplă şi mi-a povestit, emoţionat, următoarea minune a Sfântului Nectarie: 

„Am plecat, într-o după amiază, de acasă, călare, spre mănăstirea sfântului, 
ca să ajung la priveghere. Trecând prin acest loc, în care ne aflăm acum, cu câţiva paşi 
înainte de punte, calul s-a oprit dintr-o dată şi, cu toate că-1 îmboldeam cât puteam de 
tare, nu înţelegea să mai pornească. A trebuit atunci să descalec, ca să văd ce se întâmplă, 
însă n-am băgat nimic de seamă. Am încălecat din nou, dar calul n-a voit cu nici un chip 

să se mişte din loc, cu toate că-1 loveam cât puteam de tare. La un moment dar, şi-a întors 
faţa spre dreapta şi s-a ridicat pe picoarele dinapoi. Atunci, întorcându-mă şi eu spre 
dreapta, am văzut că la capul podului stătea Sfântul Nectarie, cu mâinile sprijinite în 
baston. Am coborât de îndată de pe cal şi, speriat, m-am dus spre locul unde stătea. 
Dânsul m-a binecuvântat cu amândouă mâinile şi a dispărut la 2-3 metri în faţa mea. Am 
încălecat din nou şi am gonit spre mănăstire. Le-am povestit cu spaimă această minune 
maicilor strânse la priveghere". 

Pe 25 octombrie, ducându-mă din nou la mănăstire ca să mă închin la 
cinstitele moaşte ale sfântului, după strămutarea lor, am simţit cum gura mi se umple de o 
mireasmă minunată, la fel şi gâtul, şi aceasta, minute în şir. La fel mi s-a mai întâmplat şi 
pe 17 iulie 1926, când din nou mă dusesem la mănăstire ca să sărut capul sfântului. 
Aceeaşi mireasmă minunată am simţit-o mult timp, a simţit-o şi închinătorul aflat lângă 
mine, domnul Konst Ţelios, directorul general al Şcolii „Atena Ergani", care lăcrima din 
pricina emoţiei sale puternice. Poate şi dânsul confirma această minune. 

Am scris cele de mai sus pe 19 iulie 1954, în timp ce mă aflam la nou 
întemeiata mănăstire de obşte Sfântul Mina din Eghina. 



15. Gheorghios Xideas, medic în Eghina 

Nu-mi amintesc precis anul, oricum să fi fost între 1930 şi 1935. Mă 
întorceam într-o seară de la Mesagros, unde făcusem o vizită medicală. Pe drum m-a 
prins o ploaie torenţială şi am fost nevoit să cer adăpost la mănăstirea Sfânta Treime, 
unde am rămas până dimineaţă. Arunci nu existau automobile ci, cum se ştie, singurul 
mijloc de transport erau animalele. 

Surorile, cunoscute pentru neîntrecuta lor ospitalitate, de la intrarea pe poarta 
mănăstirii s-au grăbit să mă primească aşa cum se cuvine, poftindu-mă la masă şi dându- 
mi o odaie potrivită de dormit. înainte de a mă culca, am considerat de datoria mea să mă 
închin la mormântul sfântului. Condus de una dintre surori, care luase cu dânsa un 
felinar, fiindcă era noapte, m-am dus la mormânt şi mi-am îndeplinit dorinţa. Ascultând 
de o pornire interioară neaşteptată, fără a ţine seama de rânduielile mănăstirii şi în ciuda 
protestelor măicuţei care mă însoţea, am tras, cu toată puterea, aproape până la jumătate, 
placa de marmură a mormântului. Deşi mă încerca o emoţie puternică, am descoperit 
chipul sfântului dând la o parte procovăţul şi am simţit o mireasmă negrăită. Mă aflam 
dinaintea unei minuni. L-am privit. Era întocmai cum îl cunoscusem cu mult timp în 
urmă şi părea că doarme. Deşi trecuseră atâţia ani de la adormire, nici o schimbare nu se 
vedea pe chip, ba chiar îi crescuse o barbă rară. 

Totul s-a întâmplat foarte repede, în doar câteva minute, după care am închis 
la loc mormântul şi am plecat slăvind numele sfântului. 



16. Adormitul întru fericire Mitropolitul Procopie al Idrei 

Am avut şansa de a-1 cunoaşte personal pe acest Ierarh atât de însemnat, care 
a fost podoabă Sfintei noastre Ierarhii prin slujirea sa fără seamăn şi prin preasfânta sa 
viaţă. Am liturghisit împreună de multe ori, diacon fiind, şi îmi amintesc impresia 
profundă pe care o lăsa asupra poporului figura sa cuvioasă şi vrednică în toate de toată 
cinstirea. Mitropolitul de Pentapolis Nectarie Kefalas s-a arătat desăvârşit în toate. A 
plecat din această viaţă trecătoare şi a intrat în veşnicie şi în rândul celor drepţi ai lui 
Dumnezeu după ce şi-a petrecut ultimii ani din viaţă retras în sihăstria pe care şi-a 
întemeiat-o singur în vechea mănăstire Izvorul Tămăduirii, lângă Xantos, în insula 

Eghina. Acolo a dus cu adevărat viaţa unui cuvios Părinte, îndurând nu puţine dureri din 
partea unor oameni răi, care au uneltit împotriva acestei lucrări a sa, bine-plăcute lui 
Dumnezeu. 

Mitropolitul de Pentapolis, Nectarie Kefalas, având parte de un sfârşit fericit, 
a fost recunoscut deja sfânt în conştiinţa creştinilor ortodocşi, ce de pretutindeni iau 
drumul mănăstirii sale din Eghina, ca să-i cinstească memoria. Drept Cuvios îl 
mărturisesc nenumăratele minuni făptuite prin purtarea sa de grijă pentru toţi credincioşii 
ce cheamă numele lui Dumnezeu. 

Mare bucurie mi-a făcut Dumnezeu mie, Mitropolitul acestei de Dumnezeu 
binecuvântate eparhii, sub conducerea căreia se află mănstirea unde a vieţuit şi a fost 
îngropat acest mare Ierarh al Bisericii, să asist la strămutarea osemintelor sale izvorâtoare 
de bună mireasmă. Să-I mulţumim preabunului Dumnezeu de a ne fi învrednicit să vedem 
în aceste zile grele, în care pretutindeni este viclenie, încă un cuvios Părinte care s-a 
adăugat preacuvioşilor Părinţi ai Sfintei noastre Biserici. 



17. Î.P.S. Ieroteu, Mitropolitul Idrei 

De câte ori aveam prilejul să vin la mănăstirea sfântului şi rămâneam la 
slujbă în Sfântul Altar, îl vedeam stând îngenuncheat în faţa lui Iisus Cel Răstignit, 
îmbrăţişând Sfânta Cruce, rugându-se cu suspine negrăite şi udând cu lacrimi lemnul 
Crucii. Este o mărturie a iubirii din tot sufletul său şi din toată inima sa pentru 
Dumnezeu. De asemenea, într-un chip cu totul aparte îşi arăta sfântul marea sa evlavie 
fată de Maica Domnului. 

Profesorul universitar şi academicianul P. Braţiotis spune: Din cele trăite de 
noi înşine, ne amintim că privirea îi era îndreptată cu toată puterea spre Maica Domnului, 

în cinstea căreia a compus cinci mii de stihuri. Multe din ele sunt cântări ce tulbură adânc 
sufletul. Sfântul însuşi le cânta cu lacrimi, stând adesea ore întregi în faţa cinstitei ei 
icoane aşezate la loc de cinste în chilia sa. 

5 

„Tu, acoperământul şi izbăvitoarea mea eşti, 
Tu eşti mângâierea mea. 

Tu eşti purtarea mea de grijă, tu îmi eşti nădejde şi ocrotire. 

Tu în luptă întăreşte -mă, Fiică. 

Tu, Maică Fecioară, esti lauda mea în viată, 

Tu mă faci biruitor, Tu îmi aduci cununa..." 

Iubirea de Dumnezeu, atotstăpânitoare în lumea sa interioară, se vădeşte 
limpede şi în bogata sa operă teologică. Deşi ar fi putut, datorită pregătirii sale teologice 
desăvârşite, să aducă literaturii ecleziastice lucrări de specialitate, „studii ştiinţifice", 
dânsul a avut în vedere scopuri constructive. Cunoscând cât de sterilă devenise cercetarea 
ştiinţifică şi inspirat de focul purificator al Dumnezeirii, a scris multe lucrări spre zidirea 
credincioşilor. 

Un profesor universitar notează: Originalitatea sa constă în faptul că în multe 
domenii de care s-a ocupat, nu şi-a aflat nici până astăzi un cercetător capabil a-i continua 
opera. A fost un astru strălucitor, continuator vrednic de urmat al literaturii patristice 
greceşti, care a îmbinat în chip desăvârşit contemplarea cu făptuirea, înţelepciunea 
grecească veche cu cea creştină şi iubirea fierbinte cu erosul dumnezeiesc pentru Cel 
Iubit, pe Care cu patimă sfântă, prin faptă şi prin cuvânt, L-a cântat în liniştea sihăstriei 
sale, ieşit din această lume a zădărniciei. 

Sfântul Nectarie spunea: Cu adevărat, ce poate fi mai cinstit sau mai 
strălucitor decât viaţa în mănăstire? îmi mărturisesc cu toată sinceritatea convingerea că îl 
consider pe ascet mai presus de Arhiereu. 

Şi, într-adevăr, s-a învrednicit, prin nepătrunsa voie dumnezeiască, să 
schimbe cârja arhierească încrustată cu aur cu toiagul de lemn al nevoitorului. Nici nu 
împlinise 40 de ani când, fără martori, fară judecată, fară apărare şi fară vreo pricină a 
fost pedepsit de Sinedriul unor judecători necinstiţi şi alungat din scaunul său arhieresc 
din Alexandria. Cel căzut şi-a aflat refugiu în Grecia continentală, fără salariu, fără 
demnitate arhierească, lipsit de toate şi peregrinând în înstrăinare, în exil, până în ceasul 
adormirii. Şi-a alinat durerea şi a purtat crucea celui căzut ce i-a fost dată pe viaţă, având 
îndemnul erosului dumnezeiesc, în desfătarea, precum tânjeşte căprioara, din sfintele 
locaşuri ale îngerilor şi cu siguranţa pe care ţi-o dă toiagul de nevoitor. 

Acest toiag de călugăr, un mic toiag înnegrit de vreme, îl păstrează ca pe o 
comoară nepreţuită şi astăzi maica Teodosia, călugărită de sfântul, cea care este astăzi 
stareţa mănăstirii şi care, cu lacrimi, îşi aminteşte următoarea întâmplare: „Mi-1 amintesc 
pe Părintele nostru, într-o scenă înfricoşătoare. Se năpustise asupra lui, cu cuvinte grele şi 
ocări, pus la cale de denigratorii Sfântului nostru Părinte, un reprezentant al autorităţii 
publice. Noi, nemaiputând îndura povara acelor vorbe, plângeam deznădăjduite. I-am 
spus, la un moment dat, să-i răspundă acelui hulitor, dar dânsul, netulburat, liniştit şi 
calm, tăcea. Avea privirea aţintită în sus şi, sprijinit în micul său toiag, arăta cerul..." 



- Sfârşit - 

